
Studii 


DILEMELE  BIOETICE  ŞI  ORTODOXIA* 


Domeniul  „bioeticii"  a  apărut  ca  răspuns  la  tehnologia  modernă: 
extraordinara  dezvoltare  din  ultimii  ani  a  diverse  mijloace  şi  procedee 
medicale  cu  scopul  de  a  crea  şi  susţine  bios-ul,  adică  viaţa  umană  consi¬ 
derată  sub  aspectul  ei  fizic  sau  biologic.  Această  ştiinţă  nouă  ce  da¬ 
tează  de  la  sfârşitul  anilor  *60  se  concentrează  în  mod  special  asupra  a  trei 
domenii  principale:  1)  începutul  vieţii  umane  (incluzând  metode  de  pro- 
creaţie  artificială,  avort  şi  chirurgie  in  utero);  2)  diverse  mijloace  pentru 
păstrarea  şi  susţinerea  vieţii  (incluzând  aparatură  pentru  dializă  şi  res¬ 
piraţie,  terapie  medicamentoasă  şi  genetică  şi  transplant  de  organe  vi¬ 
tale)  şi  3)  sfârşitul  vieţii  (incluzând  controlul  durerii  bolnavilor  în  stadiu 
terminal;  administrarea  sau  oprirea  administrării  hranei  şi  lichidelor  şi 
eutanasia).  Alte  domenii  de  interes  corelate  sunt  autonomia  pacientului, 
justiţia  distributivă  într-o  lume  cu  resurse  limitate  şi  consimţământul 
avizat.  în  ţări  precum  S.U.A.,  unde  îngrijirea  sănătăţii  este  considerată 
mai  degrabă  un  serviciu  pentru  cei  ce  pot  plăti  decât  un  drept  egal  ga¬ 
rantat  tuturor  cetăţenilor,  se  adaugă  problemele  legate  de  sistemele  de 
îngrijire  a  sănătăţii,  incluzând  aşa-numita  „managed  care“  şi  finanţarea 
„bolilor  catastrofale".  Când  îngrijirea  sănătăţii  este  supusă  legilor  eco¬ 
nomiei  de  piaţă,  nedreptăţile  sunt  inevitabile.  Aceste  probleme  atrag  şi 
ele  din  ce  în  ce  mai  mult  atenţia  specialiştilor  din  domeniul  bioeticii. 

întrebarea  fundamentală  care  îi  preocupă  azi  pe  eticienii  sau  teologii 
moralişti  creştini  este  evidentă:  care  sunt  valorile  morale  şi  spirituale 
pe  care  trebuie  să  le  respectăm  şi  să  le  protejăm  în  urma  acestor  dezvol¬ 
tări  tehnologice  şi  presiuni  sociale  recente,  având  în  vedere  faptul  că  nici 
Scriptura,  nici  Tradiţia  patristică  nu  le  tratează  în  mod  explicit?  Răs¬ 
punsul  la  această  întrebare  este  îndeosebi  dificil  întrucât  trăim  într-o 
lume  pluralistă,  în  care  în  mintea  contemporanilor  noştri  toate  valorile  sunt 
relativizate  şi  nu  mai  există  principii  de  bază  sau  „absolute".  Lumea  noas¬ 
tră  e  una  în  care  viaţa  umană  e  adesea  considerată  —  şi  tratată  —  ca  un 
produs  oarecare  pe  care  îl  putem  crea  la  cerere  şi  elimina  din  interes, 
precum  în  cazul  avorturilor  la  cerere  şi  al  eutanasiei  fără  un  consimţă¬ 
mânt  avizat. 


♦  Prelegere  susţinută  la  Simpozionul  Syndesmos  cu  tema  „Dilemele  bioetice 
şi  Ortodoxia**  întrunit  la  Academia  Orodoxă  a  Cretei,  între  31  octombrie  —  3  noiem¬ 
brie  1997.  [Arhipresbiterul  Dr.  John  Breck  a  f06t  profesor  titular  de  Noul  Testa¬ 
ment  şi  Teologie  Morală  la  Institutul  Teologic  „Sf.  Vladimir4*  din  Crestwood,  New 
York,  iar  actualmente  este  preşedintele  Asociaţiei  Ortodoxe  de  Studii  Bioetice  de  la 
Paris  (n.  red.)]  j 

timpurile  apostolice  Ortodoxia  s-a  opus  vehement  faţă  de  avortul  la  ce¬ 
rere  sau  din  „interes**.  Din  momentul  în  care  s-a  încheiat  fertilizarea  sau 
„singamia**  există  o  fiinţă  umană  unică  pe  care  Biserica  o  recunoaşte  ca 
personală,  o  fiinţă  în  relaţie  cu  Dumnezeu  şi  cu  alte  persoane.  Aşadar, 
avortul  este  egal  cu  uciderea:  luarea  intenţionată  a  unei  vieţi  omeneşti 
violând  interesele  victimei. 

Există,  desigur,  aşa-numitele  „cazuri  dificile'*,  care  pentru  mulţi 
moralişti  par  a  oferi  motive  pentru  acceptarea  avortului  în  anumite  cir¬ 
cumstanţe  speciale,  şi  anume:  1)  un  pericol  serios  pentru  viaţa  mamei; 
2)  un  stres  psihic  produs  de  sarcina  care  periclitează  starea  sănătăţii  ma¬ 
mei;  3)  o  sarcină  în  urma  unui  viol  sau  incest  şi  4)  o  diagnoză,  prin  amnio- 
centeză  sau  analiza  unei  probe  luate  din  sacrul  corionic,  indicând  „defecte11 
sau  anomalii  genetice  severe  ale  copilului. 

în  mod  tradiţional,  singurul  motiv  pentru  care  Biserica  poate  accepta 
avortul  este  un  pericol  adevărat  şi  serios  pentru  viaţa  mamei.  în  astfel 
de  situaţii  tot  mai  rare,  ei  trebuie  să  i  se  acorde  prioritate  faţă  de  copi¬ 
lul  pe  care  îl  poartă  pur  şi  simplu  datorită  reţelei  de  relaţii  şi  responsa¬ 
bilităţi  care  îi  sunt  proprii  şi  pe  care  copilul  nu  le  are  încă.  Oricât  de 
tragice  ar  fi  violul  şi  incestul,  cercetările  au  arătat  că  avortarea  fătului 
cauzează  mamei  suferinţe  psihice  şi  fizice  mai  mari  decât  cele  cauzate 
de  ajutarea  ei  să  poarte  copilul  până  Ia  naştere  (şi,  dacă  e  cazul,  să  îl  pla¬ 
seze  pentru  adopţie).  Cum  poate  Biserica  Ortodoxă,  în  climatul  actual  al 
legalizării  avortului  şi  al  priorităţii  aproape  absolute  date  „drepturilor** 
faţă  de  responsabilităţi,  să  apere  pruncul  nenăscut  de  ceea  ce  pe  bună 
dreptate  a  fost  numit  „holocaustul  avortului**?  Cum  putem  noi  proclama 
efectiv  convingerea  tradiţională  conform  căreia  calitatea  de  persoană 
este  dăruită  de  Dumnezeu  din  momentul  conceperii  şi  este  astfel  cu  totul 
independentă  de  calcule  şi  interese  umane?  Cu  alte  cuvinte,  cum  trebuie 
să  intrăm  noi  ca  şi  creştini  ortodocşi  în  dezbaterea  despre  „statutul  em¬ 
brionului"  în  aşa  fel  încât  să  subliniem  că  procreaţia  este  de  fapt  un 
act  de  creaţie  divină  şi  că  cel  zămislit  este  de  la  bun  început  purtător  al 
chipului  lui  Dumnezeu  şi  e  chemat  la  asumarea  personală  a  asemănării 
cu  Dumnezeu  într-un  pelerinaj  interior  de  o  viaţă  care  duce  la  în- 
dumnezeire? 

Această  convingere  privitoare  la  calitatea  deplin  umană  şi  chiar 
personală  a  embrionului  are  implicaţii  profunde  pentru  chestiunea  re¬ 
producerii  asistate  medical  şi  pentru  folosirea  diverselor  tehnologii  în  pro¬ 
cesul  procreativ.  Printre  cele  mai  problematice  dintre  acestea  se  află  diag¬ 
nosticul  (screening)  genetic  şi  fertilizarea  in  vitro*  Diagnosticul  genetic 
a  fost  descris  în  termeni  militari  ca  o  „misiune  de  căutare  şi  distrugere**. 
Singurul  său  rost  este  acela  de  a  detecta  anomalii  genetice  —  precum  sin¬ 
dromul  Down,  spina  bifida,  boala  Tay  Sachs  sau  sindromul  Lesch-Nyhan 
(hiperuricemia,  care  generează  dorinţe  necontrolabile  de  automutilare) 
—  în  scopul  de  a  avorta  pruncii  indezirabili.  Totuşi,  odată  cu  progresele 
rapide  în  terapia  genetică,  anumite  forme  de  screening  vor  deveni  atât 
recomandabile  cât  şi  dezirabile,  în  măsura  în  care  anumite  anomalii  pot 
fi  vindecate  in  utero.  Ce  limite  ar  trebui  impuse  diagnosticului  genetic? 
Cum  putem  aprecia  valoarea  acestui  diagnostic  în  comparaţie  cu  pericolul 

pe  oare  îl  reprezintă  atât  pentru  mama  cât  şi  pentru  copilul  pe  care  îl 
poartă? 

Cât  despre  fertilizarea  in  vitro,  obiecţia  principală  faţă  de  proce¬ 
deu  priveşte  aşa-numiţii  „embrioni  supranumerari" .  De  obicei  câteva 
ovule  sunt  fertilizate  într-o  eprubetă,  două  sau  trei  sunt  transferate  în 
uter  iar  celelalte  sunt  fie  aruncate,  fie  congelate  pentru  un  transfer  ulte¬ 
rior,  sau  folosite  pentru  experienţe.  întrucât  păstrează  convingerea  de 
veacuri  că  existenţa  personală  umană  începe  la  concepţie,  Ortodoxia  nu 
poate  accepta  un  asemenea  protocol,  nici  chiar  în  scopul  de  a  dărui  copii 
unor  cupluri  altfel  sterile.  Complicaţiile  legale  cauzate  de  existenţa  em¬ 
brionilor  congelaţi,  alături  de  donare  şi  alte  forme  de  manipulare  fac  im¬ 
posibil  ca  noi  să  acceptăm  FIV  (fertilizarea  in  vitro)  aşa  cum  s-a  practicat 
în  mod  tradiţional.  Procedeul  dezvoltat  recent  şi  cunoscut  ca  Intra-Cyto- 
plasmic  Sperm  Injection  (ICSI)  poate  oferi  o  alternativă,  întrucât  per¬ 
mite  ca  să  fie  fertilizat  un  singur  ovul,  eliminând  astfel  necesitatea  em¬ 
brionilor  supranumerari.  Aceasta  nu  previne  manipularea  gârneţilor  umani 
şi  a  embrionilor  însă  oferă  o  nouă  posibilitate  pentru  cupluri  de  a  con¬ 
cepe  fără  a  crea  vieţi  umane  nedorite. 

Întrebarea  este  următoarea:  dintr-o  perspectivă  ortodoxă  este  moral 
acceptabil  —  adică,  acceptabil  înaintea  lui  Dumnezeu  —  să  se  creeze 
viaţă  în  afara  pântecelui  matern?  Biserica  Romano-Catoli-că  a  condamnat 
ferm  astfel  de  procedee,  invocând  atât  ingerinţa  tehnicii  în  viaţa  cuplului 
cât  şi  pericolul  alunecării  pe  panta  care  duce  la  o  şi  mai  mare  manipu¬ 
lare.  (Vezi  mai  ales  Instrucţia  „Donum  Vitaeu  a  Congregaţiei  pentru  Doc¬ 
trina  Credinţei  despre  „Respectarea  vieţii  umane  la  originea  ei  şi  dem¬ 
nitatea  procreării"  din  22  februarie  1987).  Ortodoxia  nu  are  aceeaşi  abor¬ 
dare  bazată  pe  „legea  naturală14  precum  Biserica  Romană.  Totuşi,  e  ne¬ 
voie  încă  să  ajungem  la  un  anumit  consens  dacă  putem  accepta  sau  nu 
procedee  medicale  care  implică  medicamente  pentru  creşterea  ovulaţiei, 
laparoscopia  pentru  colectarea  ovulelor,  masturbarea  pentru  obţinerea 
spermei  şi  manipularea  gârneţilor  în  laborator,  pentru  a  ajunge  la  ceva 
mai  puţin  de  douăzeci  la  sută  şanse  de  succes  pentru  sarcină.  în  plus, 
trebuie  să  ne  întrebăm  dacă  Biserica  poate  încuviinţa  un  procedeu  care 
este  atât  de  costisitor  încât  numai  cei  avuţi  pot  avea  acces  la  el.  Sunt  pro¬ 
bleme  care  pretind  o  reflecţie  serioasă  şi  decizii  bine  cântărite. 

Aceasta  ne  conduce  la  chestiunea  bio-posibilităţilor  şi  biohazar- 
dului  ingineriei  genetice  în  genere.  Pe  de-o  parte,  producţia  de  medi¬ 
camente,  hormoni  şi  proteine  prin  ceea  ce  Lb.  franceză  denumeşte  foarte 
bine  ca  „le  g£nie  g£n£tique44  deschide  posibilităţi  extraordinare  pentru  noi 
tratamente  medicale  ale  unor  boli  înainte  incurabile.  Proiectul  genomului 
uman  ne  sporeşte  zilnic  cunoaşterea  zestrei  noastre  genetice  şi  promite 
astfel  să  furnizeze  noi  terapii  ce  vor  reduce  rata  mortalităţii  copiilor,  în 
acelaşi  timp  cu  creşterea  calităţii  vieţii  celor  ce  ar  fi  purtat  într-o  vârstă 
mai  fragedă  handicapuri  mentale  sau  fizice  severe.  Cu  toate  acestea,  în¬ 
trebarea  cea  mai  importantă  în  această  privinţă  se  referă  nu  la  condiţia 
noastră  fizică  sau  mentală  ci  la  gradul  sănătăţii  noastre  spirituale.  Mani¬ 
pularea  ADN-ului  în  scopul  „ameliorării44  speciei  umane  ne  va  coborî 
inevitabil  pe  panta  spre  ceea  ce  Paul  Ramsay  numea  „omul  fabricat44: 

persoana  umană  creată  mai  mult  după  criterii  —  dorinţe  şi  necesităţi  — 
umane  decât  după  chipul  lui  Dumnezeu. 

Cine  va  stabili,  de  fapt,  ce  criterii  trebuie  aplicate  la  producerea 
de  fiinţe  umane  prin  inginerie  genetică  şi  care  vor  fi  acele  criterii?  Fără 
îndoială,  utilitatea  şi  inteligenţa  vor  prevala  faţă  de  sfinţenie  şi  înţe¬ 
lepciune.  în  foarte  competitivele  societăţi  apusene  de  astăzi,  trăsături 
precum  un  temperament  agresiv,  o  gândire  analitică  şi  putere  fizică  vor 
fi  desigur  mai  apreciate  decât  valorile  lui  Iisus  aşa  cum  apar  ele  înfă¬ 
ţişate  în  Fericiri,  valori  precum  sărăcia  cu  duhul,  smerenia,  căutarea 
dreptăţii  şi  jertfa  de  sine  din  iubire  pentru  altă  persoană. 

Pe  măsură  ce  proiectul  genomului  uman  avansează,  printre  spe¬ 
cialiştii  creştini  în  medicină  se  manifestă  o  îngrijorare  tot  mai  mare. 
Odată  descris  exhaustiv  genotipul  uman  iar  diversele  funcţii  ale  mole¬ 
culelor  de  ADN  cunoscute,  oamenii  de  ştiinţă  vor  avea  puterea  de  a  ma¬ 
nipula  materialul  genetic  după  dorinţă.  Aceasta  va  duce  nu  doar  la  crea¬ 
rea  de  himere  (deja  se  introduce  material  genetic  uman  în  alte  organisme) 
dar  poate  conduce  la  reînvierea  mişcării  eugeniste  ce  s-a  dovedit  atât  de- 
dezastruoasă  sub  nazişti.  Eugenismul  ştiinţific,  fondat  în  jurul  anului 
1890  de  către  Francis  Galton,  avea  două  scopuri  principale:  împiedicarea 
reproducerii  celor  indezirabili,  precum  întârziaţii  mental  şi  handicapaţii 
fizic,  şi  „ameliorarea44  rasei  umane  prin  selecţie  genetică.  Acum,  ca  şi 
atunci,  rămâne  întrebarea  cine  anume  şi  cu  ce  criterii  va  stabili  pe  cei  inde¬ 
zirabili  social  şi  la  ce  „soluţie  finală44  vor  fi  supuşi  pentru  ca  rasa  umană 
să  fie  „ameliorată44? 

Extraordinarul  succes  din  ultimele  luni  în  materie  de  donare  cere 
o  atenţie  specială  din  partea  Bisericii  şi  a  bioeticienilor  creştini.  Naşterea 
faimoasei  oi  „Dolly44  naşte  întrebarea:  „astăzi  oaia,  mâine  păstorul44? 
Dolly  a  fost  primul  mamifer  donat  folosindu-se  o  celulă  adultă.  Anterior 
era  necesar  să  fie  donată  o  celulă  embrionară,  selecţionată  înaintea  de¬ 
clanşării  diferenţierii  celulare.  Acest  succes  tehnologic  remarcabil  des¬ 
chide  drumul  clonănii  umane,  inclusiv  cel  al  creării  unor  antropoizi,  crea¬ 
turi  sub-umane  programate  să  acţioneze  ca  sclavi,  cu  eficienţă  perfectă 
şi  ascultare  necondiţionată.  într-un  răspuns  la  o  solicitare  făcută  în 
aprilie  trecut  de  către  Casa  Albă,  Biserica  Ortodoxă  din  America  a  trimis 
preşedintelui  Clinton  o  declaraţie  ce  condamnă  categoricr  orice  experi¬ 
ment  ştiinţific  care  ar  duce  la  donarea  de  fiinţe  umane.  Deşi  astfel  de 
experienţe  folosindu-se  celule  embrionare  au  loc  de  mulţi  ani,  posibili¬ 
tatea  donării  celulelor  adulte  măreşte  considerabil  posibilitatea  de  a 
produce  în  curând  copii  „la  cerere44.  Prin  urmare,  Biserica  tre¬ 
buie  să  se  pronunţe,  chiar  dacă  declaraţiile  sale  nu  ajută  decât  la  limi¬ 
tarea  folosirii  fondurilor  de  stat  pentru  un  asemenea  abuz  manipulator. 

Ingineria  genetică  trebuie  încurajată  şi  susţinută  de  banii  publici 
în  măsura  în  care  poate  creşte  calitatea  şi  cantitatea  de  plante  şi  animale 
comestibile  şi  poate  oferi  terapii  adecvate  îngrijirii  medicale.  în  dome¬ 
niul  producţiei  alimentare,  aceasta  poate  include  chiar  donarea  şepte- 
lului,  ceea  ce  se  şi  petrece  în  urma  fenomenului  „Dolly44.  Inacceptabilă 
este  însă  manipularea  gârneţilor  umani  în  vederea  sporirii  sau  îmbună¬ 
tăţirii  unor  trăsături,  după  cum  de  asemenea  inacceptabilă  este  crearea 

de  copii  pentru  a  furniza  „piese  de  schimb"  pentru  transplantul  de  or¬ 
gane.  Această  apreciere  rămâne  valabilă  chiar  dacă,  de  pildă,  celule 
cerebrale  fetale  pot  reduce  semnificativ  simptomele  parkinsonului  prin 
creşterea  nivelului  neurotransmiţătorului  dopamina.  Or,  aceste  organe 
fetale  pot  fi  transplantate  fără  a  declanşa  o  reacţie  de  respingere. 

în  ciuda  avantajelor  medicale  ale  ţesuturilor  fetale  şi  a  speranţei 
că  transplantele  fetale  sunt  bine  primite  de  anumiţi  pacienţi,  rămâne 
un  adevăr  moral  pe  care  trebuie  să-l  respectăm,  acela  că  oricât  de  nobil 
poate  fi  un  scop,  el  nu  poate  justifica  mijloace  imorale.  Este  un  prin¬ 
cipiu  fundamental  al  moralei  creştine,  afirmat  de  Sf.  Ap.  Pavel  însuşi: 
„să  nu  facem  cele  rele  ca  să  vină  cele  bune"  (Rom.  3,  8).  Clonarea  umană 
ca  şi  înmagazinarea  de  organe  fetale  sunt  oribile  şi  inacceptabile  dato¬ 
rită  abuzului  inerent  în  ele.  Insistând  asupra  acestui  punct  nu  dorim 
defel  să  împiedicăm  progresul  ştiinţific  sau  să  stânjenim  o  îngrijire  me- 
.  dicală  adecvată.  Grija  noastră  e  doar  aceea  de  a  da  lui  Dumnezeu  ceea  ce 
este  al  lui  Dumnezeu,  începând  cu  viaţa  umană.  Pentru  a  reaminti  cuvin¬ 
tele  Sf.  Ap.  Pavel  către  corinteni,  „Nu  sunteţi  ai  voştri;  căci  aţi  fost  cum¬ 
păraţi  cu  preţ.  Slăviţi,  dar,  pe  Dumnezeu  în  trupul  vostru"  l  (I  Cor.  S, 
19-20).  O  astfel  de  poruncă  este  cu  neputinţă  de  respectat  câtă  vreme 
cedăm  ispitei  de  a  ne  modela  după  propriul  nostru  chip  şi  de  a  recon¬ 
stitui  cu  organele  altora  şi  mai  ales  cu  cele  ale  unui  nenăscut  oare  nu 
poate  consimţi. 

Cu  privire  la  problema  tratamentului  bolilor  în  stadiu  terminal, 
o  întrebare  ce  se  ridică  astăzi  cu  o  urgenţă  aparte  este  cea  a  controlului 
durerii,  în  special  în  cazurile  de  cancer  şi  de  alte  boli  în  care  suferinţele 
fizice  şi  mentale  pot  deveni  de  nesuportat,  chiar  „dezumanizante".  Dacă 
eutanasia,  sub  forma  suicidului  asistat  medical,  preocupă  mediile  de  in¬ 
formare  ca  şi  pe  eticieni  e  pentru  că  s-a  dat  prea  puţină  importanţă  folo¬ 
sirii  adecvate  şi  raţionale  a  substanţelor  derivate  din  opium,  precum 
morfina,  adesea  datorită  temerii  ascunse  şi  iraţionale  că  pacientul  va 
deveni  dependent  de  ele.  Spitalele  St.  Christopher  din  Anglia  adminis¬ 
trează  de  mulţi  ani  pacienţilor  bolnavi  de  cancer  în  stadiu  terminal  aşa- 
numitul  cocktail  Brompton,  un  medicament  pe  bază  de  morfină  sau  he¬ 
roină,  conţinând  şi  sedative,  ce  s-a  dovedit  foarte  eficient  în  a  uşura  pa¬ 
cienţilor  un  sfârşit  al  vieţii  cu  adevărat  „fără  durere,  ne  ruşinat,  în  pace". 
Cei  cărora  li  se  administrează  această  medicaţie  tind  să  aibă  nevoie  de 
doze  mai  mici  decât  cei  conectaţi  la  o  perfuzie  de  morfină,  deoarece  con¬ 
trolează  ei  înşişi  acest  proces. 

O  atenţie  serioasă  dată  problemei  ţinerii  sub  control  a  durerii  ar 
face  mult  pentru  oprirea  cursei  frenetice  către  legalizarea  sinuciderii 
asistate  medical.  Abuzurile  grave  apărute  în  experimentul  olandez  cu 
eutamasia  au  fost  mult  mediatizate.  Ele  ar  trebui  să  ne  conştientizeze  de 
extraordinar  de  puternica  atracţie  pe  care  aşa-numitul  „drept  la  moarte" 
îl  exercită  asupra  minţilor  celor  ce  simt  că  trăiesc  într-o  lume  lipsită 
de  un  sens  transcendent.  însă,  aşa  cum  au  arătat  cercetările,  cei  care 
caută  asistenţă  medicală  pentru  a-şi  pune  capăt  vieţii  se  tem  nu  atât  de 
moarte  cât  de  procesul  morţii.  Perspectiva  de  a  petrece  săptămâni,  luni 
sau  ani  conectaţi  la  un  respirator,  hrăniţi  prin  perfuzii  şi  de  a  se  sfârşi 

cu  încetul  intr-o  secţie  de  spital  este  groaznică  şi  deprimantă.  Biserica 
trebuie  să-şi  pună  greutatea  de  partea  alternativelor  —  începând  cu  pro¬ 
gramele  spitaliceşti  —  care  oferă  mângâiere  şi  speranţă  şi  nu  frustrare  şi 
disperare  care  duc  la  sinucidere. 

O  chestiune  etică  apropiată  se  referă  la  hrănirea  şi  hidratarea 
bolnavilor  în  stadiu  terminal.  Am  asistat  în  ultimii  ani  la  o  schimbare 
semnificativă  de  atitudine  în  această  privinţă.  întrucât  hrana  şi  apa  sunt 
esenţiale  în  susţinerea  unui  organism  viu,  s-a  luat  drept  evident  că  sunt 
obligatorii  în  orice  tratament.  S-a  considerat  imoral  şi  inimaginabil  ca 
muribunzii  să  fie  privaţi  de  hrană  şi  apă  pentru  că  s-a  presupus  că  ar  su¬ 
feri  de  foame  şi  deshidratare.  Când  membrii  echipei  medicale  observau 
muribunzi  care  îşi  scoteau  tuburile  naso-gastrice  sau  perfuziile  intra-ve- 
noase,  le  repuneau  repede  în  funcţiune,  considerând  că  pacientul  era 
mental  instabil  sau  pur  şi  simplu  reacţiona  la  iritarea  pe  care  acestea 
i-o  cauzau.  Recunoaştem  astăzi  că  acest  gest  se  datorează  mai  degrabă 
unei  intuiţii  comune  muribunzilor  că  hrănirea  şi  hidratarea  în  stadiul 
ultim  al  vieţii  (adică  cu  numai  câteva  ore  sau  zile  de  viaţă)  fac  mai  mult 
rău  decât  bine.  Pentru  muribund,  absenţa  hranei  şi  apei  permite  organis¬ 
mului  să  producă  analgezice  naturale  (encefalina,  endorfina  şi  neuro- 
hormoni  asemănători)  şi  să  crească  azotemia  care  are  de  asemeni  un  efect 
analgezic.  Aceasta  permite  sistemului  celular  să  se  oprească  treptat,  fă¬ 
când  pacientul  să  moară  cu  un  minimum  de  suferinţe  fizice. 

Aşadar,  în  anumite  cazuri,  creşterea  dozei  de  narcotice,  precum  mor¬ 
fina,  este  indicată  medical,  făcând  astfel  suportabile  dureri  altfel  impo¬ 
sibil  de  suportat.  Este  un  tratament  moral  acceptabil  chiar  şi  atunci  când 
ameninţă  să  încetinească  sau  chiar  să  oprească  sistemul  respirator.  De 
asemenea,  în  anumite  cazuri  din  stadiul  terminal  al  vieţii  (stabilite  de 
către  cel  puţin  doi  medici),  este  indicată  refuzarea  sau  retragerea  tubu¬ 
rilor  de  alimentare  şi  hidratare  (asigurându-se  în  acelaşi  timp  că  mem¬ 
branele  mucoase  ale  corpului  să  fie  păstrate  umede  cu  bucăţele  de  ghiaţă 
sau  tampoane  cu  glicerină).  în  pofida  aparenţelor,  aceste  acţiuni  nu  vio¬ 
lează  primul  principiu  al  jurământului  hipocratic,  primum  non  nocere, 
„mai  întâi  nu  vătăma*4,  deoarece  în  conformitate  cu  „principiul  dublului 
efect44,  acceptat  atât  de  moraliştii  ortodocşi  cât  şi  de  cei  romano-catolici, 
în  primul  rând  se  acţionează  pentru  binele  pacientului  şi  apoi  beneficiul 
care  rezultă  este  proporţional  mai  mare  decât  consecinţele  negative  (întru¬ 
cât  a  muri  mai  repede  dar  în  pace  e  preferabil  faţă  de  o  moarte  prelun¬ 
gită  marcată  de  o  suferinţă  insuportabilă),  iar  intenţia  actului  nu  este 
aceea  de  a  ucide  pacientul  ci  de  a  micşora  pe  cât  posibil  suferinţa  fizică 
sau  mentală. 

Spunând  acestea,  trebuie  totuşi  să  stăruim  asupra  faptului  că  din 
punct  de  vedere  ortodox  există  o  diferenţă  fundamentală  între  a  omorî 
şi  a  lăsa  să  moară.  A  lăsa  pacientul  să  moară  înseamnă  doar  a  accepta  li¬ 
mitele  existenţei  umane  şi  ale  biotehnologiei  moderne  şi  a  permite  bolii 
să-şi  urmeze  cursul  până  la  capăt,  pe  când  actul  omorârii,  inclusiv  aşa- 
numita  „ucidere  din  milă44  sau  eutanasia,  uzurpă  puterea  şi  autoritatea 
care  aparţin  numai  lui  Dumnezeu.  Indiferent  ce  formă  ia,  eutanasia  este 
inacceptabilă  moral  deoarece  Dumnezeu  este  Stăpânul  atât  al  vieţii  cât 

•şi  al  morţii.  Prin  urmare,  a  cauza  intenţionat  moartea,  indiferent  de  mo¬ 
tivaţie,  înseamnă  a  săvârşi  ucidere. 

Această  convingere  are  implicaţii  importante  pentru  stabilirea  mor¬ 
ţii  ca  şi  pentru  cazurile  în  care  se  folosesc  mijloace  extraordinare  pentru 
menţinerea  existenţei  fizice  a  pacientului.  Echipele  ce  realizează  trains- 
plante  de  organe  sunt  firesc  preocupate  de  lipsa  cronică  a  organelor 
disponibile,  ceea  ce  a  dus  la  presiunea  de  a  declara  nou-născuţii  anence- 
falici  ca  practic  morţi,  pentru  a  putea  recolta  organele  lor.  Aceasta  a  ge¬ 
nerat  în  opinia  curentă  imaginea  echipei  ce  realizează  transplante  dând 
târcoale  trupului  pacientului  aflat  în  stare  terminală,  gata  să  prevaleze 
organele  vitale  înainte  ca  acesta  să  fi  murit  cu  adevărat.  încă  şi  mai  tul¬ 
burătoare  sunt  încercările  de  a  declara  pacienţi  aflaţi  în  comă  profundă 
sau  „stare  vegetativă  persistentă"  (SVP)  drept  morţi  din  punct  de  vedere 
legal,  deşi  pot  fi  menţinuţi  în  viaţă,  adesea  ani  de  zile,  prlntr-o  tehnolo¬ 
gie  specifică.  Dată  fiind  limitarea  capacităţii  tehnologice  şi  a  resurselor 
noastre  de  a  transplanta  cu  succes  organe  vitale,  e  cazul  oare  să  se  pună 
capăt  vieţii  acestor  pacienţi  refuzând  sau  oprind  susţinerea  ei?  Şi  dacă  da, 
ar  trebui  ei  consideraţi  candidaţi  pentru  recoltarea  de  organe? 

Problema  transplantului  de  organe  e  una  ce  s-ar  cuveni  dezbătută 
tocmai  la  o  întrunire  ca  aceasta.  Din  perspectiva  tradiţiei  ortodoxe,  şi  mai 
ales  patristice,  se  pot  argumenta  două  poziţii.  Pe  de-o  parte,  insistăm 
asupra  „sfinţeniei  vieţii",  asupra  calităţii  inerent  sacre  a  vieţii  umane 
create  după  chipul  lui  Dumnezeu.  Aceasta  îi  face  pe  unii  teologi  să  afir¬ 
me  că  transplantul  de  organe  ar  trebui  interzis  deoarece  violează  trupul 
uman  şi  reduce  persoana  muribundă  la  un  rezervor  potenţial  de  „piese 
de  schimb".  Deoarece  etica  medicală  ortodoxă  aşează  valoarea  vieţii  şi 
integritatea  pacientului  mai  presus  de  orice,  folosirea  copiilor  anence- 
f  al  ici  sau  a  adulţilor  muribunzi  ca  sursă  pentru  prelevarea  de  organe 
este  imorală. 

Pe  de  altă  parte,  se  poate  argumenta  că  cel  mai  mare  act  de  iubire 
pe  care  îl  poate  face  pacientul  muribund  constă  în  oferirea  organelor 
sale  vitale  altora,  pentru  ca  viaţa  lor  să  poată  fi  prelungită  sau  îmbu¬ 
nătăţită.  De  pildă,  omiliile  Sf.  Ioan  Hrisostom  despre  bogăţie  şi  sărăcie 
pot  fi  interpretate  astfel:  Tot  ceea  ce  ne  „aparţine",  inclusiv  existenţa 
noastră  personală,  este  un  dar  de  la  Dumnezeu  şi  aparţine  în  realitate 
Lui;  noi  suntem  chemaţi  să  fim  iconomi  ai  trupului  nostru  în  numele  lui 
Hristos  şi  să  avem  o  iubire  necondiţionată  faţă  de  aproapele  nostru  („taina 
fratelui");  aşadar,  suntem  obligaţi  moral  să  oferim  altora  organele  vi¬ 
tale  pe  care  noi  înşine  nu  le  mai  putem  folosi. 

Oricum  am  decide  în  această  problemă,  există  anumite  linii  direc¬ 
toare  pe  care  trebuie  să  le  respectăm.  In  ultimii  ani  criteriul  stabilirii 
morţii  s-a  deplasat  de  la  încetarea  ritmului  cardio-respirator  la  aşa-nu- 
mita  „moarte  a  creierului".  Aceasta  din  urmă  este  însă  ambiguă.  Este  oare 
moarte  încetarea  funcţionării  encefalului?  Sau  ar  trebui  declarată  moar¬ 
tea  numai  când  a  încetat  activitatea  trunchiului  cerebral?  însă  moartea 
acestuia  înseamnă  începutul  putrefacţiei;  ea  arată  „moartea  întregului 
organism"  mai  degrabă  decât  „moartea  organismului  ca  întreg",  aşa  în¬ 
cât  odată  ce  are  loc  moartea  trunchiului  cerebral  e  prea  târziu  să  se  mai 

preleveze  organe.  Folosind  acest  criteriu  pentru  determinarea  morţii,  nu 
ne  mai  rămâne  decât  să  constatăm  faptul  teribil  că  organele  vitale  nu 
pot  fi  prelevate  decât  de  la  pacienţi  care  tehnic  sunt  încă  în  viaţă. 

în  toate  aceste  cazuri  —  anencefalie  şi  boli  terminale,  SVP  şi  comă 
profundă  —  nu  trebuie  să  uităm  un  aspect  crucial.  Calitatea  de  persoană 
umană  este  stabilită  nu  de  către  diagnosticul  medical  ci  de  către  Provi¬ 
denţa  divină.  Un  copil  anencefalie,  considerat  „inutil4*  şi  probabil  nu  pe 
deplin  uman  dintr-o  perspectivă  strict  socială,  este  fără  îndoială  în  faţa 
lui  Dumnezeu  o  persoană.  Aceasta  este  valabil  şi  pentru  pacientul  insen¬ 
sibil  aflat  în  SVP  sau  victima  traumatizată  a  cărei  viaţă  poate  fi  susţinută 
doar  cu  un  aparat  pentru  respiraţie.  Când  e  vorba  de  viaţă  şi  moarte  acest 
adevăr  rămâne  fundamental.  înaintea  lui  Dumnezeu  nici  boala,  nici 
moartea  nu  lipsesc  făptura  umană  de  caracterul  ei  de  persoană. 

Cu  toate  acestea,  dată  fiind  realitatea  limitării  resurselor  medicale 
şi  financiare,  alături  de  faptul  mortalităţii  noastre,  a  prelungi  procesul 
morţii  prin  magia  tehnologică  este  un  act  iresponsabil  şi  nechibzuit.  Există 
o  vreme  să  trăieşti  şi  o  vreme  să  mori.  Odată  ce  trupul  a  intrat  intr-o 
stare  terminală  (şi  anencefalicii  sunt  prin  definiţie  pacienţi  terminali), 
un  tratament  raţional  şi  conform  credinţei  va  consta  în  ţinerea  sub  con¬ 
trol  a  durerii,  asigurarea  liniştii  şi  a  „despărţirii  în  pace  a  sufletului  de 
trup“  pe  care  o  cerem  în  rugăciunile  pentru  muribunzi.  Eroismul  me¬ 
dical  —  ceea  ce  francezii  numesc  Tacharnement  therapeutique  —  repre¬ 
zintă  prea  adesea  un  soi  de  bio-idolatrie,  un  „vitalism44  ce  constă  în  a  pre¬ 
zerva  doar  existenţa  biologică,  indiferent  de  dorinţa  pacientului  şi  chel¬ 
tuielile  societăţii. 

Stabilirea  a  ceea  ce  constituie  un  tratament  inutil  sau  ineficient, 
distinct  de  eforturile  brave  de  a  păstra  şi  îmbunătăţi  viaţa  pacientului 
atunci  când  este  posibil,  trebuie  făcută  în  fiecare  caz  în  parte.  Tradiţia 
biblică  şi  patristică  a  Bisericii  nu  ne  oferă  răspunsuri  specifice  la  între¬ 
bările  când  şi  cum  susţinerea  vieţii  trebuie  menţinută  sau  întreruptă.  Ea 
insistă  însă  asupra  infinitei  valori  a  persoanei  umane.  Astfel,  ea  ne  oferă 
linia  directoare  pentru  orice  decizie  medicală,  şi  anume  un  respect  necon¬ 
diţionat  pentru  pacient  ca  purtător  al  chipului  divin,  ceea  ce  înseamnă 
că  asemenea  decizii  trebuie  să  urmărească  predarea  persoanei  în  mâinile 
iubitoare  şi  milostive  ale  lui  Dumnezeu,  cu  neclintita  convingere  că  Dum¬ 
nezeu.  şi  numai  El,  se  cuvine  să  stabilească  hotarele  vieţii  şi  morţii. 

Tocmai  în  lumina  unor  reflecţii  ca  acestea,  marea  majoritate  a  teo¬ 
logilor  ortodocşi  resping  categoric  orice  formă  de  suicid  asistat  medical, 
ca  şi  orice  acţiune  ce  ar  urmări  să  pună  capăt  vieţii  unei  persoane,  chiar 
dacă  pacientul  ar  suferi  dureri  insuportabile.  In  astfel  de  situaţii  soluţia 
nu  este  moartea  tragică  cunoscută  sub  eufemismul  „eutanasie44  ci  mai 
degrabă  luarea  unor  măsuri  care  să  diminueze  efectiv  suferinţa  aşa  încât 
pacientul  terminal  să  poată  muri  cu  un  maximum  de  conştiinţă  şi  un  mi¬ 
nimum  de  durere. 

La  capătul  vieţii  e  esenţial  ca  cei  ce  mor  să  fie  capabili  să  se  pregă¬ 
tească  pentru  moarte  în  aşa  fel  încât  să  păstreze  anumite  valori  şi  scopuri 
fundamentale.  Ei  trebuie  să  păstreze  în  cel  mai  mare  grad  posibil  o  rela¬ 
ţie  conştientă  şi  personală  cu  Dumnezeu  şi  cu  alţi  oameni,  trebuie  să  se 

poată  spovedi  şi  împărtăşi  pentru  ultima  dată  şi  trebuie  să  ştie  că  sunt 
îneonj uraţi  de  prezenţa  şi  rugăciunea  celor  ce  îi  iubesc  şi  pot  sâ-i  predea 
în  pace  şi  cu  blândeţe  în  mâinile  lui  Dumnezeu. 

Rod  al  tehnologiei  medicale  modeme,  domeniul  bioeticii  se  concen¬ 
trează  în  special  asupra  problemelor  biologice  şi  medicale  cu  semnifica¬ 
ţie  filosofică  şi  teologică,  pentru  a  aduce  în  dezbaterea  acestor  probleme 
Înţelegeri  şi  judecăţi  atât  perinente  cât  şi  drepte.  Valoarea  acestor  jude¬ 
căţi  morale  depinde  în  întregime  de  presupoziţiile  care  le  întemeiază, 
însă  chiar  şi  printre  moraliştii  ortodocşi  presupoziţii  comune  duc  adesea 
la  concluzii  diferite  —  de  exemplu,  cu  privire  la  contracepţie,  tehnolo¬ 
giile  procreative,  transplantul  de  organe  sau  experimentarea  pe  celule 
germinale.  în  privinţa  lor,  există  astăzi  în  interiorul  Ortodoxiei  opinii 
foarte  divergente  faţă  de  ceea  ce  este  cu  adevărat  conform  cu  „viziunea 
Bisericii".  Fără  îndoială,  este  esenţial  să  ne  continuăm  dialogul  pentru  a 
ajunge  la  soluţii  potrivite,  chiar  dacă  aceasta  înseamnă  să  acceptăm  că  nu 
suntem  de  acord  asupra  unor  chestiuni  fundamentale. 

însă  dialogul  între  noi  nu  este  suficient.  In  lumea  atât  de  pluralistă 
şi  relativistă  în  care  trăim  —  o  lume  fundamental  ostilă  valorilor  creş¬ 
tine  —  este  de  cea  mai  mare  importanţă  ca  noi,  creştinii  ortodocşi,  să  ne 
unim  forţele  cu  alţii  care  cheamă  numele  lui  Hristos,  spre  a  reflecta  şi  a 
ne  ruga  împreună  pentru  a  afla  voia  lui  Dumnezeu  faţă  de  o  lume  care 
pluteşte  în  confuzie  morală  şi  într-un  egoism  întunecat.  Iar  pentru  noi, 
ortodocşii,  teologi,  specialişti  în  medicină  sau  laici  preocupaţi,  la  fel  de 
important  este  să  ne  dăruim  misiunii  preoţeşti  fundamentale  care  constă 
în  a  închina  lui  Dumnezeu  problemele  şi  dilemele  boeticii,  împreună  cu 
persoanele  ale  căror  vieţi  sunt  afectate  de  acestea.  Responsabilitatea 
noastră  de  căpătâi,  astăzi  şi  în  viitorul  previzibil,  este  aceea  de  a  supune 
Autorului  vieţii  multitudinea  de  probleme  dificile  privind  viaţa  şi  moar¬ 
tea,  cu  credinţa  şi  rugăciunea  ca  fiecare  decizie  morală  pe  care  o  vom 
face  să  slujească  scopului  Său  şi  să  contribuie  la  cinstea  şi  slava  Sa. 

Arhipresb.  JOHN  BRECK 
(Trad.  de  SEBASTIAN  MOLDOVAN) 

Din  impactul  cuceririlor  ştiinţei  în  domeniul  biologiei  şi  medi- 
cinei  („ştiinţelor  vieţii")  cu  drepturile  inalienabile  ale  omului  s-a  năs¬ 
cut  o  nouă  preocupare  numită  hioetică.  Scopul  său  este  acela  de  a  face 
ca  rezultatele  descoperirilor  ştiinţifice  să  ajungă  a  fi  făcute  utile  omu¬ 
lui,  altfel  spus,  raţiunea  sa  este  de  a  conferi  un  sens  uman  oricăror 
descoperiri  ştiinţifice.  In  epoca  actuală  caracterizată  prin  raţionalizarea 
şi  intelectualizarea  lumii,  se  vorbeşte  despre  o  criză  spir  tuală  ce  a 
făcut  pe  oameni  ca,  în  numele  raţionalismului  şi  pragmatismului,  să 
estompeze  sensul  valorilor  morale  clasice  de  compasiune,  empatie  şi 
devoţiune  ca  valori  autentice  ale  vieţii,  de  unde  riscul  sacrificării  în 
numele  unui  „totalitarism  ştiinţific". 

Pe  de  altă  parte,  se  ştie  că  ştiinţa  ce  a  multiplicat  puterile  creative 
ale  omului  faţă  de  natură,  a  generat  şi  riscul  unor  ameninţări  şi  apli¬ 
cări  distructive,  căci  orice  descoperire  ştiinţifică  are  o  faţă  solară,  be¬ 
nefică  omului,  dar  şi  o  faţă  tenebroasă,  riscantă  în  aplicaţiile  sale 
umane,  dacă  ar  fi  lipsită  de  sensul  ei  uman.  Nu  mai  mult  decât  do¬ 
narea,  prin  crearea  de  oameni  identici,  ce  astăzi  a  devenit  ştiinţific 
posibilă,  s-ar  opune  variabilităţii  creaţiei  în  natură  şi  ar  afecta  grav 
progresul  lumii  naturale,  cât  timp  Dumnezeu  a  creat  unitatea  lumii 
în  diversitate,  natura  devenind,  prin  aceasta,  un  mod  de  transparenţă 
a  divinităţii.  Asupra  aspectelor  întunecoase,  riscante,  ale  progresului 
ştiinţific  s-a  atras  atenţia  omului  încă  din  cele  mai  vechi  timpuri:  Bi¬ 
blia  se  întreba  dacă  va  pieri  omul  prin  ştiinţă,  Democrit  şi  Aristotel,  in 
faţa  unor  atari  riscuri,  cereau  a  nu  rupe  sigil  ul  celest  al  lumii,  Lucian 
Blaga  pleda  pentru  a  nu  strivi  corola  de  minuni  a  lumii,  iar  Huxley,. 
la  O.N.U.,  atrăgea  atenţia  asupra  faptului  că  ştiinţa  poate  pune  în  pe¬ 
ricol  drepturile  fundamentale,  naturale,  ale  omului.  In  faţa  riscurilor 
aduse  de  descoperirea  atomului,  Einstein  atrăgea  atenţia  că  orice  des¬ 
coperire  ştiinţif  că  căreia  nu  i  s-ar  da  un  sens  uman  ar  fi  un  brici  lăsat 
în  mâna  unui  copil  de  3  ani,  care  necunoscând  rostul  său,  ar  risca  a  se 
autovătăma.  Crearea  armelor  artificiale  prin  inteligenţa  umană  ce  a 
depăşit  mijloacele  sale  naturale  de  adaptare  la  mediu,  poate  pune  as¬ 
tăzi  în  pericol  existenţa  filogenetică  a  omului,  dar  nu  numai  a  sa,  ci 
şi  a  altor  specii.  Bioetica,  în  faţa  acestor  riscuri,  devine  o  punte  în- 


*  Profesor  la  Institutul  de  Medicină  şi  Farmacie  şi  director  al  Institutului 
Medico-Legal  din  Iaşi,  Dr.  Gh.  Scripcaru  este  unul  dintre  promotorii  şcolii  româ¬ 
neşti  de  bioetică  (n.  red.). 

tre  cuceririle  ştiinţei  şi  aplicarea  lor  la  om,  în  concordanţă  cu  drep¬ 
turile  fundamentale  ale  omului  ca  unicat  în  natură  şi  dotat  de  divini¬ 
tate  cu  capacitatea  de  a  crea. 

Pe  de  altă  parte,  cunoaşterea  umană  este  un  proces  infinit  ne¬ 
normativ  şi  fără  mesaje  etice  şi  a  fost  pusă  de  divinitate  în  om,  în 
scopul  de  a  se  apropia  de  ceea  ce  Berdiaev  numea,  şi  anume,  creaţia 
de  ziua  a  8-a.  Deci  cunoaşterea  vine  de  Ia  Dumnezeu  care  a  poruncit 
omului  a  creşte,  a  se  înmulţi  şi  a  stăpâni  pământul,  poruncă  pe  care 
Iisus  a  amplificat-o  prin  obligaţia  dată  omului  de  a  cunoaşte  adevărul, 
singurul  în  măsură  a-1  face  slobod.  In  timp,  aspectul  ambivalent  al 
cunoaşterii  prin  ştiinţă  şi-a  manifestat  puterea  atât  pr  n  ajutorul  dat 
omului  dar  şi  prin  ameninţarea  sa.  Faţă  de  riscul  ameninţării  prin  ştiin¬ 
ţă,  se  impune  imperativul  redării  sensului  divin  al  oricărei  creaţii, 
sensul  ei  uman,  cât  timp  viaţa,  in  general,  are  taina  sa  ascunsă  in  di¬ 
vin.  In  acest  sens,  bioetica  are  sarcina  de  a  reda  sensul  uman  al  orică¬ 
rei  descoperiri  ştiinţifice,  ca  un  act  premergător  sensului  său  divin  dat 
de  religie.  Bioetica  devine  astfel  un  gardian  la  hotarul  dintre  ştiinţă 
şi  om,  o  modalitate  de  reabilitare  a  ştiinţei  prin  uman  şi  apoi  de  divi¬ 
nizare  a  umanului  prin  religie.  Cunoaşterea  vine  de  la  Dumnezeu,  de 
aceea  Biserica,  spunea  undeva  părintele  profesor  Galeriu,  nu  a  afirmat 
niciodată  preceptul  de  a  crede  şi  a  nu  cerceta,  dispreţuind  astfel  cu¬ 
noaşterea,  ştiinţa.  Cunoaşterea  ştiinţifică  a  omului  şi  credinţa  perfec¬ 
ţionării  sale  prin  spirit,  a  aspiraţiei  sale  către  perfecţiunea  prin  divin, 
devin  două  laturi  complementare  a  aceluiaşi  act  uman  creator,  deci 
demiurgic,  deoarece  timpul  creat  şi  perfecţionat  de  natură  a  fost  în¬ 
zestrat  cu  un  suflet  veşnic  creat  de  Dumnezeu,  de  unde  decurge  ade¬ 
vărul  că  sensul  existenţei  a  fost  dat  aprioric  de  divinitate  şi  aceasta- 
constituie  esenţa  existenţei  umane.  Dacă  omul  ar  neglija  această  rea¬ 
litate,  prin  ştiinţă,  ar  putea  domina  lumea,  dar  fără  sensul  divin  al 
vieţii  sale  ar  ajunge  a  nu  se  putea  domina  pe  el  însuşi  precum  şi  ştiinţa 
pe  care  o  creează.  Ştiinţa  nu  trebuie  deci  să  micşoreze  lumea  spirituală 
a  omului  care  este  esenţa  existenţei  sale,  cât  timp  trupul,  natura  sa, 
are  raţiunea  de  a  fi  numai  in  uniune  cu  sufletul  ce  îl  guvernează.  Bioe¬ 
tica  ajută  religia  a  promova  şi  desăvârşi  această  esenţă  umană  în 
contextul  descoperirilor  ştiinţifice  actuale. 

Cunoaşterea  umană  ce  ar  neglija  semnificaţia  sa  pentru  om  nu 
poate  interveni  in  legile  proprii  ale  naturii  fără  riscul  de  a  isca  nişte 
pericole,  în  faţa  cărora  bioetica  promovează  tocmai  această  semnifi¬ 
caţie  umană,  pentru  ca  descoperirile  ştiinţifice  să  ajungă  în  timp  util 
la  om.  Bioetica  transformă  astfel  drepturile  omului  în  valori  în  sine, 
valori  care  trebuie  respectate  indiferent  de  avantajele  cercetării  pen¬ 
tru  om  şi  societate.  Atari  drepturi  devin  criteriul  princ  pal  de  aplicare 
al  ştiinţei  la  om,  cât  timp,  de  exemplu,  dreptul  la  viaţă  este  intangibil 
şi  indiferent  de  circumstanţe,  el  nu  poate  fi  obiect  al  unor  derogări. 
Mai  mult,  bioetica  susţine  preeminenţa  individului  faţă  de  interesele 
sociale  şi  militează  pentru  priza  de  conştiinţă  a  evaluări  adecvate  a 
riscurilor  posibile  de  utilizare  improprie  a  datelor  ştiinţifice.  Bioetica 
îşi  rezervă  dreptul  de  a  realiza  consensul  dintre  natural  şi  spiritual. 

dintre  uman  şi  divin,  în  final,  dintre  ştiinţă  şi  religie,  fapt  ce  justifică 
existenţa  în  Comitetele  de  bioetică  a  oamenilor  de  ştiinţă  şi  a  teolo¬ 
gilor,  pe  lângă  jurişti,  medici,  filosofi  etc.  Consensul  pleacă  de  la  mul¬ 
titudinea  de  paradigme  incluse  în  Rezoluţii  şi  Declaraţii  internaţionale 
dar  şi  de  la  specificul  etic  şi  spiritual  al  unei  comunităţi  umane,  în 
scopul  ca  sensul  descoperirilor  ştiinţifice  să  fie^cât  mai  fidel  aspiraţii-, 
lor  superioare  ale  acestor  comunităţi.  In  acest  sens,  rezoluţiile  pro¬ 
clamă,  cu  consecvenţă,  preeminenţa  intereselor  individuale  asupra  ce¬ 
lor  ştiinţifice  şi  sociale,  garantează  drepturile  fundamentale  ale  fiecă¬ 
rei  persoane  umane,  inclusiv  dreptul  la  integr  tate  şi  identitate  a  eului 
uman,  obligă  la  efectuarea  unor  acte  tehnice  pe  om  cu  respectarea 
regulilor  privind  riscurile  lor,  cu  respectul  consimţământului  informat 
ca  expresie  a  voinţei  sale  suverane  precum  şi  cu  necesitatea  ca,  în 
lipsa  unor  metode  alternative  şi  în  absenţa  riscurilor  disproporţionate, 
orice  intervenţie  tehnică  să  fie  pertinentă  ştiinţific  şi  etic.  Protecţia 
bioet  că  şi  apoi  legală  se  extinde  de  la  cercetările  pe  om,  la  embrioni, 
donare  de  ţesuturi  şi  organe  etc.,  toate  efectuate  numai  în  interesul 
persoanei  şi  fără  a  fi  surse  de  profit.  Toate  aceste  rezoluţii  pleacă  de 
ia  adevărul  că  fiecare  om  este  un  unicat  şi  consecutiv,  diferenţierea 
indiv  duală  trebuie  să  devină  baza  bioeticii.  Individualitatea  umană  ex¬ 
primă  astfel  sursa  fundamentală  a  evoluţiei  sale,  continuată  prin  spi¬ 
ritualizarea  existenţei  sale,  prin  morală.  Căci,  promovarea  drepturilor 
absolute  la  viaţă  şi  integritate  (individualitate)  psihofizică  şi  spirituală 
decurge  din  caracterul  sacru  al  vieţii  ca  fiind  oferită  de  Dumnezeu 
după  chipul  şi  asemănarea  cu  El. 

Bioetică,  în  acord  cu  religia,  ne  permite  astfel  a  înţelege  că  omul 
are  o  valoare  intrinsecă  şi  nu  poate  fi  lăsat  la  discreţia  riscurilor  des¬ 
coperirilor  ştiinţifice,  mai  ales  astăzi  când  Hiroşima  ne-a  arătat  cât 
suntem  de  neputincioşi  în  faţa  laturii  tenebroase  a  descoperirilor  ştiin¬ 
ţifice,  când  omul  poate  deveni  „o  creaţie  ratată u  (Cioran),  când  ştiinţa 
creează  riscul  evoluţiei  către  o  lume  antropofugală  (Horstman). 

în  virtutea  adevărurilor  enunţate  în  Rezoluţiile  şi  Declaraţiile 
Consiliului  Europei  privind  bioetică,  nici  omul  nu  poate  renunţa  la 
drepturile  sale  în  faţa  biotehnologiilor  actuale,  demnitatea  umană  fiind 
întotdeauna  superioară  voinţei  celui  ce  o  poartă.  Drepturile  omului, 
în  manifestarea  lor  fizică  şi  spirituală,  sunt,  cum  s-a  spus,  de  esenţă 
individuală  şi  ele  nu  pot  fi  restrânse  sub  justificarea  legitimităţilor 
generale,  decât  în  cazuri  precis  stipulate  de  normele  etice  şi  legale. 

In  concluzie,  bioetică,  în  concordanţă  deplină  cu  religia,  are  sar¬ 
cina  de  a  apăra  fiinţa  umană  faţă  de  eventualele  abuzuri  ale  desco¬ 
peririlor  ştiinţ  fice,  de  a  devansa  pe  plan  normativ,  mai  ales  juridic, 
ceea  ce  trebuie  să  ajungă  util  din  ştiinţă  până  la  om.  Cum  dreptul  ina¬ 
lienabil  la  viaţă  şi  sănătate  constituie  nucleul  central  al  oricăror  alte 
drepturi  ale  omului,  bioetică  promovează  permanent  o  concordanţă  de¬ 
plină  între  demnitatea  fiinţei  umane  şi  resursele  afirmării  sale  sorio- 
spirituale,  o  filiaţie  deplină  între  universalitatea  cuceririlor  ştiinţifice 
şi  individualitatea  drepturilor  fiinţei  umane,  o  concordanţă  intre  pri¬ 
mordialitatea  acestor  drepturi  şi  nevoile  comunităţii.  Prin  toate  aces- 

tea  se  produce  un  fenomen  inevitabil  de  aculturaţie  a  ştiinţei  în  reli¬ 
gie,  în  credinţa  forţei  spirituale  a  omului,  cât  timp  religia  nu  neagă 
evoluţia,  ci  dimpotrivă,  îi  dă  sensul  său  adevărat,  sensul  său  divin. 
Cum  astăzi  drumul  de  la  natură  la  Dumnezeu  este  îngreuiat  (M.  Elia- 
de),  iar  ştiinţa  riscă  a  exacerba  această  îngreunare,  bioetica,  în  con¬ 
sens  cu  religia,  sprijină  şi  lărgeşte  drumul  către  transcendenţă  al  omu¬ 
lui,  ca  fiind  singura  cale  de  acces  către  fiinţa  lui,  cum  accentua  C.  Noi- 
ca.  Numai  acest  efort  spre  transcendenţă  ne  poate  releva  în  mod  per¬ 
manent  conştiinţa  imperfecţiunii  noastre  şi  consecutiv,  căile  de  aspi¬ 
raţie,  de  apropiere  cât  mai  veridică  de  ideea  de  perfecţiune.  Criza  de 
sens  a  ştiinţei  este  deci  supleată  de  bioetică,  care,  prin  toate  impera¬ 
tivele  sale  morale,  face  ca  orice  tentativă  de  transformare  biolog  că 
a  omului  să  tindă  a  sfârşi  în  desăvârşirea  fiinţei  sale  spirituale.  Este 
astfel  o  realitate  faptul  că  cu  cât  omul  de  ştiinţă  pătrunde  mai  adânc 
în  tainele  universului,  cu  atât  se  apropie  mai  mult  de  misterele  lumii 
şi  ale  vieţii  şi  deci  de  divinitate.  Din  acest  motiv,  relaţia  creator-crea- 
tură  nu  poate  face  abstracţie  de  sensul  uman  al  cuceririlor  pe  care  le 
aduce  ştiinţa,  sens  pe  care  îl  oferă  bioetica,  şi  care  constituie  o  pre- 
miză  de  câştigare  a  sensului  vieţii  pe  care  îl  aduce  şi  consacră  religia. 
Dând  sens  uman  ştiinţei  dăm  sens  divin  existenţei  şi  creaţiei  umane. 
Acest  sens,  cum  spunea  părintele  Cleopa  într-o  convorbire,  nu  este  al¬ 
tul  decât  acela  de  a  merge  drept  înainte  către  permanenţa  spiritului  şi 
creaţiei  între  două  zidiri  şi  anume,  între  zidirea  din  dreapta  ce  se  re¬ 
feră  la  sensul  dat  vieţii  prin  moarte  de  către  Creator  şi  zidirea  din 
stânga,  al  depăşirii  acestei  limitări  fizice  în  timp  prin  creaţia  spiritual 
umană.  Altfel,  a  reduce  viaţa  numai  la  biologic  şi  deci  numai  la  mate¬ 
rial  şi  a  pierde  din  vedere  sensul  ei  spiritual  care  este  esenţa  vieţii, 
ar  însemna  a  sărăci  viaţa,  spunea  părintele  D.  Stăniloae,  a  pierde  justi¬ 
ficarea  autentică,  divină,  a  trecerii  omului  prin  această  lume. 

Prof.  dr.  GH.  SCRIPCARU 

TEOLOGIA  FEMINISTA  ŞI  BIOETICA 


Dintre  „teologiile  noi44  sau  „la  modă44,  cea  care  tare  mai  multe  cone¬ 
xiuni  cu  bioetica  şi  care  pare  să  o  influenţeze  mai  mult  este,  cu  sigu¬ 
ranţă,  cea  feministă.  Fiind  o  mişcare  sincretistă,  neunitară,  un  amestec 
polimorf  de  doctrine,  feminismul  nu  are  o  „teologie44  în  sensul  autentic  al 
cuvântului.  Câtă  vreme  se  pot  constata  diferenţe  doctrinare  majore,  une¬ 
ori  contradictorii,  de  la  o  grupare  la  alta,  nu  ne  putem  aştepta  nici  la  o. 
etică  unitară.  De  aceea,  noi  am  prefera  să  vorbim  de  o  „mentalitate44  de  tip 
feminist,  încadrată  unui  fenomen  mai  amplu,  multi-direcţional  şi  confuz, 
care  e  fenomenul  New  Age,  şi  pe  care  prefer  să-l  numesc  tot  „mentali¬ 
tate44:  una  post-creştină  sau  neo-păgână,  cu  accentuate  contururi  gnostice. 

Vom  folosi  totuşi  expresia  de  „teologie  feministă44,  oricât  de  straniu  ne-ar 
părea;  şi  vom  căuta  să  observăm  sensul  unor  influenţe  de  tip  feminist, 
prezente  în  şcoala  bioetică  americană.  Pentru  aceasta,  vom  încerca  să 
schiţam  câteva  elemente  de  doctrină  feministă  şi  aspectele  etice  ce  decurg 
din  ea,  ca  apoi  să  ne  oprim,  spre  exemplificare,  asupra  unor  situaţii  par¬ 
ticulare  ce  ţin  de  competenţa  bioeticii. 

Ştim  că  bioetica  se  ocupă  cu  „studiul  sistematic  al  conduitei  umane 
în  sfera  ştiinţelor  vieţii  şi  a  sănătăţii,  examinată  în  lumina  valorilor  şi 
principiilor  morale44.1  Domeniul  de  acţiune  priveşte  deci  ştiinţele  biolo¬ 
gice,  bio-tehnologia  şi  medicina.  Or,  femeile  constituie  majoritatea  celor 
ce  solicită  şi  oferă  asistenţă  sanitară.2  Şi,  în  acelaşi  timp,  punctul  focal  al 
teologiei  feministe  îl  reprezintă  „experienţa  femeilor44  şi  ţinteşte  „bună¬ 
starea44  lor.3  Natura  umană,  trupul,  raporturile  umane,  reproducerea, 
toate  acestea  sunt  teme  supuse  criticii  şi  reconstrucţiei  teologice  femi¬ 
niste,  dar  totodată  elemente  de  mare  interes  pentru  bioetică. 

Nu  ne  putem  aştepta  la  poziţii  etice  clare,  deci  la  coordonate  bine 
definite  pentru  bioetică,  din  partea  mişcării  feministe,  care  nu  are  o  teo¬ 
logie  unitară,  ci  „teologii44;  de  aceea,  teoreticienii  serioşi  se  abţin  de  la. 


1  Encyclopedia  of  Bioethics,  The  Free  Press,  New  York,  1978,  voi.  I,  p.  XIX. 

2  Whitbeck  C.,  Women  and  Medicine:  An  Introduction,  In  „The  Journal 
of  Medicine  and  Philosophy4*,  7  (1983),  p.  119  şi  125;  vezi  şi  Rothman  B.K.  Health 
and  Medicine,  în  J.  Freeman  (ed.),  Women:  A  Feminist  Perspective,  Mayfield,  Palo. 
Alto,  1979,  p.  27—40; 

3  Earl  E.  Shelp,  Teologia  e  Bioetica,  Ed.  Dehoniane,  Bologna,  1989,  p.  2G7. 

formulări  normative  valide  pentru  toţi*;  ei  se  limitează  să  sugereze  „in¬ 
tuiţii  morale" ,  susceptibile  de  variaţii,  dar  care  să  răspundă,  pe  moment, 
mentalităţii  pe  care  o  exprimă. 

In  al  doilea  rând,  această  teologie  „pluralistică",  zisă  şi  „teologie  de 
proces",4 5  oferă  adesea  soluţii  etice  ireconciliabile.6  De  aceea,  se  încearcă 
precizarea  unor  convergenţe  pe  interese  şi  valori  etice  fundamentale. 

In  al  treilea  rând,  dezvoltarea  rapidă  a  ştiinţei  bioetice  creează  di¬ 
ficultăţi  teologiei  feministe,  care  are  încă  de  elaborat  o  expresie  siste¬ 
matică,  atât  doctrinar,  cât  şi  etic.7  De  exemplu,  mulţi  teologi  şi  mora¬ 
lişti  feminişti  manifestă  rezerve  în  faţa  noilor  tehnologii  ale  reprodu¬ 
cerii.8 

Totuşi,  teologia  feministă,  în  ciuda  limitelor  sale,  exercită  o  influ¬ 
enţă  sensibilă  asupra  problematicii  bioetice,  mai  ales  în  mediul  cultural 
nord-american,  dar  şi  în  Europa.  Şi  merită  luată  în  seamă,  în  măsura  în 
oare  exprimă  o  mentalitate  (tot  mai  difuză),  dispune  de  o  doctrină  (chiar 
dacă  nu  unitară),  de  o  reţea  instituţională,  şi  solicită  protecţie  legislativă. 
Or,  bioetica  însăşi  urmează  acelaşi  traseu. 

DOCTRINA  FEMINISTA 

Intre  temele  doctrinare  fundamentale,  care  au  incidenţă  asupra 
bioeticii,  putem  distinge  trei: 

a.  modele  de  relaţie  inter-umană; 

b.  corporalitatea; 

c.  valoarea  naturii. 

► 

Pe  doctrina  structurată  pe  aceste  tematici,  se  articulează  princi¬ 
pii  etice,  deci  cu  valoare  normativă. 

a.  Modele  de  relaţie 

După  cum  ştim,  doctrina  de  tip  feminist  are  o  structură  contes- 
tatară,  revoluţionară,  de  revoltă  împotriva  religiilor  tradiţionale.  Pre¬ 
dicând  egalitatea  între  sexe  şi  căutând  „să  demaşte  credinţele,  simbolu- 


4  McCormik  R.  A.,  Bioethics  in  the  Public  Forum,  în  „Milbank  Memorial  Fun 
Quarterly"  61,  (1983),  p.  119;  McCormik  R.  A.,  How  Brave  A  New  World?  Dilemmas 
in  Bioethics,  Doubleday,  Garden  City,  New  York,  1981,  p.  9;  Harrison  B.W.,  Our 
Right  to  Choose:  Toward  a  New  Ethic  of  Abortion,  Beacon,  Boston,  1983,  p.  84 — 90; 
Gusta fson  J.M.,  The  Contributions  of  Theology  to  Medical  Ethica,  Marquette  Ujni- 
versity  Press,  Milwaukee,  1975,  p.  26. 

5  Earl  E.  Shelp,  op.  cit.,  loc.  cit. 

6  Ruether  R.  R.f  Religion  and  Sexism:  Images  of  Wome-n  im  the  Jewish  and 
Christian  Traditions,  Slmon  and  Shuster,  New  York,  1974,  p.  214 — 234;  Fioranza  E.S., 
In  Memory  of  Her:  A  Feminist  Reconstruction  of  Christian  Origins,  Crossroad,  New 
York,  1983,  p.  7 — 36;  Robb  C,S.,  A  Framework  for  Feminist  Ethics,  în  „The  Journal 
of  Religious  Ethics"  9  (1981),  p.  48 — 68. 

7  Harrison  B.W.,  op.  cit,;  Ruether  R.  R.,  op.  cit. 

8  Hairrison  B.W.,  op.  cit.,  p.  37;  Ruether  R.  R.,  op.  cit.,  p.  226. 

rile  şi  practicile  religioase  ce  stabilesc  şi  favorizează  discriminarea",9  fe¬ 
minismul  creează  nu  doar  o  nouă  antropologie,  ci  şi  o  „nouă"  teologie. 
Identifică  în  tradiţia  creştină  un  „dualism  fundamental",  între  femei  şi 
bărbaţi,  ca  expresie  a  trupului  şi  minţii,  emotivităţii  şi  raţiunii,  pasivi¬ 
tăţii  şi  activităţii,  dependenţei  şi  autonomiei,  şi  îşi  propune  să-l  reducă. 

Teologia  feministă  observă  că  înseşi  „metaforele  (sic!)  personale 
ale  lui  Dumnezeu  sunt  precumpănitor  bărbăteşti".  în  alte  cuvinte,  „băr¬ 
baţii  (ar  fi)  reprezentanţii  cei  mai  apropiaţi  ai  lui  Dumnezeu  în  familia 
umană,  în  societate  şi  în  biserică".10 

Dumnezeul  creştin,  reprezentat  ca  un  suveran,  transcendent,  atot¬ 
puternic,  ce  pretinde  supunere  din  partea  omului,* 11  creează  un  model 
de  raporturi  interpersonale.  La  rândul  său,  bărbatul  se  comportă  în  ace¬ 
laşi  fel  cu  femeia.12  De  aceea,  critica  lui  Nietszche,  după  care  creştinismul 
e  religia  pentru  cei  slabi  şi  pentru  victime,  ar  fi  întemeiată.13  Astfel,  teo¬ 
logia  feministă  se  îndepărtează  cu  totul  de  creştinism  sau  îşi  propune  o  „re¬ 
construcţie  critică"  a  teologiei  creştine. 

Se  poate  observa,  de  fapt,  că  teologia  feministă  nu  este  deloc  ori¬ 
ginală,  nu  aduce  o  perspectivă  nouă  în  ce  priveşte  raporturile  inter- 
umane.  S-a  spus  că  egalitatea  între  bărbaţi  şi  femei  nu  e  altceva  decât 
„extinderea  perspectivelor  liberalismului".  Sub  aspect  economic  şi  poli¬ 
tic,  se  exprimă  ca  un  amestec  de  marxism  şi  liberalism.  Principiul  reci¬ 
procităţii  îl  preia  de  la  teoreticienii  socialităţii.14  Iar  când  revendică  drep¬ 
turi  spre  a  participa  la  toate  sferele  vieţii  umane,  nu  face  decât  să  repete 
programul  teologiei  eliberării. 

în  întreprinderea  sa,  de  demitologizare  şi  de-ontologizare  a  dife¬ 
renţelor  dintre  bărbaţi  şi  femei,  teologia  feministă  s-a  folosit  de  multe 
din  rezultatele  ştiinţelor  biologice  şi  comportamentale  şi  ale  filosofiei.  Şi 
a  reuşit  să  traseze  coordonatele  unui  model  de  relaţie  inter-umană,  în 
care  valorile  fundamentale  să  fie  egalitatea,  reciprocitatea  şi  libertatea, 
în  virtutea  acestor  valori,  feminismul  refuză  tradiţiile  religioase  de  orice 
fel,  ca  fiind  iremediabil  „sexiste",  şi  oferă,  în  alternativă,  o  „cultură 
a  femeilor". 

b.  Corporalitatea 

La  acest  aspect,  incidenţa  teologiei  feministe  asupra  bioeticii  este 
mare.  De  aceea,  teoreticienii  feminişti  au  căutat  să  elaboreze  o  doctrină, 
care  porneşte  criticist  de  la  dualismul  trup-spirit  identificat  —  de  ei!  — 
în  toate  tradiţiile  religioase,  în  special  cea  iudaică  şi  cea  creştină. 


9  Earl  E.  Shelp,  op.  cât.,  p.  271. 

10  Ibidem,  p.  272. 

11  Christ  C.P.,  The  New  Feminist  Theology:  a  Review  of  the  Literature,  în 
„Religious  Studios  Review“  3,  (1977),  p.  203 — 212;  Daly  M.,  Beyond  God  the  Father, 
Bea  con,  Boston,  1973. 

12  Plaskow  J.,  Sex,  Sin  and  Grace,  University  Press  of  America,  Washington, 

1980. 

13  Earl  E.  Shelp,  op.  cit.,  p.  273. 

14  George  Herbert  Mead,  Martin  Buber,  John  MacMurray  ş.a. 


STUDII  şi  ARTICOLE 


t_  .  * 


După  părerea  feminiştilor,  femeia  a  fost  asociată  trupului,  iar  băr¬ 
batul  minţii.  „Esenţa  femeii  constă  în  capacitatea  ei  de  a  naşte". 15  Ea  este 
mai  „scufundată  în  materie",1*  reacţionează  sub  impulsul  emoţiilor  şi  are 
ca  „activitate"  specifică  datoria  de  a  purta  de  grijă  trupurilor  copiilor  şi 
bărbaţilor. 

Şi  din  perspectiva  sexualităţii  —  ca  parte  integrantă  a  trupului 
uman  — ,  femeia  a  fost  nedreptăţită.  De  la  tabu-urile  antice  despre  sânge, 
până  la  prescripţiile  stoice  de  control  al  dorinţelor  sexuale  din  partea 
raţiunii,  la  doctrinele  creştine  despre  păcatul  originar,  ce  au  marcat  con¬ 
ştiinţa  occidentală,  s-a  format,  „din  timpuri  imemoriale,  o  complicitate 
indisolubilă  între  sexualitate  şi  contaminare",17  între  puterea  sexului  şi 
demonism. 

Sexualitatea  femeii  a  fost  considerată  mai  „carnală"  decât  a  bărba¬ 
tului  —  se  spune  — ,  mai  „aproape  de  natură",  mai  animalică,  mai 
puţin  controlată  de  raţiune.  S-a  ajuns  până  la  a  identifica  femeia  cu 
răul.18 

De  aceea,  teologia  feministă  are  misiunea  să  reevalueze  semnifi¬ 
caţiile  trupului  femeii.  Anatomia  nu  mai  poate  fi  un  destin  fatal.  Femeile 
nu  mai  trebuiesc  identificate  cu  trupurile  lor.  Pornind  de  la  propriile 
experienţe,  femeile  trebuie  să-şi  „revendice"  propriile  trupuri,  ca  parte 
a  feminităţii  lor,  să-şi  „proclame"  drepturile  de  a  dispune  de  ele,19  cu 
toate  consecinţele  teoretice  şi  practice  ce  decurg  de  aici.  Uzând  de  o  me¬ 
todologie  fenomenologică,  teologia  feministă  încearcă  să  sublinieze  ce 
înseamnă  „a  fi  un  trup",  iar  nu  „a  avea  un  trup",  pentru  a  înţelege  propriul 
trup  ca  instrument  sau  posibilitate  de  integrare  în  lume,  ca  trup-subiect, 
iar  nu  ca  trup-obiect.20 

c.  Valoarea  naturii 

O  altă  temă,  centrală  pentru  teologia  feministă,  şi  care  atinge  bio- 
etioa,  este  concepţia  despre  natură,  ca  loc  în  oare  omul  îşi  trăieşte  pro¬ 
pria  corporalitate. 

Femeia  a  fost  considerată,  de  tradiţiile  religioase  şi  culturale,  mai 
„aproape  de  natură",  încât  natura  însăşi  părea  simbolizată  ca  . . .  „femi¬ 
nină".  Eforturile  omului  de  dominare  a  naturii  urmau  acelaşi  model  de 
relaţie  şi  în  ce  le  priveşte  pe  femei.21  Această  relaţie  a  subsumat  acelaşi 
dualism:  natura  —  deci  şi  femeia  —  a  fost  văzută  ca  un  izvor  cosmic  de 


15  Earl  E.  Shelp,  op.  cit.,  p.  278. 

16  Ortner  S.B.,  Is  Female  to  Male  as  Nature  is  to  Cuîture?,  în  M.  S.  Rosaldo 
—  L.  Lampliere  (ed.),  Woman,  Cui  ture  and  Society,  Stanford  UniveTsity  Press,  Stan- 
ford,  1974,  p.  67—87. 

17  Ricoeur  P.f  The  Symbolism  of  Evil,  Harper,  New  York,  1967,  p.  28. 

18  Cott  N.  F,.  Passionlessness,  în  „Signs"  4  (1978),  p.  227 — 228: 

19  Washboum  P.,  Becoming  Woman:  The  Quest  for  Spiritual  Wholeriess  in 
Female  Experience,  Harper,  New  York,  1979. 

20  Rawlinson  M.  C.,  Psychiatric  Discourse  and  the  Feminine  Voice,  în  „The 
Journal  of  Medicine  and  PhLlosophyu  7  (1982),  p.  153 — 177. 

21  Ruether  R.  R.,  op.  cat.,  p.  72 — 85;  Ruether  R.  R.,  To  Chan»ge  tihe  World, 

Croesxoad,  New  York,  1981,  p.  57 — 60.  ” 

viaţă  şi  bunătate  şi,  în  acelaşi  timp,  ca  o  forţă  misterioasă,  de  temut  şi/sau 
de  controlat.2* 

Creştinismul  însuşi,  zic  feminiştii,  a  manifestat  o  acoentuată  ten¬ 
dinţă  de  diminuare  a  valorii  naturii,  prezentând-o  ca  iluzorie  şi  tranzito¬ 
rie,  de  folosit,  de  dominat  şi  de  controlat.23  După  o  „fugă  ascetică"  de  ea, 
omul  modem  a  ajuns  la  o  „întoarcere"  la  natură. 

Teologia  feministă  oferă  un  fundament  doctrinar  unei  ecologii,  ce 
concepe  natura  în  interdependenţă  cu  „umanitatea  corporală",  mergând 
adesea  până  la  panteism,  şi  sugerează  norme  şi  măsuri  pentru  „uzul  co¬ 
rect  al  naturii",  în  vederea  realizării  aceluiaşi  model  monist- panteist  apli¬ 
cat  şi  la  nivel  inter-uman. 


ETICA  FEMINISTA 

•  i 

Diversitatea  de  tendinţe  manifestată  la  nivel  doctrinar  creează  mari 
dificultăţi  teologilor  feminişti  când  e  vorba  de  aplicarea  în  practică  a  prin¬ 
cipiilor.  E  chiar  dificil  să  vorbim  de  o  etică  feministă.  Pentru  a  depăşi 
acest  obstacol,  se  apelează  la  o  metodologie,  pe  care  unii  au  numit-o  „na- 
turalistică":  uzându-se  de  „experienţa  femeilor",25  sunt  propuse  o  serie  de 
norme  „universal  valabile",  dar  care,  adesea,  sunt  foarte  contradictorii  şi 
chiar  extremiste.  Principiul  „priorităţii  strategice"26  dă  naştere  la  situa¬ 
ţii  de  conflict,  dar,  în  acelaşi  timp,  reprezintă  şi  o  „supapă  de  siguranţă", 
pentru  o  flexibilitate  necesară. 

Etica  feministă  îşi  propune  să  acorde  „cuvenita  importanţă  princi¬ 
piilor  egalităţii  şi  reciprocităţii  şi  să  ţină  împreună  principiile  autono¬ 
miei  şi  relaţionalităţii".27 

Vom  vedea  aplicabilitatea  acestor  principii  etice  când  vom  lua  în 
considerare  câteva  problematici  actuale  ale  bioeticii. 


Feminismul  şi  etica  vieţii  (bioetica) 

Teologia  feministă  atinge  o  mare  parte  din  problematica  bioetică. 
Aceasta,  pentru  că  femeile  sunt  implicate  profund  în  sectoarele  asisten¬ 
ţei  medicale,  ale  sănătăţii  publice,  ale  cercetării  tehnologice  bio-medi- 
cale.  în  aceste  sectoare,  teologia  feministă  e  interesată  să  intervină  în 
situaţii  de  urgenţă,  căci  porneşte  de  la  experienţa  (de  viaţă)  a  femeilor 
şi  evidenţiază  atât  semnificaţiile  centrale  ale  dezvoltării  ştiinţei,  deci  po- 


22  Earl  E.  Shelip,  op.  cfct.,  p.  281. 

23  McCormick  R.  A.,  How  Brave  . . p.  7. 

24  Ruether  R.  R.,  Sexâsm  . . .,  p.  82, 

25  Plaskow  J.,  op.  cit.;  Ruether  R.  R.,  Sexism  . . .,  p.  12 — 13. 

26  Hanison  BW.r  op  cit.,  p.  12 — 13;  principiul  priorităţii  strategice  priveşte 
promovarea  femeii;  e  orientat  spre  realizarea  „bunăstării"  atât  a  femeilor  cât  şi 
a  bărbaţilor,  atât  a  umanităţii,  cât  şl  a  naturii,  dar  cu  scopul  vădit  al  reducerii 
stării  de  inferioritate  a  femeii. 

27  Earl  E.  Shelp,  op.  cit.,  p.  286.  •  ' 

tenţele  cercetării,  cât  şi  limitele  condiţiei  umane.2*  Pornind  de  la  „reflec¬ 
ţiile  asupra  obiectivelor,  practicilor  şi  teoriilor  medicinii,  se  pune  în 
valoare,  zice  un  teolog  feminist,  reflecţia  filosofică  asupra  multor  probleme 
•ce  au  interesat  dintotdeauna  pe  femei4*,29  dar  care  au  fost  ignorate  de  filo- 
sofia  şi  teologia  tradiţională. 

Punţile  de  contact  între  teologia  feministă  şi  bioetică  sunt  multiple, 
unele  din  ele  fiind  considerate  centrale  în  bioetică.  De  exemplu,  princi¬ 
piile  non-agresivităţii  („întâi  să  nu  faci  rău“  —  se  stipulează  în  „Jură¬ 
mântul  lui  Hipocrate44),  al  binelui  („apoi,  să  faci  bine  bolnavului44  —  se 
•continuă),  al  adevărului  şi  fidelităţii,  al  autonomiei,  al  reciprocităţii  şi  al 
•dreptăţii,  toate  sunt  fundamentale  pentru  sistemul  teoretic  al  bionicii. 
De  aceea,  problematica  specifică  teologiei  şi  eticii  feministe  sunt  rele¬ 
vante  pentru  studiul  bioetic:  chestiunea  avortului,  a  sterilizării,  a  asis¬ 
tenţei  medicale  la  bătrâni,  a  tratamentului  psihiatric  la  femei,  a  struc¬ 
turilor  medicale  privitoare  la  naştere,  a  conflictului  între  rolul  asisten- 
ţial  şi  moral  al  intervenţiei  medicale,  a  uzului  amniocentezei  pentru  selec¬ 
ţionarea  sexului,  a  modelului  de  raport  medic-pacient.  Astfel  că  teologia 
feministă  se  consideră  cea  mai  îndreptăţită  să  ofere  soluţii  etice  în  câm¬ 
pul  bio-medical,  mai  mult  decât  oricare  altă  morală  sau  etică  teologică 
sau  filosofică. 

Dintre  toate  aceste  aspecte  sau  problematici  ale  bioeticii,  ne  vom 
opri  puţin,  spre  exemplificare,  asupra  unor  tehnologii  reproductive,  spre 
-a  vedea  ce  fel  de  soluţii  oferă  etica  feministă. 

Tehnologiile  reproductive  au  atras,  de  la  început,  atenţia  mişcării  fe¬ 
ministe,  deşi  niciodată  n-a  existat  o  unanimitate  de  vederi.  S-a  afir¬ 
mat  că  izvorul  ultim  al  opresiunii  femeilor  constă  în  capacitatea  lor  de 
a  concepe  şi  a  naşte.  Maternitatea  este  o  potenţă  (individuală  şi  socială,  în 
faţa  bărbaţilor  şi  a  fiilor),  dar  în  acelaşi  timp  şi  o  slăbiciune  (în  faţa  na¬ 
turii,  a  bărbaţilor,  a  fiilor,  a  societăţii).  Pentru  depăşirea  acestei  slăbi¬ 
ciuni,  bio-tehnologiile  par  să  ofere  unele  soluţii. 

O  concepţie  extremă  consideră  că  eliberarea  femeilor  poate  fi  atinsă 
numai  printr-o  revoluţie  nu  doar  împotriva  unor  determinate  structuri 
sociale,  ci  şi  a  naturii  însăşi:  o  „eliberare  a  femeilor,  o  dată  pentru  tot¬ 
deauna,  de  tirania  biologiei  lor  reproductive,  cu  orice  mijloace41,30  inclusiv 
tehnologice. 

Alta  vede  în  tehnologiile  reproductive  un  nou  mijloc  de  dispreţuire 
a  femeilor,  care  le  arată  „uzabile44  în  procesul  procreativ.31 

Alta  consideră  că  unele  tehnologii  —  de  exemplu,  amniocenteza, 
în  scopul  selecţionării  sexului  —  le  pune  pe  femei  împotriva  lor  însele.32 


28  Ibidem,  p.  287. 

29  Whitbeck  C.r  op.  cit.t  p.  120. 

30  Firestane  S.,  The  Dialectic  of  Sex:  The  Case  of  Feminist  Revoluţion,  Bamtam, 
New  York,  1971,  p.  238; 

31  Harrison  B.W.,  op.  cit.,  p.  37. 

32  Powledge  T.  M.,  Unnatural  Selection:  On  Choosing  Children’s  Sex,  în  H.  B. 
Holmes  (ed.),  The  Cust  om -Macle  Child?  Women  Centred  Perspectiv  es,  Humana 
Press,  Clifton,  1981,  p  193—199. 

Cum  vedem,  părerile  sunt  mult  prea  variate,  chiar  la  nivel  teore¬ 
tic.  Totuşi,  ele  converg  în  două  puncte  importante.  Primul  arată  că  isto¬ 
ria  experienţei  femeilor  în  raport  cu  reproducerea  e  o  istorie  de  mare 
suferinţă.  Chiar  şi  în  secolul  nostru,  „medicalizarea"  sarcinii  şi  a  naş¬ 
terii  a  adăugat  noi  elemente  acestei  suferinţe.  Al  doilea  susţine  că  dez¬ 
voltarea  şi  uzul  tehnologiilor  reproductive  nu  pot  fi  apreciate  separat 
de  contextul  socio-cultural  concret.  Căci  într-o  societate  bazată  încă  pe 
binomul  ireductibil  bărbat-femeie,  dezvoltarea  tehnologiilor  continuă  să 
fie  o  ameninţare  pentru  femei. 

Totuşi,  feminismul,  în  general,  nu  exprimă  judecăţi  negative  asu¬ 
pra  tehnologiilor  reproductive.  Sunt  imposibile  aprecieri  unice  şi  exhaus¬ 
tivi  asupra  unor  realităţi  atât  de  diverse,  precum  contracepţia,  procedu¬ 
rile  pentru  naştere,  modele  de  provocare  a  avortului,  inseminarea  artifi¬ 
cială,  fecundaţia  in  vitro,  diagnosticarea  fetală,  donarea  şi  multe  alte1 
tehnologii. 

* 

Să  luăm,  ca  exemplu,  fecundaţia  in  vitro,  cu  scopul  obţinerii  unui 
copil  (eliminând,  deci,  scopul  exclusiv  de  cercetare).  Se  ştie  că  nu  e  o 
experienţă  atât  de  fericită,  iar  feministele  s-au  şi  grăbit  să  sublinieze 
dificultăţile  prin  care  trec  femeile,33  alienarea  femeilor  de  trupurile  lor, 
de  partenerii  lor  şi  de  fiii  lor.34  Mai  mult,  plasarea  femeilor  într-o  reţea 
de  relaţii  profesionale  a  limitat  pe  nedrept  autonomia  lor,  tratându-le 
ca  „paciente". 

Pentru  mulţi  feminişti,  separarea  potenţei  şi  procesului  reprodu¬ 
cerii  de  trupurile  femeilor  e  o  pierdere  de  mari  proporţii.  De  aceea,  trans¬ 
ferarea  întregului  proces  în  laborator  (fie  că  e  vorba  de  fecundaţia  in  vitro. 
fie  de  placenta  artificială  sau  alte  tehnici)  nu  suscită  prea  mult  entu¬ 
ziasm. 

Pe  de  altă  parte,  fecundaţia  in  vitro,  nu  e  în  mod  necesar  o  violare 
a  dimensiunii  trupeşti  (corporale)  a  reproducerii.  Căci  dacă  scopul  său  e 
cel  de  a  concepe  un  copil,  pentru  femeile  care,  altfel,  ar  fi  fost  sterile, 
ea  devine  un  mijloc  de  mediere  a  acestei  corporalităţi. 

De  altfel,  întregul  discurs  al  teologiei  feministe  se  situează  la  nive¬ 
lul  separării  sexualităţii  de  reproducere.  Fapt  pentru  care,  se  conchide 


33  Wertz  R.  W.-Wertz  D.  C.f  Lyimg-In:  A  History  of  Childbirth  in  America. 
Free  Press,  New  York,  1977;  Oakley  A.,  A  Case  of  Matemity,  în  „Signs44  4,  (1979), 
p.  606 — 631;  Rich  A.,  Of  Woman  Bom:  Motherhood  as  Experience  and  Institution, 
Prometheus,  Buffalo,  1976;  Lebacoz  C.f  Reproductive  Research  and  Image  of  Woman, 
în  C.  B.  Fisher  (ed.),  Woman  in  the  Strânge  Land,  Fortress,  Philadelphia,  1975; 
Daly  M.,  Gyn/Ecology:  The  Metaethics  of  Radical  Feminism,  Beacon,  Boston,  1978. 

34  Mutând  structurile  adaptate  naşterii  în  sectoare  destinate  în  primul  rând  tra¬ 
tamentului  medicamentos,  izolând  pe  mame  de  „cultura  feminină44,  ca  şi  de  soţii  lor, 
societatea  modernă  a  făcut  —  zic  feministele  —  din  experienţa  naşterii  nişte  „poves¬ 
tiri  de  groază44.  De  aceea  sunt  preocupate  de  reactualizarea  metodelor  tradiţionale, 
precum:  naşterea  la  domiciliu,  crearea  de  ambiente  specifice  pentru  parturiente  în 
spitale,  renaşterea  profesiunii  de  „moaşe44  etc.  Dimpotrivă,  alte  feministe  consi¬ 
deră  că  aceste  metode  „după  natură44  ar  fi  mai  alienante  decât  tehnologiile  mai  noi 
(Wertz  R.  W.-Wertz  D.  op.  cit.,  p.  183 — 198;  Oakley  A.,  op.  cit.,  p.  628 — 630). 

că,  pe  de  o  parte,  dimensiunea  corporalităţii  trebuie  să  rămână  centrală, 
iar  pe  de  alta,  nu  trebuie  exclus  uzul  etic  al  acestei  tehnologii.35 

In  linii  generale,  fecundaţia  in  vitro  nu  e  exclusă.  Dar  se  subli¬ 
niază  faptul  că  sarcina  şi  naşterea  nu  sunt  evenimente  pasive  pentru  fe¬ 
meie,36  ci  presupun  o  participare  activă  şi  o  asumare  de  responsabilităţi. 

S-a  observat  că  tehnologiile  reproductive  operează  o  separaţie  între 
deciziile  privind  procreaţia  şi  cele  privind  educaţia,  că  nu  iau  în  serios 
nevoile  fundamentale  ale  fiilor,  adică  nu  doar  resursele  materiale,  ci  şi 
raportul  şi  aportul  personal37  în  familie.  în  alte  cuvinte,  nu  doar  femeile 
sunt  chemate  să  ia  astfel  de  hotărâri,38  ci  „părinţii1*;  şi  numai  în  mod  se¬ 
cundar,  „consilierii  ştiinţei**,  societatea  sau  altă  persoană,  oricare  ar  fi 
ea.  Aceste  probleme  sunt  complexe  şi  recheamă  la  prudenţă  morală. 

O  altă  consideraţie,  legată  de  fecundaţia  in  vitro,  priveşte  posibili¬ 
tatea  tot  mai  reală  a  „selecţiei"  feţilor  (pe  considerente  de  sex,  sănătate 
fizică,  capacitate  intelectuală  etc.)  „Selecţia"  ridică  serioase  probleme 
morale  faţă  de  „rezidualii"  fecundaţiei  in  vitro.  Iar  pe  de  altă  parte,  fe¬ 
ministele  reclamă  responsabilitatea  —  morală  şi  religioasă  —  faţă  de  tipul 
de  persoană  pe  care-1  aduc  în  interiorul  comunităţii.  Apare  evidentă  o 
stare  conflictuală,  în  care  principiile  egalităţii,  comprehensiunii,  recipro¬ 
cităţii,  toleranţei  faţă  de  diferenţe  şi  „imperfecţiuni",39  —  toate,  funda¬ 
mentale  pentru  feminism  — ,  devin  fără  valoare.  Şi  în  acest  caz,  se  re¬ 
comandă  prudenţă. 

Toate  aceste  problematici  privesc  nu  doar  persoanele  singulare,  ci 
comunitatea,  în  întregime.  Căci  fecundaţia  in  vitro  nu  se  sustrage  proble¬ 
melor  majore  ale  umanităţii,  ameninţată  de  excedenţa  demografică,  de  lip¬ 
surile  multiple  pentru  copiii  din  ţările  sărace,  de  distribuirea  inegală  a 
bunurilor  materiale  etc. 

Aşadar,  o  analiză  feministă  a  fecundaţiei  in  vitro  rămâne  provizorie. 
Sunt  motive  ce  ar  recomanda-o,  altele,  care  ar  interzice-o.  Totuşi,  s-au 
formulat  circumstanţe  determinate,  ca  limite40  pentru  această  tehnologie: 

X,  Riscul  ridicat  pe  care-1  comportă,  pentru  sănătatea  atât  a  mamei, 
cât  şi  a  copilului. 

2.  Contextul  nefavorabil  pentru  creşterea  şi  dezvoltarea  copilu¬ 
lui  (de  ex.,  niciunul  din  părinţi  nu  e  pregătit  să  ofere  copilului  un  raport 
personal  şi  uman  fundamental). 

3.  Intenţia  de  a  da  viaţă  unui  copil,  care  apoi  să  fie  folosit  în  di¬ 
verse  alte  scopuri  (de  ex.,  când  un  copil  este  „produs"  doar  de  dragul  pra- 


35  Earl  E.  Shelp,  op.  cit.,  p:  292; 

36  Harrison  B.  W.,  op.  cit.,  p.  162  şi  246—247. 

37  Ruddick  S.,  M<atemad  Thmking,  în  „Signs“  6,  (1980),  p.  258;  P'nesident’s  Corn- 
mission  for  the  Study  of  Ethical  Problems  in  Medicine  and  Biomedical  and  Beha- 
vioral  Research,  Splicing  Life,  U.C.  Government  Brinting  Office,  Washington,  1982, 
p.  65. 

38  Ruddick  S.,  op.  cit.,  p.  262, 

39  Elshtain  J  B.f  A  Feminist  Agenda  on  Reproductive  Technodogy,  în  „Has- 
tings  Center  Report1*  12,  (1982),  p.  42. 

40  Formulate  în  Earl  E.  Shelp,  op,  cit.,  p.  296. 

greşului  ştiinţific,  sau  pentru  duplicarea  propriului  eu,  fără  a  gândi  la 
dezvoltarea  normală  a  personalităţii  copilului). 

4.  Lipsa  voită  de  atenţie  faţă  de  criterii  juste  de  distribuire  a  re¬ 
surselor  (când  sunt  alte  nevoi  umane  mai  stringente). 

Aceste  condiţii  pot  şi  trebuie  să  influenţeze  hotărârile  privind  re¬ 
producerea  umană  artificială.  Nu  pot  avea  prioritate  deciziile  luate  în 
contextul  tehnologiilor  reproductive. 

♦ 

Iată-ne,  aşadar,  în  faţa  unui  caz  concret,  în  care  teologia  feministă 
s-a  limitat  doar  la  a  da  unele  sugestii,  şi  acestea  contradictorii.  Căci  doc¬ 
trina  însăşi  a  feminismului  e  polimorfă  şi  lipsită  de  autoritate  în  însuşi 
interiorul  mişcării,  fapt  ce  face  ca  fiecare  grup  să-şi  aibă  doctrina  şi  etica 
sa  proprie.  Se  pot  observa  totuşi  nişte  principii  generale,  comune  men¬ 
talităţii  sincretiste  de  tip  New  Age,  lipsită  de  revelaţie  şi  de  idealuri  pre¬ 
cise.  Se  poate  observa  cu  uşurinţă,  fie  în  cadrul  feminismului,  fie  în  acela 
mai  larg  al  New  Age-lui,  o  atitudine  preponderent  contestatară,  „protes¬ 
tantă",  mai  mult  revoluţionară  decât  constructivă.  O  mentalitate  ce  îşi 
propune  mai  degrabă  să  dărâme  sisteme,  decât  să-şi  construiască  ea  însăşi 
un  sistem. 

Dar  de  vreme  ce  se  dezvoltă  într-un  context  socio-cultural,  femi¬ 
nismul  devine  expresia  unei  epoci  —  una  post-creştină,  cu  pronunţate 
accente  neo-păgâne  —  de  la  care  împrumută  nişte  caractere  generale. 

în  primul  rând,  se  manifestă  ca  o  tendinţă  de  desacralizare  a  exis¬ 
tenţei,  de  suprimare  a  dimensiunii  spirituale.  „Oamenii  aceştia  sunt  nu¬ 
mai  trupuri"  (Fac.  6,  3)  —  devine  o  definiţie  pentru  o  lume  eminamente 
materialist-consumistă.  Dumnezeu  însuşi  e  identificat  şi  scufundat  în 
acest  materialism;  teologia  însăşi  devine  una  panteistă  (în  cazul  în  care 
vrem  totuşi  s-o  mai  chemăm  „teologie"!). 

De  aceea,  în  problemele  majore  ale  vieţii  şi  morţii,  ale  sănătăţii, 
sexualităţii  şi  raporturilor  inter-umane,  accentul  cade  pe  „calitatea  vie¬ 
ţii",  iar  nu  pe  „sfinţenia  vieţii".  Astfel  încât,  chiar  dacă  discursul  bioetic 
are  un  cadru  axiologic  de  referinţă,  valorile  sunt  toate  terene,  materiale, 
bazate  pe  profit,  utilitate,  solidaritate.  Nici  o  perspectivă  transcendentă, 
nici  o  valoare  metafizică  în  fiinţa  umană;  până  şi  valoarea  personală 
a  omului  este  pusă  la  îndoială.41 

Bioetica  influenţată  de  teologia  feministă  tinde  azi  să  capete  o  anu¬ 
mită  autonomie:  se  auto-intitulează  „bioetica  feministă".  Şi  are  un  pro¬ 
gram  clar  de  evoluţie,  în  care  corporalitatea  umană,  bună-starea  femei¬ 
lor  şi  raporturile  „noi",  „egalitare"  între  persoane  sunt  linii  directoare. 


* 

Pe  parcursul  acestei  lucrări  am  căutat  să  subliniem  punctele  vul¬ 
nerabile  ale  doctrinei  feministe,  ca  şi  aplicarea  deficitară  a  acesteia  în 
viaţa  practică,  în  general,  şi  în  câmpul  bio-medical,  în  particular.  „Bio- 


41  Simt,  de  altfel,  cunoscute  discuţiile  care  se  poartă  în  jurul  embrionilor 
sau  a  bolnavilor  terminali  sau  psihici:  de  când  sau  până  când  se  poate  vorbi  de 
„un  om". 

etica  feministă**,  devenită  deja  „etică  de  grup**,  este  departe  de  a  aplica 
principii  universal  valabile,  cum  şi-a  propus.  Dar  reprezintă,  în  acelaşi 
timp,  un  pericol,  în  măsura  în  care  e  expresia  unei  mentalităţi  eretice, 
menite  să  creeze  confuzie,  dezrădăcinare  (din  tradiţie,  din  cultură,  din 
mediul  socio-cultural),  şi  să  propage  o  ideologie  eminamente  materia¬ 
listă,  bazată  pe  concurenţă  şi  luptă  a  femeilor  împotriva  bărbaţilor,  a  so¬ 
cietăţii,  a  culturii  etc. 

Aşezate  în  faţa  învăţăturii  de  credinţă  creştine  ortodoxe,  toate  te¬ 
zele  feminismului  cad,  căci  pornesc  de  la  premize  greşite.  în  plus,  bio- 
etica,  bazată  pe  o  antropologie  ortodoxă,  care  s-o  justifice  epistemologic 
şi  axiologic,  va  putea  răspunde,  fără  ezitare,  problemelor  majore  ale 
ştiinţelor  vieţii,  privilegiu  pe  care  bioetica  americană,  marcată  profund 
de  relativism  doctrinar  şi  liberalism  moral,  nu-1  mai  are,  riscând  să  de¬ 
vină  —  dacă  nu  cumva  e  deja  târziu  —  o  ideologie.42  Feminismul  este  o 
expresie,  iar  aplicarea  în  viaţă,  prin  „bioetica  feministă**,  este  efectul. 
Un  efect . . .  contra  vieţii! 

Ierom.  IUVENALIE  ION  IONAŞCU 


Ir 


42  Acest  fapt  ni-1  sugerează  cu  succes  iniţiativele  pe  care,  de  câţiva  ani,  le 
:3au  statele  -din  Convenţia  Europeană  de  Bioetică,  de  pe  lângă  Consiliul  Europei. 

STATUTUL  EMBRIONULUI  DUPĂ 
TRADIŢIA  PATRISTICA* 


Contrar  a  ceea  ce  s-ar  putea  crede  considerând  că  este  vorba  despre 
un  subiect  cu  totul  modern,  legat  de  dezvoltarea  recentă  a  tehnicilor 
biologice,  Sfinţii  Părinţi  s-au  preocupat  îndelung  de  statutul  embrionului 
sau  al  fătului.1  Ei  au  făcut-o  uneori  în  raport  cu  problema  avortului  dar, 
mai  adesea,  în  raport  cu  diferite  probleme  antropologice  pe  care  au  tre¬ 
buit  să  le  dezbată,  iar  câteodată  şi  în  raport  cu  probleme  exegetice,  chiar 
hristologice  şi  eshatologice,  ceea  ce  arată  de  altfel  că  în  reflexia  ortodoxă 
acest  subiect  nu  poate  fi  considerat  în  mod  izolat,  ci  este  corelat  cu  o  mul¬ 
ţime  de  domenii  care  definesc  realitatea  umană  în  totalitatea  ei  aşa  cum 
o  înţelege  creştinismul. 


I.  EXEGEZA  LA  Lev.  12,  1-6  ŞI  leş.  21,  22-24 
EMBRION  FORMAT  ŞI  EMBRION  NEFORMAT 

1.  Distincţia  din  Lev.  12,  1-6  şi  din  leş.  21,  22-24 

Poziţia  multor  Părinţi  în  ceea  ce  priveşte  statutul  embrionului  (sau 
al  fătului)  s-a  conturat  mai  ales  prin  trimiterea  la  două  pasaje  din  Vechiul 
Testament:  Lev.  12,  1-6  şi  leş.  21,  22-24. 

în  Lev.  12,  1-6  întâlnim  o  analogie  tulburătoare  între  durata  stabi¬ 
lită  pentru  curăţirea  femeii  care  a  născut  —  40  (7  +  33)  zile  dacă  este  vorba 
de  un  băiat,  80  (14  +  66)  dacă  este  vorba  de  o  fată  —  şi  durata  indicată  de 
Aristotel  pentru  formarea  embrionului  bărbătesc  şi  a  embrionului  fe¬ 
meiesc,  încât  Filon  de  Alexandria  va  crede  că  Aristotel  s-a  inspirat  din 
Biblie.2  Posteritatea  formării  embrionului  femeiesc,  în  raport  cu  embrio¬ 
nul  bărbătesc  pare  de  altfel,  în  ochii  multor  Părinţi,  să  găsească  o  con- 


♦  O  versiune  dezvoltată  a  acestui  articol  se  va  găsi  în  capitolul  4  al  lucrării 
noastre  Pour  une  ethique  de  la  procreation.  Elements  d'anthropologie  patristiquc. 
Editions  du  Cerf,  Paris,  1998.  [Patrolog  ortodox  de  renume,  mai  ales  prin  lucrările 
consacrate  Sfântului  Maxim  Mărturisitorul,  Dr.  Jean-Claude  Larchet  este  şi  auto¬ 
rul  unei  impresionante  trilogii  —  în  curs  de  publicare  în  limba  română  —  dedicate 
sensului  suferinţei  şi  bolii,  sufleteşti  şi  trupeşti,  în  scrierile  Sfinţilor  Părinţi  (n.  red.)]. 

1  Amintim  că,  potrivit  întrebuinţării  teologice  şi  patristice,  şi  în  lipsa  unui 
criteriu  de  discuţie  cu  care  toţi  să  fie  de  acord,  luăm  aceşti  doi  termeni  ca  echiva¬ 
lenţi.  Dacă  distincţia  trebuie  făcută  ea  semnifică  pentru  făt  un  stadiu  al  dezvoltării 
mai  avansat  decât  embrionul. 

2  Vezi  lucrarea  amintită  supra. 

firmare  în  referatul  biblic  al  Genezei  care  prezintă  crearea  femeii  ca  pos- 
terioară  creării  bărbatului  (Gen.  2,  18.21-22).3 

Atenţia  Părinţilor  a  fost  însă  atrasă  mai  mult  de  distincţia  pe  care 
o  stabileşte  Ieşirea  (în  versiunea  Septuagintei 4)  între  fătul  configurat  şi 
fătul  neconfigurat  pentru  a  prescrie,  în  cazul  uciderii  involuntare  a  fătu¬ 
lui,  pedepse  foarte  diferite  pentru  cele  două  cazuri:  „De  se  vor  bate  doi 
oameni  şi  vor  lovi  o  femeie  însărcinată  şi  aceasta  va  lepăda  copilul  său  fără 
a  fi  configurat  (me  exeikonismenon),  omul  va  trebui  să  plătească  despă¬ 
gubirea  (...).  Iar  dacă  va  fi  configurat  (exeikonismenon),  va  da  viaţă 
pentru  viaţă,  ochi  pentru  ochi,  dinte  pentru  dinte,  mână  pentru  mână“ 
(leş.  21,  22-24).  S-a  tradus  prin  „configurat"  participiul  exeikonismenon, 
care  semnifică  ad  literam  „făcut  după  chipul"  şi  indică  faptul  că  forma 
omenească  este  dobândită.  Ultimul  verset,  care  face  aluzie  la  mădularele 
fătului,  pare  să  reflecte  o  concepţie  asemănătoare  celei  a  lui  Aristotel 
conform  căreia  fătul  poate  fi  considerat  configurat  în  stadiul  în  care  mă¬ 
dularele  lui  sunt  diferenţiate. 

Majoritatea  Părinţilor  latini  (Tertulian,  Lactanţiu,  Ieronim,  Augus- 
tin)  sunt  tentaţi  să  considere  că  embrionul  n-ar  fi  pe  deplin  o  fiinţă  umană 
decât  în  momentul  în  care  primeşte  forma  umană,  deci  atunci  când  mă¬ 
dularele  sale  sunt  diferenţiate.5 

Părinţii  răsăriteni  care  reiau  distincţia  biblică  consideră  pe  această 
bază  că  embrionul  capătă  formă  omenească  doar  în  clipa  diferenţierii  mă¬ 
dularelor  (cam  la  40  de  zile),  însă  evită  să  tragă  concluzii  în  ce  priveşte 
statutul  său  de  fiinţă  umană.6 

De  fapt,  poziţia  Părinţilor  asupra  acestui  subiect  se  defineşte  în 
raport  cu  modul  în  care  ei  rezolvă  problema  însufleţirii  embrionului. 

II.  PROBLEMA  ÎNSUFLEŢIRII  EMBRIONULUI 

Problema  însufleţirii  embrionului  s-a  pus  în  diverse  împrejurări,  în 
special  cu  prilejul  disputei  asupra  traducianismului  (teorie  care  afirmă 
că  sufletul  este  transmis  prin  părinţi,  odată  cu  trupul,  în  momentul  con¬ 
ceperii  sau  zămislirii)  şi  a  celei  asupra  preexistenţei  sufletului  (teorie 


3  Vezi  de  ex.  Tertulian,  Despre  suflet,  XXXVI,  4  Ctrad.  rom.  în  Apologeţi  de 
limbă  latină,  PSB  3,  EIBMBOR  Bucureşti,  1981). 

4  Textul  ebraic  este  diferit  şi  pune  accentul  pe  starea  mamei  mai  degrabă 
decât  pe  cea  a  fătului. 

5  Ve2i  Tertulian,  Despre  suflet,  XXXVII,  2;  Lactanţiu,  Despre  opera  Iul  Dum¬ 
nezeu  XII,  6;  Ieronim,  Scrisori,  CXXI,  4;  Augustin,  întrebări  la  Heptateuh,  80,  PL 
34,  626. 

6  Vezi  Origen,  Omilii  la  Ieşire,  X,  1 — 2;  (trad.  rom.  în  Origen.  Scrieri  alese. 
Partea  întâiai,  PSB  6,  EIBMBOR,  Bucureşti,  1981);  Efrem  Şirul  Comentarii  la  Fa¬ 
cere  şi  Ieşire,  CSCO  152,  p.  150;  153,  p.  129 — 130;  Grigorie  de  Nyssa,  împotriva  ma- 
cedouientlor,  GNO  III,  1,  p.  129 — 130  (trad.  rom.  in  Studii  Teologice,  nr:  5 — 6,  1993); 
Chirii  al  Alexandriei,  Despre  închinarea  în  duh  şi  în  adevăr,  PG  68,  545  B  (trad. 
rom.  în  Sfântul  Chirii  al  Alexamdriei,  Scrieri.  Partea  întâia,  PSB  38,  EIBMBOR, 
Bucureşti,  1991  p,  259);  Procopie  de  Gaza,  Catene  la  Octateuh,  PG  87,  1,  618;  Maxim 
Mărturisitorul,  întrebări  şl  nedumeriri,  28  (ediţia  din  Corpus  Christianorum  Series 
Graeca);  Ambigua  către  loan,  42,  PG  91,  1340  D — 1341  A  (trad.  rom.  în  Sfântul  Maxim 
Mărturisitorul,  Ambigua,  PSB  80,  EIBMBOR,  Bucureşti,  1983,  p,  289—290). 

susţinută  de  majoritatea  curentelor  gnostice,  de  platonism  şi  de  orige- 
nism).  în  gândirea  patristică  se  pot  distinge  două  mari  curente:  ionul  care 
consideră  că  sufletul  propriu-zis  omenesc  este  unit  cu  trupul  încă  de  la 
zămislire  (însufleţire  imediată  sau  simultană),  altul  care  consideră  că  este 
introdus  în  trup  după  un  anumit  timp  de  la  zămislire  (însufleţire  întâr¬ 
ziată  sau  ulterioară). 

1.  Partizani  ai  însufleţirii  ulterioare 

Teoria  însufleţirii  ulterioare  îşi  găseşte  principala  expresie  filoso¬ 
fică  la  Aristotel,  pentru  care  embrionul  uman  se  află  încă  de  la  zămis¬ 
lire  în  posesia  sufletului  nutritiv,  însă  nu  posedă  decât  ca  potenţă  sufle¬ 
tul  senzitiv  (propriu  animalelor)  care  apare  în  el  doar  atunci  când  se  dife¬ 
renţiază  organele  şi  intră  în  posesia  organelor  de  simţ,  fie  în  jur  de  40  de 
zile  la  embrionul  bărbătesc,  fie  în  jur  de  80  de  zile  la  embrionul  femeiesc. 
Cât  despre  sufletul  intelectual,  specific  uman,  Aristotel  crede  că,  fiind  de 
origine  divină,  el  este  introdus  în  făt  din  afară,  când  acesta  posedă  deja 
sufletul  senzitiv,  fără  însă  a  preciza  momentul.7 

Teoria  însufleţirii  ulterioare  şi-a  recrutat  majoritatea  partizanilor 
dintre  Părinţii  latini  care,  îndeosebi  pentru  a  combate  erezia  traducianistă, 
nu  numai  că  disting,  dar  şi  separă  cronologic  însufleţirea  de  zămislire, 
aceasta  fiind  opera  părinţilor,  iar  aceea  rezultatul  creării  sufletului  de 
către  Dumnezeu. 

Astfel,  după  Ghenadie  de  Marsilia  (sec.  V),  sufletul  nu  este  creat 
şi  unit  cu  trupul  decât  după  ce  acesta  din  urmă  este  format.8 

Autorul  tratatului  „Despre  duh  şi  suflet‘\  considerat  mult  timp  ca 
fiind  Fericitul  Augustin,  afirmă  că  trupul  omenesc  „duce  o  viaţă  vegeta¬ 
tivă,  se  mişcă,  creşte  şi  primeşte  forma  omenească  în  uter  înainte  de  a 
primi  sufletul  raţional'4.* 

într-o  altă  lucrare,  atribuită  tot  Fericitului  Augustin,  întâlnim  ideea 
că  Dumnezeu  dă  suflet  nemuritor  fiecărui  om  doar  când  trupul  i  s-a  for¬ 
mat,  aşa  cum  a  făcut  la  început  pentru  Adam.10 

Augustin  însuşi  este  un  adept  al  însufleţirii  ulterioare  şi  identifică 
momentul  în  care  embrionul  capătă  forma  omenească  cu  momentul  în 
care  primeşte  sufletul  senzitiv.11 

Casidor  (sec.  VI)  emite  aceeaşi  opinie  referindu-se  în  plus  la  măr¬ 
turia  medicilor  vremii  sale  care  fixează  momentul  însufleţirii  la  a  40-a 
zi  după  zămislire.12 

în  Apus,  această  teorie  a  însufleţirii  ulterioare  avea  să-şi  găsească 
apoi  şi  alţi  apărători  ca  Sf.  Anselm,  Petru  Lombardul,  Hugues  de  Saint- 


7  „în  privinţa  intelectului,  a  şti  când,  cum  şi  de  unde  fiinţele  care  participă 
la  acest  principiu  îşi  primesc  partea,  constituie  o  problemă  foarte  dificilă1*  (Despre 
naşterea  animalelor,  II  3). 

8  Despre  dogmele  bisericeşti,  14.  PL  58,  984. 

9  Pseudo-Augustin,  Despre  duh  şi  suflet,  PL  40,  784 — 785. 

10  Pseudo-Augustin.  întrebări  din  Vechiul  Testament,  23,  PL  35,  2229. 

11  Cf.  întrebări  la  Heptateuh,  80,  PL  34,  626. 

12  Despre  sunet,  7,  PL  70,  1292.  '•  • 

Victor,  fiind  consolidată  în  curentul  scolastic  prin  adoptarea  oficială  a  filo¬ 
sofici  lui  Aristotel.  Cea  mai  mare  parte  a  autorilor  scolastici,  în  frunte  cu 
Toma  de  Aquino,  vor  fixa  astfel  însufleţirea  cam  pe  la  a  40-a  zi  pentru 
copiii  de  sex  masculin  şi  a  80-a  zi  pentru  copiii  de  sex  feminin,  şi  vor  con¬ 
sidera  că  în  toate  cazurile  sufletul  raţional,  specific  uman,  nu  este  dat 
decât  atunci  când  trupul  este  în  întregime  format,  substituindu-se  sufle¬ 
tului  senzitiv  care  a  înlocuit  el  însuşi  sufletul  vegetativ.13  In  Apus,  această 
teorie  a  însufleţirii  ulterioare  va  fi  susţinută  pretutindeni  şi  incontesta¬ 
bil  până  în  sec.  XVII  şi  va  păstra  până  de  curând  numeroşi  aderenţi.14 

Printre  Părinţii  Greci  nu  întâlnim  ca  partizan  al  însufleţirii  ulte¬ 
rioare  decât  pe  Todoret  de  Cyr  (sec.  IV-V),  dar  care  nu  se  sprijină  pe 
concepţia  lui  Aristotel,  ci  pe  pasajul  din  Ieşire  citat  anterior,  pe  Facere 
2,  7,  unde  vedem  cum  Creatorul  îi  insuflă  omului  sufletul  după  ce  i-a 
alcătuit  trupul,  şi  pe  Iov  10,  9-12,  care  arată  sufletul  creat  şi  imit  cu  trupul 

după  formarea  acestuia  din  urmă.  Teodoret  nu  trage  însă  nici  o  con¬ 
cluzie  în  ce  priveşte  statutul  embrionului.15 

2.  Partizani  ai  însufleţirii  simultane 

Printre  Părinţii  latini,  numai  Tertulian  apără  teoria  însufleţirii  si¬ 
multane.  După  el,  omul  primeşte  sufletul  în  acelaşi  timp  cu  trupul:  „Noi 
pretindem  posesiunea  în  comun  a  trupului  şi  a  sufletului  de  la  însăşi  în¬ 
tâlnirea  seminţelor  până  la  desăvârşirea  embrionului1*.16  „Cele  două  sunt 
concepute,  formate,  desăvârşite  şi,  de  asemenea,  arătate  în  acelaşi  timp, 
şi  nu  intervine  în  procreaţie  nici  un  interval  care  ar  putea  să  asigure 
uneia  dintre  cele  două  anterioritatea".17  Pentru  Tertulian,  ceea  ce  pri¬ 
meşte  omul  de  la  concepţie  este  un  suflet  complet,  adică  înzestrat  cu  inte¬ 
lect  sau  minte:  „Noi  însă  declarăm  că  sufletul  se  naşte  odată  cu  toate  fa¬ 
cultăţile  sale";18  „prin  minte,  mens  la  latini,  nous  la  greci,  nu  înţelegem 
altceva  decât  acea  facultate  care  se  naşte  odată  cu  sufletul,  rezidă  în  el 
şi  îi  aparţine  pe  drept  din  naştere";19  „mintea  este  atât  de  contopită  cu 
sufletul,  încât  în  loc  să  fie  diferită  de  substanţa  acestuia,  ea  îi  serveşte 
drept  agent";20  „conchidem  aşadar  că  toate  facultăţile  naturale  ale  sufle- 


13  Cf.  Toma  de  Aquino,  Questlones  disputatae  de  Poetentia,  q.  III,  a.  9,  acî 
9um;  Sununa  theologica,  Ia,  q.  CXVIII,  a.  2,  ad  2um;  II  Seat.,  dist:  XVIII.  q.  II  a. 
3;  Cotra  Gentiles,  I.  II,  c.  LXXXVII— LXXXIX.  Vezi  M.  Batist,  „L’Embryologie 
de  saint  Thomas",  Etbique,  3,  1992,  p.  48 — 59. 

14  Cf.  A.  Chollet,  „Animation“,  Dictionnaire  de  theologie  catholique,  t.  I, 
1903,  col.  1310. 

15  Vindecarea  bolilor  elenice,  V,  52. 

16  Despre  suflet,  XXXVII,  5. 

17  Despre  suflet,  XXXVII.  Cf.  XXXVI;  XLV;  Despre  înviere,  XVI,  10  (trad. 
rom.  In  voi.  cit.  supra,  nota  3): 

18  Cf.  Despre  suflet,  XIX. 

19  Vezi  Despre  suflet,  XII,  1;  XIX,  6;  XX,  1;  XXXVII,  5. 

20  lbid.  XII. 

tului  sunt  în  el  însuşi,  inerente  substanţei  sale,  crescând  şi  dezvoltându-se 
împreună  cu  el,  începând  de  la  naşterea  sa".21  *  . 

Teoria  însufleţirii  simultane  este  adoptată  în  schimb  de  aproape  toţi 
Părinţii  greci. 

Sfântul  Irineu  (sec.  II)  se  dovedeşte  a  fi  primul  apărător  explicit  al 
simultaneităţii  sufletului  şi  trupului  în  ce  priveşte  naşterea.  „Sufletul, 
scrie  el,  nu  este  anterior  trupului  în  existenţa  sa;  nici  trupul  înaintea  su¬ 
fletului  în  formarea  sa,  ci  aceste  două  elemente  există  din  aceeaşi  clipă". 22 

Clement  Alexandrinul  (sec.  II — III)  apare  de  asemenea  ca  un  par¬ 
tizan  al  însufleţirii  simultane.  După  el,  sufletul  este  prezent  încă  înaintea 
concepţiei  pentru  că  el  este  cel  care  face  posibilă  fecundarea  activând 
pneuma  prezentă  în  sămânţă;  odată  săvârşită  fecundarea,  sufletul  e  cel 
care  conduce  formarea  şi  dezvoltarea  embrionului.  Acest  suflet  nu  este, 
în  cazul  omului,  sufletul  vegetativ  sau  senzitiv  (căruia  îi  corespunde 
pneuma,  numită  şi  „pneuma  corporală"  sau  „pneuma  carnală"),  ci  sufletul 
raţional  sau  intelectiv  oare  îl  caracterizează  ca  atare  şi  pe  care  Clement  îl 
numeşte  mai  precis  hegemonikon  sau  element  conducător:23  „Afirmăm  că 
partea  raţională  a  sufletului  (to  logistikon),  care  este  şi  partea  conducă¬ 
toare  (to  hegemonikon)  este  fără  îndoială  responsabilă  de  constituirea 
omului,  dar  şi  de  faptul  că  partea  iraţională  este  însufleţită  şi  introdusă 
în  această  constituire".24  Acest  suflet  este  creat  de  Dumnezeu  şi  introdus 
de  un  înger  în  mod  distinct,  din  exterior  şi  înainte  de  orice.25  Nu  regăsim 
aici  perfecta  simultaneitate  de  origine  apărată  de  Irineu,  însă  Clement 
nici  nu  afirmă  în  mod  deschis  preexistenţa  sufletului  cum  o  va  face  dis¬ 
cipolul  său  Origen.  Nu  e  mai  puţin  adevărat  că  Clement  consideră  că  em¬ 
brionul  este  însufleţit  în  act  din  primul  moment  al  existenţei  sale26  şi 
poate  fi  considerat  din  această  clipă  persoană  umană,  el  aflându-se  cu 
adevărat  în  posesia  unui  suflet  superior  (hegemonikon)  care  nu  îl  carac¬ 
terizează  numai  în  mod  specific  ca  fiinţă  umană,  dar  este  şi  rodul  unui 
act  creator  al  lui  Dumnezeu  ce  îi  pune  existenţa  în  singularitatea  sa,  şi  este 
de  altfel  purtător  al  chipului  lui  Dumnezeu  care  îi  conferă  o  calitate  şi  o 
demnitate  transcendentă.27 


21  Ibid.  XX  1.  Tertulian  precizează  mai  departe  că  ceea  ce  creşte  şi  se  dez¬ 
voltă  nu  este  substanţa  sufletului,  ci  deprinderea  capacităţilor  sale  (ibid.,  XXXVII). 
Concepţia  lui  este  astfel  destul  de  apropiată  de  cea  pe  care  o  va  dezvolta  Sfântul 
Grigorie  de  Nyssa  (vezi  infra). 

22  Fragmente  la  Cântarea  Cântărilor,  XXVI,  ed.  Harvey,  Cambridge  1857, 
t.  II,  p.  470. 

23  Vezi  Stromatele,  VI,  134  2 — 136,  4  (trad.  rom.  în  Clement  Alexandrinul, 
Scrieri.  Partea  a  doua,  PSB  5,  EIBMBOR,  Bucureşti,  1982,  p.  459 — 460)  şi  comenta¬ 
riile  lui  L.  Rizzerio,  „Le  probleme  des  parties  de  Târne  et  de  l’animation  chez  Clement 
d 'Alexandrie4',  Nouvelle  Revue  Theologique,  111,  1989,  p.  399 — 405. 

24  Stromatele,  VI,  135,  3  (trad,  rom.  cit.,  p.  459).  [Aici,  ca  şi  în  cele  ce  urmează, 
am  redat  traducerea  autorului  a  textelor  cla-sice,  indicând  locul  unde  cititorul  poate 
găsi,  când  e  cazul  traducerea  românească  existentă  (n.  trad.)]. 

25  Vezi  Stromatele,  VI,  135,  1;  Extrase  profetice,  L,  1 — 2;  Pedagogul,  I,  VI, 
1 — 49,  1  (trad.  rom.  în  Clement  Alexandrinul,  Scrieri.  Partea  întâia,  PSB  4,  EIBMBOR, 
Bucureşti,  1982. 

26  Vezi  Stromatele,  VIII,  9,  7 — 13,  8  (lipseşte  în  trad.  rom.  citată). 

27  Cf.  L.  Rizzerio,  art.  cit:,  p:  406 — 409,  413 — 414. 

Teza  însufleţirii  simultane  şi  totale  va  fi  apărată  pe  larg  în  sec.  IV 
^de  Sfântul  Grigorie  de  Nyssa.  Acesta  îşi  defineşte  poziţia  combătând  prin 
punerea  în  evidenţă  a  inconsecvenţelor  lor,  atât  doctrina  preexistemţei 
sufletului  în  raport  cu  trupul  (îl  vizează  în  mod  explicit  pe  Origen  şi  filo- 
.  sofia  grecească  —  platoniciană  şi  neoplatoniciană  —  care  l-a  inspirat), 
cât  şi  teoria  conform  căreia  sufletul  a  fost  creat  ulterior  faţă  de  trup  23  (con¬ 
cepţie  a  lui  Eunomie,29  întâlnită  în  mod  accesoriu  la  Metodiu  de  Olimp, 

•  aparţinând  iniţial  lui  Aristotel  şi  stoicilor).30 

Unul  din  principalele  argumente  înaintate  de  Grigorie  este  că  uni¬ 
tatea  fiinţei  umane  şi  identitatea  ei  reclamă  ca  trupul  şi  sufletul  să  o  con¬ 
stituie  simultan:  „Deoarece  omul  este  unul,  în  alcătuirea  sa  din  suflet 
şi  din  trup,  fiinţa  lui  nu  trebuie  să  aibă  decât  o  singură  şi  comună  origine; 
altfel  spus,  dacă  ar  veni  mai  întâi  trupul  şi  apoi  sufletul,  ar  însemna  că 
omul  este  mai  bătrân  şi  totodată  mai  tânăr  ca  el  însuşi  [...],  Un  prin¬ 
cipiu  nu-1  precede  pe  celălalt  în  existenţă:  nici  sufletul  nu  vine  înaintea 
trupului,  nici  invers  [altfel]  omul  împărţit  de  o  diferenţă  temporară  ar 
fi  în  conflict  cu  sine  însuşi  [...].  Pentru  amândouă  nu  există  decât  o  sin¬ 
gură  origine  [care]  are  loc  în  primele  momente  ale  venirii  noastre  în 
lume‘\31 

Grigorie  înaintează  un  alt  argument  în  sensul  că  de  vreme  ce  trupul 
nu  este  un  trup  mort  ci,  încă  de  la  origine,  un  trup  viu,  înzestrat  cu  căl¬ 
dură,  activitate,  mişcare,  sufletul  trebuie  să  fie  prezent  în  acelaşi  timp 
în  el  pentru  a-i  conferi  aceste  proprietăţi.32 

Nu  este  însă  vorba  în  acest  caz  numai  de  sufletul  vegetativ.  Gri¬ 
gorie  nu  concepe  sufletul  raţional  specific  uman  ca  pe  un  suflet  care  ar 
veni  să  se  substituie  sufletului  senzitiv  (care  a  urmat  el  însuşi  sufletului 
vegetativ)  într-un  anumit  stadiu  al  creşterii,  nici  ca  pe  un  suflet  care 
ar  veni  să  se  adauge  sufletului  vegetativ  şi  sufletului  senzitiv,  ci  ca  pe  o 
parte  constitutivă  sau,  mai  precis,  ca  pe  o  putere  (sau  facultate)  a  sufle¬ 
tului  care  este  una  prin  natură  şi  care  include  şi  pe  celelalte  două.*53 

Acest  suflet  unic  şi  complet  este,  după  Grigorie,  prezent  în  embrion 
încă  de  la  început.  Dar  „aşa  cum  în  embrion  nu  se  pot  distinge  articula¬ 
ţiile  membrelor  înainte  de  formarea  lor,  cu  atât  mai  mult  nu  pot  fi  con¬ 
statate  proprietăţile  sufletului  înainte  ca  acesta  să  ajungă  să-şi  exercite 


28  Cf.  Despre  crearea  omului,  XXVIII,  PG  44.  229B— 233B;  XIX,  233D.  Doc¬ 
trina  preexistentei  sufletelor  este  respinsă  şi  în  tratatul  Despre  suflet  şi  înviere, 
■93—100. 

29  Cf.  Nemesius  de  Emesa,  Despre  natura  omului,  II. 

30  După  stoici  trupul  nu  se  însufleţeşte  decât  la  naştere,  odată  cu  prima 
inspiraţie  de  aer  rece. 

31  Despre  crearea  omului,  XXIX,  PG  44,  233D,  236B.  Cf.  Omilii  la  Cântarea 
Cântărilor,  VII  GNO  VI,  p.  240 — 241  (trad.  rom.  în  Sfântul  Grigorie  de  Nyssa,  Scrieri: 
Partea  întâia,  PSB  29,  EIBMBOR,  Bucureşti,  1982,  p.  221):  „Căci  nici  sufletul  nu 
există  înaintea  trupului,  nici  trupul  nu  se  alcătuieşte  înaintea  sufletului,  ci  vin  în 
viaţă  în  acelaşi  timp“. 

32  Cf.  Despre  crearea  omului,  XXIX,  PG  44,  236D— 237A. 

33  Despre  crearea  omului,  XIV,  PG  44,  176AB.  Vezi  şi  VIII,  PG  44,  145C, 
148B.  Interesant  e  că,  pentru  Grigorie.  în  simţirea  însăşi  puterea  minţii  (nous)  e  cea 
•care  are  rolul  de  a  pune  simţirile  în  mişcare  (Despre  suflet  şi  înviere  13,  PG  46, 29B). 

activitatea*4.54  Dacă  sufletul  posedă  dintr-o  dată  toate  facultăţile,  acestea 
nu  sunt  de  la  început  în  măsură  să-şi  exercite  activitatea.35  Această  acti¬ 
vitate  se  va  manifesta  pe  măsură  ce  dezvoltarea  trupului  îi  va  oferi  posi¬ 
bilitatea,  atunci  când  vor  apărea  organele  care  să-i  permită  exprimarea: 
„Chiar  dacă  sufletul  nu  se  manifestă  vizibil  prin  anumite  activităţi,  nu 
înseamnă  că  este  mai  puţin  prezent  în  embrion.  Intr-adevăr,  configura¬ 
rea  omului  viitor  este  deja  potenţială,  dar  sufletul  este  încă  ascuns,  pen¬ 
tru  că  nu  se  poate  manifesta  decât  în  funcţie  de  ordinea  necesară.  Astfel, 
el  este  prezent,  dar  invizibil;  nu  va  apărea  decât  graţie  exersării  activi¬ 
tăţii  lui  naturale,  însoţind  dezvoltarea  trupului44  .36  Repetând  că  „activi¬ 
tăţile  sufletului  se  dezvoltă  în  corelaţie  cu  formarea  şi  desăvârşirea  tru¬ 
pului  care  îl  primeşte44  ,37  Grigorie  precizează:  „în  timpul  primei  etape  a 
formării,  ca  într-o  rădăcină  ascunsă  în  pământ,  apare  doar  forţa  de  creş¬ 
tere  şi  de  hrănire.  Micimea  trupului  care  primeşte  această  energie  nu  ii 
îngăduie  mai  mult.  Apoi,  când  planta  vine  la  lumină  şi  produce  un  ger¬ 
men  la  soare,  înfloreşte  viaţa  senzitivă.  In  sfârşit,  când  trupul  se  matu¬ 
rizează  şi  se  ridică  la  propria  sa  statură,  începe  să  strălucească  ca  un 
fruct  puterea  raţiunii.  Dar  aceasta  nu  se  face  dintr-o  dată:  ea  urmează  cu 
grijă  perfecţionarea  instrumentului  şi  aduce  rod  în  măsura  în  care  o  per¬ 
mite  forţa  trupului  care  o  primeşte44.38 

Sfântul  Grigorie  de  Nyssa  socoteşte  că  este  cu  neputinţă  să  preci¬ 
zăm  în  ce  mod  vine  sufletul  la  existenţă.39  Pe  de  o  parte,  el  pare  să  creadă 
că  fiecare  om  îl  are,  ca  şi  trupul,  de  la  părinţii  săi,40  alăturându-se  astfel 
concepţiei  traducianiste.41  Pe  de  altă  parte  afirmă,  în  opoziţie  cu  această 
teorie,  că  sufletul  a  fost  la  origine  creat  de  Dumnezeu42  şi  arată  necesi¬ 
tatea  intervenţiei  divine  pentru  ca  sămânţa  originară,  element  umed  şi 
material,  să  treacă  la  starea,  ce  nu  are  nimic  în  comun  cu  precedenta,  de 
fiinţă  umană  după  chipul  lui  Dumnezeu:  „Ce  este  comun  între  acest  ele¬ 
ment  umed  [care  este  sămânţa]  şi  chipul  lui  Dumnezeu?  [  . . .  ]  Nu  este 
nimic  extraordinar44  în  transformarea  unuia  în  celălalt  dacă  admitem  că 
„numai  printr-un  efect  al  puterii  divine  această  sămânţă  devine  om;  în 
lipsa  ei  sămânţa  rămâne  inertă  şi  ineficace.  Nu  materia  produce  omul  ci 
natura  divină  transformă  în  natură  omenească  ceea  ce  vedem44  .43  Chiar  la 


34  Ibid.,  XXIX,  PG  44,  236C. 

35  Distincţia  dintre  potenţa  (dunamis)  şi  lucrarea  sau  activitatea  ei  (energeia), 
care  este  de  origine  aristotelică  şi  este  reluată  de  mulţi  Părinţi  greci,  este  esenţială 
pentru  înţelegerea  gândirii  lui  Grigorie. 

36  Ibid.,  236C — 237C. 

37  Ibid.,  237B;  cf.  237C. 

38  Ibid.,  237C.  întâlnim  o  dezvoltare  paralele  în  Despre  suflet  şl  înviere.  107 

39  Cf.  Despre  suflet  şi  înviere,  102;  106. 

40  Cf.  Ibid.,  107. 

41  Cf.  E.  St£phanou,  „La  coâxistence  iniţiale  de  Târne  et  du  corps  d’apr&s 
saint  Gregoire  de  Nysse  et  saint  Maxime  THomologâte",  Echos  d’Orient,  31,  1932. 
p.  307. 

42  Cf.  Ibid.,  p.  102;  Despre  crearea  omului,  XXIX,  PG  44.  236B: 

43  Marea  cuvântare  catehetică,  XXXIII,  3 — 4  (trad.  rom.  în  Ale  celui  intru 
sfinţi  Părintele  nostru  Grigorie  episcopul  Nissei,  Marea  cuvântare  catehetică.  Bucu¬ 
reşti,  1947). 

nivelul  conceperii,  rolul  părinţilor  este  însoţit  de  lucrarea  creatoare  a  lui 
Dumnezeu,  singura  în  măsură  să-l  facă  eficient.44 

Rezultă  în  orice  caz  că,  pentru  Grigorie,  embrionul,  încă  de  la  ză¬ 
mislire,  are  un  suflet  uman  complet,  este  după  chipul  lui  Dumnezeu  şi  se 
află  deci  în  posesia  identităţii  sale  de  fiinţă  omenească.  Combătând  doc¬ 
trina  metempsihozei,  el  consideră  deopotrivă  că  embrionul  are  încă  de  la 
începutul  existenţei  sale  o  identitate  personală. 

Poziţia  Sfântului  Maxim  Mărturisitorul  (sec.  VII)  merită  să  fie  ex¬ 
pusă  în  amănunt,  dat  fiind  marele  său  interes  pentru  problema  statutu¬ 
lui  embrionului  şi  pentru  că  este  fără  îndoială  concepţia  patristică  cea 
mai  dezvoltată  şi  cea  mai  aprofundată  asupra  acestui  subiect.45 

Această  poziţie  se  dovedeşte  a  fi,  în  ce  priveşte  conţinutul,  foarte 
apropiată  de  cea  a  Sfântului  Grigorie  de  Nyssa,  căruia  Maxim  i-a  fost 
cititor  fidel.  Dar  proiectul  său  de  a  ataca  organismul,  în  „Ambigua  către 
Ioan",46  îl  determină  să  dezvolte  o  critică  mai  precisă  şi  totodată  mai  ri¬ 
guroasă  şi  mai  conceptuală  decât  cea  a  predecesorului  său.  Ca  şi  acesta, 
el  condamnă  nu  numai  teoria  origenistă  a  preexistenţei  sufletului  în  ra¬ 
port  cu  trapul,  dar  şi  pe  cea  a  preexistenţei  trupului  în  raport  cu  sufletul, 
pledând  pentru  concepţia  de  mijloc,  după  el  singura  adevărată,  cea  a  ori¬ 
ginii  simultane  a  sufletului  şi  a  trupului:  „Sunt  unii,  aşa  cum  am  spus, 
care  pretind  că  sufletele  preexistă  trupurilor;  alţii,  dimpotrivă,  că  trupu¬ 
rile  preexistă  sufletelor.  Noi  însă,  urmând  calea  împărătească  a  Părinţilor 
noştri,  nu  susţinem  nici  preexistenţa,  nici  postexistenţa  ci  coexistenţa  su¬ 
fletului  şi  a  trupului,  păzindu-ne  de  a  ne  apleca  spre  dreapta  sau  spre 
stânga,  după  cum  zice  Sfânta  Scriptură*4 ,47 

Unul  din  argumentele  lui  Maxim  în  favoarea  simultaneităţii  de 
origine  este  că  sufletul  şi  trupul  sunt  părţi  subordonate  întregului  din 
care  fac  parte,  şi  anume  fiinţa  umană;  ele  există  în  raport  cu  acest  întreg 
şi  trebuie  deci  să  fie  pretutindeni  şi  în  toate  cazurile  „perfect  simultane 
din  punct  de  vedere  al  venirii  lor  la  existenţă,  fiindcă  realizează  prin 
unirea  lor  o  formă  (eidos)  întreagă44,  cea  a  omului.48  Este  „cu  neputinţă  ca 
sufletul  şi  trapul,  în  calitate  de  părţi  ale  omului,  să  se  anticipeze  sau  să-şi 

44  Ibid.,  XXXIV,  3. 

45  Vezi  E,  Stâphainou,  art.  cit.,  p.  308 — 314.  M.-H.  Congourdeau,  „L'Animation 
de  rembryon  humain  chez  saint  Maxime  le  Confesseur",  Nouvelle  Revue  Theologi- 
que,  111,  1989,  p.  693 — 709.  J.-Cl.  Larchet,  Introducerea  la  Maxime  ie  Confesseur, 
Ambigua,  Paris-Suresoies,  1994,  p.  54 — 55. 

46  Vezi  P.  Sherwood,  The  Early  Ambigua  of  Saint  Maxlmus  the  Confessor  and 
his  Refutation  of  Origenism,  Rome,  1955,  şi  Introducerea  noastră  la  Maxime  Ie  Con¬ 
fesseur.  Ambigua,  Paris- Suresnes,  1994,  p.  11 — 12,  50 — 56. 

47  Ambigua  către  Ioan,  42,  PG  91,  1325D  (trad.  rom.  în  Sfântul  Maxim  Mărtu¬ 
risitorul,  Ambigua,  PSB  80,  EIBMBOR,  Bucureşti,  1983,  p.  279), 

48  Ibdd^  7,  PG  91,  1100  CD  (trad.  rom.,  p,  98).  Forma  (eidos)  aşa  cum  o  înţe¬ 
lege  aici  Maxim  se  deosebeşte  de  forma  (morphe)  aşa  cum  o  înţelege  Aristotel  (care 
este  principiul  care  determină  materia)  şi  de  forma  aşa  cum  o  înţelege  textul  din 
Ieşire  citat  anterior  (care  este  imaginea  (eikdn)  sau  înfăţişarea  exterioară  a  unei 
fiinţe).  Ea  defineşte  tipul  speciei.  Pentru  sensul  lui  eidos  vezi  Epistole,  13  (trad. 
rom.  în  Sfântul  Maxim  Mărturisi  torul,  Scrieri.  Partea  a  doua,  PSB  82,  EIBMBOR, 
Bucureşti,  1990). 

urmeze,  căci  logosul  la  care  fiecare  se  raportează  ar  dispărea".49  Acest 
logos  este  cel  care  defineşte  esenţialmente  firea  umană,  dar  şi  logosul 
ipostasului  în  care  aceasta  fiinţează  şi  care  se  împlineşte  prin  unirea  sufle¬ 
tului  şi  a  trupului.50  Maxim  explică  de  altfel  că  sufletul  şi  trupul  nu  sunt 
făcute  pentru  a  avea  o  existenţă  independentă  unul  faţă  de  altul,  ci  există 
în  vederea  ipostasului  uman  pe  care  îl  constituie  împreună  prin  compu¬ 
nere.51  Natura  umană  este  o  „natură  compusă"  care  „are  părţile  ei  în  mod 
firesc  şi  necesar  cuprinse  unele  în  altele  Cei  care  se  abat  de  la 

dogmele  adevărate  ale  Bisericii  despre  suflet  şi  născocesc  ca  şi  elinii  pre- 
existenţa  sufletului  sau,  ca  iudeii,52  existenţa  sa  posterioară  trupului,  se 
împotrivesc  acestei  învăţături".53 

Un  alt  argument  al  lui  Maxim  este  că  dacă  sufletul  ar  fi  prin  el  însuşi 
o  formă  care  ar  exista  înaintea  trupului  sau  trupul  prin  el  însuşi  o  formă 
care  ar  exista  aparte  de  suflet,  din  două  una:  sau  ar  suferi  unirea  unuia  cu 
celălalt  şi  atunci  s-ar  corupe  prin  faptul  de  a  fi  fost  scoase  din  ceea  ce 
erau  pentru  a  fi  aduse  la  ceea  ce  nu  erau;  sau  ar  tinde  spre  unire  printr-o 
dispoziţie  firească,  iar  atunci  această  unire  n-ar  înceta  să  se  producă  şi 
„sufletul  n-ar  înceta  să  treacă  dintr-un  trup  într-altul  [metensomatoza] , 
nici  trupul  să  treacă  dintr-un  suflet  într-altul  [metempsihoză]  or,  „nu 
este  cu  putinţă  ca  o  formă,  oricare  ar  fi  ea,  să  se  prefacă,  fără  corupere, 
într-o  altă  formă".54 

Maxim  respinge  obiecţia  potrivit  căreia  dacă  sufletul  poate  subzista 
fără  trup  după  moarte,  poate  exista  fără  el  şi  înainte  de  naştere:  după 
moarte,  sufletul  nu  este  complet  despărţit  de  trup,  deoarece  „după  moar¬ 
tea  trupului  un  suflet  nu  se  mai  numeşte  în  mod  simplu  suflet,  ci  suflet 
al  unui  om,  şi  al  unui  anumit  om,  căci  posedă  chiar  după  trup,  ca  formă 
a  lui,  întregul  uman  de  care  este  dependent  ca  parte  în  baza  relaţiei.  La 
fel  şi  trupul,  care  este  muritor  prin  fire,  dar  care,  după  venirea  la  exis¬ 
tenţă,  nu  există  separat.  După  despărţirea  lui  de  suflet,  nu  se  numeşte 
în  mod  simplu  trup,  ci  trup  al  unui  om,  şi  al  unui  anumit  om,  chiar  dacă 
s-a  supus  stricăciunii  şi  elementele  sale  constitutive  s-au  descompus.  El 
posedă  efectiv  ca  formă  a  lui  întregul  uman  de  care  este  dependent  ca 
parte  în  baza  relaţiei.  în  amândouă  cazurile,  relaţia  —  cea  a  sufletului 
şi  a  trupului  —  cugetată  negreşit  ca  relaţie  a  părţilor  unui  întreg  care 
este  forma  umană,  implică  şi  aducerea  simultană  la  existenţă  a  părţilor 
acestui  întreg  şi  arată  şi  deosebirea  între  ele  după  fiinţă,  nevătămând  în 
nici  un  fel  raţiunile  [logoi]  care  le  sunt  proprii  după  fiinţă.  Este  aşadar 


49  Ibid.  (trad.  ram.,  p.  99). 

50  Epistole,  15,  PG  91,  552  D  (trad.  ram.,  p.  125);  Ambigua  către  Ioan,  42,  PG 
91,  1321  D — 3324  B  (trad.  rom.,  p.  276—277). 

51  Ibid.,  PG  91,  1324  AB  (trad.  rom.,  p.  277). 

52  Se  referă,  se  pare,  la  exegeza  literală  la  Gen.  2,  7,  după  care  «sufletul  este 
insuflat  după  formarea  trupului.  Grigorie  de  Nyssa  condamnă  şi  el  o  asemenea 
interpretare  care  aparţinea,  cum  am  semnalat,  lui  Eunomie  şi  lui  Metodiu  de  Olimp. 

53  Epistole,  12.  PG  91,  488  D  (trad.  rom.,  p.  84 — 85);  cf:  13,  PG  91,  516  D — 517  A 
(trad.  rom.,  p.  103): 

54  Ambigua  către  Ioan,  7.  PG  91,  1100  D — 1101  A  (trad.  rom.,  p.  99—100):  Un 
argument  asemănător  este  dezvoltat  în  ibi<L,  42,  PG  91,  1324  AB  (trad.  rom.,  p.  277). 

absolut  imposibil  a  afla  sau  numi  sufletul  sau  trupul  în  afara  relaţiei 
[unuia  cu  celălalt],  Celălaltul  fiecăruia  survine  în  acelaşi  timp  cu  el 
Iar  relaţia  lor  este  de  neînlăturat11.55 

Comentând  în  altă  parte  un  pasaj  din  Sfântul  Grigorie  de  Nazianz, 
Sfântul  Maxim  recunoaşte  pentru  trup  şi  pentru  suflet  două  moduri  de 
venire  la  existenţă  diferite  şi  înlătură  concepţia  traducianistă  afirmând 
că  trupul  provine  din  trupul  părinţilor  în  timp  ce  sufletul  este  creat  şi  in¬ 
suflat  de  Dumnezeu;  dar  el  afirmă  totodată  că  această  insuflare  nu  este 
posterioară  existenţei  trupului,  ci  are  loc  în  acelaşi  timp  cu  apariţia  aces¬ 
tuia,  pentru  a  constitui  împreună  cu  el  o  singură  formă  umană:  „Venirea 
sufletului  la  existenţă  nu  se  înfăptuieşte  precum  trupul  plecând 

de  la  o  materie  ce  subzistă,  ci  din  voia  lui  Dumnezeu,  prin  insuflarea  dătă¬ 
toare  de  viaţă,  în  chip  negrăit  şi  necunoscut,  cum  singur  Creatorul  lui 
ştie.  Sufletul,  luând  existenţa  la  zămislire  deodată  cu  trupul  este  adus 
la  întregirea  unui  om;  iar  trupul  se  face  din  materia  subzistentă  a  altui 
trup,  prin  zămislire,  în  acelaşi  timp  cu  sufletul,  şi  primeşte  compunerea 
cu  el  pentru  a  constitui  împreună  o  singură  formă.  [  .  . .  ]  Trebuie  deci  să 
distingem  prin  cugetare,  în  ce  priveşte  zămislirea,  pe  de  o  parte  insufla¬ 
rea  dătătoare  de  viaţă  şi  Sfântul  Duh  pentru  esenţa  intelectuală  a  sufle¬ 
tului  şi,  pe  de  altă  parte,  alcătuirea  cărnii  şi  suflarea  pentru  natura  tru¬ 
pului,  cum  zic  Părinţii11.56 

După  ce  împotriva  teoriei  preexistenţei  sufletelor  a  dezvoltat  argu¬ 
mente  teologice  îndreptate  mai  ales  împotriva  concepţiei  origeniste  a  căde¬ 
rii,57  Maxim  pune  în  faţa  teoriei  contrare,  a  preexistenţei  sufletului,  un  argu¬ 
ment  întâlnit  deja  la  Grigorie  de  Nyssa:  trupul  trebuie  să  fie  însufleţit 
de  la  origine,  altfel  ar  fi  un  trup  mort,  lipsit  nu  numai  de  energia  care  îl 
ajută  să  se  hrănească,  să  se  dezvolte,  să  crească  şi  să  subziste,  dar  şi  de 
principiul  ce  conferă  constituenţilor  săi  unitate  şi  coerenţă  şi  evită  împăr¬ 
tăşirea  şi  descompunerea  lor.55 

Maxim  ia  în  considerare  posibil itatea  de  a  pretinde  că  acest  suflet 
care  coexistă  cu  trupul  din  momentul  zămislirii  este  sufletul  vegetativ 
(treptic  sau  nutritiv)  sau  chiar  sufletul  senzitiv  şi  că  sufletul  raţional  şi 
mintal  nu  este  introdus  decât  ulterior,  teză  care,  aşa  cum  am  văzut, 
aparţinea  lui  Aristotel  şi  celor  ce  erau  de  acord  cu*  el.  Dar  Maxim  (deşi 
cunoaşte  filosofia  lui  Aristotel  din  care  a  şi  preluat  unele  concepte)  refuză 
această  teorie  şi  consideră  că  încă  din  clipa  în  care  un  om  este  zămislit, 
sufletul  care  îi  este  specific,  şi  anume  sufletul  raţional  şi  mintal,  trebuie 
să  fie  prezent  în  el:  „D-acă,  constrânşi  de  adevăr,  admiteţi  că  embrionul 
are  suflet,  vă  revine  de  a  spune  care  şi  ce  este  el,  cum  se  numeşte,  cum 
se  percepe.  Şi  dacă  ţineţi  morţiş  că  are  numai  un  suflet  treptic  şi  cau¬ 
zator  de  creştere  [altfel  spus,  un  suflet  vegetativ],  după  acest  raţiona¬ 
ment  am  avea  de-a  face  cu  trupul  unei  plante  care  se  hrăneşte  şi  creşte 
şi  nicidecum  nu  are  după  fire  existenţa  de  la  om.  Iar  dacă  atribuiţi  embrio¬ 
nului  doar  un  suflet  senzitiv,  acest  embrion  va  fi  văzut  având  un  suflet 

55  Ibid.,  1101  BC  (trad.  rom.,  p.  100—101). 

56  Ibid.,  42,  PG  91  1324  CD  (trad,  rom.,  p.  277).  Cf.  1321  C  (trad.  rom.,  p.  273). 

57  Cf.  ibid.,  1328  A — 1336  B  (trad.  rom.,  p.  279—286). 

58  Ibid.,  1336  C— 1337  B  (trad.  rom.,  p.  286—287). 

de  cal,  de  bou  sau  de  orice  animal  terestru  sau  zburător,  şi  omul  nu  va 
mai  fi,  după  fire,  ca  noi,  tată  al  unui  om  la  începutul  formării  lui,  ci  al 
oricărei  plante  sau  al  vreunui  animal  terestru.  Şi  ce  ar  fi  mai  absurd  şi 
mai  nebunesc  decât  aceasta?  A  susţine  că  nu  coexistă,  de  la  prima  consti¬ 
tuire  a  celor  existente,  determinantele  proprii  ale  existenţei  şi  specifici¬ 
tăţii  lor,  înseamnă  a  amesteca  totul  şi  a  afirma  că  nici  una  dintre  exis¬ 
tenţe  nu  este  în  chip  propriu  ceea  ce  este  şi  se  numeşte".59 

Maxim  adaugă  la  acest  argument  antropologic  un  argument  teologic: 
toate  fiinţele  au  anterior  creării  lor,  prestabilit  de  Dumnezeu,  un  logos 
care  le  defineşte  în  tot  ceea  ce  sunt  prin  fire.  A  afirma  că  în  momentul 
venirii  lor  la  existenţă  le  lipseşte  ceva  ce  aparţine  acestei  definiri  esen¬ 
ţiale  (în  ce  priveşte  pe  om,  de  pildă,  a  crede  că  sufletul  raţional  şi  min¬ 
tal  nu  este  de  faţă  la  zămislire),  înseamnă  a  desconsidera  fie  preştiinţa 
lui  Dumnezeu  (care  ar  fi  prevăzut  ceva  ce  nu  se  împlineşte),  fie  puterea 
Sa  (care  se  dovedeşte  a  fi  incapabilă  să  realizeze  ceea  ce  a  prevăzut)  şi, 
în  orice  caz,  a  disocia  aceste  două  atribute  divine.60 

Maxim  nu  trece  cu  vederea  faptul  că  i  se  poate  obiecta  cu  ceea  ce 
spune  Moise  despre  avortul  accidental  în  pasajul  din  Ieşire  21,  22-24  ana¬ 
lizat  mai  sus:  ,,Dacă  luaţi  ca  pretext  pentru  o  astfel  de  părere  ceea  ce 
marele  Moise  a  scris  privitor  la  femeia  însărcinată  care  nu  poate  să  ceară 
să  i  se  facă  dreptate  pentru  o  lovitură  care  i-a  cauzat  expulzarea  prema¬ 
tură  a  embrionului  înainte  de  a  40-a  zi,  trebuie  ştiut  că  înţeleptul  Moise 
nu  arată  că  numai  atunci  sufletul  raţional  şi  mintal  intră  în  trup,  ci  că 
atunci  iese  la  iveală  forma  deplină  a  fătului:  el  a  scris  aceasta  pentru  min¬ 
ţile  de  rându.61  în  acest  text,  Maxim  nu  contrazice  ceea  ce  a  scris  cu  câţiva 
ani  înainte,  când  în  „întrebări  şi  nedumeriri"  comenta  acest  pasaj  din 
Ieşire.62  Pentru  el,  Moise  face  o  distincţie  între  embrionul  neformat  (care 
adică  „nu  este  format  după  chipul  uman")  şi  embrionul  format  (adică  în 
caire  „chipul  uman  este  deja  realizat"),  însă  această  distincţie  (pe  care  pare 
să  o  admită)  nu  acoperă  pe  cea  a  non-posesiei  şi  posesiei  sufletului  raţio¬ 
nal  —  în  ciuda  coincidenţei  de  dată  (40  de  zile).  Altfel  spus,  putem  ad¬ 
mite  că  înainte  de  40  de  zile  embrionul  nu  posedă  chipul  uman  în  mod 
deplin,  considerând  în  acelaşi  timp  că  el  posedă  din  clipa  zămislirii  sale  su¬ 
fletul  raţional  şi  mintal.63  Pentru  Maxim  acest  al  doilea  factor  pare  mai 
determinant  decât  primul  (cu  condiţia  să  nu  se  dea  crezare  aparenţelor, 
cum  fac  „oamenii  de  rând"  cărora,  spune  el,  li  s-a  adresat  Moise);  şi  cu 
toate  că  embrionul  nu  posedă  înaintea  vârstei  de  40  de  zile  forma  umană 
deplină,  el  este  totuşi  o  fiinţă  umană  şi  un  ipostas  uman,  şi  aceasta  încă 
de  la  zămislire  şi  prin  singurul  fapt  că  deţine  un  suflet  raţional  şi  mintal. 

De  remarcat  că  pentru  Maxim  există  în  problema  însufleţirii  em¬ 
brionului  o  implicaţie  hristologică.  El  subliniase  mai  înainte,  referindu-se 
la  un  text  din  Sfântul  Grigorie  de  Nazianz,  că  Hristos,  Noul  Adam,  pentru 
a  înfăptui  iconomia  Sa  mântuitoare,  trebuia  să  aibă  aceeaşi  facere  ca  ve- 

59  Ibid.,  1337  CD  (trad.  ram.,  p.  288). 

60  Ibid.,  (1340  A  (trad.  rom.,  p.  288). 

61  Ibid.,  1340  D--1341  A  (trad.  rom.,  p.  289). 

62  întrebări  şi  nedumeriri,  28  (ediţia  oit.,  supra,  nota  6). 

63  Tertulian  face  aceeaşi  distincţie.  Vezi  Despre  suflet,  XXXVI. 


'STUDII  şi  ARTICOLE 


39 


chiul  Adam  şi  să  cunoască,  asemenea  aceluia,  acelaşi  îndoit  mod  de  ve¬ 
nire  la  existenţă  a  sufletului  şi  a  trupului:  din  trup  în  ce  priveşte  trupul 
şi  prin  insuflarea  Duhului  în  ce  priveşte  sufletul.64  „Domnul  a  primit 
deodată  cu  zămislirea,  şi  nu  într-un  oarecare  moment  presupus  mai  îna¬ 
inte,  nici  după  zămislire,  suflarea  dătătoare  de  viaţă  —  adică  suflarea  ce 
ţine  de  omenitatea  Sa,65  vreau  să  spun  sufletul  mintal  —  şi  de  asemenea 
trupul  luat  din  Neprihănita  Fecioară".66  Maxim  reia  acest  argument  ară¬ 
tând  că  îi  vizează  pe  teologii  care  au  aplicat  lui  Hristos  însuşi  teoria  în¬ 
sufleţirii  ulterioare  pe  care  au  aplicat-o  şi  lui  Adam  şi  oricărui  om.  Aceşti 
teologi  nu  sunt  desemnaţi  cu  numele,  dar  avem  tot  dreptul  să  credem  că 
este  vorba  de  teologi  monofiziţi  ca  Filoxen  de  Mabbourg  şi  Sever  de  An- 
tiohia,  care  afirmau  că  Hristos  S-a  intrupat  treptat,  luând  mai  întâi  un 
trup  omenesc,  apoi  un  suflet  raţional,  cum  a  fost,  după  ei,  cazul  lui  Adam 
•şi  al  oricărui  om.67  El  subliniază  că  această  concepţie  este  incompatibilă  cu 
♦credinţa  hristologică,  mărturisită  de  întreaga  Tradiţie,  în  înomenirea  desă¬ 
vârşită  a  lui  Hristos  din  primul  moment  al  venirii  Sale  la  existenţă,  şi  în 
faptul  că  El  însuşi  S-a  unit  cu  trupul  prin  mijlocirea  unui  suflet  raţional 
şi  mintal:  „Aşa  stând  lucrurile,  m-am  temut  să  admit  astfel  de  păreri,  ca 
nu  cumva  cursul  lor  să  dea  frâu  liber,  prin  deducţie,  unor  înfricoşătoare 
afirmaţii  şi  să  silească,  în  desfăşurarea  raţionamentului,  la  a  spune  despre 
Domnul  nostru  ceea  ce  nu  este  îngăduit,  şi  anume  că,  deşi  a  binevoit  să 
Se  facă  om  ca  şi  noi,  afară  de  păcat,  ar  fi  venit  în  momentul  zămislirii  fără 
suflet  mintal  şi  ar  fi  subzistat  aşa  40  de  zile,  în  vreme  ce  Sfinţii  noştri  Pă¬ 
rinţi  şi  Dascăli  strigă  care  mai  de  care  —  sau  mai  degrabă  Adevărul  spune 
pentru  ei  şi  prin  ei  —  că  odată  cu  coborârea  lui  Dumnezeu-Cu vântul  la 
zămislire,  Domnul  nostru  însuşi  şi  Cuvântul  lui  Dumnezeu  S-a  unit,  fără 
nici  o  trecere  de  timp,  cu  trupul,  prin  mijlocirea  unui  suflet  raţional  (şi  nu 
că  a  primit  prin  mijlocirea  unui  trup  neînsufleţit  un  suflet  raţional  venit 
după  aceea),  şi  că  n-a  asumat  un  trup  neînsufleţit,  nici  un  suflet  fără  minte 
şi  fără  raţiune,  ci  Şi-a  unit  Lui  după  ipostas  firea  neştirbit  deplină  con¬ 
stând  din  suflet  raţional  şi  trup.  Iată  de  ce  îmbrăţişez  în  aşa  măsură  această 
învăţătură  a  coexistenţei,  respingând  cele  două  opinii  extreme  care  se  opun 
atât  una  alteia  cât  şi  celei  de  la  mijloc,  căci  am  ca  învăţător  şi  apărător 
fără  de  greşeală  pe  însuşi  Autorul  Creaţiei  pentru  a  mă  învăţa,  prin 
taina  întrupării  Sale  că,  făcându-Se  cu  adevărat  om,  confirmă  prin  Sine, 
deodată  cu  venirea  la  existenţă,  subzistenţa  firii  depline  [fire]  con¬ 

stând  din  suflet  raţional  şi  trup".68 

Sfântul  Ioan  Damaschin  (sec.  VII — VIII)  în  a  sa  „Expunere  exactă 
a  credinţei  ortodoxe"  (care  prezintă  o  sinteză  a  învăţăturii  patristice  a 
veacurilor  precedente)  reia  pe  scurt  fondul  concepţiei  despre  coexistenţa 


64  Cf.  Ambigua  către  Ioan,  42,  PG  91.  1325  AB  (trad.  rom.,  p.  277). 

65  Adică  ceea  ce  face  din  El  în  mod  specific  o  fiinţă  umană. 

66  Ibid.,  1325  C  (trad.  rom.,  p.  278): 

67  Vezi  J.  Lebon,  „La  christoîogie  du  momophisitisme  s£v6rien“T  în  A.  Grill- 
meier,  H.  Bacht,  Das  Konzil  von  Chalkedon,  Geschichte  und  Gegenwart,  t.  I,  Wurtz- 
bourg,  1951,  p.  437 — 438.  Cf.  Filoxen,  Despre  Treime  şl  întrupare,  ed.  Vaschalde, 
p.  136—137;  Sever  de  Antiobia,  împotriva  necredinciosului  grămătic,  II,  21;  31. 

68  Ibld.t  1341  BC  (trad.  rom.,  p.  290). 

originară  a  sufletului  şi  a  trupului,  când  afirmă  că:  „Dumnezeu  a  mode¬ 
lat  trupul  în  acelaşi  timp  cu  sufletul  şi  nu  mai  întâi  sufletul  şi  apoi  trupul, 
cum  pretind  aiurelile  origeniste“.6* 

Teoria  însufleţirii  ulterioare  îşi  va  găsi  câţiva  partizani  în  Răsărit 
în  secolele  IX  şi  X.70  Se  poate  constata  însă  că  în  sec.  XI  concepţiile  Sfin¬ 
ţilor  Grigorie  de  Nyssa  şi  Maxim  Mărturisitorul  care  se  impuseseră  con¬ 
tinuau  să  aibă  autoritate.  Astfel  Mihail  Psellos,  în  a  sa  enciclopedie  a  cu¬ 
noştinţelor,  nevoit  să  ia  poziţie  asupra  momentului  în  care  are  loc  unirea 
sufletului  şi  a  trupului,  prezintă  aceste  două  concepţii  convergente  ca  re¬ 
ferinţe  incontestabile  în  materie:  „Când  se  uneşte  cu  trupul  sufletul  a  ceea 
ce  s-a  zămislit?  Grigorie  [de  Nazianz],  marele  teolog,  nu  este  clar  în 
această  problemă  şi  nu  îl  vedem  împărtăşind  cu  uşurinţă  cutare  sau  cu¬ 
tare  opinie.  însă  dumnezeiescul  episcop  al  Nyssei  şi  marele  mărturisitor- 
şi  filosof  Maxim  susţin  că  sufletul  nu  este  nici  anterior  nici  posterior- 
trupului,  stabilind  că  sufletul  survine  odată  cu  ieşirea  seminţei  în  stare- 
de  a-1  primi“.7[ 

In  aceeaşi  epocă,  Nichita  Stithatul,  în  tratatul  său  „Despre  sufletu,. 
prezintă  succint  dar  foarte  explicit  ceea  ce  se  poate  considera  ca  fiind 
însăşi  poziţia  Bisericii  Ortodoxe,  şi  anume  că  sufletul  şi  trupul  nu  există, 
unul  înaintea  celuilalt,  ci  împreună  de  la  origine,  ambele  fiind  unite  in¬ 
tr-un  ipostas  unic  care  există,  încă  din  momentul  venirii  lui  la  existenţă, 
ca  persoană  după  chipul  şi  după  asemănarea  lui  Dumnezeu:  „Departe  de 
a  aşeza  înainte  una  sau  alta  dintre  naturi  ca  suport  pentru  cea  de-a  doua,, 
astfel  încât  una  să  fie  anterioară  celeilalte,  sau  cauza  ei,  sau  efectul  ei, 
fie  trupul  în  raport  cu  sufletul,  fie  sufletul  în  raport  cu  trupul,  [Dumne¬ 
zeu]  dimpotrivă,  a  unit  fără  confuzie  cele  două  naturi  într-un  ipostas 
unic,  natura  inteligibilă  a  sufletului  şi  natura  sensibilă  a  trupului  alcă¬ 
tuit  din  felurite  elemente;  în  acelaşi  timp  şi  chiar  în  clipa  venirii  la  exis¬ 
tenţă,  El  a  făcut  pe  om  [ca]  persoană  unică,  după  chipul  Său  şi  după  ase¬ 
mănarea  Sa“.72 

Concepţia  aristotelică  a  însufleţirii  raţionale  tardive  va  fi  apărată 
din  nou  în  sec.  XV  de  către  Gheorghe  (Ghenadie)  Scholarul73  şi  Teofan  de 
Medeia,74  dar  aceşti  cărturari  sufereau  pe  atunci  influenţa  doctrinei  to~ 
mişte,  iar  luările  lor  de  poziţie  nu  pot  fi  socotite  drept  reprezentative  pen¬ 
tru  antropologia  ortodoxă,  nici  pentru  poziţia  Bisericii,  cu  toate  că  primul 
a  fost  patriarh  al  Constantinopolului. 


69  Expunere  exactă  a  credinţei  ortodoxe,  II  12  (trad,  rom.  în  Sf.  Ioan  Damas- 
chin,  Dogmatica,  ed.  a  Il-a,  EIBMBOR,  Bucureşti,  1943,  p.  125). 

70  După  cum  ne  arată  luările  de  poziţie  ale  mitropolitului  Areta  de  Cezareea 
care  declara  că  refuză  învăţătura  aristotelică  despre  însufleţirea  ulterioară  şi  că  îm¬ 
părtăşeşte  concepţia  Sfântului  Grigorie  de  Nyssa;  vezi  A.  Benakis,  „He  genesâ' 
tes  logikes  psuches  ston  aristotele  ltai  christianike  skepse‘\  Epeteris  tou  Kentrou 
Ereunes  tes  Elîenikes  Philosophian  tes  Akademias  Athdnon,  2,  1972,  p.  331. 

71  Cf.  De  omnifaria  doctrina,  Qu.  59,  ed.  Westerink,  Nijmegen,  1948,  p,  41. 

72  Despre  suflet,  14,  SCh  81,  p.  76—78.  Cf.  16,  SCh  81,  p:  88. 

73  Cf.  Tratate  despre  originea  sufletului,  citat  de  Benakis,  art.  cit.  supra„ 
nota  70,  p.  329  sq. 

74  Ibid. 

III.  EMBRIONUL,  FIINŢA  UMANA  ÎN  DEVENIRE  >1 

Teoria  diferitelor  stadii  ale  dezvoltării  embrionului  şi  distincţia  între 
embrionul  neformat  şi  embrionul  format,  oricare  ar  fi  autoritatea  pe  care 
le-o  conferă  textul  biblic,  prezintă  o  anumită  insuficienţă  în  comparaţie 
cu  faptul  biologic  al  continuităţii  dezvoltării  fiinţei  umane  începând  de  la 
zămislire.  Intervine  imediat  o  problemă  de  limită:  nu  este  posibil  să  distingi 
cu  precizie  momentul  în  care  embrionul  posedă  forma  umană  de  cel  în  care 
nu  o  posedă,  cu  atât  mai  mult  cu  cât  —  ştiinţa  actuală  ne-o  arată  lămu¬ 
rit  —  organele  nu  se  diferenţiază  în  acelaşi  timp. 

Părinţii,  inclusiv  apărătorii  teoriei  stadiilor  de  formare,  au  de  alt¬ 
fel  o  oarecare  idee  despre  această  continuitate.  Anumite  texte  lasă  să  se 
întrevadă  că  embrionul  sau  fătul  este  considerat  ca  un  copil75  care,  în 
ochii  anumitor  Părinţi,  nu  se  deosebeşte  decât  prin  vârstă  de  un  copil 
deja  născut.76  Dacă  fătul  (sau  embrionul)  nu  este  văzut  ca  un  om  matur, 
cel  puţin  este  considerat  ca  un  „viitor  om'177  sau  ca  un  om  în  formare.  Ter- 
tulian  afirmă  in  mod  impresionant:  „Este  deja  un  om  cel  ce  trebuie  să 
devină  un  om,  aşa  cum  orice  fruct  se  află  deja  în  sămânţă“.7S 

In  cadrul  antropologiei  dinamice  care  le  e  proprie,  Părinţii  răsări- 
teni  împing  foarte  departe  acest  sens  al  continuităţii.  Se  ştie  că  mulţi 
dintre  ei  consideră  că  omul,  care  este  prin  natura  sa  alcătuit  după  chipul  lui 
Dumnezeu,  este  destinat  să  realizeze  liber  asemănarea  printr-o  sinergie 
între  efortul  lui  personal  şi  har.  Numai  în  această  realizare  progresivă  a  ase¬ 
mănării  cu  Dumnezeu  fiinţa  sa  se  desăvârşeşte  şi  numai  devenind  în  cele  din 
urmă  dumnezeu  prin  har,  poate  să  devină  om  deplin  şi  să  atingă  ceea  ce  Sf. 
Pavel  numeşte  „starea  bărbatului  desăvârşit,  măsura  vârstei  deplinătăţii  lui 
Hristos“  (Efes.  4,  13).  Din  acest  punct  de  vedere  duhovnicesc  care  priveşte 
fiinţa  umană  în  totalitatea  existenţei  şi  devenirii  ei,  gradul  de  dezvoltare 
biologică  este  relativizat:  un  om  dezvoltat  sub  aspect  biologic  poate  să  apară 
sub  aspect  duhovnicesc  ca  un  „prunc“  (expresie  prin  care  Părinţii  desem¬ 
nează  pe  Adam  în  prima  lui  condiţie,  dar  şi  pe  cei  care  nu  sunt  întăriţi 
în  credinţă  sau  a  căror  creştere  duhovnicească  nu  a  ajuns  încă  la  capăt), 
în  schimb,  este  întărită  valoarea  embrionului,  deoarece  apare  ca  o  fiinţă 
umană  ce  inaugurează  o  devenire  care  se  va  împlini  doar  la  maturitatea 
vârstei  adulte  şi  chiar  dincolo  de  aceasta.  Putem  cita  în  această  privinţă 
această  însemnare  atât  de  elocventă  a  Sfântului  Macarie  Egipteanul,  care 
îmbină  dezvoltarea  biologică  şi  dezvoltarea  duhovnicească:  „Embrionul,  în 
pântecele  mamei  nu  primeşte  deodată  înfăţişare  omenească,  ci  chipul  se 


75  Cf.  Epistola  lui  Pseudo-Bamaba,  XIX,  5  (trad.  rom.  în  Scrierile  Părinţilor 
Apostolici,  PSB1  EIBMBOR,  Bucureşti  1979).  Constituţiile  apostolice,  VII,  3,  2r 
(trad.  rom.  în  Scrierile  Părinţilor  Apostolici  dimpreună  cu  Aşezămintele  şi  Canoanele 
Apostolice,  Chişinâu,  1928). 

76  Cf.  Terţul  ian,  Apologeticul,  IX,  8  (trad.  rom.  în  op.  cit.  supra  nota  3).  Au- 
gustin,  Căsătorie  şi  concupiscenţă.  Cezar  de  Arles,  Cuvântări,  I,  13;  XLVI,  2;  LI,  4. 
Şi  chiar  textul  din  Ieşire  21,  22. 

77  Cf  Minucius  Felix,  Octavius,  XXX,  2  (trad.  rom.  în  op.  cit.,  supra,  nota  3). 
Tertulian,  Către  neamuri,  I,  15. 

78  Apologeticul,  IX,  8. 

formează  progresiv  şi  vine  pe  lume.  Dar  nici  atunci  nu  este  bărbat  desă¬ 
vârşit,  ci  creşte  vreme  de  mulţi  ani  ca  să  devină  astfel".79  Dar  această 
concepţie  apare  mai  limpede  la  Sfântul  Grigorie  de  Nyssa  care  îi  con¬ 
sacră  o  lungă  expunere:  „Vezi  aşadar  şi  tu,  să  nu  te  tulburi  de  faptul  că 
natura  noastră  înaintează  în  etape  necesare  spre  propria  ei  desăvârşire, 
ci  gândeşte-te,  în  comparaţie  cu  seminţele,  că  ceea  ce  este  de  fiecare  dată 
prezent  este  rânduit,  în  chip  util  şi  necesar,  unui  anumit  scop,  fără  ca  noi 
să  fi  venit  pe  lume  doar  pentru  etapa  de  faţă.  Creatorul  nu  ne  aduce  la 
existenţă  ca  să  fim  embrioni,  iar  natura  nu-şi  ia  drept  scop  natura  prun¬ 
cului.  Ea  nu  priveşte  nici  spre  vârstele  care  se  succed  şi  pe  care  natura 
le  îmbracă  mereu  altfel  prin  schimbare;  căci  înfăţişarea  noastră  se  trans¬ 
formă  cu  timpul.  Ea  nu  are  în  vedere  nici  descompunera  trupului  după 
moarte.  Dar  toate  aceste  etape  şi  toate  celelalte  de  acelaşi  gen  nu  sunt 
decât  părţi  din  drumul  pe  care  înaintăm.  Scopul  şi  capătul  acestui  par¬ 
curs  constau  în  restaurarea  în  starea  dintru  început,  care  nu  este  nimic 
altceva  decât  asemănarea  cu  Dumnezeu.  Şi  aşa  cum  pentru  a  ajunge  la 
un  spic,  i  s-a  părut  necesar  legii  naturii  ca  el  să  răsară  mai  întâi  ca  iarbă, 
fără  ca  natura  să  vizeze  de  fapt  acest  scop,  şi  fără  ca  membranele  spicu¬ 
lui,  sau  ţepii,  sau  paiul,  sau  tijele  să  fie  obiectul  îngrijirii  acestei  cul¬ 
turi,  ci  numai  fructul  hrănitor  care  rezultă  deplin  din  aceste  etape,  tot 
astfel,  în  ce  priveşte  viaţa,  sfârşitul  ei  mult  aşteptat  este  fericirea.  Şi  tot 
ceea  ce  afectează  trupul  acum,  moartea,  bătrâneţea,  tinereţea,  pruncia  şi 
formarea  embrionului,  toate  acestea  sunt  ca  iarba,  ca  ţepii  şi  ca  paiul, 
nn  drum  şi  o  înlănţuire,  o  putere  spre  desăvârşirea  la  care  nădăjduim4'.** 


IV.  ALTE  CONSIDERAŢII  SPIRITUALE 

Alte  consideraţii  îi  determină  pe  Părinţi  să  recunoască  de  la  înce¬ 
put  valoarea  embrionului  şi  să  considere  că  aceasta  merită  un  respect 
absolut  încă  de  la  zămislire. 

Mai  întâi  de  toate,  fiinţa  umană  apare  ca  fiind  alcătuită,  de  la  în¬ 
ceputul  existenţei  ei,  după  chipul  lui  Dumnezeu,81  zămislirea  fiecărei  per¬ 
soane  reproducând  într-un  anumit  mod  crearea  primului  om  de  către 
Dumnezeu. 

Apoi,  sufletul  fiecărei  persoane  zămislite  apare  la  majoritatea  Pă¬ 
rinţilor  ca  fiind  creat  direct  de  Dumnezeu  (teoria  creaţionistă  înlocuind 
în  întregime  pe  cea  traducianistă).82 

Mai  trebuie  adăugat  că  un  anumit  număr  de  Părinţi  văd  în  fiinţa 
umană,  încă  de  când  este  zămislită,  un  rod  al  voinţei  lui  Dumnezeu,  o  ex- 


79  Omilii,  (Colecţia  a  II -a),  XV,  41  (trad.  rom.  în  Sfântul  Macarie  Egipteanul. 
Scrieri,  PSB  34,  EIBMBOR  Bucureşti,  1992,  p.  167). 

80  Despre  cei  care  au  murit,  PG  46,  520  C — 521  A. 

81  Cf.  Nichita  Stithatul,  Despre  suflet,  14,  SCh  18,  p.  76 — 78. 

82  Printre  apărătorii  primeia  aflându-se  între  alţii,  Grigorie  de  Nazianz 
Cuvântări,  XXXVII,  15;  Poeme  morale,  PG  37,  551.  Chirii  al  Alexandriei,  Comentariu 
la  Ioan,  I,  12.  PG  73,  124  sq.  Maxim  Mărturisitorul,  Ambigua  către  Ioan,  42,  PG  91, 
1321  C. 

presie  a  planurilor  Providenţei/3  Nicolae  Cabasila  merge  până  la  a  socoti 
că  tocmai  „Cuvântul  creator**,  adică  Dumnezeu,  „este  cauza  generării**, 
nunta  fiind  doar  mijlocul.84  Sfântul  Grigorie  de  Nyssa  susţinuse  înainte 
ideea  unui  rol  activ  al  lui  Dumnezeu  în  zămislire. 

în  aceeaşi  perspectivă,  mulţi  Părinţi  văd  în  copil,  de  la  primul  mo¬ 
ment  al  existenţei  lui,  un  dar  al  lui  Dumnezeu  pe  care  părinţii  trebuie 
să-l  primească  ca  atare.85 

întâlnim  o  exprimare  concretă  a  valorii  recunoscute  copilului  încă 
din  momentul  zămislirii  lui  şi  a  respectului  care  i  se  datorează,  în  sărbă¬ 
torile  instituite  pentru  a  cinsti  zămislirea  Sfântului  Ioan  Botezătorul  şi 
zămislirea  Maicii  Domnului. 

Poate  fi  adăugat  un  argument  teologic  încă  mai  puternic:  faptul  că 
Fiul  lui  Dumnezeu,  Cuvântul,  nu  S-a  făcut  numai  prunc,  ci  S-a  întru¬ 
pat,  altfel  spus  a  devenit  om,  încă  din  momentul  zămislirii  Sale  din  Sfân¬ 
tul  Duh  şi  de  la  Fecioara  Maria.  El  S-a  făcut  astfel  nu  doar  prunc,  ci  şi 
mic  embrion,  asumând  în  Persoana  Sa  şi  sfinţind  cu  dumnezeirea  Sa  a- 
ceastă  primă  stare  şi  această  etapă  a  existenţei  umane.86  Născându-Se  ca  un 
om,  Cuvântul  dumnezeiesc  „a  adus  cinste  naşterii  noastre**,  scrie  Sfântul 
Maxim87  referindu-se  la  afirmaţia  Sfântului  Grigorie  de  Nazianz  după  care 
Cuvântul  a  cinstit  naşterea  trupească.88 

* 

1 

V.  DESTINUL  EMBRIONULUI  ŞI  AL  FĂTULUI 

DUPĂ  MOARTE 

Merită  să  fie  pusă  aici  întrebarea  despre  ceea  ce  devin  embrionul 
sau  fătul  uman  în  caz  de  moarte  (accidentală  sau  provocată).  Răspunsul 
care  poate  fi  dat  are  într-adevăr  repercursiuni  pe  plan  etic.89 

Puţini  Părinţi  au  luat  poziţie  în  termeni  atât  de  expliciţi  asupra 
acestui  subiect:  pentru  cei  care  considerau  embrionii  deja  înzestraţi  cu 
calitatea  de  fiinţă  umană,  această  întrebare  părea  să  atârne,  fără  îndo¬ 
ială,  de  o  întrebare  mai  generală,  cea  asupra  devenirii  copiilor  morţi  pre- 


83  Vezi,  de  pildă,  Clement  Alexandrinul,  Pedagogul,  II,  X,  96,  1. 

84  Cf.  Tâlcuirea  dumnezeieştii  Liturghii,  XXIX,  4,  SCh  4  bis  p.  182  (trad. 
rom,  în  Nicolae  Cabasila,  Scrieri.  Tâlcuirea  dumnezeieştii  Liturghii  şi  Despre  viaţa 
în  Hristos,  Ed.  Arhiepiscopiei  Bucureştilor,  1989,  p.  71). 

85  Vezi,  de  pildă,  Ioan  Gură  de  Aur,  Omilii  la  Epistola  către  Romani,  XXIV, 
4  (trad.  rom.  în  Sfântul  Io«an  Gură  de  Aur,  Comentariile  epistolei  către  Romani, 
Socec,  Bucureşti,  1906). 

86  Cf.  Maxim  Mărturisitorul,  Ambigua  către  Ioan,  42,  PG  91,  1316C—  1321B 
(trad.  rom.  op.  dt.,  p.  270 — 274);  1341  BC  (trad.  rom.,  p.  290). 

87  Ibid.,  PG  91,  1320  CD  (trad.  rom.,  p.  274). 

88  Cf.  Cuvântări,  XL,  2,  SCh  358,  p.  200. 

89  De  pildă  în  ceea  ce  priveşte  modul  de  a  trata  trupurile  feţilor  sau  embrio¬ 
nilor  morţi- 

matur,  cât  despre  partizanii  însufleţirii  ulterioare,  ei  nu  puteau  decât  să 
se  arate  foarte  stingheriţi  de  abordarea  unei  asemenea  probleme. 

Nu  ne  vom  opri  asupra  poziţiei  Părinţilor  latini  care,  începând  cu  Au~ 
gustin,  a  fost  mai  întâi  multă  vreme  marcată  de  ideea  acestuia  după  care 
copiii  morţi  prematur,  întrucât  au  moştenit  păcatul  originar  şi  vinovăţia  lui 
Adam,  sunt  sortiţi  pedepsei,90  înainte  de  a  considera,  mai  moderat  (împreu¬ 
nă  cu  Sf.:  Anselm,  Abelard  şi  Petru  Lombardul),  suferinţele  pe  care  trebu¬ 
iau  să  le  îndure  aceştia  ca  pur  privative  (pierderea  definitivă  a  vederii  lui 
Dumnezeu91),  oa  apoi  să  le  atribuie  un  loc  de  şedere  aparte  (Inocenţiu  III) 
care  nu  este  ,,nici  cel  al  pedepsei  prezente,  nici  cel  al  slaveia92  (Guillaume 
d’Auvergne)  şi  care  după  Albert  cel  Mare 93  va  fi  desemnat  ca  „limbul 
copiilor"  (limbus  puerorum). 

Perspectiva  Părinţilor  greci  este  în  mod  clar  mai  pozitivă.  Trebuie 
notat  mai  întâi  că  ideea  unei  pedepse  a  copiilor  de  vârstă  fragedă  le  este 
străină  (nu  numai  în  primele  secole,  dar  şi  după  aceea,  deoarece  nu  vor 
accepta  doctrina  augustiniană  a  păcatului  originar). 

Atenagora  consideră  că  pruncii  care  n-au  făcut  nici  un  rău  şi  nici 
un  bine  nu  vor  fi  judecaţi.94  Sfântul  Grigorie  de  Nazianz  consideră  şi  el  că 
„nu  vor  fi  nici  slăviţi,  nici  pedepsiţi  de  Dreptul  Judecător:  ei  nu  au  pe¬ 
cetea,  dar  nici  nu  au  lucrat  rău,  şi  mai  degrabă  au  suferit  stricăciunea 
decât  au  cauzat-o".95  O  concepţie  asemănătoare  întâlnim  la  autorul  între¬ 
bărilor  către  Antiohie,96  la  autorul  scrierii  întrebări  şi  răspunsuri  către 
ortodocşi97  şi  la  Sfântul  Atanasie  Sinaitul  (sec.  VIII).9g  Autorii  citaţi  mai 
sus  au  în  vedere  pe  prunci,  fără  alte  precizări,  şi  iau  în  considerare  mai 
ales  consecinţele  pe  care  le  poate  avea  asupra  soartei  lor  faptul  că  nu  sunt 
botezaţi.  Un  text  din  Cosma  Indicopleustul  (sec.  VI),  care  nu  se  preocupă 
de  chestiunea  botezului,  ci  desemnează  în  mod  explicit  fetuşii,  ajunge 
totuşi  la  aceleaşi  concluzii.99 

Alţi  Părinţi  dezvoltă  însă  o  perspectivă  încă  şi  mai  pozitivă  consi¬ 
derând  că  copiii  morţi  prematur  vor  putea  continua  în  viaţa  de  dincolo 
să  crească,  până  într-atât  încât  să  se  bucure  în  cele  din  urmă  de  bunătă¬ 
ţile  divine  ale  cunoaşterii  lui  Dumnezeu. 

Unii  dintre  ei  au  preluat  această  idee  dintr-un  text  scripturistic, 
Apocalipsa  lui  Petru,  care,  deşi  apocrif,  a  avut  o  oarecare  autoritate  în 
primele  secole,  deoarece  la  sfârşitul  secolului  al  II-lea  figura  în  Canonul 
Muratori,  iar  la  sfârşitul  secolului  al  II-lea  câteva  biserici  din  Palestina 
încă  îl  mai  citeau  în  fiecare  an  în  ziua  Vinerei  Mari.100  în  plus,  acest  text 

90  Vezi  Augustin,  Contra  Iui  Iulian,  III,  III,  9;  VI,  III,  6,  7;  Cuvântări,  CCXCIV, 
3:  Despre  plata  şi  iertarea  păcatelor,  I,  XXVIII.  55;  Enuhiridion,  25 — 27;  PL  40, 
245.  Grigorie  lei  Mare,  Cuvântări  moale  la  Iov,  IX,  XXI,  PL  75,  877. 

91  Petru  Lombardul.  Sentinţe,  II,  XXXIII,  5. 

92  De  univeso,  Ia,  Ilae. 

83  In  IVum  Sent.,  dist.  XLIV— XLV, 

94  Despre  înviere,  XIV,  6.  SCh  379,  p.  270. 

95  Cuvântări  XL,  23,  SCh  358,  p.  24(5 — 248. 

96  Pseudo-Atajiasie  Questiones  ad  Antiochum  ducem,  P.G.  28,  671  A. 

97  Pseu do- Iustin,  întrebări  şi  răspunsuri  către  ortodocşi,  LVI,  PG  6,  1298  CD. 

98  întrebări  şi  răspunsuri,  LXXXI,  PG  89,  709  EC. 

99  Topografie  creştină,  VII,  80  SCh  197,  p.  143. 

100  Vezi  Sozomen,  Istoria  bisericească,  VI,  19. 

e  interesant  întrucât  evocă  explicit  soarta  copiilor  morţi  în  urma  unui 
avort  (în  timp  ce  majoritatea  celorlalte  texte  vorbesc  doar  de  nou-năs- 
cuţi);  se  mărgineşte  însă  la  afirmaţia  că  aceşti  copii  „vor  şedea  într-un  loc 
foarte  plăcut  şi  încântător11  şi  că  „vor  fi  încredinţaţi  îngerului  Temelou- 
chos“101  (nume  care  vine  din  grecescul  temeleo,  „a  avea  grijă  de“). 

Clement  Alexandrinul  se  sprijină  pe  acest  text  pentru  a  afirma 
despre  copiii  morţi  prematur,  fie  pentru  că  au  fost  abandonaţi  după  naş¬ 
tere,  fie  pentru  că  au  fost  victimele  unui  avort,  că  sunt  încredinţaţi  unui 
înger  păzitor  care  îi  creşte,  permiţând  celor  din  prima  categorie  să  atingă 
vârsta  de  100  de  ani,102  iar  celor  din  a  doua,  să  atingă  vârsta  pe  care  ar  fi 
avut-o  dacă  ar  fi  continuat  să  trăiască  pe  pământ.  Privitor  la  aceştia  din 
urmă,  el  scrie:  „Dumnezeiasca  Providenţă  nu  îi  cuprinde  numai  pe  cei 
care  vor  fi  îin  trup.  Intr-adevăr,  Petru  spune  în  Apocalipsă  că  pruncii 
avortaţi  înainte  de  a  avea  o  soartă  mai  bună  sunt  încredinţaţi  unui  înger 
păzitor,  pentru  ca,  împărtăşindu-se  de  cunoaştere  (gnosis),  să  capete  un 
sălaş  mai  bun,  trăind  ceea  ce  ar  fi  trăit  dacă  ar  fi  fost  în  trup“.J03  In  pri¬ 
vinţa  copiilor  morţi  în  urma  unui  avort,  Clement  presupune  că  creşterea 
şi  educaţia  pe  care  o  primesc  le  permit  să-şi  însuşească  folosirea  facultăţii 
de  cunoaştere  şi  de  contemplaţie  (nous),  care  îi  vor  face  apţi  de  a  primi 
cunoaşterea/vederea  lui  Dumnezeu  gnosis)  şi  de  a  participa  aşadar  la  bu¬ 
nurile  Sale.  Dar  această  posibilitate  le  este  recunoscută  implicit  şi  copii¬ 
lor  din  prima  categorie. 

Un  ecou  al  concepţiei  expuse  de  Clement  Alexandrinul  întâlnim  la 
Metodul  de  Olimp,  care  se  referă  în  mod  sigur  la  aceeaşi  sursă  scriptu- 
ristică  apocrifă:  „După  cum  ne-au  învăţat  Scripturile  inspirate,  copiii 
[sunt]  încredinţaţi,  la  naşterea  lor,  chiar  dacă  sunt  din  adulter,  unor  în¬ 
geri  păzitori.  Căci  dacă  existenţa  lor  ar  contraveni  planurilor  şi  prescrip¬ 
ţiilor  acestei  preafericite  naturi  dumnezeieşti,  de  ce  ar  fi  încredinţaţi 
unor  îngeri  pentru  a  fi  crescuţi  cu  atâta  bunătate  şi  grijă?11  104  Poziţia  lui 
Metodiu  este  mai  puţin  precisă  decât  cea  a  lui  Clement,  dar  precizările  pe 
care  le  face  la  sfârşitul  acestui  pasaj  în  legătură  cu  forma  educaţiei  date 
de  îngeri  lasă  să  se  înţeleagă  limpede  că  aceşti  copii  au  o  soartă  fericită. 

Grigorie  de  Nyssa  a  acordat  o  mare  importanţă  problemei  copiilor 
morţi  prematur,  încât  i-a  consacrat  un  tratat  special,  „Despre  copiii  morţi 
prematur14,  care  constituie  cea  mai  de  seamă  scriere  patristică  despre 
acest  subiect.  Grigorie  pare  să  aibă  aici  în  vedere  copiii  deja  născuţi  şi  nu 
vorbeşte  despre  copiii  morţi  în  pântecele  mamei  lor.  Dar  concepţia  sa  e 
valabilă  fără  nici  o  îndoială  şi  pentru  ei,  în  măsura  în  care,  după  cum  am 
văzut,  antropologia  sa  implică  faptul  că  încă  de  la  zămislire  copilul  este 
o  persoană  umană,  în  posesia  unui  suflet  raţional  şi  mintal.  în  timpul 
vieţii  pământeşti,  acesta  nu  se  poate  exprima  decât  prin  trup  (şi  deci 

101  Cap.  8,  5,  10  în  ediţia  lui  P.  Marrassini  din  „Corpus  Christianorum.  Series 
Apocryphorum" ;  cf.  F.  Bovon,  P.  Geoltrain  (ed.)t  Ecrits  apocryphes  chretiens,  Paris, 
1997,  p.  755 — 774.  De  notat  că  acest  text  se  bazează  în  cea  mai  mare  parte  pe  o  ver¬ 
siune  etiopiană,  originalul  grec  dispărând  aproape  în  întregime. 

102  Extrase  profetice,  XLI.  i 

103  Ibid.,  XLVIII. 

104  Banchetul,  II,  VI.  SCh  95,  p.  82 — 84  (trad.  rom.  în  Sfântul  Grigorie  Tauma¬ 
turgul  şi  Metodiu  de  Olimp,  Scrieri,  PSB  10,  EIBMBOR,  Bucureşti,  1984,  p.  56). 

în  măsura  posibilităţilor  pe  care  le  oferă  dezvoltarea  sau  sănătatea  lui); 
însă  este  de  la  sine  înţeles  că  în  viaţa  de  dincolo  el  se  poate  manifesta 
după  alte  modalităţi. 

Grigorie  consideră  că  toţi  oamenii  vor  învia  în  starea  adultă,  aşa  cum 
era  A  dam  în  rai:  „învierea  este  restaurarea  naturii  noastre  în  starea  ini¬ 
ţială.  Or,  în  prima  viaţă  al  cărei  autor  a  fost  însuşi  Dumnezeu,  nu  există 
nici  bătrâneţe,  nici  copilărie".105  Toţi  oamenii  se  vor  regăsi  deci  în  aceeaşi 
stare,  oricare  ar  fi  vârsta  la  care  au  murit.106  Toţi  oamenii  vor  învia  deo¬ 
potrivă,  oricare  ar  fi  starea  lor  morală  şi  duhovnicească  în  momentul  mor¬ 
ţii  lor.107 

După  înviere  —  când  fiecare  om  îşi  va  regăsi  trupul,  dar  transformat 
într-0  modalitate  spirituală  de  fiinţare108  (I  Cor.  15,  44)  —  Dumnezeu  îi  va 
chema  pe  toţi  să  se  împărtăşească  de  bunătăţile  Sale,  inclusiv  pe  „cei  care 
n-au  avut  în  viaţa  de  aici  nici  o  cunoştinţă  prin  experienţă  a  binelui  şi  a 
răului".109 

Grigorie  consideră  că  copiii  morţi  prematur  sunt  nu  numai  rânduiţi 
să  învieze  şi  să-şi  însuşească  un  trup  duhovnicesc  ca  toţi  ceilalţi  oameni., 
dar  şi  să  ajungă,  în  urma  unui  proces  de  creştere  şi  de  progres  post  mor- 
tem,  la  vederea  lui  Dumnezeu  şi  la  fericirea  deplină  care  decurge  de  aici. 

Grigorie  refuză  să  vorbească  de  răsplata  viitoare,  cică,  spune  el, 
„pentru  cel  care  nu  a  trăit  deloc,  nu  există  motiv  de  răsplată".110  Ceea  ca¬ 
se  întâmplă  copiilor  morţi  prematur,  care  nu  au  fost  încă  înzestraţi  în  mod 
efectiv  cu  raţiune,  nu  au  fost  capabili  de  acţiuni  bune  sau  rele,  nici  de 
virtuţi  sau  de  patimi,111  nu  li  se  poate  întâmpla  decât  în  virtutea  naturii 
lor.112  Or,  omul  este  prin  natură  rânduit  să  se  asemene  cu  Dumnezeu.  să-L 
slăvească,  să-L  contemple  şi  să  se  împărtăşească  de  El:  aceasta  este  viaţa 
proprie  sufletului  omenesc.113 

Cei  care  au  săvârşit  răul  se  află,  prin  urmare,  în  întuneric  şi  ratează 
realizarea  acestui  ţel,  negura  necunoaşterii  împiedicând  ochii  minţii  lor  să 
vadă  lumina  dumnezeiască.114  Dar  pruncilor,  care  nu  au  experienţa  răului, 
nimic  nu  le  stă  împotrivă,  deoarece  „viaţa  preafericită  este  proprie  şi  în 
mod  firesc  oferită  celor  ale  căror  simţuri  sufleteşti  sunt  pure11.115  Astfel, 
dacă  cei  care  au  comis  răul  au  nevoie  să  fie  curăţiţi  pentru  a  putea  con¬ 
templa  pe  Dumnezeu  şi  a  se  împărtăşi  de  bunătăţile  Lui,  „copilul  nevino¬ 
vat,  nici  o  boală  a  ochilor  sufleteşti  neintervenind  în  participarea  la  lu¬ 
mină,  va  fi  părtaş  la  ceea  ce  este  după  fire,  neavând  trebuinţă  de  vinde¬ 
care  pentru  a  fi  curăţit,  pentru  că  nici  chiar  de  la  origine  n-a  primit  boala 


105  Despre  suflet  şi  înviere.  125,  PG  46.  148  A. 

106  Ibid.,  127,  PG  46,  149  C. 

107  Ibid.,  149  CD. 

108  Vezi  ibid.,  132,  PG  46,  153  C— 156  B. 

109  Ibid.,  128  PG  46,  152  A. 

110  Despre  copiii  morţi  prematur,  GNO  III,  2,  p.  74.  Cf.  p:  81 — 82: 

111  Vezi  ibid.,  p.  74— 75. 

112  Vezi  ibid.,  p.  81. 

113  Vezi  ibid.,  p.  79 — 81. 

114  Vezi  ibid.,  p.  81. 

115  Ibid. 

in  sufletul  lui".116  Din  acest  punct  de  vedere,  „sunt  la  fel  de  străini  de 
relele  născute  din  perversitate  atât  sufletul  celui  care  a  practicat  orice 
formă  de  virtute,  cât  şi  cel  al  copilului  căruia  nu  i-a  fost  dat  să  trăiască". 1,7 

Contemplarea  lui  Dumnezeu  şi  împărtăşirea  de  bunătăţile  Sale  se 
realizează  totuşi  după  un  proces  de  creştere,  care  permite  o  contempla¬ 
ţie  şi  o  cunoaştere  duhovnicească  din  ce  în  ce  mai  profundă,  şi  deci  o  îm¬ 
părtăşire  din  ce  în  ce  mai  mare:  „în  ce  priveşte  această  viaţă  nădăjduită, 
pe  care  deja  am  definit-o  ca  şi  cunoaşterea  lui  Dumnezeu  şi  împărtăşirea 
cu  El,  sufletul  [copilului  mort  prematur]  ia,  la  început,  tot  ceea  ce  poate 
asimila,  până  ce,  profund  hrănit  de  contemplaţia  fiinţei,  devine  în  stare 
să  primească  mai  mult,  făcându-se  părtaş  în  mod  liber  şi  din  plin  la  Cel 
ce  este  Fiinţă  prin  esenţă".118 

Am  putea  adăuga  la  aceste  consideraţii  pe  cele  ale  Sfântului  Maxim 
Mărturisitorul,  mai  generale  şi  mai  metafizice,  după  care  destinul  orică¬ 
rei  fiinţe  umane  se  înscrie  în  veşnicie  nu  doar  în  ce  priveşte  originea  ei. 
ci  şi  în  ce  priveşte  sfârşitul  ei,  deoarece  logosul,  raţiunea  fiinţei  ei  este 
definită  de  voinţa  divină  şi  cuprinsă  în  Logos  înainte  chiar  de  facerea 
lumii. 

Ni  se  pare  de  asemenea  interesant  să  cităm  ultima  rugăciune  şi  ul¬ 
tima  cântare  în  slujba  înmormântării  unui  copil  după  rânduiala  Bisericii 
Ortodoxe.  Se  observă  cum  a  preluat  aceasta  concepţia  potrivit  căreia 
copiilor  morţi  prematur,  dată  fiind  nevinovăţia  lor,  le  este  hărăzită  o  soartă 
fericită:  „Doamne,  Tu  ai  gătit  [pruncilor]  în  veacul  ce  va  să  vină  un 
sălaş,  sânul  lui  Avraam,  şi  lăcaşuri  luminate  de  curăţia  îngerilor  în  care 
sălăşluiesc  sufletele  drepţilor.  Primeşte  Tu  însuţi  în  pace,  Doamne,  Iisuse 
Hri9toase,  sufletul  robului  Tău.  Căci  Tu  ai  spus:  „Lăsaţi  copiii  să  vină  la 
Mine,  căci  a  unora  ca  aceştia  este  împărăţia  Cerurilor".  „[Copilul]  merge 
spre  odihnă  şi  în  sânul  lui  Avraam  se  bucură  cu  bucurie  cerească;  copilul 
se  bucură  acum  împreună  cu  corul  dumnezeieştilor  sfinţi,  şi  saltă  cu 
dreptate,  căci  a  plecat  din  această  lume  rămânând  neatins  de  stricăciunea 
cea  vinovată".119 


VI.  CONCLUZII 

t 

In  Apus  teoria  însufleţirii  ulterioare  e  cea  care  a  predominat;  ea  a 
fost  adoptată  destul  de  devreme  ca  reacţie  la  traducianism,  devenind  mult 
mai  târziu,  împreună  cu  tomismul  care  a  făcut  din  aristotelism  referinţa 
sa  majoră,  doctrina  oficială  a  Bisericii  de  Apus  până  de  curând.  Această 
concepţie,  în  sens  strict,  duce  la  dificultatea  de  a  recunoaşte  un  caracter 
deplin  uman  embrionului  sau  fătului  înainte  de  a  fi  primit  sufletul  raţio¬ 
nal  şi  mintal  care,  dintr-un  punct  de  vedere  filosofic,  e  singurul  ce  defi¬ 
neşte  propriu-zis  fiinţa  umană.  Această  concepţie  (care  a  părut  anumi¬ 
tor  Părinţi  latini  că  poate  fi  confirmată  de  distincţia  din  Ieşire  Intre  două 


116  Ibtd.,  p.  82 — 83. 

117  Ibid.,p.  85. 

118  Ibid.,  p.  84 — 85. 

119  Vezi  trad.  rom.  în  Molitfelnic,  ediţia  a  4-a,  EIBMBOR,  Bucureşti,  1984, 
p.  234—235  (eu  trad.). 

etape  ale  dezvoltării:  prima  —  în  care  nu  este  format,  cea  de-a  doua  — 
în  care  este  format  şi  a  dobândit  formă  omenească)  este  totuşi  contraba¬ 
lansată  de  alte  consideraţii  ce  implică  respectarea  embrionului;  în  cazul 
în  care  aceasta,  în  primul  său  stadiu  de  dezvoltare,  nu  este  recunoscut 
drept  o  fiinţă  umană  unică  şi  deplină,  este  cel  puţin  recunoscut  ca  o  fiinţă 
umană  potenţială,  ca  un  viitor  om,  sau  chiar  ca  fiind  deja  un  om  „în  deve¬ 
nire44  şi  adeseori  este  socotit  deja  ca  un  copil. 

Părinţii  greci  au  adoptat  în  majoritate  teoria  însufleţirii  simultane  a 
omului  printr-un  suflet  complet  care  face  din  el,  încă  de  când  este  zămis¬ 
lit,  o  fiinţă  umană  completă,  un  ipostas  având  o  existenţă  independentă, 
şi  o  persoană.  Această  teorie  —  care  apare  pe  scurt  la  Sfântul  Irineu,  care 
îşi  află  justificarea  la  Sfântul  Grigorie  de  Nyssa,120  care  se  vede  pe  deplin 
lămurită  la  Sfântul  Maxim  Mărturisitorul  în  cadrul  unei  antropologii 
creştine  extrem  de  elaborate,  şi  se  găseşte  confirmată  la  Părinţii  ulte¬ 
riori  —  corespunde  concepţei  pe  care  Tradiţia  Bisericii  Ortodoxe  a  ad¬ 
mis-o  foarte  devreme  şi  pe  care  o  recunoaşte  şi  astăzi  ca  fiindu-i  pro¬ 
prie.121 

Această  concepţie  se  desparte  radical  de  concepţiile  antice  care, 
fie  că  făceau  din  embrionul  uman  în  primele  faze  ale  existenţei  lui  echiva¬ 
lentul  unei  plante  (aristotelism,  neoplatonism),122  fie  îl  considerau  până  la 
naştere  un  mădular  al  mamei,  fără  existenţă  proprie  (stoicism).123  Prin 
concepţia  creştină  care  îl  considera  un  ipostas,  embrionul  îşi  vede  intr-ade¬ 
văr  recunoscută  valoarea,  dar  se  vede  şi  socotit  drept  o  fiinţă  unică  şi  de 
neînlocuit,  a  cărei  existenţă  posedă  astfel  o  valoare  absolută  ce  obligă 
la  respect,  cu  atât  mai  mult  cu  cât  este  considerat  în  acelaşi  timp  înzestrat 
încă  de  la  origine  cu  un  suflet  raţional  şi  mintal,  sau  cu  un  duh;  el  apare 
de  asemenea  ca  o  persoană  care  transcende  realitate  sa  biologică  şi  chiar 

120  De  notat  că  această  concepţie  apărea,  cu  puţin  timp  înainte,  în  mod  im¬ 
plicit,  în  canonul  6  al  Sinodului  de  la  Neocezareea  (între  anii  314 — 325).  Canonul 
precizează  că  o  femeie  se  poate  boteza  în  orice  moment  al  sarcinii  ei  fără  să  fie 
botezat  îin  acelaşi  timp  şi  pruncul  pe  care  îl  poartă,  „căci  în  această  privinţă  oea 
care  naşte  nu  împărtăşeşte  nimic  cu  cel  ce  se  naşte,  pentru  ca  să  se  arate  propria 
voinţă  a  fiecăruia  în  privinţa  pocăinţei  sau  mărturisirii  credinţei".  (P.-P.  Joaraiou, 
Fonti,  IX,  Discipline  generale  antique  (IXe-XIe  s.),  t.  I,  2,  Les  Canons  des  synodes 
particuliers,  Grottaferrata  1962,  p.  77 — 78.  Trad.  rom.  în  Canoanele  Bisericii  Orto¬ 
doxe  însoţite  de  comentarii,  Arad  1934,  voi.  II.  partea  I,  p.  31). 

121  Excepţia  pe  oare  o  constituie  poziţia  lui  Teodoret  de  Cyr  este  izolată  în 
Răsărit  şi  nu  poate  fi  considerată  semnificativă.  De  asemenea,  poziţiile  lui  Filoxen 
de  Mabboug  şi  Sever  de  Antiohia,  aparţinând  unui  context  dogmatic  heteredox. 
Teza  însufleţirii  tardive  a  mai  fost  susţinută,  în  sec,  al  XV-leat  de  patriarhul  Con¬ 
stant  in  opol  ului  Ghenadie  Scholarul  în  ale  sale  Tratate  despre  suflet,  dar  arată  o 
Influenţă  tom  istă  punctuală. 

122  Porfir  considera  oă  embrionul  nu  este  înzestrat  cu  un  suflet  vegetativ  şi  că 
numai  după  naştere  copilul  primeşte,  din  afară,  sufletul  senzitiv  şi  apoi  sufletul 
Intelectiv;  el  atribuie  aceeaşi  concepţie  lui  Platon  (Către  Gauros,  Despre  modul 
cum  embrionul  primeşte  sufletul,  în  A.-J:  Festugifcre,  La  rdveiation  d’IIermes  Tris- 
m^giste,  t.  III,  Les  Doctrines  de  Târne,  Paris,  1953,  p.  265 — 302): 

123  Această  concepţie  stoică  predomina  în  timpul  perioadei  romane  clasice. 
Astfel,  Ulpianus  afirma  că  „ceea  ce  se  zămisleşte  constituie,  înainte  de  naştere, 
o  parte  a  femeii  sau  a  măruntaielor  sale"  (Digeste,  XXV,  4,  1,  1),  şi  Papinian  con¬ 
chidea:  „ceea  ce  se  zămisleşte  şi  nu  s-a  născut  încă  nu  poate  fi  numit  pe  bună  drep¬ 
tate  om"  (ibid.,  XXXV,  2,  9,  1). 

psihică,  fiind  în  mod  obiectiv  legat  de  viaţa  de  dincolo.  Această  legătură 
se  exprimă  în  termeni  biblici  prin  convingerea  că  embrionul  este  de  la  4 
începutul  existenţei  lui  purtător  al  chipului  lui  Dumnezeu  şi  destinat  să-şi  . 
însuşească  asemănarea  printr-o  dezvoltare  continuă  care  transcende  dez-  * 
voltarea  lui  biologică. 

Alte  consideraţii  vin  şi  ele  să  confirme  în  ochii  Părinţilor  valoarea 
embrionului  uman  şi  respectul  care  i  se  datorează,  în  special  faptul  că 
sufletul  său  este  creat  de  Dumnezeu,  sau  faptul  că  apare  ca  un  dar  al  lui 
Dumnezeu  ce  trebuie  primit  ca  atare,  sau  de  asemenea  faptul  că  însuşi 
Cuvântul  lui  Dumnezeu,  făcându-Se  om.  S-a  făcut  mai  întâi  micuţ  em¬ 
brion,  sfinţind  prin  însăşi  dumnezeirea  Sa  această  primă  modalitate  şi 
această  primă  etapă  a  existenţei  umane. 

Ideea  exprimată  de  Sfântul  Maxim  Mărturisitorul  că  logosul  fie¬ 
cărei  fiinţe  umane  (cuprinzând  ipostasul  său,  natura  sa,  venirea  la  exis¬ 
tenţă  la  un  moment  dat  şi  destinul  său  duhovnicesc)  a  fost  definit  de  voinţa 
divină  şi  îşi  are  fundamentul  în  Logos  înaintea  tuturor  veacurilor  merge  în 
sensul  valorii  recunoscute  embrionului  sau  fătului  uman,  ca  şi  ideea, 
devzoltată  de  anumiţi  Părinţi,  că  el  continuă  să  trăiască  şi  chiar  să  crească, 
în  viaţa  de  dincolo,  după  o  altă  modalitate  de  existenţă,  până  la  o  matu¬ 
rizare  care  îi  permite  să  participe  la  bunătăţile  dumnezeieşti. 

JEAN-CLAUDE  LARCHET 
(Trad.  MARI  A  OPREA) 

PROBLEMA  TIMPULUI  DE  APARIŢIE  A  SUFLETULUI 


La  ora  actuală  antropologia  se  află  cu  oarecare  insistenţă  în  preocu¬ 
pările  noastre.1 2  Intre  altele  teologilor  li  se  cere  să  răspundă  multor  între¬ 
bări,  destule  în  legătură  şi  cu  acute  aspecte  imediate.  Astfel  se  aşteaptă 
să  se  ia  poziţie  faţă  de  avort  arătându-se  dacă  e  crimă  întreruperea 
sarcinii  la  începutul  ei,  sau  mai  târziu,  în  funcţie  de  momentul  când  fetu¬ 
sul  dobândeşte  sau  nu  suflet.  Unii  ar  putea  rămâne  cu  impresia  că  atare 
problemă  e  oarecum  artificială.  Şi  totuşi  răspunsul  se  lasă  aşteptat  şi  de 
aceea  am  crezut  util  să  cercetăm  în  ce  măsură  teologia  vine  cu  o  contri¬ 
buţie  in  această  privinţă.  Aşadar  când  apare  sufletul  în  cazul  procreării?' 
De  la  început  aş  arăta  că  de-a  lungul  vremii  s-au  formulat  trei  puncte 
de  vedere:  preexistenţialismul,  coexistenţialismul  şi  postexistenţialismul, 
fiecare  susţinând  că  sufletul  apare  în  om  înainte  de  trup,  odată  cu  el,  şi 
după  trup.  Să  vedem  în  ce  constă  fiecare.  _ 

a)  Preexistenţialismul  iniţiat  de  filosofia  platonică  şi  reluat  de 
curentul  origenist,  presupune  că  sufletele  au  fost  create  înaintea  lumii 
văzute  şi  că  s-au  menţinut  într-un  stadiu  de  epoptie  divină  până  când,  în 
momentul  plictisirii  sau  imposiblităţii  lor  de-a  mai  suporta  strălucirea 
desăvârşirii  dumnezeieşti,  au  început  să  cadă  în  materie,  în  trupuri;  pen¬ 
tru  unii  s-ar  părea  că  această  cădere  continuă  şi  azi,  în  vreme  ce  pentru 
alţii,  ea  a  încetat  în  nesfârşitele  veacuri  trecute,  sufletele  continuând 
totuşi  să  se  manifeste  în  lume  prin  metempsihoză  sau  metensomatoză/ 
întrucât  acest  punct  de  vedere  oferea  lămuriri  suficiente  spre  a  înlătura 
dificultăţile  dogmatice  în  chestiunea  păcatului  originar  şi  transmiterii 
lui,  a  liberului  arbitru  şi  a  eshatologiei,  el  fu  cu  vigoare  acceptat  crein- 
du-şi  zeloşi  aderenţi.  Au  fost  însă  şi  unii  pe  care  i-a  nemulţumit.  Aceştia 
au  opus  tezei  preexistenţialiste  credinţa  în  coexistenţa  sufletului  cu  trupul, 
sincronismul  lor. 

b)  în  momentul  în  care  începe  să  ia  fiinţă  trupul,  adică  in  momentul 
conceperii,  au  spus  adepţii  sincronismului,  atunci  apare  şi  sufletul.  De 
altfel  unitatea  fiinţei  umane  reclamă  unitatea  de  principiu,  căci  unul  nu 
poate  să-şi  fie  posterior  sau  anterior.  El  trebuie  să  apară  dintr-o  dată. 


1  N.  Berdiaev,  Das  Problem  des  Menschen,  in  voi.  „Kirche,  Staat  und 
Mensch44,  Geneva.  1937.  pp.  175 — 176). 

2  Cf.  Origen,  Despre  principii,  VI,  2,  P.G.  XI,  166 — 167,  Koetschau,  ool.  Die 
griech.  christl.  Schrifst.*  der  ersten  drei  Jahrh.,  Bd.  XXII,  Leipzig,  1913,  pp.  80 — 
81  şi  passim;  Evagrie  Ponticul,  Probleme  prognostice,  IV,  59;  W.  Frankenberg, 
Evagrius  Ponticns,  Berlin,  1912,  p.  297  şi  passim;  Didim  cel  Orb,  Despre  Treime, 
II,  în  Migne,  P.G.  XXXIX,  697  D  etc. 

trup  şi  suflet.3  Sufletul  nu  s-ar  putea  acomoda  unui  trup  preexistent  lui, 
după  cum  amprenta  unei  peceţi  în  ceară  nu  se  poate  adapta  altei  figuri.4 

Pe  cei  care  n-ar  admite  punctul  de  vedere  al  „siniparxiei"  Maxim 
Mărturisitorul  i-a  pus  în  următoarea  dilemă:  fiinţa  care  există  în  sine 
şi  care  este  chemată  la  formarea  unui  tot,  nu  poate  să-şi  ofere  contri¬ 
buţia,  ajutorul  ei,  decât  unei  mişcări  conforme  sau  potrivnice  naturii  sale. 
In  primul  caz,  mişcarea  naturii  fiind,  prin  sine,  invincibilă,  este  imposibil 
ca  această  fiinţă  să  existe  separat  de  întreg.  în  al  doilea  caz  ar  fi  dis¬ 
trusă  de  violenţa  exercitată  asupra  naturii  sale.5 6 

Tertulian  a  spus  — -  mult  înainte  * — *  cam  acelaşi  lucru.  în  cuvintele 
lui:  „imo  simul  ambas  et  concipi  et  confici  et  perbici  dicimus,  sicut  et 
promi,  nec  ullum  intervenire  momentum  in  conceptu,  quo  locus  ordine- 
tur  =  susţinem  că  ambele  elemente  (scil.  sufletul  şi  trupul)  sunt  conce¬ 
pute,  formate,  desăvârşite  şi  exteriorizate  în  acelaşi  timp,  fără  ca  să  inter¬ 
vină  în  actul  conceperii  un  singur  interval  care  ar  putea  asigura  unuia 
prioritate  de  timpu.*  Dar  tocmai  faptul  că  traducianistul  scriitor  african 
a  împărtăşit  ipoteza  coexistenţei,  ne  arată  imposibiliatea  înlăturării  unor 
dificulăţi:  din  moment  ce  sufletul  se  naşte  în  chiar  momentul  conceperii, 
nu  este  oare  fructul  cuplului  tată-mamă?  Se  pare  că  da!  Dar  acesta  e  cu¬ 
rat  traducianism!  L-au  şi  semnalat  unii  comentatori  ai  lui  Grigorie  al 
Nişei.7  11  găsim  chiar  la  Grigore  din  Nazianz.  în  mica  sa  poemă  dogmatică 
asupra  sufletului  el  susţine  că  acesta  se  transmite  de  la  individ  la  individ 
ca  şi  trupul.8 

c)  Credinţa  în  sincronismul  compusului  uman,  susţinută  de  auto¬ 
ritatea  bisericească,  s-a  impus  de  la  o  vreme  şi  s-a  generalizat.  Până  la 
un  punct  a  mulţumit  spiritul  cercetător  al  multora.  Au  mai  rămas  totuşi 
unele  nedumeriri.  Acestea  plecau  de  la  câteva  texte  biblice.  Unul  e  cele¬ 
brul  verset  în  care  se  vorbeşte  despre  crearea  omului:  „  . . .  şi  a  făcut 
Dumnezeu  pe  om  ţărână  din  pământ  şi-a  suflat  în  faţa  lui  suflarea  vieţii 
şi  s-a  făcut  omul  cu  suflet  viu“  {Facerea  2,  7).  Deci  înainte  a  fost  făcut 
trupul  în  care  a  fost  suflat  apoi  sufletul.  Timpul  care  a  distanţat  aceste 
două  momente  nu  ne  este  indicat  dar  este  sigur  că  nu  s-a  prelungit. 
Oricum  ar  sta  lucrurile,  totuşi  sincronismul  este  înlăturat  aici.  Un  text 
hrisostomic  pare  a  spune  ceva  asemănător,  deşi  nu  ni-1  închipuim  pe  îoan 
Gură  de  Aur  respingând  opinia  coexistenţialistă,  curentă  în  vremea  lui. 
Intr-un  comentariu  la  Facere  el  scrie:  „Dar  poate  va  zice  cineva:  de  ce 
dacă  sufletul  este  mai  de  cinste  decât  trupul,  se  creează  întâi  ceea  ce 
este  mai  mic  şi  pe  urmă  ceea  ce  este  mai  mare  şi  superior?  Nu  vezi, 
_  % 

3  Grigorie  al  Nysseii,  Despre  facerea  omului,  Migne,  PG.  XLIV,  238  D* 

4  Idem,  op.  cit.,  Migne  P.G:  XLIV  257  B: 

5  Cf\  Maxim,  Ambigua  PG.  XCI,  1100  D  şi  1324  ABCD;  Petru  al  Alexan¬ 
driei,  Despre  suflet,  Migne  P.G.  XVIII,  520  şi  Iustinian,  Tratatul  contra  lui  Oiigen, 
P.G.  LXXXVI,  1,  col.  961;  Cesar,  Dialoguri,  P:G:  XXXVIII,  1080—1081: 

6  De  anima,  XXVII,  Migne,  P.L.  II,  737  B. 

7  Cf.  E.  Stephanou,  La  coexistence  Iniţiale  du  corps  et  de  Lame  d’aprfcs 
s.  Grigoire  de  Nysse  et  s.  Maxime  l’Homologete,  în:  Dchos  d’Orient,  Paris,  35e  annee, 
no-167,  Juilet  —  Septembrie  1932,  pp.  305 — 308. 

8  Migne,  P,G.  XXXVIII,  col.  453  A.  . 

iubitul  meu,  că  şi  la  creaţiune  s-a  întâmplat  acelaşi  lucru?  Aşa  cum  au 
fost  create  cerul,  pământul,  soarele,  luna  şi  toate  celelalte,  iar  după  ele 
toate  şi  omul,  căruia  avea  să  i  se  încredinţeze  stăpânirea  peste  toate, 
tot  astfel  şi  cu  facerea  omului:  i  se  plăsmuieşte  întâi  corpul,  şi  după  aceea 
sufletul,  care  este  mai  de  cinste.  Căci  aşa  cum  cele  lipsite  de  raţiune  şi  care 
aveau  să-i  servească  omului  sunt  create  înaintea  lui,  pentru  ca  el,  având 
să  se  bucure  de  folosinţa  lor,  să  le  aibă  pregătite  pentru  serviciul  său,  tot 
astfel  şi  corpul  este  creat  înaintea  sufletului,  pentru  ca,  după  ce  i  se  va 
da  suflet,  prin  înţelepciunea  cea  negrăită  a  lui  Dumnezeu,  el  să-şi  poată 
arăta  propriile-i  acţiuni  prin  mişcarea  corpului . . 

De  asemenea  în  Pentateuhul  mozaic  există  un  alt  text  care  preci¬ 
zează  că  avortul  săvârşit  înainte  de  a  patruzecia  zi  de  la  concepere,  nu  va 
fi  pedepsit  (Ieşirea  XXI,  22).  Motivul  invocat  este  acela  că  înainte  de  amin¬ 
tita  zi  figura  umană  nu  este  încă  perfectă.10  Cu  alte  cuvinte  —  deşi  inter¬ 
pretarea  lui  Maxim  este  potrivnică  —  fetusul  nedobândind  încă  formă 
umană,  nu  s-a  însufleţit  şi  deci  nu  poate  fi  vorba  de  o  crimă. 

Unele  texte  apoi,11  deşi  neclare,  lasă  totuşi  impresia  că  sprijină 
postexistenţialismul  precum  şi  ideea  că  Dumnezeu  nu  poate  conlucra  cu 
un  adulter  ori  cu  o  împreunare  incestuoasă.  Contactul  sexual  neîngăduit 
care  favorizează  o  concepere  adică,  ar  putea  fi  el  însoţit  simultan  de  o 
intervenţie  creaţionistă  a  lui  Dumnezeu  care  să  trimită  în  chiar  acel  mo¬ 
ment  sufletul  în  celula  care  va  avea  să  se  dezvolte  devenind  om?  Avem 
de-a  face  cu  o  întrebare  tulburătoare  care  a  dus  pe  mulţi  să  creadă  că 
Dumnezeu  nu  asociază  actul  sexual  cu  momentul  sublim  al  coborârii  su¬ 
fletului,  ci  face  ca  acesta  să  vivifice  materia  concepută  după  ce  ea  evoluând 
începe  să  schiţeze  contururile  unui  corp  omenesc,  adică  întocmai  aşa  după 
cum  în  cartea  Facerii,  omul  primeşte  sufletul  după  ce  a  fost  plăsmuit  de 
mâinile  Creatorului. 

Iată  acestea  sunt  cele  trei  ipoteze  propuse  în  rezolvarea  problemei 
timpului  în  care  apare  sufletul.  Să  le  discutăm  pe  fiecare  în  parte  şi  să 
vedem  care  va  fi  cea  mai  acceptabilă. 

A.  Potrivit  unui  anumit  fel  de  a  înţelege  lucrurile,  preexistenţia- 
lismul  explica  logic  şi  convingător  antagonismul  dintre  trup  şi  suflet.  Ma¬ 
teria  este  o  carceră  pentru  suflet,  ba  încă  mai  mult:  mormânt  (soma 
sima).  Datorită  liberului  lor  arbitru,  sufletele  s-au  îndepărtat  de  Dum¬ 
nezeu  prăbuşindu-se  în  materie  şi  îmbrăcând  trupuri.  Referatul  biblic  des¬ 
pre  hainele  de  piele  cu  care  s-au  acoperit  Adam  şi  Eva,  ar  reprezenta 
tocmai  întruparea  sufletului.12  Tot  prin  libera  lor  alegere  însă,  sufletele 
au  posibilitatea  de  a  face  calea  întoarsă  şi  de  a  reveni  în  preajma  Dum- 
nezeirii. 


9  Hrisostom,  Omilia  XIII  la  Facere,  Migne,  P.G.  LIII,  107—108,  trad.  prof. 
TM.  Popescu  în  studiul  Tratatul  împăratului  Justindan  contra  lui  Grigen,  în:  „Stu¬ 
dii  teologice44,  IV  (1933),  pp.  35—36. 

10  Maxim  Mărturisitorul,  Ambigua,  P.G.  XCI,  1340  D. 

11  Maxian,  op.  cit.,  P.G.  XCI,  1340  C  şi  Tertulian,  De  anima,  XXVI,  P.L.  II. 
738  AB. 

12  Origen.  Contra  lui  Cela  IV,  40;  idem,  In  Lev.  hom.  VI,  2,  la  Srawley,  The 
catechetical  oratlon  of  Gregory  of  Nyssa,  Cambridge,  1903,  pp.  42,  141. 

Aşadar,  toate  sufletele  au  fost  create  de  la  început.  Cum  se  explică 
atunci  prezenta  lor  astăzi:  prin  reîncarnare.  Odată  creat,  sufletul  trece  din 
trup  în  trup  până  ce  absolut  purificat  se  va  reîntoarce  la  starea  lui  primor¬ 
dială  (metempsihoză  sau  metensomatoza).  Dar  Origen  combate  metem¬ 
psihoză,  la  fel  metensomatoza  în  termeni  clari:  „Noi  nu  credem  că  sufle¬ 
tul  trece  dintr-un  trup  în  altul".15  Dar  atunci  care-i  alternativa:  desigur 
aceea  că  sufletele  se  desprind  încă  şi  azi  din  cer  spre  a  cădea  în  trupuri. 
Numai  că  acest  lucru  nu-1  mai  susţine  nimeni. 

Care  sunt  însă  dificultăţile  reale  ale  preexistenţialismului?  Destul 
de  numeroase.  Vom  aminti  câteva.  Celelalte  pot  fi  găsite  în  registrele 
sinodului  al  V-lea  ecumenic  sau  în  tratatul  antiorigenist  al  mult  orto¬ 
doxului  împărat  Justinian. 

1.  Este  iraţional  ca  sufletele  să  cadă  din  lumea  nematerială  în  cea 
materială  sub  pretext  de  purificare,  căci  viaţa  corporală  predispunând 
mai  mult  spre  păcat,  ar  urma  ca  sufletul  să  decadă  din  ce  în  ce  mai  mult 
mergând  până  la  aneantizare.  A  admite  apoi  posibilitatea  unei  ridicări 
după  cădere,  echivalează  cu  a  accepta  superioritatea  vieţii  corporale  asu¬ 
pra  celei  spirituale,  din  moment  ce  una  se  face  pricină  de  izbăvire,  cea¬ 
laltă  de  prăbuşire.14  „Aşadar,  dacă  sufletul,  smuls  prin  vreun  viciu  din  viaţa 
sa  superioară,  devine  om,  şi  dacă  se  recunoaşte  că  în  tot  cazul  viaţa  în  trup 
este  miai  pătimaşă  decât  cea  a  existenţelor  veşnice  şi  netrupeşti,  urmează 
cu  necesitate  că  sufletul  ajuns  în  această  viaţă  în  care  sunt  şi  mai  multe 
pricini  de  păcătuire,  ajunge  în  mai  mare  răutate  şi  devine  mai  pătimaş. 
Patima  sufletului  omenesc  este  asemănare  cu  ceea  ce  e  lipsit  de  raţiune; 
dedându-i-se,  ajunge  la  firea  animalică  şi  deodată  mergând  pe  calea 

viciului,  chiar  devenit  astfel  animalic,  răul  progresează  fără  sfârşit.  Prin 
urmare,  prin  forţa  lucrurilor,  se  va  schimba  tot  în  mai  rău  şi  spre  cele 
de  necinste,  în  căutarea  continuă  a  răului  din  firea  în  care  se  găseşte . . . 
Urmarea  arată  completa  corupţie  a  sufletului . . .  Aşa  că  sufletul  va  ajunge, 
după  ei,  cu  totul  la  inexistenţă,  şi  atunci  întoarcerea  spre  mai  bine  îi  va 
fi  din  nou  fără  putinţă".15 

2.  Pentru  cei  ce  admit  preexistenţa,  lumea  coroporală  n-ar  fi  decât 
un  mijloc  de  pedeapsă  inventat  de  Creator  spre  a  răsplăti  cu  rău  păca¬ 
tul  săvârşit  iar  nu  reflex  al  frumuseţii  şi  bunătăţii  divine.  Apariţia  lumii 
ar  fi  deci  în  afara  oricărei  prevederi  a  lui  Dumnezeu,  ceea  ce  este  ab¬ 
surd.16  Continuând  acelaşi  şir  de  idei,  putem  spune  că  lumea  care  ar  avea 
o  astfel  de  origine  ar  exclude  orice  determinare  din  partea  ideii  divine 
şi  ar  fi  complet  lipsită  de  raţiune  şi  înţelepciune;  în  acest  caz  însă  ea 

13  Contra  lui  Cels  VIII,  30,  P.G.  XI,  1561  A. 

14  Grigorie  al  Nyssei,  Despre  facerea  omului,  P.G.  XLIV,  col.  232  D,  233  AB; 
G.  Nath.  Boaiwetsch,  în  col.  Die  griech.  tihristl.  Schrifst.  der  Drei  Jahrh.,  XXVII 
Bd.,  Leipzig,  1917,  p.  268. 

15  Justinian  Contra  lui  Origen,  PG.  LXXXVI,  1,  col.  965—967  şi  trad.  T.  M. 
Popescu,  pp.  42 — 43. 

16  Maxim,  Ambigua,  P.G,  XCI,  1328  AD. 

ar  reprezenta  răul,  iar  cum  răul  este  o  inexistenţă,  ea  nu  poate  fi  opera 
lui  Dumnezeu.17 

3.  Dacă  sufletul  ar  fi  preexistent,  n-ar  mai  avea  nevoie,  intrând  în 
trup  de  nici  o  învăţătură,  de  nici  un  progres  în  cunoaştere  sau  desăvâr¬ 
şire.  „Dacă  ar  preexista,  ar  cunoaşte  cele  ce  nu  îi  sunt  de  folos  şi  n-ar  mai 
avea  nevoie  de  nici  o  învăţătură  şi  cunoştinţă,  ci  singur  şi-ar  da  silinţa 
să  se  îndrepte.  Şi  dacă  şi-ar  cunoaşte  greşeala,  nu  s-ar  mai  învăţa  ca  unul 
ce  ar  şti-o  de  mai  înainte;  iar  dacă  se  învaţă,  ca  necunoscându-o,  nu  ştia  de 
mai  înainte;  şi  dacă  nu  ştia  de  mai  înainte,  nici  nu  exista  de  mai  înainte, 
şi  e  clar  că  nu  exista"  ,18 

4.  „Dacă  ar  fi  adevărat  apoi  că  sufletele  existau  anterior  corpurilor, 
ar  şti  şi  şi-ar  aminti  ceea  ce  făceau  înainte  de  a  intra  în  corpuri,  aşa  cum 
ştiu  şi  cunosc  după  moarte  cele  ce  au  făcut  în  corpuri".19  Iar  că  sufletul 
cunoaşte  după  plecarea  din  această  viaţă  cele  ce  le-a  făcut,  ne-o  dove¬ 
deşte  printre  altele  pilda  cu  săracul  Lazăr  şi  bogatul  nemilostiv  (Luca 
XVI,  19—28). 

5.  In  fine,  metempsihoză  care  este  una  din  inevitabilele  consecinţe 
ale  ideii  despre  preexistenţă,20  îi  distruge  acesteia  orice  credit  în  faţa  celor 
cu  judecata  mai  cumpănită.  Posibilitatea  transmigrării  sufletelor  ar  în¬ 
lătura  orice  idee  de  responsabilitate  şi  liber  arbitru,  pe  lângă  aceea  că  ar 
prăbuşi  pe  om  la  un  nivel  de  inferioritate  incompatibil  cu  demnitatea 
umană. 

B.  Aceste  motive,  şi  n-am  făcut  decât  să  cităm  pe  cele  mai  impor¬ 
tante,  au  determinat  pe  teologi  să  părăsească  susţinerea  origeniştilor 
platonicieni  şi  să  caute  adevărul  în  altă  parte.  Li  s-a  părut  că-1  găsesc 
în  coexistenţialism.  Diogene  Laertios  (VII,  1,  158)  ne  informează  că  şi  în 
vechime  erau  unii  filosofi  care  împărtăşeau  acest  punct  de  vedere, 
că  adică  nu  se  poate  vorbi  nici  despre  prioritatea  în  timp  a  sufletului, 
dar  nici  a  trupului:  actul  generator  era  socotit  de  către  ei  un  întreg  in¬ 
divizibil,  prin  care  orice  om  apare  dintr-o  dată.  De  altfel,  cum  mai  remar¬ 
casem,  ipoteza  cea  mai  plauzibilă  este  coexistenţialismul.  „Nu  rămâne  decât 
să  admiţi,  zicea  oarecând  Macrina  fratelui  ei  Grigorie,  episcopul  Nişei,  nu 
rămâne  decât  să  admiţi  drept  unul  şi  acelaşi,  începutul  originei  sufle¬ 
tului  ca  şi  a  corpului.  Şi  precum  pământul  transformă  în  pom  altoiul  ră- 
dăcinei  pe  care-1  primeşte  de  la  agricultor,  nu  ca  şi  când  ar  fi  pus  el  însuşi 
puterea  de  creştere  în  altoi,  ci  numai  fiindcă  ea  oferă  altoiului  mijlocul 
de  creştere,  tot  aşa  zicem  şi  noi  că  ceea  ce  se  separă  dintr-un  om  pentru 
sădirea  unui  om,  este  şi  ea  oarecum  o  fiinţă,  ceva  însufleţit  din  însufle¬ 
ţit,  un  pui  dintr-un  pui.  Dar  dacă  micimea  altoiului  nu  permite  toate  acti¬ 
vităţile  şi  mişcările  sufletului,  asta  nu  e  de  mirat.  Căci  şi  grâul  în  să¬ 
mânţă  nu  apare  imediat  ca  spic  —  căci  cum  ar  intra  atât  de  mult  in 
atât  de  puţin  —  ci  pământul  nutrindu-1  prin  respectiva  hrană,  devine 


17  Maxim,  op.  cit.,  PG.  XCI,  1329  D,  1332  A. 

18  Justinian,  op.  cit.,  PG  LXXXVIII,  1,  col.  951  şi  trad.  T.  M.  Popescu,  p.  33, 

19  Justinian,  op.  dt.,  PG  LX  XXVI,  1,  col.  959  şi  trad.  T.  M.  Poposcu,  p.  88. 

20  Grigorie  al  Nyssel,  Despre  facerea  omului,  PG  XLIV,  col.  232  B  şi  Macrinia 
sau  despre  suflet  şi  înviere,  PG  XLVI,  col.  125  A. 

grâul  spic,  nu  fiindcă  s-ar  fi  schimbat  natura  în  brazdă,  ci  fiindcă  se  dez¬ 
voltă  şi  se  desăvârşeşte  prin  ajutorul  hranei.  După  cum  la  sămânţa  plan¬ 
telor  creşterea  se  continuă  cu  încetul  spre  desăvârşire,  în  acelaşi  mod  iasă 
la  iveală  şi  sufletul  la  originea  omului  după  raportul  mărimii  corpo¬ 
rale  întrucât  mai  întâi  el  locuieşte  în  cel  ce  se  formează  la  sân  cu  puterea 
lui  de  nutriţie  şi  de  creştere,  apoi  dă  celui  ieşit  la  lumină  darul  simţirii 
şi  în  sfârşit  ca  un  fruct,  când  pruncul  a  crescut  deja,  îi  dezvoltă  întru  câtva 
puterea  de  gândire,  nu  deodată  cu  totul,  ci  crescând  împreună  cu  creş¬ 
terea  pruncului  în  progres  corespunzător.  Deoarece  încă  ceea  oe  se  separă 
dintr-un  însufleţit,  pentru  începutut  creării  unui  însufleţit,  nu  poate  să  fie 
mort  —  căci  moartea  se  produce  prin  răpirea  sufletului,  dar  răpirea  nu 
poate  preceda  posesiunea  —  recunoaştem  din  aceasta  că  intrarea  în  exis¬ 
tenţa  unirii  celor  două  este  laolaltă,  aşa  că  nici  una  nu  precede,  nici  alta 
nu  urmează*4 .2l 

Unitatea  naturii  umane  a  impresionat  atât  de  mult  pe  Sfinţii  Pă¬ 
rinţi  încât  nu  puteau  vedea  o  cât  de  mică  deosebire  între  momentul  apari¬ 
ţiei  sufletului  şi  cel  al  trupului.  Obiecţia  că  moartea  ar  dizolva  această 
unitate  şi  că  deci  întreg  principiul  pus  în  discuţie  ar  deveni  inoperant  —  fu 
întâmpinată  cu  precizarea  că  şi  după  moarte  sufletul  continuă  să  existe, 
nu  însă  fără  nota  de  relaţie  care-i  leagă  natura  de  trup,  de  un  anume 
trup.22  De  aceea,  în  conformitate  cu  această  premiză,  se  exclude  posibili¬ 
tatea  unei  realizări  progresive.  Dumnezeu  când  creează  ceva,  creează 
dintr-o  dată,  iar  rezultatul  acţiunii  Sale  reflectă  însuşirile  Creatorului.  In 
Dumnezeu  natura  fiecărui  lucru  este  reprezentată  ca  perfectă  din  primul 
moment  al  existenţei  ei.  Nu  intervine  nici  o  adăugire,  nici  o  sustragere; 
natura  este  în  mod  esenţial  stabilă.23 

Am  arătat  însă  —  şi  textul  citat  mai  înainte  din  Grigorie  al  Nişei 
este  peremptoriu  —  că  asemenea  concluzii  duc  aproape  totdeuna  la  ac¬ 
ceptarea  traducianismului.  Şi  nu  puţini  au  fost  cei  care  l-au  acceptat. 
Tertulian,  Grigorie  al  Nişei,  Apolinarie  şi  chiar  Augustul  îi  sunt  cei  mai 
cu  vază  susţinători.24  Ultimul,  deşi  mărturiseşte  încă  în  Retractationes,2 
că  n-a  putut  ajunge  la  o  concluzie  precisă  în  privinţa  originii  sufletului, 
totuşi  acordă  preferinţă  traducianismului,  ca  unul  care  explică  mai  bine 
transmiterea  păcatului  original.26 

Traducianismul  însă  nu  poate  fi  acceptat  şi  Augustin  a  fost  cel  dintâi 
care  i-a  semnalat  erorile.27 


21  Grigoriq,  Macrinia  sau  despre  suflet  şi  înviere,  PG  XLVI,  col.  1252  sq. 
şi  trad.  Petru  M.  Stănescu,  teză  pentru  licenţă,  Bucureşti,  1906,  p.  54. 

22  Maxim,  Ambigua,  PG,  XCI,  1101  ADC. 

23  Maxim,  Ambigua.  XCI,  1345  BC,  ap.  E.  St£phanou,  art.  cit.,  p.  313. 

24  Ieronim,  Ep.  LXXXII:  „ . . .  an  certe  ex  traduce,  ut  Tertulliasnus,  Apolli- 
raaris  et  maxima  para  occidentalium  autumat,  ut  quomodo  corpus  ex  corpore  sic 
anima  nascetur  ex  anima  et  simili  cum  brutis  animantibus  conditiones  subsistat44. 

25  I,  1,  P.L.  XXXII,  col.  583  sq. 

26  Cf.  De  Genesi  ad  litteram,  X,  21,  P.L.  XXXIV.  245  sq, 

27  Vezi  Epist.  190.  n.  15  şi  De  Gen.  ad  litt.  X,  25,  ap.  Joseph  Schwanne  Ilisto- 
ries  de  Dogmes.  trad.  P.  Belet  et  A.  Degert,  1. 1,  ed.  2,  Paris,  1903,  pp.  459 — 462. 


56 


REVISTA  TEOLOGICA 


Noţiunea  de  seminţe  spirituale  şi  de  naştere  a  sufletului  din  suflet 
atacă  imaterialitatea,  simplitatea  şi,  în  consecinţă,  nemurirea  sufletului. 
De  aceea  putem  s-o  caracterizăm  împreună  cu  Ieronim  de  necuviinţă» 
vulgaritate,  sau  în  cuvintele  lui  „kakemfatori4.28 

„Tatăl  muritor  deci,  nu  este  făcătorul  omului  în  întregul  lui,  cum 
pretind  unii,  ci  doar  al  sângelui  şi  al  trupului,  care  elemente  sunt  ambele 
supuse  pieirii.  Sufletul  însă,  este  suflarea  Dumnezeului  atotputernic,  care 
a  venit  din  afară  în  lucrarea  sa  pământească.  El,  pricinuitorul  acestei  îm¬ 
preunări,  ştie  singur  cum  a  suflat  la  început  spiritul  şi  a  amestecat  chipul 
său  cu  ţărână“.29  în  consecinţă,  putem  să  ne  întrebăm  împreună  cu  Iero¬ 
nim:  „De  unde  au  toţi  oamenii  sufletele!  Au  doară  de  la  părinţi  aseme¬ 
nea  animalelor  neraţionale,  aşa  încât  precum  corpul  se  naşte  din  corp, 
tot  astfel  şi  sufletul  se  naşte  din  suflet?  Sau  poate  creaturile  raţionale  ce 
au  căzut  pe  pământ  se  împreună  cu  corpurile  omeneşti  în  baza  pasiunii  lor* 
către  corpuri?  în  faptă  Dumnezeu  creează  suflete  în  toate  zilele,  a  cărui 
voinţă  este  acuma  faptă  şi  care  nu  încetează  de  a  fi  creatori.30 

Ipoteza  coexistenţială  sau  siniparxistă  aşadar,  deşi  rezolvă  fericit 
multe  dificultăţi,  rămâne  totuşi  pe  alocuri  vulnerabilă.  E  tocmai  ceea  ce 
a  făcut-o  să  alunece  uneori  în  traducianism.  Insistând  însă  mai  mult  asupra 
caracterului  de  simplitate  şi  indivizibilitate  a  sufletului,  ar  putea  evita 
erorile  şi  ar  avea  în  acelaşi  timp  ocazia  să  se  impună  atenţiei  tuturor. 

C.  Ca  să  sfârşim  apoi,  în  sprijinul  celei  de  a  treia  teze,  pe  care  am 
numit-o  post-existenţialistă,  nu  prea  avem  de  invocat  numeroase  argu¬ 
mente.  Sfinţii  Părinţi  nu  i-au  dat  cine  ştie  ce  importanţă.  Ar  rămâne  în 
sarcina  vremilor  noastre  să-i  acorde  atenţia  cuvenită.  Şi  se  pare  că  ştiin¬ 
ţele  biologice  moderne  sunt  pe  cale  de-a  o  accepta.  Rămân  totuşi  de  rezol¬ 
vat  grave  dificultăţi: 

1.  Dacă  sufletul  ar  coborî  în  trup  după  zămislirea  acestuia,  însem¬ 
nează  că  el  este  trimis  spre  a  sluji  trupului  şi  deci  i-ar  fi  inferior.31  Or,  ase¬ 
menea  aserţiune  n-ar  putea-o  accepta  nimeni. 

2.  Dacă  ar  exista  un  timp  cât  de  scurt  în  care  trupul  ar  fi  neînsufle¬ 
ţit,  am  fi  obligaţi  să  acceptăm  că  el  este  la  începuturile  lui  „mort".  Dar 
ceea  ce  este  mort  n-are  putinţa  nici  de  a  se  hrăni,  nici  de  a  creşte.32  Şi 

trupul  uman,  fetusul,  chiar  redus  la  dimensiunea  de  mică  celulă,  totuşi  se 
hrăneşte  şi  creşte,  spre  a  se  dezvolta  şi  maturiza. 


28  Contra  lui  Rufin,  II,  2.  PL  XXIII  397  sq:  „O  infelices  animae,  quae  tantis’ 
vitiorum  lanceis  vulnerantur:  non  eas  puto,  juxta  Ori  goni  s  errorem,  tantum  labo- 
rasse,  cum  de  coelo  in  terras  ruerent  et  crasis  corporibus  vestirentur,  ut  nune 
verbis  et  sententiis  hinc  Înde  col  li  sas;  ut  praetermittam  kakdmfaton,  quod  de  himiani 
seminis  traduce  diffundi  animae  dicuntur". 

29  Grigorie  din  Nazianz,  Poem  închinat  Sf.  Fecioare,  v.  392,  sq.  ap.  I.  Schwane,. 
op.  cit.,  p.  461. 

30  Contra  lui  Ioan  Ierusalimitianul,  către  Pamachius,  XXII,  PL.  XXIII,  col 
372 — 373,  ap.  A.  Comoroşan  —  E.  Voiuţchi,  Dogmatica  ortodoxă,  partea  specială. 
Cernăuţi,  1889,  p.  303. 

31  Grigorie  al  Nyssei,  Despre  facerea  omului,  PG.  XLIV,  col.  229  C, 

32  Grigorie,  op.  cit.,  PG.  XLIV,  236  D;  233  A  şi  Maxim,  Ambigua,  PG.  XCL 
1336  CD;  1337  A. 

*  f't*  3*  Dacă  se  va  spune  că  celulă  fiind,  trupul  uman  are  suflet  la  înce¬ 
put,  dar  numai  suflet  „nutritiv*4  sau  „augmentativ",  urmând  ca  mai  târ¬ 
ziu  să  primească  adevăratul  suflet,  se  va  obiecta  că  în  acest  caz  noi  n-am 
avea  de-a  face  cu  un  om,  ci  cu  o  plantă,  sau  cu  un  animal  şi  atunci  iarăşi 
se  pune  chestiunea  de  a  şti  în  ce  fel  un  om  devine  tatăl  unei  plante  ori 
unui  animal,  de  vreme  ce  fetusul  nu  este  în  sine  o  fiinţă  natural-umană? 

Admiterea  succesiunii  sufletelor  diferite  în  fetusul  uman  presupune 
admiterea  a  două  alternative,  ambele  inacceptabile; 

a)  Fiinţa  nu  realizează  definiţia  esenţei  sale  dintru  început,  ceea  ce 
echivalează  cu  ridicarea  indeterminării  la  rangul  de  principiu  cosmic. 

b)  Creatorul  se  găseşte  în  neputinţă  de  a-şi  realiza  operele  Sale,  de¬ 
oarece  concepându-le  întregi  şi  perfecte  în  esenţa  lor,  le  produce  imper¬ 
fecte.33 

Această  din  urmă  obiecţie  formulată  genial  de  Sf.  Maxim  Mărturi¬ 
sitorul  ni  se  pare  a  dărâma  pe  de-a-ntregul  teza  postexistenţialistă.  Ră¬ 
mâne  totuşi  ca  ştiinţa  să-şi  spună  ultimul  cuvânt. 

După  ce  am  examinat  părţile  negative  şi  pozitive  ale  tuturor  celor 
trei  ipoteze  formulate  în  legătură  cu  momentul  apariţiei  sufletului,  ră¬ 
mâne  să  tragem  concluzia,  care  va  echivala  cu  poziţia  noastră  faţă  de  cele 
ce  s-au  spus. 

Dificultăţile  cu  care  se  confruntă  ipotezele  amintite  duc  la  nece¬ 
sitatea  căutării  unui  compromis.  L-a  găsit  deja  mai  demult  cunoscutul 
dogmatist  grec  Hristu  Andrutsos.  El  se  exprima  astfel  în  Dogmatica  sa:34 
„Concepţia  adevărată  despre  originea  sufletelor  constă  într-o  împreunare 
a  teoriei  creaţiunii  şi  transplantării:  omul  este  produs  al  activităţii  dum¬ 
nezeieşti  şi  omeneşti,  puterea  creatoare  a  lui  Dumnezeu  conlucră  la  naş¬ 
terea  fiecăruia". 

Aceasta  însemnează  că  dăm  prioritate  coexistenţialismului  dezli¬ 
pit  însă  de  orice  consecinţe  traducianiste.  Vom  zice  de  aceea  împreună: 
cu  Tertulian  că,  „dacă  moartea  nu  este  altceva  decât  despărţirea  sufle¬ 
tului  de  trup,  viaţa,  care  este  contrară  morţii,  nu  va  fi  altceva  decât  îm¬ 
preunarea  trupului  cu  sufletul.  Dacă  despărţirea  celor  două  substanţe  se 
petrece  simultan  prin  moarte,  ea  trebuie  să  ne  înveţe  că  împreunarea  lor 
a  avut  loc  de  asemenea  în  acelaşi  moment  prin  faptul  de  a  fi  dobândit 
viaţă.  Punem  începutul  vieţii  în  momentul  conceperii  pentru  că  susţinem 
că  sufletul  începe  să  existe  deodată  cu  conceperea.  Viaţa  are  acelaşi  înce¬ 
put  ca  şi  sufletul:  substanţele  care  sunt  depăşite  prin  moarte,  sunt  deci 
de  asemenea  împreunate  în  aceeaşi  viaţă*4. 

„Apoi,  dacă  atribuim  uneia  prioritatea  şi  alteia  posteriori  ta  tea  ar 
trebui  la  fel  să  deosebim  timpii  în  care  apare  sămânţa,  conform  importan¬ 
ţei  pe  care  o  prezintă;  şi  atunci  când  va  fi  aşezată  sămânţa  trupului?  când 
aceea  a  sufletului?  Dar  mai  mult.  Dacă  timpii  în  care  apare  sămânţa  cer 
a  fi  deosebiţi,  substanţele  vor  deveni  şi  ele  diferite  datorită  diferenţei 


33  Maxim,  Ambigua,  PG.  XCI,  1337  BCD— 1340  A  şi  E.  St^phanou,  art.  cit^ 
pp.  310—311. 

34  Trad.  Dumitru  Stăniloae,  Sibiu,  1930,  p.  144. 

35  De  anima,  XXVII,  P.L.  II,  737  B  —  738  B. 

timpilor.  Astfel,  deşi  mărturisim  că  există  două  feluri  de  sămânţă,  una 
pentru  trup,  alta  pentru  suflet,  le  declarăm  totuşi  nedespărţite,  şi  în  acest 
fel  contemporane  şi  simultane  (Nam  etsi  duas  species  confitebimur  semi- 
nis,  corporalem  et  animalem,  indiscretas  tamen  vindicamus,  et  hoc  modo 
contemporalis,  ejusdemque  momenti)".35 

în  concluzie,  până  la  proba  contrarie,  susţinem  că  „trupul  şi  sufletul 
au  fost  făcute  simultan  şi  nu  mai  întâi  unul  şi  apoi  celălalt .  .  Şi  dacă 
aceasta  este  situaţia,  orice  avort,  cât  de  timpuriu  ar  fi  făcut,  este  din  neno¬ 
rocire  crimă  în  întreaga  accepţiune  a  cuvântului.  E  ceea  ce  afirmă  şi  sco- 
liastul  care  tălmăceşte  un  loc  din  Scara  Sfântului  Ioan  Scărarul:  „Sufletul 
nu-şi  ia  fiinţa  mai  înainte  de  trup,  nici  după  el,  ci  se  naşte  deodată  cu  crearea 
acestuia.  Este  ucigaş  de  aceea  şi  cel  care  ucide  pruncul  în  pântece,  deoa¬ 
rece  din  clipa  zămislirii  chiar  s-a  şi  însufleţit". 37 

Mitropolit  NICOLAE  CORNEANU 


36  Ioan  Damaschin,  Dogmatica,  II,  12  (trad.  D.  Fecioru,  ed*  2-a,  „Izvoarele  Or- 
todoxiei",  1  Bucureşti,  1943,  p,  125), 

37  Scolia  LXXXI-a  la  Cuvântul  XXVI  al  Scării,  Migne,  PG  LXXXVIII, 
1056  CD, 

O  PROBLEMA  de  bioetica  in  embriologia 

CONTEMPORANA 


Pe  parcursul  secolului  nostru  embriologia  a  evoluat  de  la  o  disciplină 
aproape  numai  descriptivă,  un  prim  capitol  destul  de  obscur  al  anatomiei, 
la  o  ştiinţă  modernă  preocupată  de  interacţii  celulare  şi  mecanisme  bio¬ 
chimice  subcelulare.  In  afara  specialiştilor,  interesul  pentru  acest  dome¬ 
niu  se  limita  la  problema  anomaliilor  şi  handicapurilor  congenitale.  în¬ 
cepând  cu  anii  ’70,  punerea  la  punct  a  tehnicilor  de  „procreare  asistată 
medical**  (PAM),  precum  şi  dezbaterile  etice  stârnite  de  legalizarea  avor¬ 
tului  în  statele  „lumii  întâia",  au  transformat  embriologia  într-una  din 
disciplinele  ştiinţifice  cu  consecinţe  etice,  sociale  şi  politice  majore.  Deşi 
impactul  PAM,  iar  mai  recent  al  transplantului  de  organe  fetale  şi  al  meto¬ 
delor  de  diagnoză  prenatală  sau  preimplantatorie,  nu  sunt  apreciate  iden¬ 
tic  de  către  cei  direct  implicaţi  (cercetători,  medici,  jurişti,  politicieni)  sau 
de  către  publicul  larg,  însăşi  amploarea  dezbaterii  în  jurul  lor  este  un 
argument  suficient  pentru  seriozitatea  problemei.  Mai  mult,  ea  apare  ca 
fiind  prin  excelenţă  una  cu  interferenţe  interdisciplinare  şi  pretinde  com¬ 
petenţe  cât  se  poate  de  variate.  Cercetătorilor  şi  medicilor  li  se  cere  să 
abordeze  probleme  etice,  filosofice  sau  teologice  iar  filosofilor,  teologilor 
sau  politicienilor  să  ia  poziţii  faţă  de  chestiuni  de  biologia  reproducerii  şi 
să  stabilească  limite  morale  ale  investigaţiei  ştiinţifice  sau  cadre  legale. 

Recentele  schimbări  istorice  prin  care  ţările  tradiţional  ortodoxe 
se  reorientează  la  nivel  politic  şi  social  către  statele  „avansate"  şi  către 
structura  şi  modul  lor  de  viaţă,  precum  şi  neaşteptata  atracţie  către  Orto¬ 
doxie  ce  se  manifestă  cu  vigoare  în  Europa  apuseană  şi  America  de  Nord 
de  mai  bine  de  un  deceniu,  aduc  Biserica  Ortodoxă  în  faţa  unor  probleme, 
precum  cele  de  bioetică,  pe  care,  dacă  n-a  avut  ocazia  să  le  confrunte 
anterior,  acum  nu  le  mai  poate  ignora.  în  1990  Olivier  Clement  se  întreba: 
„Dar,  în  cele  din  urmă,  avem  noi  atâta  timp  de  pierdut,  şi  aceste  discu¬ 
ţii  interminabile  între  moralişti  care  vor  să  prevadă  totul  nu  sunt  oare  o 
fugă  din  faţa  esenţialului?"1  Dar  dacă  „esenţialul",  căutarea  acelui  ,, singur 
lucru  care  trebuieşte",  îşi  află  calea  tocmai  prin  apropierea  unei  clinici 
în  care  se  efectuează  PAM,  sau  a  unui  laborator  în  care  un  „pre-embrion" 
uman  serveşte  drept  material  de  cercetare  ştiinţifică,  nu  cumva  între¬ 
barea  „ce  să  fac  să  moştenesc  viaţa  de  veci?"  şi  inevitabilul  răspuns  prin 


1  Oi  Clement,  Points  de  repare»  orthodoxes,  L’Actualită  religieuse  dans  le 
monde,  no.  79  (ou  tema  „Quand  Ies  relîgions  parlent  du  couple“),  1990,  p.  26  (trad. 
rom.  în  Revista  Teologică  nr.  1, 1992,  p.  64 — 66). 

„pilda  samariteanului  milostiv44  capătă  o  relevanţă  cât  se  poate  de  actuală? 

Scopul  lucrării  de  faţă  este  de  a  face  câţiva  paşi,  de  familiarizare, 
intr-un  domeniu  străin  până  acum  teologiei  noastre  morale.  Nu  este  atât 
un  studiu  de  teologie  cât  o  prezentare,  mai  degrabă  sumară,  a  unui  capi¬ 
tol  de  bioetică.  Nu  voi  apela  la  nici  un  concept  teologic  propriu-zis,  nu 
pentru  că  n-ar  fi  relevant,  ci  dimpotrivă,  pentru  a  scoate  în  evidenţă  ab¬ 
soluta  necesitate  a  perspectivei  teologice  în  faţa  unui  impas  al  „raţiunii 
pure44.  Prima  parte  a  lucrării  prezintă  un  rezumat  al  datelor  embriolo- 
gice  semnificative  pentru  tema  propusă;  a  doua  parte  se  referă  la  dezba¬ 
terea  în  jurul  noţiunii  de  „pre-embrion44  şi  relevanţa  ei  ştiinţifică  şi  etică. 
Voi  încheia  cu  câteva  puncte  de  vedere  de  pe  poziţii  creştine  asupra  aces¬ 
tei  chestiuni. 


BIOLOGIA  ÎNCEPUTURILOR2 

Pluralul  titlului  acestui  paragraf  are  semnificaţia  lui:  biologia  nu 
are  de-a  face  cu  origini  absolute,  căci  ceea  ce  observă  ea  este  mai  degrabă 
un  proces  continuu.  De  la  crearea  lui  Adam  şi  a  Evei  sau,  mai  precis  (din 
punct  de  vedere  a  ceea  ce  poate  fi  obiect  al  investigaţiei  ştiinţifice),  de  la 
îmbrăcarea  lor  cu  „tunicile  de  piele44  care  definesc  condiţia  umană  biolo¬ 
gică,  viaţa  umană  n-a  încetat  să  existe  şi  să  se  transmită  într-un  ciclu  al 
generării,  dezvoltării  şi  decăderii  biologice  a  fiinţelor  care  constituie 
arborele  genealogic  sădit  în  Eden.  Cu  excepţia  protopărintelui,  omul  vine 
pe  lume  din  părinţii  săi,  rădăcinile  originii  sale  biologice  aflându-se,  la 
propriu,  în  ei,  făcând  parte  dintr-un  proces  de  transmitere  a  vieţii  de  la 
o  generaţie  la  alta,  proces  care  „începe44  cu  gametogeneza3  şi  se  „încheie44 
cu  formarea  zigotului.  Celulele  germinative  primordiale,  precursoare  ale 
celulelor  sexuale  (gârneţii)  îşi  fac  apariţia  în  ectodermul  primar  al  em¬ 
brionului  deja  în  cursul  săptămânii  a  2-a  a  vieţii  acestuia.  Aşadar,  proce¬ 
sul  care  duce  la  acel  zigot  unic  din  punct  de  vedere  genetic,  care  con¬ 
stituie  originea  fiecăruia  dintre  noi,  începe  când  părinţii  noştri  se  aflau 
la  rândul  lor  undeva  foarte  aproape  de  originile  lor.4  Continuitatea  proce¬ 
sului  de  transmitere  a  informaţiei  genetice  constituie  firul  roşu  al  aspec¬ 
tului  biologic  al  homoousianităţii  umane. 

Formarea  zigotului,  celula  originară  conţinând  cei  64  de  cromozomi 
aranjaţi  în  23  de  perechi,  are  loc  prin  procesul  de  fecundaţie.  Spermato¬ 
zoidul  are  nevoie  de  mai  multe  ore  de  la  inseminare  pentru  ca  enzimeîc 


2  Pentru  rezumatul  datelor  embriologiei  din  acest  paragraf  am  utilizat:  W.  J. 
Larsen,  Human  Embryology,  2nd  edn.,  Churchill  Livingstone,  1997  şi,  în  româneşte, 
V.  Anghelescu,  Embriologie  normală  şi  patologică,  Ed.  Academiei,  Bucureşti  1983: 
de  asemenea:  J.  D.  Biggers,  Generation  of  the  Human  Life  Cycle,  în  W.  B.  Bondeson 
et  al.  (eds.),  Abortion  and  the  Status  of  the  Fetus.  Dordrecht  Reidel,  1983,  p.  31 — 51; 
P.  R.  Braude,  M.  H.  Johnsos,  The  Embryo  in  Contemporary  Medical  Science,  în 
G.  R.  Dunstan  (ed.),  The  Human  Embryo:  Aristotle  and  the  Arabic  and  European 
Traditions,  Exeter  Press,  1990,  p.  208 — 221. 

3  De  aici  îşi  începe  discuţia  şi  Larsen,  op.  cit.,  supra.  Cf.  şi  Braude  &  Johnson, 
art.  cit.,  p.  209 — 211;  Biggers  art.  cit.,  p.  36 — 39. 

4  Există  diferenţe  semnificative  între  spermatogeneză  şi  ovogeneză,  relevante 
chiar  pentru  un  subiect  ca  al  nostru.  Vezi  Larsen,  op.  cit.,  p.  4 — 17. 

sale  să  atingă  capacitatea  de  a  penetra  stratul  protector  al  ovulului  (zona 
pelucidă),  pentru  a  ajunge  la  locul  din  pâlnia  trompei  uterine  unde  are  loc 
fecundaţia  şi  apoi  pentru  penetrarea  propriu-zisă  a  zonei  pelucide  şi  a  cito- 
plasmei  ovulului.  Primul  semn  evident  al  fecundaţiei  reuşite  este  forma¬ 
rea  a  două  zone  membranare  conţinând  materialul  genetic  patern,  respec¬ 
tiv  matern  (pronucleii  haploizi).  în  decurs  de  aproape  o  zi  de  la  penetra¬ 
rea  ovulului  are  loc  fuziunea  celor  doi  pronuclei  (singamia),  rezultând 
nucleul  diploid.  Are  loc  apoi  prima  diviziune  (mitoză)  din  care  apar  două 
celule  şi,  în  continuare,  prin  diviziuni  succesive,  patru,  opt,  şaisprezece 
celule  (morula)  şi  aşa  mai  departe.  în  acelaşi  timp,  embrionul  traversează 
trompa  uterină  ajungând  în  uter. 

Celulele  individuale  rezultate  în  aceste  prime  diviziuni  (blastome- 
rele)  sunt  încă  slab  legate  între  ele  şi,  din  experimente  pe  animale,  s-a 
constatat  că  fiecare  din  ele  are  capacitatea  de  a  se  dezvolta  într-un  adult 
complet  dacă  este  separată  de  celelalte.  Aceste  experimente  ar  sugera  că 
blastomerele  sunt,  ca  şi  zigotul  din  care  provin,  „totipotente“,  adică  au 
întreaga  capacitate  de  a  forma  un  individ  matur  complet.5  începând  cu 
stadiul  de  morală,  pe  măsură  ce  numărul  celulelor  creşte,  cele  din  exte¬ 
riorul  grupului  se  diferenţiază  morfologic  de  restul  celulelor  interioare, 
sudându-se  într-im  strat  (trofectoderm  sau  trofoblast)  care  restrânge  tre¬ 
cerea  înspre  şi  dinspre  interiorul  formaţiunii.  în  ziua  a  4-a,  în  interiorul 
morulei  se  formează  prin  acumulare  de  lichid  o  cavitate  (blastocelul), 
timp  în  care  celulele  interioare  formează  şi  ele  o  masă  compactă  (embrio- 
blastul)  la  unul  dintre  polii  structurii  sferice  denumită  acum  blastocist. 
Chtre  ziua  a  5-a  blastocistul  iese  din  zona  pelucidă,  prezenţa  ei  până  acum 
împiedicând  fixarea  prematură  a  embrionului  de  pereţii  trompei  uterine 
sau  ai  uterului.  La  aproximativ  o  săptămână  după  fecundare,  blastocistul 
se  ataşează  în  zona  embrioblastului  de  peretele  mucoasei  uterine  (endo- 
metru),  începând  procesul  implantării  (nidaţia).  Proliferarea  celulelor  tro- 
foblastului  produce  o  pătrundere  a  acestuia  în  peretele  uterin  şi  dife¬ 
renţierea  unui  ţesut  citoplastic  (corion,  sinciţiotrofoblast).  între  timp,  cu 
embrioblastul  are  loc  un  proces  de  diferenţiere  şi  reorganizare  în  două 
straturi,  epiblastul  şi  hipoblastul,  constituind  discul  embricnic.  între 
acesta  şi  citotrofoblast  se  formează  cavitatea  amniotică  primară.  De  ase¬ 
menea,  o  altă  cavitate  (cavitatea  vitelina  primară)  se  diferenţiază  de  cea¬ 
laltă  parte  a  discului  embrionic,  prin  formarea  membranei  exocelomice. 
Nidaţia  se  încheie  după  12  zile  de  la  fecundare,  embrionul  fiind  format  din 
discul  embrionar  şi  din  membranele  fetale,  incluzând  amniosul,  sacul 
vitelin  şi  sacrul  coronic  (şi  având  o  greutate  de  zece  ori  mai  mare  decât 
a  zigotului).  La  14  zile,  o  creştere  locală  a  hipoblastului  formează  aşa-nu- 
mifca  placă  precordală  care  oferă  embrionului  o  axă  ale  cărei  capete  şi 
orientare  sunt  discemabil©. 

Către  săptămâna  a  treia  de  la  fecundaţie  începe  să  se  manifeste  or- 
ganogemeza  (gastrulaţia),  care  joacă  un  rol  esenţial  nu  doar  în  structură 
embrionului  ci  şi,  cum  vom  vedea,  în  dezbaterile  despre  „începutul*4  omu- 


5  Cf,  Braude  &  Johnson,  art.  dt.f  p.  211;  Biggers,  art.  cit.,  p.  39:  Despre  pru¬ 
denţa  cu  caire  trebuie  privită  semificaţia  „totipotenţialitâţii"  vezi  discuţia  de  mai  jos. 

lui  ca  indvid  uman.  începând  cu  zilele  14-15,  discul  embrionar  suferă  o 
serie  de  prefaceri  morfologice  şi  diferenţieri  celulare  care  vor  duce  în 
decursul  a  şase  săptămâni  la  formarea  tuturor  structurilor  esenţiale  in¬ 
terne  şi  externe  ale  corpului  uman.  Un  grup  de  câteva  mii  de  celule  din 
stratul  epiblastului  participă  la  apariţia  unui  şanţ  longitudinal  în  mijlocul 
discului  embrionar  (linia  primitivă).  Concomitent,  apare  şi  proliferează  un 
strat  intermediar  al  discului  embrionar,  care  devine  astfel  trilaminar,  for¬ 
mat  din  ectoderm,  mezoderm  şi  endoderm.  Din  celulele  acestora  se  vor 
dezvolta  respectiv:  pielea,  creerul  şi  ţesuturile  neurale;  muşchii,  scheletul, 
vasele  de  sânge  şi  inima;  tractul  gastrointestinal  şi  plămânii.  Reţinem, 
pentru  discuţia  noastră,  că  pe  parcursul  săptămânii  a  treia  se  formează 
notocordul  (coarda  dorsală,  primul  element  al  scheletului),  placa  neurală 
din  care  se  formează  tubul  neural  şi  aria  cardiogenă  pe  seama  căreia  se 
formează  elementele  cordului  embrionar.  Aşadar,  în  zilele  21 — 22,  la  în¬ 
ceputul  celei  de-a  patra  săptămâni  a  sarcinii,  embrionul  are  un  notocord. 
somite  (primele  structuri  segmentate  ale  trupului),  tubul  neural  cu  înce¬ 
puturile  creierului  şi  cordul  care  începe  să  bată,  fiind  stabilită  o  circu¬ 
laţie  sanguină  între  vasele  de  sânge  ale  embrionului,  corion  şi  sacul  vite- 
lin.  „Cred  că  e  greu  de  pus  la  îndoială  faptul  că  acelaşi  fragil  organism 
uman,  de  la  trei  săptămâni  după  fecundare,  continuă  să  se  dezvolte  cu 
aceeaşi  identitate  ontologică  drept  copilul  care  urmează  să  se  nască  şi  să 
se  maturizeze  ca  un  individ  uman  adult"  .6 


DATE  BIOLOGICE  ŞI  RELEVANŢA  BIOETICA 

Cu  aceste  cuvinte  citate  mai  sus,  în  domeniul  descrierii  biologiei  em¬ 
brionare  îşi  face  aparţia  cel  al  relevanţei  ei  bioetice.  în  anul  1986  cerce¬ 
tătoarea  Anne  McLaren  a  propus  ca  „întregul  produs  al  ovulului  fecundat 
până  la  sfârşitul  etapei  implantării"  să  fie  numit  „pre-embrion",  terme¬ 
nul  de  „embrion"  rămânând  să  desemneze  „acea  mică  parte  a  pre-embrio- 
nului,  ce  poate  fi  distinsă  prima  dată  în  etapa  liniei  primitive,  care  se 
dezvoltă  apoi  în  fetusul  [propru-zis]  “.7  Care  este  semnificaţia  acestei  dis- 
dinctii  terminologice?  După  un  alt  autor,  „întregul  ou  [fecundat]  devine 
cu  siguranţă  embrion  şi  întregul  fetus  devine  copil,  însă  nu  întregul  em¬ 
brion  devine  fetus  —  ci  numai  o  mică  fracţiune  a  embrionului  este  impli¬ 
cată  [în  formarea  fetusului],  restul  continuându-se  în  placentă  şi  cele¬ 
lalte  structuri  auxiliare".8  Adică,  în  termenii  folosiţi  mai  sus,  începând 
cu  aparţia  liniei  primitive,  toate  celulele  formate  din  zigotul  iniţial  se 
diferenţiază  în  două  categorii:  categoria  restrânsă  a  acelor  celule  din 
discul  embrionar  din  care  se  formează  începând  cu  linia  primitivă  embrio¬ 
nul  individual  şi  fetusul  şi  categoria  celor  care  formează  anexele  embrio- 


6  N.  Ford,  When  Did  I  Begin?  Conception  of  the  Human  Individual  in  His- 
tory,  Philosophy  and  Science,  Cambridge  University  Press,  1988,  p.  1 68—1 70 . 

7  Apud  D.  Gareth  Jcmes,  B.  Telfer,  Before  I  Was  an  Embry»,  I  Was  a  Pre- 
Embryo:  Or  Was  I?,  Bioethics,  no.  1,  1995.  p.  32.-  Este  lucrarea  căreia  îi  datorez  cea  mai 
mare  parte  a  informaţiei  despre  argumentele  prezentate  în  acest  paragraf. 

8  Apud  ibid.,  p.  37,  .  .. 

nare  (amniosul,  vezicula  ombilicală,  placenta).  Rezultatul  atât  de  diferit 
al  dezvoltării  acestor  două  categorii  de  celule  care  au  toate  aceeaşi 
origine  are  pentru  mulţi  (cercetători  şi  eticieni)  o  semnificaţie  aparte; 
numai  începând  cu  formarea  liniei  primitive,  primul  element  structural 
al  embrionului  propriu-zis,  s-ar  putea  vorbi  de  apariţia  unui  individ  uman 
care  se  dezvoltă  unitar.  înainte  de  formarea  acestei  linii  primitive,  sus¬ 
ţine  McLaren,  „nu  există  o  entitate  coerentă.  Există  în  schimb  o  mulţime 
de  celule,  dintre  care  unele  vor  urma  să  ia  parte  la  dezvoltarea  ulterioară 
a  embrionului,  iar  altele  nu“.9  Aşadar,  „pre-embrionul“  ar  reprezenta 
numai  o  fază  de  tranziţie  intre  două  evenimente  majore:  fecundarea,  care 
stabileşte  individualitatea  genetică  şi  formarea  liniei  primitive  care  mar¬ 
chează  începutul  unei  entităţi  individualizate,  embrionul. 

Consecinţa  în  plan  etic  al  acestei  distincţii  în  taxonomia  dezvoltării 
prenatale  nu  este  greu  de  realizat:  ea  ar  deplasa  „Începutul"  existenţei 
unei  fiinţe  umane  de  la  fecundaţie  la  apariţia  liniei  primitive,  lăsând  ast¬ 
fel  un  interval  în  care  conceptul  uman  n-ar  fi  mai  mult  decât  o  masă  de 
celule  înzestrate  cu  o  anumită  potenţialitate,  interval  în  care  experimen¬ 
tele  ştiinţifice  şi  utilizările  medicale  ar  fi  deplin  legitime,  iar  contracepţia 
şi  avortul 10  şi-ar  pierde  aproape  cu  totul  gravitatea  morală.11  Deşi  a  fost 
îmbrăţişată  îndată  cu  entuziasm  de  unii  specialişti  (şi  teologi  apuseni) 
justificarea  şi  pertinenţa  acestei  terminologii  constituie  obiectul  unor  se¬ 
rioase  semne  de  întrebare  chiar  pentru  membrii  ai  comunităţii  ştiinţifice 
şi  etice  care  nu  fac  apel  la  argumentele  Revelaţiei  sau  credinţei.  Vom 
relua,  pe  rând,  principalele  argumente  pro  şi  contra  plasării  liniei  primi¬ 
tive  ca  prag  al  existenţei  unei  noi  fiinţe  umane. 

S-au  formulat  trei  argumente  principale  pentru  a  demonstra  că 
„pre-embrionul"  este  altceva  decât  embrionul: 

a)  Cea  mai  mare  parte  a  celulelor  sale  dă  naştere  anexelor  embrio¬ 
nare.  Semnificaţia  acestui  argument  vine  din  aceea  că  deşi  trofoblastul 
şi  placenta  sunt  vii  şi  necesare  pentru  supravieţuirea  şi  dezvoltarea  em¬ 
brionului,  ele  nu  au  nervi,  sunt  insenzitive  şi  au  fost  considerate  întot- 


9  Apud  Ibid.,  p.  39. 

10  Incluzând  aici  distrugerea  embrionilor  „supranuimerari"  crioconservaţi. 
Nimicirea  în  1996,  în  Anglia,  în  urma  unei  decizii  parlamentare,  a  aproape  3000  de 
astfel  de  făpturi  umane,  „făcute,  iar  nu  născute*1,  a  generat  o  adevărată  „criză  bio 
otică“4  Vezi,  de  pildă,  dezbaterile  publicate  in  revista  de  specialitate  „Human  Re- 
production"  12  (1997)  şi  mai  ales,  pentru  apelul  tocmai  la  argumente  de  genul  celor 
discutate  aici  pentru  îndreptăţirea  acestei  practici,  L.  Veek,  Frozen  preimplantatioa 
embryos:  Parental  responsability  versus  laboratory  viability,  Hum.  Rep.,  12  (1997). 
p.  1121 — 1124. 

11  Este  ceea  ce  remarcă  şi  Părintele  John  Breck  în  Procreation  and  “The  Bi- 
glnning  of  Life”,  St,  Vladimir’s  Theological  Quarterly,  no.  3,  1995,  p.  215 — 233,  aici  p, 
215,  care  urmăreşte  aceeaşi  problematică,  mai  ales  pe  urmele  dezbaterilor  din  bio- 
etica  romano-catolică.  în  literatura  teologică  română  vezi  Pr.  Prof.  I.  Moldovan, 
Darul  sfânt  al  vieţii  şi  combaterea  păcatelor  împotriva  acestuia.  Aspecte  ale  naşterii 
de  prunci  în  lumina  moralei  creştine  ortodoxe,  Ed.  IBMBOR,  Bucureşti,  1997. 

12  Vezi  referinţe  la  Gareth  Jones,  Telfer,  art.  cit,,  p.  38  şi  L.  S.  Cahil,  The 
Embryo  and  the  Fetus:  New  Moral  Context,  Theological  Studies,  no.  1,  1993,  p,  124-142, 
care  conţine  o  panoramă  a  controverselor  din  literatura  romano- cartolică  în  jurul 
statutului  embrionului  uman. 

,  r 

•-  : via  Yi.;., \ 

\  * 


64 


REVISTA  TEOLOGICA 


deauna  elemente  extra-embrionice,  „anexe44,  cu  excepţia  unor  utilizări 
medicale  sau  comerciale  recente,  placenta  fiind  aruncată  la  naştere.  De 
asemenea,  anomalii  ale  trofoblastului  pot  genera  tumori  ca  trofoblastele 
semimaligne  sau  mole  hidatiforme,13  care  nu  pot  fi  considerate  demne  de 
statut  uman. 

b)  Nu  este  o  entitate  coerentă  nici  structural,  nici  spaţial:  numai 
odată  cu  apariţia  liniei  primitive  celulele  precursoare  ale  organelor  com¬ 
ponente  ale  trupului  sunt  aşezate  în  poziţiile  lor  proprii,  iar  în  discul  em- 
brianic  se  pot  distinge  axele  de  orientare  spaţială  a  embrionului.14 

c)  în  afară  de  totipotenţialitatea  stadiului  de  morală,  înainte  de  apa¬ 
riţia  liniei  primitive  poate  avea  loc  gemelarizarea:  se  pot  dezvolta  gemeni 
identici  (monozigoţi),  numărul  de  embrioni  gemeni  fiind  determinat  de 
numărul  de  linii  primitive  care  apar.15 

Aşadar,  numai  odată  cu  stadiul  liniei  primitive,  celulele  rezultate 
din  zigot  ar  căpăta  o  destinaţie  embrionică  sau  extraembrionică  evidentă, 
iar  celulele  discului  embrionar  ar  începe  să  formeze  părţile  specifice  ale 
embrionului  în  dezvoltare.  Aceste  argumente  pun  accent  pe  diferenţiere, 
coerenţă,  specificitate  poziţională,  unicitate,  fără  de  care  nu  se  poate  con¬ 
cepe  individualitatea  biologică  şi  nici  drumul  către  ea.16  întrebarea  care 
se  pune  însă  este  dacă  într-adevăr  aceste  caracteristici  lipsesc  cu  desăvâr¬ 
şire  înaintea  acestui  prag  şi,  mai  ales,  dacă  faptul  că  în  stadiul  „pre-em- 
brionar44  acestea  nu  pot  fi  distinse  are  într-adevăr  o  importanţă  biologică 
sau  morală.  Vom  examina  pe  rând  valoarea  celor  trei  argumente. 

Semnificaţia  anexelor  embrionare.  Aşa  cum  arată  Jones  şi  Telfer, 
semnificaţia  faptului  că  cea  mai  mare  parte  a  celulelor  pre-embrionului  vor 
forma  anexele  embrionare  depinde  de  semnificaţia  biologică  şi  morală  a 
acestor  anexe.  E  clar  că  trofectodermul  nu  este  embrionul  şi  că  placenta 
e  un  ţesut  uman  şi  nu  o  persoană  umană.  Dar  ca  organ  esenţial  al  schim¬ 
bului  nutritiv  şi  excretiv  dintre  mamă  şi  embrion  sau  fetus,  este  un  organ 
vital  pentru  protejarea,  supravieţuirea  şi  dezvoltarea  normală  a  acestora 
pe  parcursul  sarcinii.17  Embrionul  şi  fătul  pur  şi  simplu  nu  pot  exista  fără 


13  Asupra  relevanţei  acestora  vezi  A.  Suarez,  Hidaty diform  Moles  and  Terato- 
mas  Confirm  the  Human  Identity  of  the  Preimplantation  Embryo,  Journal  of  Medi- 
cine  and  PhLlosophy,  15  (1990),  p.  627 — 635. 

14  „Când  apare  linia  primitivă  este  posibil  să  se  identifice  axa  cranio-caudalâ 
a  embrionului,  capetele  sale  cranial  şi  caudal,  feţele  sale  dorsală  şi  ventrală  şi  păr¬ 
ţile  sale  dreapta  şi  stângău.  K.  Moore,  citat  de  Ford,  op.  cit.,  p.  174.  Vezi  şi  Lairsen, 
op.  cit.,  p.  51. 

15  Cf.  Anghelescu,  op.  cit.,  p.  256 — 258.  Putem  adăuga  aici  constatarea 
că  numai  aproximativ  o  treime  din  ovulele  fecundate  ajung  în  stadiul  de  blastocist 
şi  chiar  un  procent  semnificativ  (aprox.  20%)  dintre  cele  care  nideazâ  nu  ajung  la 
embriogeneza,  fiind  eliminate.  Pentru  discuţia  asupra  acestui  fenomen  şi  a  semni¬ 
ficaţiei  sale,  vezi  lucrările  citate,  supra  şi  infra,  ale  lui  Biggers;  Braude  &  Johnson: 
Breck;  Grisez;  Seîler;  Thevoz. 

16  Ford.  op.  cit.,  p.  172:  „Potenţa  de  diferenţiere,  dezvoltare  şi  creştere 
pot  fi  actualizate  numai  prin  această  specificaţie  regională.  Fără  aceasta,  nu  văd  cum 
poate  fi  prezent  un  individ  uman  actual.  Aceasta  ar  fi  o  condiţie  necseară  de  a  trece 
de  la  un  individ  uman  potenţial  la  un  individ  uman  actual  cu  o  potenţialLtate4'. 

17  Art.  cit.,  p,  41 — 43,  cu  detalii  despre  rolul  deosebit  al  placentei  şi  ra¬ 
portul  ei  biologic  cu  fătul. 

placentă,  distrugerea  placentei  este  echivalentă  cu  distrugerea  Iar,  aşa 
încât  ea  nu  este  un  ţesut  uman  oarecare  ci  are,  atât  timp  cât  existenţa  ei 
»e  absolut  necesară  existenţei  fiinţei  umane,  o  valoare  biologică  şi  morală 
proporţională  cu  acest  rol  al  ei*  Aceasta  înseamnă  că  şi  celulele  ei  precur¬ 
soare,  oricare  ar  fi  ele,  indiferent  dacă  pot  fi  sau  nu  distinse  în  stadiile 
„pre-embrionare",  au  aceeaşi  relevanţă:  fără  ele  nu  va  exista  niciodată 
un  embrion  şi  apoi  un  fetus.  „întreg  [pre-embrionul]  este  esenţial  pentru 
sănătatea,  creşterea  şi  dezvoltarea  ulterioară  a  acelui  individ  particular 
prenatal".1* 

Un  alt  aspect,  neglijat  de  susţinătorii  relevanţei  destinului  extra-em- 
brionic  a  majorităţii  celulelor  „pre-embrionare",  este  că  statutul  viitor 
al  unui  grup  de  celule  nu  poate  fi  decisiv  pentru  statutul  lor  actual:  faptul 
•că  ulterior  ele  nu  vor  mai  face  parte  din  individul  uman  nu  înseamnă  că 
ele  n-au  acum  nici  o  semnificaţie.19  în  plus,  graniţa  dintre  ceea  ce  este  la  un 
moment  dat  individul  uman  (chiar  adult)  şi  mediul  său  biologic  (începând 
cu  pielea,  părul,  unghiile,  mucoasele,  transpiraţia,  excreţia  şi  microor¬ 
ganismele)  este  greu  de  trasat.20  Fără  toate  acestea  —  destinate  unui  viitor 
cât  se  poate  de  irelevant  pentre  ele  dar  absolut  relevant  pentru  sănătatea 
organismului:  eliminarea  —  omul  poate  fi  gândit  dar  nu  poate  trăi  bio¬ 
logic.  Aşadar,  distincţia  dintre  cele  două  categorii  de  celule,  pe  cât  de  im¬ 
portantă  potenţial  şi  actual  pentru  dezvoltarea  normală  a  organismului 
uman,  nu  ne  oferă  nici  un  argument  pentru  relevanţa  distingerii  între 
„pre-embrion"  şi  embrion. 

Semnificaţia  liniei  primitive.  De  asemenea,  Jones  şi  Tefler  observă 
că  accentul  pus  pe  linia  primitivă  are  în  special  o  funcţie  negativă:  aceea 
de  a  dovedi  că  nivelul  redus  de  organizare  al  „pre-embrionului“  nu  ne 
permite  să  vorbim  încă  de  un  individ  definit  ca  atare.21  Numai  că  se  ridică 
aici  două  probleme.  Prima,  supraestimarea  semnificaţiei  strategice  a  apa¬ 
riţiei  liniei  primitive  prin  neglijarea  caracterului  ei  tranzitoriu:  este  con¬ 
siderată  un  prag  al  dezvoltării  neglijându-se  că  este  o  etapă  a  dezvoltării; 
ea  ocupă  un  loc  intr-un  continuu  al  dezvoltării  şi  nu  e  clar  de  ce  greu¬ 
tatea  semnificaţiei  ştiinţifice  (şi  apoi  morale)  trebuie  să  cadă  mai  mult 
pe  ea  şi  nu  pe  alte  achiziţii  embriologice  mai  definitive,  precum  notocordul, 
somitele,  tubul  neural  sau  cordul,  pe  care  le  precede  şi  după  aparţia  că¬ 
rora  involuează.  Desigur,  faptul  că  le  precede  îi  da  o  anumită  semnifica¬ 
ţie,  fără  ea  nemaiputând  fi  vorba  de  achiziţiile  ulterioare.  Numai  că  şi  ea, 
la  rândul  ei,  e  precedată  de  alte  achiziţii  pe  linia  structurării  embriologice 
fără  de  care  n-ar  putea  să  apară.  Avem  aici  de-a  face  cu  o  dezvoltare 
continuă  a  cărei  caracterstică  este  scăderea  progresivă  a  potenţialităţii  pe 
măsura  creşterii  progresive  a  diferenţierii,  complexităţii  şi  integrării. 
Desigur,  pot  fi  identificate  etape  ale  acestei  dezvoltări  numai  că  tranzi- 


18  Ibidem,  p.  43. 

19  E  important  că  e  vorba  de  un  grup  de  celule,  nu  de  tot  organismul  uman; 
semnificaţia  o  dă  întregul  şi  rolul  lor  e  în  raport  cu  acesta. 

20  Remaroa  îi  aparţine  lui  A.  Holland,  A  Fortnlght  of  My  Life  is  Missing:  A 
Discussion  of  the  Status  of  the  Human  *Pre-embryo\  Journal  of  Applied  Philiosophy, 
no.  1,  1990,  p.  32. 

21  Vezi  art.  cit.,  p.  44 — 45,  aici  p.  45. 

ţia  dintre  acestea  nu  este  instantanee,  iar  fiecare  etapă  ulteritoară  este 
dependentă  de  realizarea  cu  succes  a  celei  precedente.22 

A  doua  problemă,  corelată,  priveşte  semnificaţia  care  se  atribuie 
structurii  embrionare  atinse  prin  acest  prag,  chiar  acceptându~l  ca  atare. 
Pentru  adepţii  relevanţei  sale,  „un  individ  uman  nu  poate  exista  înainte 
de  a  se  fi  format  un  trup  uman  definit41.23  Deci,  linia  primitivă  ar  constitui 
pragul  unei  astfel  de  achiziţii  definitive.  Este  însă  greu  de  înţeles  în  ce 
fel  se  poate  considera  că  un  embrion  la  o  zi,  de  pildă,  după  apariţia  aces¬ 
tei  linii  are  un  trup  definit.  Desigur,  faţă  de  morula  sau  blastocistul  din 
primele  zile  el  actualizează  într-o  structură  mult  mai  definită  potenţia¬ 
litatea  biologică  de  a  se  forma  un  adult  aflată  deja  în  zigot,  însă  orice 
etapă  ulteroară  pe  linia  aceasta  reprezintă  o  actualizare  şi  mai  pronun¬ 
ţată  a  acestei  potenţialităţi  decât  cea  reprezentată  de  „primul44  embrion 
care  ar  avea  „dreptul44  să  se  numească  aşa.  Apariţia  liniei  primitive  face 
parte  din  procesul  amplu  al  organogenezei  aşa  încât  semnificaţia  ei  auten¬ 
tică  constă  în  ceea  ce  declanşează,  deci  tot  într-o  potenţialitate.  încă  o  dată,, 
diferenţele  pot  fi  şi  sunt  semnificative,  însă  semnificaţia  lor  o  dă  contextul 
global,  întregul  fenomen  al  dezvoltării  sau  fenomenul  dezvoltării  între¬ 
gului.  Aşa  cum  rezultă  şi  din  discutarea  primului  argument,  ceea  ce  dă 
semnificaţie,  atât  biologic  cât  şi  moral,  este  organismul  ca  întreg.  Desigur, 
s-ar  putea  obiecta  tocmai  că  acest  întreg  nu  există  decât  din  momentul 
apariţiei  liniei  primitive,  însă  aceasta  neglijează  continuitatea  biologică 
spaţio-temporară  dintre  ,,pre-embrion44  şi  embrion.  Intrăm  aici  în  cel  de-al 
treilea  argument. 

Semnificaţia  totipotenţialităţii.  De  fapt  sunt  exprimate  aici  două  lu¬ 
cruri:  că  „pre-embrionul“  a)  nu  este  o  „entitate  coerentă44  şi  b)  raportul 
său  cu  individul  uman  (sau  indivizii!)  care  se  dezvoltă  ulterior  nu  ne  per¬ 
mite  să  vorbim  de  acelaşi  individ.  Avem  de-a  face,  într-adevăr,  cu  aspec¬ 
tul  cel  mai  delicat  al  problemei. 

Prima  afirmaţie  este  mai  degrabă  rezultatul  unei  comparaţii  între 
coerenţa  „slabă44  dinaintea  nidării  şi  coerenţa  atinsă  în  stadiul  ulterior. 
Această  discrepanţă  ar  submina  continuitatea  dintre  „mulţimea  de  celule44 
care  ar  fi  „pre-embrionul44  şi  organismul  integrat  care  este  embrionul.  Cu 
alte  cuvinte,  cum  poate  fi  ceva  care  este  doar  o  mulţime  de  celule  acelaşi 
individ  cu  ceva  care  nu  este  doar  o  mulţime  de  celule?24  Ca  şi  mai  sus, 
valoarea  argumentului  depinde  de  (sub)evaluarea  a  ceea  ce  se  petrece 
înaintea  implantării  şi  de  rolul  acestor  procese  pentru  „iniţierea41  a  ceea 
ce  urmează. 

-  >  ’  ’ 


22  Denumirea  etapelor  şi  a  elementelor  componente  se  bazează  pe  o  cuantifi¬ 
care  oare  transformă  la  nivel  lexical  un  grup  de  procese  continue  şi  integrate  într-o 
serie  de  faze  discrete  şi  distincte.  Numai  că  aceasta  nu  înseamnă  că  dezvoltarea  are 
Ioc  în  salturi  ori  că  diferitele  procese  sunt  autonome.  Utilizarea  termenului  ,„pre- 
embrionu  n-ar  crea  nici  o  problemă  dacă  n-ar  fi  conceput  tocmai  pentru  a  sugera 
existenţa  unui  astfel  de  salt.  nu  doar  morfologic  ci  şi  ontologic.  O  menţiune  asupra 
Insuficienţelor  lingvistice  în  biologie,  în  general,  la  Holland,  art.  cit.,  p.  27-28. 

23  Ford,  op.  cit.,  p.  172-  Vezi  în  acest  sens  şi  Th.  J.  Bole,  III  Zygotes,  Souls, 
Substances,  and  Persons,  Journal  of  Medicine  and  Philosophy  15  (1990),  p<  637-652- 

24  Cum  se  exprimă  Holland,  art.  cit.,  p.  30, 

Atât  zigotul  cât  şi  morula  şi  apoi  blastocistul  sunt  dotate  cu  coerenţa 
spaţială  specifică.25  De  altfel,  o  anumită  interacţie  şi  integrare  între  celu¬ 
lele  morulei  blastocistului  este  necesară  pentru  a  face  ca  usn  număr  (din 
ce  in  ce  mai  mare)  de  celule  să  se  dezvolte  împreună  într-o  embriogeneză 
după  un  pattern  unic  şi  nu  într-o  varietate  de  moduri.26  Indicii  despre 
această  integrare  prezintă  difuzia  în  toate  celulele  „pre- embrionului"  a 
unor  coloranţi  moleculari.27  Aşa  cum  remarcă  Holland,  înainte  de  implan¬ 
tare,  embrionul  care  „navighează"  liber  în  spaţiul  uterin  este  o  entitate 
de  o  auto-suficienţă  biologică  pe  care  fiinţa  umană  n-o  va  mai  întâlni 
niciodată  după  aceea!28  De  asemenea,  totipotenţialitatea  pare  limitată, 
existând  indicii  despre  contribuţia  specifică  la  formarea  masei  interioare 
de  celule  şi  respectiv  a  trofectodermului  adusă  de  celulele  descendente  ale 
celor  două  celule  rezultate  din  prima  diviziune.29  Mult  mai  important  este 
însă  faptul  că  prin  punerea  în  evidenţă  a  rolului  metilării  ADN-ului30  în 
reglajul  genetic  al  diferenţierii  celulare,  totipotenţialitatea  (exprimată  de  o 
amplă  demetilare  a  genomului)  pare  a  fi  o  condiţie  necesară  prealabilă 
impusă  de  acest  reglaj,31  fiind  astfel  parte  integrantă  din  procesul  unitar 
al  ontogenezei  şi  nu  un  simplu  stadiu  de  nedeterminare  biologică.32  Dacă 
este  adevărat  că  blastomerele  individuale  au  capacitatea  de  a  se  dezvolta 

fiecare  într-un  adult  integru,  având  acelaşi  genom,33  necesar  şi  suficient 
pentru  a  asigura  geneza  unui  adult,  această  geneză,  atunci  când  are  loc, 
este  numai  o  consecinţă  indirectă  a  mecanismelor  reglajului  genetic,  nu 
însăşi  finalitatea  lor. 

Problema  gemenilor  provenind  din  acelaşi  zigot  (momozigoţi)  repre¬ 
zintă  cumva  „piatra  de  poticneală"  a  întregii  discuţii.  De  remarcat,  mai 
întâi,  că  nu  este  un  fenomen  izolat,  încadrându-se  în  categoria  proceselor 


25  Cum  demonstrează  diviziunea  zigotului  după  un  plam  colini  ar  ou  globuiii 
polari  (cele  trei  celule  rezultate  din  ultima  fază  a  meiozei  ovocitului;  cf.  Larsen, 
op.  cit.,  p.  17),  compactarea  blastomerilor  care  premerge  formării  blastocistului 
(Ibidem,  p.  19)  şi  însăşi  structura  bipolară  a  blastocistului  (Ibidem).  Putem  lua  în 
considerare  aici  şi  prezenţa  zonei  pelucide,  parte  organică  a  entităţii,  al  cărei  rol 
în  stadiul  pre-implanrtârii  este  deosebit  de  important  pentru  buna  evoluţie  ulterioară. 

26  Abaterile  de  la  acest  pattern  se  constituie  în  malformaţii  (e.g.  mole  hidati- 
forme  parţiale  sau  complete)  dintre  care  cele  mai  multe  sunt  eliminate  spontan. 

27  Vezi  referinţa  23,  a  lui  Holland,  art.  cit-,  p.  30. 

28  Ibidem,  p.  31. 

-  29  Cf.  referinţele  din  G.  Grisez,  When  Do  People  Begin?,  în  S.  J.  Heaney  (ed.), 

Abortion:  A  New  Generation  of  Catholic  Respouses,  Braintree  MA,  1992,  p.  25,  n.  50. 

30  E  vorba  de  adăugarea  unud  metil  (CHJ  la  baza  citozină  a  ADN-ului  în  po¬ 
ziţia  a  5-a  a  secvenţei  CpG  şi  care  produce,  Sn  general,  inhibarea  exprimării  unei 
gene. 

31  Vezi  A.  Razim,  R.  Shemer,  DNA  metylation  In  early  development,  Human 
Molecular  Genetics  no.  4.  1995,  p.  1751 — 1755* 

32  Importanţa  metilării  tn  diferenţiere  şi  semnificaţia  ei  este  abordată  de 
J.  Breck,  art.  cit.,  p.  225 — 226,  230.  Este  un  câmp  de  cercetare  Sn  plină  desfăşurare, 
abia  pomenit  chiar  de  cele  mai  recente  manuale;  e.g.  Larsen.  op.  cit.,  p.  45 — 46. 

33  Identitatea  genetică  a  gemenilor  monozigoţi  e  relativă.  E  extrem  de  impro¬ 
babil  ca  genotipurile  lor  să  fie  perfect  identice,  lucru  ce  ar  presupune  replicarea 
perfect  identică  a  ADN-ului  genomic,  până  la  ultima  moleculă.  Vezi  şi  comentariul 
lui  J.  Breck,  art.  dt,  p,  230 — 231. 

î* 

biologice  de  bifurcare.-  Toate  aceste  procese  prezintă  o  problemă  de  logică 
şi  metafizică,  aceea  a  raportului  dintre  individualitatea  origine  şi  indivi¬ 
dualităţile  succesoare.  In  ceea  ce  ne  priveşte,  întrebarea  pusă  de  contesta- 
tarii  individualităţii  umane  a  „pre-embrionului"  este  următoarea:  dacă 
„pre-embrionul"  este,  indeterminabil,  fie  una,  fie  două  fiinţe  umane, 
cum  poate  fi  în  vreun  fel  fiinţă  umană?  Procesul  simetric,  dacă  putem 
spune  aşa,  cel  al  genezei  din  două  fiinţe  umane,  bărbat  şi  femeie,  a  altei 
fiinţe  păstrează  identitatea  lor,  şi  reciprocă  şi  a  urmaşului  lor,  şi  aceasta 
prin  faptul  că  sunt  implicaţi  nişte  intermediari,  respectiv  gârneţii,  care 
nu  simt  indivizi  umani.  Tentaţia  de  a  privi  gemelaritatea  oarecum  sime¬ 
tric  fecundaţiei,  în  care  „pre-embrionul“  ar  juca  rolul  intermediarului 
fără  identitate  umană  poate  fi  mare.  Numai  că  ireversibilitea  timpului 
(faptul  că  există  prospectiv,  nu  retrospectiv)  ne  face  precauţi  faţă  de  acest 
gen  de  argumente  care  fac  apel  la  o  simetrie  ambiguă.  Acesta  este  şi  mo¬ 
tivul  pentru  care  obiecţia  de  mai  sus  este  greşit  formulată,  sugerând 
că  faptul  gemelarităţii  ar  presupune  că  ,,pre-embrionul“  ar  fi,  văzut 
retrospectiv,  „două  fiinţe  umane*-.  Dar,  dacă  acesta  este  o  fiinţă  umană 
este  evident  întotdeauna  o  singură  fiinţă  umană,  indiferent  de  potenţiali- 
tăţile  sale.  Pornind  de  aici,  trebuie  făcute  anumite  precizări  care  sunt  de 
obicei  neglijate. 

Potenţialitatea  zigotului  sau  „pre-embrionului"  de  a  gemelariza  nu 
se  realizează  decât  uneori,  ceea  ce  înseamnă  că  nu  toţi  „pre-embrionii"  au 
tendinţa  activă  de  a  deveni  gemeni.  Altfel,  ar  însemna  că  numai  un  anu¬ 
mit  „accident"  îi  împiedică  să  gemelarizeze.  De  fapt,  contrariul  este  ade¬ 
vărat  şi  anume,  după  toate  evidenţele  disponibile,  gemelaritatea  apare 
determinată  de  o  coincidenţă  de  circumstanţe,  având  aşadar  caracterul 
unui  „accident".  Faptul  că  se  poate  petrece  arată  că  în  acest  stadiu  există 
o  potenţialitate  dar  ea  este,  cum  spuneam  mai  sus,  indirectă  sau  pasivă.^ 

Din  punct  de  vedere  logic,  problema  are  şi  ea  o  soluţie:  ceea  ce  se 
divide  nu  este  o  individualitate  ci  organismul,  şi  mai  exact,  materialul 
organismului  ei.  Indivizibilitatea  substanţelor  individuale  este  o  proprie¬ 
tate  a  tuturor  substanţelor,  nu  doar  a  celor  imateriale.  Aceasta  nu  în¬ 
seamnă  că  substanţele  nu  pot  fi  împărţite,  ci  că  individualitatea  lor  nu 
poate  fi  împărţită.  Astfel,  o  celulă  poate  fi  tăiată,  dar  dacă  e  considerată 
ca  substanţă  individuală,,  a  vorbi  de  o  „jumătate  de  celulă"  e  un  nonsens. 
„Jumătatea  poate  fi  reconstituită  ca  substanţă  individuală,  însă  înjumă- 
tăţirea  e  o  operaţie  care  priveşte  materia  celulei  nu  individualitatea  sa. 
Deci,  faptul  genezei  gemenilor  dintr-un  singur  zigot  nu  înseamnă  defel 
că  zigotul  nai  poate  fi  o  substanţă  individuală  de  aceeaşi  natură  cu  cea  a  ge¬ 
menilor,  respectiv  o  fiinţă  umană.  Nu  negarea  caracterului  de  fiinţă  umană 
a  „pre-embrionului"  e  soluţia  înţelegerii  juste  a  raportului  dintre  acesta 
şi  „urmaşii"  săi.  *  .  ..  .  7 . 


34  Diviziunea  celulară  este  ea  însăşi  un  asemenea  proces.  Există  şi  fenomenul 
reciproc,  recombinarea,  dar  aici  e  suficientă  argumentaţia  doar  pentru  unul  dintre 
fenomene. 

35  Cf.  Grisez,  art.  dt.,  p.  17.  Geme  lari  zarea  are  o  analogie  sugestivă  cu 
procesul  regenerării  şi  cu  cel  al  reproducerii  asexuate,  deşi  e  olar  că  acestea  nu  pre¬ 
zintă  aceleaşi  caractere  autogene tice;  vezi  Holland,  art.  cit*,  p.  34—35. 

&  Rămâne  problema  respectării  sau  nu.  a ‘principiului  logic  al  tran- 
zivităţii  identităţii  [(a=b)  &  (a  — c)  rezultă  (b  =  c) ] ,  conform  căruia  un  indi¬ 
vid  nu  poate  fi  identic  cu  doi  indivizi  distincţi.  O  soluţie  ar  fi  să  consi¬ 
derăm  că  unul  dintre  gemeni  este  identic  eu  „pre-embrionulV  iar  celă¬ 
lalt  îşi  începe  existenţa  numai  odată  cu  separarea  acelei  părţi  totipoten- 
ţiale  din  individul  originar  din  care  se  dezvoltă.  Aceasta  înseamnă  să  fa¬ 
cem  distincţia  între  fecundare  şi  concepţie:  majoritatea  fiinţelor  umane 
şi-ar  începe  existenţa  la  fecundare,  dar  o  parte  dintre  ele  şi-ar  începe 
existenţa  ulterior,  „desprinzându-se“  din  anumite  motive  din  primele. 
Deci  fiecare  fecundaţie  ar  fi  o  concepţie,  dar  nu  fiecare  concepţie  ar  fi  o 
fecundaţie.36  O  altă  soluţie  ar  fi  să  considerăm  că  pur  şi  simplu  principiul 
tranzitivităţii  identităţii  nu  este  aplicabil  aici.  Nu  este  o  încercare  dispe¬ 
rată  de  a  salva  identitatea  fiinţei  umane  înainte  de  implantare.  De  fapt,  nu 
e  singurul  caz  când  se  constată  că  realitatea,  biologică  de  data  aceasta,  nu 
poate  fi  deplin  supusă  principiilor  logicii  formale  clasice.  în  sfârşit,  a  treia 
soluţie,  a  nega  calitatea  de  fiinţă  umană  a  :„pre-embronului“  până  în  mo¬ 
mentul  formării  liniei  (liniilor)  primitive,  ar  tăia  nodul  gordian  al  para* 
doxului  logicii  matematice,  însă  ar  contrazice  în  acelaşi  timp  logica  vie¬ 
ţii:  ,, putem  vorbi  de  oul  [fecundat]  ca  [doar]  un  primordium  al  viitorului 
adult,  dar  nu  ca  primordium  al  viitorului  organism,  pentru  că  el  este  deja 
organismul  [individual] 4437  a  cărui  dezvoltare  normală  duce  la  stadiul 
de  adult.  Orice  primordium  se  dezvoltă  ca  membru  al  unei  specii,  nu  spre 
acea  specie.  Zigotul  şi  „pre- embrionul44  se  dezvoltă  ca  om,  nu  spre  a  fi  omT 


ABORDĂRI  ALTERNATIVE 

Contrazicerea  logicii  vieţii  pe  care  o  constatăm  şi  în  cazul  negării 
calităţii  de  fiinţă  umană  a  pre-embrionului  presupune  că  „adevărata14 
calitate  umană  o  întâlnim  în  cazul  adultului.  La  rândul  ei,  aceasta  are  la 
bază  presupoziţia  că  a  fi  om  sau  persoană  umană  înseamnă  a  satisface 
o  listă  de  caracteristici  clar  definibile.38  De  pildă:  „oamenii  sunt  fiinţe 
raţionale;  oamenii  exercită  puteri  intelectuale  şi  morale;  oamenii  trăiesc 
emoţii  şi  sunt  capabili  de  alegere.  [  . . .]  Toate  aceste  fenomene  care  con¬ 
stituie  persoana  nu  pot  exista  dacă  nu  există  un  trup  identificabil  care  are 
precizate  cel  puţin  cadrele  structurii  sistemului  nervos  central.  [  . . .]  Ştiu 
că  un  embrion  în  stadiu  primar  nu  are  aceasta:  aşadar,  nu  consider  că 
embrionul  în  stadiu  primar  este  o  fiinţă  umană44.39  Dintre  aceste  caracte¬ 
ristici  sine  qua  non,  cea  mai  des  invocată  este,  cum  ne  spune  citatul  de 
mai  sus,  potenţialul  biologic  necesar  raţionalităţii,  care  nu  ar  apărea  de¬ 
cât  începând  aproximativ  cu  săptămâna  a  opta,  odată  cu  integrarea  siste¬ 
mului  nervos.  Numai  că,  aşa  cum  se  poate  remarca  imediat,  integrarea 
sistemului  nervos  nu  este  decât  „precursorul44  operaţiilor  raţionale,  nici-. 


i 


36  Ceea  ce  propune  Suarez,  art.  cit.,  p.  629. 

37  Cf.  Holland,  art.  cit.,  p.  27.  * 

38  Ibidem,  p.  27. 

39  M.  J.  Seller,  The  Human  Embryo:  A  Scientist  a  Point  of  Vtew,  Bioethics.i 


7  (1993),  p.  137. 

decum  însăşi  actualizarea  lor,  iar  dacă  acest  „precursor"  potenţial  de  la 
opt  săptămâni  este  suficient,  de  ce  nu  şi  un  precursor  care  conţine  la  rân¬ 
dul  său  aceeaşi  potenţialitate  spre  cunoaştere,  memorie,  emoţie,  alegere? 
Negarea  continuităţii  unui  proces  de  ansamblu  al  unui  organism  indivi¬ 
dual  este  iarăşi  prezentă.40 

Toate  aceste  argumente  care  stabilesc  calitatea  de  „persoană"  pe 
baza  unei  liste  de  caracteristici  prezente  într-un  anumit  stadiu  al  dez¬ 
voltării  organismului  uman  raţionează  astfel:  „X"  este  In  stadiul  „x" 
persoană  umană  dacă  satisface  criteriile  [a,  b,  c  .  . .]  şi  nu  este  dacă  nu 
le  satisface.  Dar  stabilirea  acestor  criterii  nu  porneşte  de  altundeva  decât 
tocmai  de  la  premiza  că  distincţia  dintre  stadiile  respective  este  relevantă 
pentru  distincţia  dintre  ceea  ce  este  şi  ceea  ce  nu  este  persoană  umană, 
însă  exact  asta  vrea  să  se  demonstreze  prin  enumerarea  criteriilor.  Aşa¬ 
dar,  astfel  de  argumente  sunt  viciate  de  circularitatea  lor,41  pe  lângă  un 
viciu  mai  profund  de  care  va  fi  vorba  mai  jos. 

In  faţa  dificultăţii  de  a  stabili  pe  cale  „biologică"  o  „linie  primi¬ 
tivă"  de  La  care  începând  se  poate  vorbi  de  persoana  umană,42  reacţia  a 
fost  de  a  considera  că  această  calitate  de  persoană  „nu  poate  fi  descope¬ 
rită  biologic,  fiind  un  construct  social  şi  moral.  [  .  .  .  ]  Realităţile  biologice 
nici  nu  garantează  nici  nu  constituie  definiţia  unei  persoane".43  Chiar  dacă 
nu  suntem  de  acord  că  persoana  este  doar  un  construct  social  şi  moral, 
apare  aici  un  adevăr.  Există  o  imposibilitate,  o  limită  care  decurge  din 
însăşi  natura  ştiinţei  de  a  spune  ce  este  persoana.  De  pildă,  ea  ne  poate 
spune  că,  din  perspectivă  genetică,  din  momentul  realizării  singamiei 
programul  genetic  al  noului  organism  e  complet,  şi  că,  din  perspectiva 
embriologică,  actualizarea  întregului  program  existent  de  la  bun  început 
se  realizează  treptat,  printr-o  dinamică  continuă.  Ea  poate  descrie  şi  clasi¬ 
fica  organisme  şi  dinamici,  însă  ea,  dacă  rămâne  ştiinţă,  adică  limitată  la 
fenomenul  biologic,  nu  ne  poate  spune  dacă  acest  organism,  într-un  sta¬ 
diu  sau  altul  al  dinamicii  sale,  este  persoană  sau  nu,  pentru  motivul  fun¬ 
damental  că  fiinţa  umană  depăşeşte  realitatea  biologică,44  Altfel,  înseamnă 


40  Critica  pertinentă  a  argumentului  la  D,  Gareth  Jones,  Brain  Birth  and  Per¬ 
sonal  Identity,  Journal  of  Medical  Ethics,  15  (1989),  p.  173 — 178  şi  R.  Larmer,  Abor- 
tion,  Personhood  and  the  Potenţial  for  Consciousness,  Journal  of  Applied  Philo- 
sophy,  3  (1995)  p.  241—251. 

41  O  demonstraţie  mai  completă  la  W.  Cooney,  The  Fallacy  of  al!  Person- 
denying  Argumenta  for  Abortîon,  Journal  of  Applied  Philosophy,  no.  2,  1991,  p.  161-165. 
Cf.  şi  W.  Bueche,  Destroyng  Human  Embryos  —  Destroyng  Human  Lives:  A  Moral 
Iasue  Studia  Moralia,  29  1991).  p.  85 — 114;  aici  p.  91 — 92. 

42  In  general,  partizanii  „umanizării44  întârziate  a  embrionului  încearcă  să  con¬ 
teste  că  fecundaţia  ar  fi  un  candidat  mai  bun  în  stabilirea  originii  persoanei;  vezi 
lucrările  lui  Biggers  şi  Braude  &  Johnson  citate  supra. 

43  Cahill,  art.  cit.,  p.  137 — 138.  Vezi  şi  R.  C.  Solomon,  Refection  on  the  Mean- 
tng  of  (Fetal)  Life,  în  W.  B.  Bomdeson,  op-  cit.,  supra,  nota  2  p.  209 — 226. 
In  plus,  se  admite  că  presupusa  obiectivitate  a  omului  de  ştiinţă  reflectă  de  fapt  o 
implicare  personală  considerabilă,  ataşarea  de  anumite  p remize  şi  deci  o  interpre¬ 
tare  amumită;  cf.  Cahill  p.  139. 

44  Se  înţelege  astfel  şi  eroarea  argumentului  des  repetat  că  „pre-embrionul14  nu 
poate  fi  însufleţit  de  vreme  de  nu  manifestă  operaţii  specifice  sufletului  raţional  ce 
pot  fi  evidenţiate  şi  verificate  empiric.  Vezi  Th.  J.  Bole,  III,  art.  cit.,  supra,  nota  23. 

că  persoana  poate  fi  redusă  la  genele  sau  la  condiţiile  sale  de  viaţă,  ceea 
ce  este  un  reducţionism  materialist.  Desigur,  suportul  şi  condiţiile  bio¬ 
logice  ale  vieţii  umane  sunt  necesare  dar  este  imposibil  de  ajuns  la  fiinţă 
de  la  condiţiile  sale.  „Este  imposibil  ca  vreo  condiţie  biologică  să  fie  cauza 
fiinţei,  căci  fiinţa  nu  este  efectul  nici  unei  cauze,  ci  ceea  ce  realizează 
-şi  preface  un  nexus  de  cauze  şi  efecte  subordonate  ontologic".45 

Aşadar,  întrucât  ştiinţa  are  ca  obiect  fenomenul  biologic,  nu  feno¬ 
menul  uman,  se  comite  o  confuzie  categorială  când  se  caută  demonstrarea 
prezenţei  sau  absenţei  persoanei  în  funcţie  de  prezenţa  sau  absenţa  unui 
grup  de  constituenţi  biologici.46  In  cel  mai  bun  caz,  ştiinţa  are  acces  la 
„personalitate",  adică  la  un  grup  de  atribute  comportamentale  şi  relaţio¬ 
nale  care  aparţin  fiinţei  umane  ca  atare.  însă  când  vorbim  de  persoană,  nu 
vorbim  de  constituienţi  şi  atribute,  de  ceva  şi  cumva,  ci  de  cineva:  natura 
evocă  persoana  (nu  există  natura  în  altă  parte  decât  în  persoană),  persona¬ 
litatea  o  descoperă,  niciuna  nu  o  constituie.47  Se  propun  atunci  abordări 
„relaţionale",  care  să  ţină  cont  de  fenomenul  uman  ca  atare.  Nu  este  scopul 
lucrării  noastre  de  a  le  trece  în  revistă,  dar  vom  rezuma  aportul  a  două 
dintre  cele  mai  semnificative  contribuţii  la  promovarea  unei  bioetici  de 
inspiraţie  creştină. 

Oliver  O’Donovan46  porneşte  de  la  relevarea  semnificaţiilor  pildei 
„bunului  samaritean",  pe  care  am  evocat-o  în  introducerea  acestui  eseu, 
arătând  că  noţiunea  de  „persoană"  are  acelaşi  conţinut  cu  cea  de  „aproa¬ 
pe"  aşa  cum  este  aceasta  descoperită  în  pilda  Mântuitorului:  ca  şi  „aproa¬ 
pele",  „persoana"  a)  pretinde  universalitate,  nu  poate  fi  restrânsă  la  anu¬ 
mite  grupuri  umane;  b)  nu  putem  recunoaşte  pe  cineva  ca  „persoană" 
decât  printr-o  angajare  morală  iniţială  de  a-1  trata  ca  persoană;  c)  cunoaş¬ 
tem  pe  cineva  ca  persoană  în  aceea  că  ea  se  descoperă  în  relaţia  sa  cu  noi. 
Nu  e  vorba  de  a  conferi  caracter  de  persoană  unor  obiecte  prin  simpla 
voinţă  de  a  le  trata  ca  persoane,  ci  de  faptul  că  descoperirea  persoanei 
presupune  o  deschidere  faţă  de  altul  ca  alt  agent  uman.  Toate  aceste  tră¬ 
sături  pot  fi  identificate  în  contextul  problemei  începutului  vieţii  umane. 
Identificăm  ceea  ce  ne  spune  punctul  b)  în  angajamentul  moral  iniţial  al 
părinţilor  care,  dincolo  de  fenomenul  biologic,  recunosc  misterul  a  ceea 
ce  s-a  ivit  în  pântece,  şi  tratează  embrionul  sau  fetusul  ca  pe  copilul  lor, 
făcând  totul  în  funcţie  de  o  finalitate  pe  care  chiar  biologia  o  impune  cu 
evidenţă:  naşterea.  Acest  angajament  nu  priveşte  numai  pe  aceşti  părinţi 
şi  pe  acest  făt,  ci  pe  toţi  părinţii  şi  feţii  şi,  dincolo  de  ei,  o  întreagă  co¬ 
munitate,  ceea  ce  dă  seama  de  universalitatea  afirmată  în  a).  Este  ade¬ 
vărat  că  într-o  civilizaţie  ca  a  noastră  acest  angajament  este  prea  adesea 


45  D.  Folscheid,  The  Status  of  the  Embryo  From  a  Christian  Perspective,  Stu- 
dies  in  ChristiaoEihics.  9  (1996),  p.  18. 

46  Cf.  O.  O’Donovan.  Again:  Who  Is  a  Person?,  in  J.  H:  Channer  (ed:),  Abor- 
tion  and  the  Sanctity  of  Human  Life,  Paternoster  Press,  1985,  p.  128. 

47  Tradiţia  teologică  ortodoxă  vorbeşte  de  distincţia  între  logs  tes  phuseos  şi 
tropos  tes  huparxeos,  în  care  modul  fiinţării  nu  «e  referă  la  un  simplu  comportament 
individual,  ci  la  actualizarea  intr-un  anumit  fel  a  unei  relaţii  cu  Dumnezeu  pe  care 
Acesta  o  Iniţiază  prin  raţiunile  naturii  umane. 

48  Art,  cit.,  supra  n.  46. 

refuzat,  nu  numai  în  cazul  avortului  —  care  nu  se  motivează  atât  pe  ne¬ 
garea  fătului  ca  persoană  cât  pe  refuzul  de  a  fi  părinte  —  ci  şi  în  cazul, 
experimentării  pe  embrioni,  care  de  data  aceasta  presupune  un  angaja¬ 
ment,  numai  că  exact  în  sensul  contrar:  tratează  embrionii  ca  nişte  „lu¬ 
cruri".  Pentru  O’Donovan  nu  e  nici  o  îndoială  că  avem  de-a  face  cu  douăL 
atitudini  care  se  exclud  în  privinţa  tipului  de  angajament  faţă  de  nenăs¬ 
cuţi:  paternitatea  şi  experimentul  ştiinţific.  Or,  alegerea  fiind  inevitabilă,, 
nu  poate  fi  arbitrară  sau  arbitrată  de  interes  (chiar  ştiinţific  şi  medical)) 
sau  de  subiectivitate;  ea  trebuie  să  ţină  cont  de  adevărul  că  cei  pe  care  îi. 
recunoaştem  şi  tratăm  ca  persoane  pe  când  sunt  însă  nenăscuţi,  ne  devin, 
cunoscuţi  ca  persoane  când  sunt  născuţi  (ceea  ce  ne  spunea  c). 

Cum  e  posibilă  o  astfel  de  recunoaştere,  cum  poate  fi  zigotul  „per¬ 
soană",  adică  „aproapele"  nostru,  când  el  pare  a  se  afla,  cum  ne-a  dove¬ 
dit  discuţia  despre  statutul  „pre-embrionului",  la  capătul  cel  mai  înde¬ 
părtat  posibil  al  „apropierii"?  Răspunsul  lui  Dominique  Folscheid,49  por¬ 
nind  de  la  aceeaşi  pildă  evanghelică,  este  cu  totul  altul.  Embrionul  este- 
cel  mai  aproape,  atât  de  aproape  încât  abia  poate  fi  distins  de  mama  care* 
îl  poartă.  Dar  e  şi  atât  de  altul  decât  ea  încât  e  considerat  uneori  un  duş¬ 
man  de  care  cineva  ar  trebui  să  se  apere.  Fără  înfăţişare  umană,  fără. 
„personalitate",  fără  glas,  deci  fără  „prezenţă",  pare  mai  degrabă  o  „anti— 
persoană".  Insă  prezenţa  sa  se  impune  numaidecât  dacă  este  „lăsat  să  fie": 
respectul  nostru  din  prezent  faţă  de  embrionul  actual  leagă  viitorul  lui  cu. 
trecutul  nostru,  când  eram  embrioni.  Aproapele  —  un  altul  spaţial  —  tre¬ 
buie  nu  doar  iubit,  ci  iubit  ca  pe  noi  înşine;  dar  este  un  sine  al  cuiva  pe- 
care  îl  iubim  în  embrion  când  îl  vedem  ca  pe  un  cronologic-altul.  Embrio¬ 
nul  este  „mai  mult  ca  aproapele  nostru",  este  cea  mai  plăpândă  verigă  a. 
lanţului  uman  dar  tinde  să  fie  tratat  ca  unul  ce  poate  fi  folosit  în  serviciul 
diverselor  noastre  interese  (unele  nobile).  „Dar  aşa  cum  un  lanţ  nu  e  mai: 
tare  decât  veriga  sa  cea  mai  slabă,  tot  aşa  rasa  umană  valorează  numai 
atât  cât  embrionul  valorează  pentru  rasa  umană",50 

49  Art.  cit.,  supra  n.  45. 

50  Ibidem,  p.  21. 

PROCREAŢIA  CLINIC  ASISTATĂ  ÎN  TEOLOGIA 

«DIASPOREI»  ORTODOXE 


Scopul  acestei  lucrări  este  acela  de  a  înţelege  sensul  problemei 
progresului  ştiinţei  biologice  şi  medicale  în  domeniul  procreaţiei  uma¬ 
ne  (procreatia  asistată  cu  mijloace  tehnice)  din  perspectiva  teologiei 
morale  ortodoxe. 

Ortodoxia  a  păstrat  tăcere  pentru  mult  timp?  până  acum  puţini 
teologi  au  abordat  această  temă  şi,  după  cunoştinţele  noastre,  nici  un 
Sinod  al  Bisericilor  ortodoxe  nu  s-a  pronunţat  încă  în  legătură  cu 
această  problemă. 

Motivul  pare  a  fi  la  prima  vedere  de  natură  teologică:  s-ar  putea 
considera  că  nu  este  propriu  Ortodoxiei  să  intre  în  dezbateri  amănun¬ 
ţite  în  domeniul  «moralei  speciale»,  mai  ales  în  probelme  de  sexuali¬ 
tate  umană?  că  ea  s-ar  mulţumi  să  contemple  lumea  dintr-o  perspec¬ 
tivă  eshatologică,  şi  că,  învăluita  în  ritmul  său  liturgic,  nu  ar  mai  simţi 
ritmul  lumii.  însă,  dacă  este  adevărat  că  Biserica  Ortodoxă  caută  să 
răspundă  problemelor  de  azi  redescoperind  şi  confirmând  în  mod  con¬ 
tinuu  antropologia  sa  sacramentală  aflată  în  tezaurul  scrierilor  Sfinţi¬ 
lor  Părinţi  şi  „trăită  în  tradiţia  sa  spirituală",1  este  adevărat  şi  faptul 
că  Ea  a  fost  în  mod  permanent  în  contact  cu  realitatea  prin  acea  tai¬ 
nică  întâlnire  personală  d  ntre  părintele  duhovnicesc  şi  penitent?  mo¬ 
dul  cel  mai  potrivit  de  dialog  între  acela  care  este  simbolul  autenticei 
tradiţii  spirituale  şi  „omul  din  lume",  mesager  al  realităţii  concrete. 

Şi  totuşi,  tehnicile  de  procreare  artificială  ne  pun  în  faţa  unei 
altfel  de  realităţi.  Ne  aflăm  în  faţa  unei  realităţi  „supranaturale"  ex¬ 
trem  de  grave  dacă  încercăm  să  ne  imaginăm  condiţia  miilor  de  em¬ 
brioni  crioconservaţi,  a  căror  condiţie  existenţială  sugerează  imaginea 
unor  «morminte  vii»?  fiinţe,  şi  în  acelaşi  timp  persoane  umane,  trans¬ 
ferate  de  om  în  numele  «progresului»  într-o  realitate  virtuală  în  raport 
cu  posibilităţile  noastre  de  percepţie.  «Progresul»  biologiei  şi  al  medi- 
cinei  a  facilitat  posibilitatea  dislocării  omului  în  primele  sale  zile  de 
existenţă  din  contextul  său  natural.  Omul  prin  tehnica  sa  vrea  să  de¬ 
vină  stăpânul  absolut  al  vieţii  şi  e  indiferent  la  preţul-  pe  care  trebuie 
să-l  plătească.  încet,  încet,  el  pierde  orice  punct  de  referinţă,  se  rătă-v 
ceşte  şi  se  orientează  spre  „nicăieri*.  Embrionii  congelaţi  sunt  simbo¬ 
lul  acestei  realităţi.  Torturarea  acestor  fiinţe  mici,  simboale  în  Hristos 


1  Georges  Khodre,  Technologie  et  justice  sociale  în  Le  Messager  Orlhodoxe, 
51.(1970),  p.  43. 

ale  victoriei  vieţii  asupra  morţii,  e  indiciul  că  omul  păcătuieşte,  il 
neagă  pe  Dumnezeu  şi  incearcă  să  mănânce  din  „pomul  v'eţii". 

Rolul  Bisericii  este  tocmai  acela  de  a  conduce  credincioşii  spre 
calea  întâlnirii  lor  cu  Creatorul  şi  astfel  spre  mântuire.  Dacă  aceste 
practici  care  sunt  considerate  indispensabile  unor  tehnici  de  procreare 
artificială  contravin  misiunii  însăşi  a  Bisericii  şi  a  învăţăturii  ei  fun¬ 
damentale  se  poate  pune  în  mod  just  ficat  întrebarea  de  ce  Biserica 
Ortodoxă  rămâne  în  tăcere?  Dacă  nu  e  propriu  teologiei  sale  a  intra 
în  dezbateri  juridice  şi  tehnice  foarte  detaliate,  de  ce  nu  a  răspuns 
încă  în  modul  său  propriu? 

Răspunsul  corect  cred  că  se  poate  găsi  numai  dacă  ţinem  seama 
de  contextul  condiţiilor  istorice  şi  socio-politice  în  care  au  trăit  aproa¬ 
pe  toate  ţările  de  tradiţie  ortodoxă.  Este  de  ajuns  să  amintim  că  în  tim¬ 
pul  aces  ui  secol  aproape  toate  acestea  au  suferit  teroarea  dictaturii 
comuniste.  In  acest  context  este  uşor  de  înţeles  că  noţiunea  însăşi  de 
progres  în  domeniul  tehnicii  medicale  era  aproape  necunoscută  şi  că 
credincioşii  din  aceste  ţări  erau  în  imposibilitatea  de  a  recurge  la  mij¬ 
loace  de  procreare  artificiale.  Eventualele  cazuri  au  avut  un  caracter 
cu  totul  particular. 

Un  alt  argument  prin  care  s-ar  putea  justifica  tăcerea  de  până 
acum  ţine  de  structura  interioară  a  Bisericii  Ortodoxe.  Ea  nu  are  o 
Congregazione  per  la  Dottrina  dellci  Iede  iar  poziţia  oficială  a  Bisericii 
reprezintă  de  obicei  împlinirea  şi  rezultatul  unui  proces  de  discuţii 
provocat  de  către  teologii  şi  credincioşii  ei.  Şi  dat  fiind  numărul  mic 
al  autorilor  care  au  dedicat  atenţia  lor  acestei  probleme  până  acum, 
putem  observa  cu  uşurinţă  că  procesul  acestui  şir  de  discuţii  este  abia 
la  început  şi  că  „procrearea  asistată  cu  mijloace  tehnice"  reprezintă 
o  problemă  la  care  Biserica  Ortodoxă  va  trebui  să  răspundă  în  viitorul 
mai  mult  sau  mai  puţin  apropiat. 

Iată  de  ce  am  considerat  că  ar  fi  util  şi  de  interes  să  adunăm  opi¬ 
niile  puţinilor  teologi  şi  credincioşi  ortodocşi  din  «diaspora  ortodoxă»2 
care  au  scris  despre  aceste  probleme.  Aceştia  ar  putea  să  ne  pună  la 
îndemână  instrumente  prin  care  am  putea  să  înţelegem  dintr-o  pers¬ 
pectivă  ortodoxă  aceste  tehnici,  instrumente  ce  ar  putea  fi  utile  pentru 
a  face  faţă  şi  eventual  a  evita  consecinţele  negative  ale  uzului  acestor 
tehnici  de  procreare  artificială  în  ţările  despre  care  am  vorbit  puţin 
mai  sus.3 


2  Folosim  expresia  «diasporă  ortodoxă»  pentru  a  face  distincţie  între  credin¬ 
cioşii  bisericilor  tradiţional  ortodoxe  şi  cei  din  ţările  occidentale:  «ortodocşii  occi¬ 
dentali». 

3  Deoarece  majoritatea  autorilor  critică  poziţia  oficială  a  Bisericii  Catolice 
In  legătura  cu  «procrearea  artificială»,  cred  că  ar  fi  oportun  să  prezint  pe  scurt 
punctul  de  vedere  al  acesteia.  Elio  Sgreccia,  o  voce  autoritară  a  „bioeticii  catolice**, 
aşează  această  problematică  in  domeniul  medicinei  pentru  o  singură  raţiune:  trata¬ 
rea  infertilităţii  masculire  sau  feminine.  Pentru  el,  dilema  etică  consistă  In  a  deter¬ 
mina  punctul  in  care  „actul  medical,  intervenţia  medicului  sau  a  biologului,  are  ca¬ 
racterul  unui  ajutor  terapeutic  sau,  dimpotrivă,  devine  un  act  substitutiv  sau  ma- 
nipulatoriu  . . .  va  trebui  de  aceea  să  ne  întrebăm,  procedând  de  la  cunoaşterea  po- 

■  Procrearea  umana  asistată  prin  mijloace  de  tehnică  medicală 

De  obicei,  recursul  la  noile  tehnici  de  fecundare  artificială  are 
loc  când  cuplurile  căsătorite  nu  reuşesc  să  a’ bă  copii  după  o  perioadă 
adecvată  de  tentative,  sau  când  fecundarea  artificială  reprezintă  unicul 
tratament  posibil,  o  alternativă,  pentru  cuplu  recunoscut  steril.  Din 
punct  de  vedere  medical,  în  termeni  generali,  „sterilitatea  se  înţelege 
ca  şi  absenţa  involuntară  a  conceperii  după  un  oarecare  număr  de 
luni  de  raporturi  sexuale  neprotejate  (în  general  24  de  luni)".4 

„Actorii"  acestor  tehnici  artificiale  de  procreare  sunt:  biologul, 
care  face  cercetarea  în  domeniu,  medicul  care  asistă  procrearea,  „agen¬ 
tul  procreant",  în  general  doi  soţi  (se  poate  opera  chiar  o  substituţie 
<Je  persoană:  fecundaţie  sau  însămânţare  artificială  eteroloagă),  în  fine 
acel  „tainic  actor'*  care  este  embrionul,  legislatorul  şi,  de  ce  nu,  chiar 
şi  societatea. 


•sibilităţilor  ştiinţei  şi  tehnicii,  până  în  ce  punct  medicul  sau  biologul  poate  interveni 
în  mod  legitim  pentru  realizarea  unei  fecundaţii  artificiale  în  uter  sau  în  «vitro»: 
Aceasta  comportă  o  aluzie  la  valorile  centrale  umane  (persoana  celui  ce  se  va  naşte^ 
natura  căsătoriei)  ce  sunt  puse  în  discuţie.  Soluţia  etică  va  clarifica  şi  problema  so¬ 
cială  şi  juridică  deschisă  de  acest  tip  de  intervenţie  mcdico-biologică".  CL  Elio 
Sgreccia,  Manuale  dl  Bioetica,  I.  Fondamenfî  ed  etica  biomedica,  Vita  e  Pensiero, 
Milano  1994,  p.  423. 

Conform  doctrinei  Bisericii  Catolice  „valorile  fundamentale  puse  în  joc  de 
tehnicile  de  procreare  arificială  sunt  două:  viaţa  fiinţei  umane  chemată  la  existenţă 
şi  originalitatea  transmiterii  ei  în  cadrul  căsătoriei.  Raţionamentul  moral  asupra  aces¬ 
tor  metode  de  procreare  artificială  va  trebui  să  fie  formulat  cu  referire  ia  aceste 
valori. 

Viaţa  fizică,  prin  care  Începe  aventura  umană  în  lume,  nu  epuizează  cu  si¬ 
guranţă  în  ea  însăşi  valoarea  persoanei  nici  nu  reprezintă  binele  suprem  al  omului 
care  este  chemat  la  eternitate.  Totuşi,  aceasta  constituie  într-un  oarecare  fel  o  va¬ 
loare  «fundamentală»,  tocmai  pentru  că  pe  viaţa  fizică  se  fondează  şi  se  dezvoltă 
toate  celelalte  valori  ale  persoanei.  Inviolabilitatea  dreptului  la  viaţă  al  fiinţei  uma¬ 
ne  inocente  «din  momentul  conceperii  până  la  moarte»  este  un  semn  şi  o  exigenţă 
a  inviolabilităţii  persoanei  însăşi,  căreia  Creatorul  i-a  făcut  darul  vieţii  . . . 

Biserica  (Catolică)  rămâne  opusă  din  punct  de  vedere  moral,  fecundaţiei  omo¬ 
loage  în  vitro;  aceasta  este  în  ea  însăşi  ilicită  şi  contrastantă  cu  demnitatea  procreaţiei 
şi  a  unirii  conjugale,  chiar  şi  atunci  când  totul  este  pus  în  act  cu  scopul  de  a  se 
evita  moartea  embrionului... 

Insamânţarea  artificială  omoloagă  în  cadrul  căsătoriei  nu  poate  să  fie  admisă, 
cu  excepţia  situaţiei  In  care  mijlocul  tehnic  nu  este  substitutiv  al  actului  conjugal, 
ci  se  relevă  ca  o  facilitare  şi  un  ajutor  pentru  ca  el  să-şi  atingă  scopul  natural . .  . 

Medicina  care  doreşte  a  se  ordona  binelui  integral  al  persoanei  trebuie  să 
respecte  valorile  specifice  umane  ale  sexualităţii.  Medicul  este  in  serviciul  persoanei 
şi  al  procreării  umane:  nu  are  facultatea  de  a  dispune  sau  de  a  decide  asupra  lor". 
Cf.  II  rispetto  della  vita  umana  nascente  e  Ia  dignitâ  delta  procreazione.  Istruzione 
della  Congregazione  per  lă  Doltrina  della  Fede,  Ed.  Paoline,  Milano  1995*,  p.  8 — 31. 

Este  relevant  să  amintim  că  aceeaşi  Istruzione,  specifică  că  actul  conjugal 
este  prin  el  însuşi  ordonat  procreării,  căreia  căsătoria  îi  este,  la  rândul  ei,  ordonată 
prin  natura  sa  şi  pentru  care  soţii  devin  un  singur  trup.  Vezi  II  rispetto,...  cit., 
26,  Cf.  Codex  furiş  Canonici,  can.  1061. 

4  Cf.  La  fecondazione  assistita.  Document!  del  Comilato  Nazlonale  per  la  Bio¬ 
etica,  Ufficio  Grafico  deiristituto  Poligrafico  e  Zecea  dello  Stato  presso  ii  Dipartl- 
mento  per  informazioni  e  Teditoria,  Roma  1996,  p.  10.  i 

Tehnicile  de  fecundare  artificială  pot  fi  împărţite  în  minore  şi 
majore,  în  funcţie  de  modul  în  care  sunt  implicaţi  soţii,  sau  în  relaţie 
cu  complexitatea  metodelor.  Se  face  recurs  la  tehnicile  majore  când 
acestea  reprezintă  unicul  tratament  posibil  al  sterilităţii,  sau  când  mo¬ 
dalităţile  terapeutice  obişnuite,  după  un  timp  raţional  de  aşteptare  şi 
o  corectă  evaluare  a  vârstei  femeii,  nu  au  avut  succes. 

Tehnicile  minore  sunt: 

—  însămânţare  intracervicală  (ICI  —  Intra  Cervical  Insemination); 

—  însămânţare  intrauterină  (IUI  —  Intra  Uterine  Insemination),- 

—  însămânţare  intraperitonală  (IPI  —  Intra  Peritoneal  Insemi- 
nation); 

—  însămânţare  intrasalpingiană  (ITI  —  Intra  Tubal  Insemination); 

Tehnicile  majore  sunt: 

—  transferarea  gârneţilor  în  salpinge,  realizată  pe  cale  laparosco- 
pică  (GIFT-Gamete  Intra  Fallopian  Transfer); 

—  transferarea  gârneţilor  în  salpinge  realizată  pe  cale  transvagi- 
nală  (TOST-Tubal  Ovocyte  and  Spermatozoa  Transfer); 

—  transferarea  gârneţilor  în  uter  (GIUT-Gamete  Intra  Uterine 
Transfer); 

—  Low  Tubal  Oocyte  Transfer  (LTOT); 

—  fecundaţie  în  «vitro»  şi  transferarea  embrionului  în  uter  (FIVET - 
Fertilization  In  Vitro  and  Embryo  Transfer); 

—  fecundaţie  în  «vitro»  şi  transferarea  zigoţilor  în  salpinge  (ZIFT 
—  Zigote  Intra  Fallopian  Transfer); 

—  fecundaţie  în  «vitro»  şi  transferarea  intrasalpingiană  a  „pre- 
embrionului"  (PRETT); 

—  fecundaţie  în  «vitro»  şi  transferarea  intrasalpingiană  în  stadiul 
pronuclear  (PROST  )• 

—  fecundaţie  în  «vitro»  şi  transferarea  embrionilor  în  salpinge 
(TET  —  Tubal  Embryo  Transfer); 

—  microinjecţie  intracitoplasmatică  de  spermatozo  zi  şi  transfe¬ 
rarea  embrionilor  astfel  obţinuţi  în  salpinge  sau  în  uter  (SUZI  —  Sub 
Zona  Insemination); 

—  injecţie  intracitoplasmatică  de  spermatozoizi  şi  transferarea 
embrionilor  astfel  obţinuţi  în  uter  (ICSI  —  Intrai  Cytoplasmatic 
Sperm  Injection); 

—  recoltarea  chirurgică  de  spermatozoizi  direct  din  interiorul 
căilor  genitale  masculine  (MESA  —  Mycrosurgical  Epididymal  Sperma¬ 
tozoa  Aspiration)  şi  succesiva  TET  sau  FIVET  sau  SUZI  sau  ICSI; 

—  matern  tate  surogată. 

Prin  tehnicile  FIVET,  ZIFT,  TET,  SUZI,  PRETT,  PROST  şi  ICSI 
fecundarea  se  produce  în  afara  organismului  matern. 

Toate  tehnicile  mai  sus  înşirate  pot  să  fie  efectuate  utilizându-se 
gârneţii  soţilor  (reproducere  omoloagă)  sau  gameţi/embrioni  donaţi  (re¬ 
producere  eteroloagă).  Este  evident  că  nici  una  dintre  ele  nu  poate 
avea  pretenţia  unei  terapii,  in  sensul  tratării  organelor  bolnave  şi  nu 
au  în  vedere  funcţionalitatea  lor.  Prin  aceste  tehnici  se  instrumentali- 

zează  de  fapt  procreaţia  şi  se  urmăreşte  ocolirea  acestor  organe  cu 
ajutorul  tehnologiei. 

Printre  tratamentele  relative  acestor  practici  putem  enumera: 
metode  de  recoltare,  de  conservare  şi  de  tratare  a  seminţei,  criocon- 
servarea  ovociţilor  şi  superstimularea  ovarică. 

In  general,  sămânţa  este  recoltată  prin  masturbare  în  lipsa  actu¬ 
lui  conjugal.  Deoarece  B  serica  Catolică  respinge  categoric  această 
practică,  în  aproape  toate  tratatele  de  specialitate  din  Occident  este 
amintită  şi  posibilitatea  recohării  ei  în  conex’une  cu/sau  după  unirea 
conjugală.  Microchirurgia  oferă  pos  bilitatea  recoltării  gârneţilor  mascu¬ 
lini  direct  din  epididim  (tehnică  ce  a  dat  până  acum  rezultate  d  ntre 
cele  mai  discordante). 

După  recoltare,  sămânţa  este  supusă  anumitor  tratamente  încer- 
cându-se  realizarea  prin  mijloace  artificiale  a  procesului  natura]  de 
capacitate . 

Sămânţa  este  conservată  deoarece  numărul  cererilor  de  însă- 
mânţări  şi  fecundări  artificiale  omoloage  sau  eteroloage  este  în  con¬ 
tinuă  creştere.  Conservarea  este  posibilă  prin  congelare  şi  este  depusă 
în  bănci  speciale.  Este  relevant  pentru  noi  a  aminti  faptul  că  în  1980 
R.  Grahan  a  fondat  o  bancă  în  caret  este  depozitată  sămânţă  recoltată 
numai  de  la  deţinători  de  premii  Nobel.  El  declară  că  a  fondat-o  în 
scop  umanitar:  „o  lume  mai  inteligentă  va  fi  cu  siguranţă  o  lume  mai 
bună  decât  cea  actuală'1.  Aceste  bănci  fac  posibilă  şi  însămânţarea  ori 
fecundarea  în  «vitro»  post  mortem. 


Experienţa  franceză  şi  cea  belgiană  spun  că  donatorii  sunt  recru¬ 
taţi  dintre  donatorii  de  sânge  sau  dintre  studenţi.  Din  aceştia  25%  sunt 
-dispuşi  să  colaboreze.  Aceia  care  refuză  invocă  motive  de  natură  mo¬ 
rală  sau  juridică,  însă  de  cele  mai  multe  ori  emoţionale:  refuză  să  ge¬ 
nereze  naşterea  unui  copil  pe  care  nu-1  vor  cunoaşte  niciodată.  O  altă 
obiecţie,  des  întâlnită,  este  motivată  de  expresia  fricii  că  fiii  astfel  con¬ 
cepuţi  pot  să  săvârşească  inconştient  incest.5 

Stimularea  sau  «suprastimularea»  ovarică  constituie  o  etapă  fun¬ 
damentală  în  cadrul  tehnicilor  de  fecundare  artificială  aşa  zise  majore. 
Ea  poate  să  fie  utilizată  chiar  şi  în  ciclurile  de  însămânţare  artificială 
{«hiperstimulare  controlată»). 

Utilitatea  provocării  unei  creşteri  foliculare  multiple  derivă  de  la 
observaţia  că  procentajul  de  gravidanţe  (sarcini),  creşte  în  mod  sem- 
nif.cativ  în  funcţie  de  numărul  de  embrioni  sau  de  ovociţi  transferaţi.6 


însămânţarea  artificială 

Una  dintre  cele  mai  cunoscute  tehnici  de  însămânţare  artificială 
•este  realizată  prin  transferarea  intrasalpingiană  a  gârneţilor  (GIFT),  în 
situaţia  în  care  sterilitatea  este  cauzată  de  improbabila  sosire  a  sper¬ 
matozoizilor  la  trompele  uterine.  Această  tehnică  prevede  provocarea 
pe  cale  farmaceutică  a  supraovulaţiei,  recoltarea  mai  multor  ovociţi 


5  Cf.  A.  R.  Lufio  şi  R,  L.  Mond^jar,  La  fecondazione  «In  vilro»  aspelti  medici 
•e  morali,  Cittâ  Nu  ova  Editrice,  Roma  1986,  p.  18 — 23. 

6  Criocouservarea  ovociţilor  rămâne  deocamdată  o  realitate  experimentală. 

maturi,  recoltarea  şi  tratarea  seminţei  şi  transferarea  contemporană  a 
gârneţilor  în  fiecare  salpinx  cu  ajutorul  unui  cateter.  Fecundaţia  se 
produce  în  vivo ,  adică  în  interiorul  organismului  feme  i.  Gârneţii  sunt 
separaţi  de  o  bulă  de  aer,  în  acest  fel  fecundarea  se  produce  numai  în 
momentul  în  care  spermatozoizii  şi  celulele  ou  sunt  libere  în  interiorul 
salpinxului. 

Fecundarea  in  vitro  urmată  de  transferul  de  embrioni  (FrVET) 

Cei  ce  lucrează  la  programul  FIVET  aşează  originea  acestei  prac¬ 
tici  în  tentativa  cercetătorilor  de  a  rezolva  problema  sterilităţii  sal¬ 
pinxului,  recunoscută  ca  şi  cauza  majoră  a  infertilităţii  cuplurilor.  Ei 
văd  în  fecundarea  extracorporală  rezolvarea  acestui  tip  de  sterilitate. 

Fertilizarea  în  vitro ,  când  este  folosită  ca  şi  tehnică  clinică,  este 
în  mare  măsură  indicată  pentru  rezolvarea  cazurilor  de  ocluzie  a  sal¬ 
pinxului.  Insă  cazurile  cele  mai  frecvente  de  ocluzie  a  salpinx  ului, 
adică  un  procentaj  de  90%,  se  datorează  avorturilor  precedente,  folo¬ 
sirii  steriletului  ca  şi  dispozitiv  contraceptiv  şi  bolilor  transmise  pe 
cale  sexuală.  Am  spus  „când"  deoarece  există  cercetători  care  văd  în 
FIV  şi  în  cercetarea  relativă  acesteia  un  interes  prevalent  ştiinţific,  le¬ 
gat  de  recentele  studii  asupra  ADN-ului  recombinat,  asupra  infirmi¬ 
tăţilor  ereditare  etc.,  Prezentăm  în*acest  sens  două  opinii:  a  lui  P.  Berg, 
premiul  Nobel  în  chimie  şi  a  doctorului  Edwards,  pionierul  mondial  al 
FiVET.  Primul  afirmă:  „Problemele  etice  care  au  fost  ridicate,  în  oare¬ 
care  sectoare,  asupra  acestor  strategii  vor  purta  cu  siguranţă  conf  izie 
in  jurul  perspectivelor  ştiinţifice  şi  medicale  cu  care  vor  trebui  să  se 
confrunte...  Dar  este  necesar  să  mergem  înainte,  Tehnologiile  ADN- 
ului  recombinat  ne-au  furnizat  un  nou  şi  puternic  instrument  pentru  a 
face  faţă  problemelor  care  au  pus  în  mare  dificultate  omul  în  cursul 
atâtor  secole.  Eu  cel  puţin  nu  mă  sustrag  acestei  provocări".  Doctorul 
Edwards  atinge  direct  miezul  problemei:  „In  unele  laboratoare,  ovuli 
preovulatori  sunt  recoltaţi  de  la  femei  care  sunt  conştiente  că  nu  sunt 
sterile.  Aceşti  ovuli  sunt  recoltaţi  şi  fecundaţi  în  vitro  fără  nici  o  in¬ 
tenţie  de  a  implanta  ulterior  aceşti  embrioni  în  uter  —  aceştia  sunt 
folosiţi  numai  în  scopuri  de  cercetare,  supuşi  observaţiei  ştiinţifice  şi 
experimentelor.  Aceştia  nu  sunt  embrioni  de  rezervă  deţinuţi  în  cli - 
nicile  care  tratează  infertilitatea  cu  ajutorul  conceperii  în  vitro ,  deoa¬ 
rece  sunt  utilizaţi  asemenea  embrionilor  animali  in  cercetare ...  Eu 
cred  că  beneficiile  care  se  pot  obţine  depăşesc  orice  fel  de  obiecţie 
făcută  studiului  embrionilor  în  vitro  ...  şi  cred  că  necesitatea  de  a  cu- 
cunoaşte  este  mai  importantă  decât  respectul  datorat  unui  embrion 
precoce".7 

In  cazul  în  care  o  familie  alege  alternativa  FIVET  in  vederea 
procreării,  numărul  embrionilor  aduşi  la  viaţă  în  afara  corpului  ma- 

7  Cf.  Cf.  A.  R.  Luno  şi  R.  L.  Mond^jar,  La  fecondazione  «in  vitro»  cit.,  p. 
12 — 13.  C  .  A  Serra,  Interrogativi  eticî  dell  'ingegneria  genetica,  In  Medicina  e  mo¬ 
rale,  3(1984).  Cf.  P.  Berg,  Dissection  and  reconstruction  of  genes  and  chromosomes. 
in  Scienc»  213  (1981),  p.  296 — 303;  şi  Cf.  R  G.  Edwards,  The  eth  cal,  scientific  and  me¬ 
dical  implications  of  human  conception  «in  vitro»,  în  C.  Chagas,  Modern  Biological  Expe- 
rimentation  Pontilicia  Accademia  delle  scienze,  Cittâ  del  Vaticano  1984,  p.  193 — 249 

mei  variază.  Numărul  optim  necesar  unei  tentative  este  considerat  de 
trei  sau  patru,  însă,  adesea,  numărul  acestora  este  mai  mare. 

Din  cele  spuse  până  acum  putem  să  tragem  concluzia  că  moţi* 
vaţiile  originare  ale  programului  FIV  sunt  în  principal  două:  o  aşa- 
zisă  «tratare  a  sterilităţii»  (FIVET)  şi  interesul  ştiinţific  ce  îl  repre¬ 
zintă  embrionul  adus  la  viaţă  «în  vitro»  pentru  cercetare  în  domeniiler 
genetică,  embriologie  şi  medicină  (FIV  doar  în  scopuri  de  cercetare,, 
chiar  dacă  acestea  nu  au  nici  o  acoperire  legală). 

Mamele  substitutive 

Este  o  procedură  indicată  în  situaţia  unui  cuplu  cu  gârneţi  nor* 
malif  dar  când  femeia  din  cauza  unor  malformaţii  ale  uterului  sau  a 
extirpării  acestuia  datorită  unei  patologii  precedente,  nu  poate  să  poarte 
sarcina.  Aceste  femei  au  nevoie  de  pântecele  altor  femei  care  pot 
purta  sarcina  la  termen.  Din  punct  de  vedere  genet  c  copilul  va  fi  al 
cuplului,  mama  purtătoare  făcând  doar  o  demonstraţie  de  solidaritate, 
un  „gest  umanitar11,  fără  pretenţia  unei  recompense  din  punct  de  ve¬ 
dere  economic,  astfel  ca  mama  genetică  şi  cea  purtătoare  să  aibă  ace¬ 
laşi  rang  şi  demnitate.  Insă  datele  indică  că  «mamele  substitutive» 
sunt  adesea  «utere  închiriate»  cu  preţuri  care  oscilează  în  func* 
ţie  de  caz.  Există  chiar  agenţii  de  «mame  substitutive»;  este  vor¬ 
ba  despre  o  instrumentalizare  comercială  a  maternităţii.  Se  tra¬ 
tează  în  mod  instrumental  şi  comercial  o  realitate  care  este  profund 
înrădăcinată  în  personalitatea  morală,  afectivă  şi  fizică  a  feme  i,  ale 
cărei  influenţe  asupra  dezvoltării  pre  şi  post-natale  a  copilului  nu  sunt 
încă  uşor  de  precizat.  Nu  se  poate  neglija  nici  gravitatea  eventualelor 
conflicte  succesive  psihologice  şi  afective  post-natale.  Au  existat  ca¬ 
zuri  în  care  «mamele  substitutive»  au  refuzat  să  cedeze  «mamelor  ge¬ 
netice»  copilul  pe  care  l-au  purtat  în  pântece  timp  de  nouă  luni  şi  au 
existat  «mame  genetice»  care  s-au  dovedit  în  momentul  naşterii  inca* 
pabile  de  a  accepta  fiul  dorit  cu  atâta  ardoare. 

Nu  trebuie  să  uităm  nici  situaţiile  în  care  s-au  născut  copii  cu 
grave  malformaţii,  aceştia  fiind  refuzaţi  atât  de  o  parte  cât  şi  de  alta. 
Situaţie  în  care  „în  mod  evident  copilul  nou  născut  a  fost  o  victimă, 
şi  un  instrument  de  câştig  economic  pentru  unii,  de  satisfacere  afec¬ 
tivă  pentru  alţii". 

Pentru  a  evita  astfel  de  situaţii  cu  grave  consecinţe  juridice,  se 
studiază  şi  se  fac  experimente  asupra  posibilităţii  utilizării  uterelor  de 
cimpanzei;  experimente  ce  au  drept  ţintă  finală  crearea  uterului  artifi¬ 
cial.  Edwards,  de  exemplu,  a  cerut  autorizaţia  de  a  transplanta  em¬ 
brioni  umani  într-o  femelă  de  porc  sau  de  iepure. 

Problema  «embrionilor  supranumerari » 

Dat  fiind  faptul  că  tehnica  FIVET  este  alcătuită  dintr-o  succesiu¬ 
ne  de  etape  şi  proceduri  complicate,  costul  ei  este  foarte  ridicat.  Acesta 
este  unul  dintre  motivele  pentru  care  se  transferă  simultan,  în  uter,  unt 

număr  de  până  la  patru  embrioni,  conservându-se  în  acelaşi  timp,  prin 
congelare,  un  alt  număr  de  rezervă.  Se  evită  astfel,  în  cazurile  de  in¬ 
succes,  repetarea  laparoscopiei  pentru  recoltarea  ovulelor  şi  riscurile 
corelate  anesteziei.8 

Crioconservarea  embrionilor  comportă  întreruperea  maturării  em- 
brionale  şi  poate  fi  utilizată  în  programele  de  donare  evitându-se  ri¬ 
guroasele  şi  extrem  de  greu  realizabile  sincronizări  între  „donatoare“ 
şi  „primitoare"  în  situaţia  donării  de  ovule. 

Congelarea  embrionilor  a  generat  în  mod  automat  existenţa  „băn¬ 
cilor  de  embrioni  umani";  gravitatea  problemelor  de  natură  morală  ri¬ 
dicate  de  existenţa  acestora  este  lesne  de  înţeles.  Este  de  ajuns  să 
privim  această  realitate  doar  din  perspectiva  juridică  pentru  a  realiza 
dimensiunea  monstruozităţii  ei:  soarta  embrionilor  este  decisă  sau  ră¬ 
mâne  nedecisă  în  funcţie  de  acordul  sau  dezacordul  dintre  soţi;  soarta 
lor  trebuie  să  fie  decisă  prin  testament  în  cazul  morţii  unuia  dintre 
soţi*  când  nu  se  mai  doreşte  transferarea  lor  în  uter  sau  când  aceasta 
nu  mai  este  realizabilă,  au  părinţii  dreptul  că  decidă  moartea  sau  do¬ 
narea  lor  unui  cuplu  steril? 

Producerea  mai  multor  embrioni  are  următoarele  grave  conse¬ 
cinţe  practice:  un  număr  ridicat  de  embrioni  netransferaţi;  un  număr 
ridicat  de  avorturi9,  înainte  de  transfer;  un  număr  mare  de  avorturi 
provocate  după  transfer;  un  mare  număr  de  avorturi  datorat  proceduri¬ 
lor  de  decongelare  (astăzi  posibilitatea  de  a  readuce  la  viaţă  embrio¬ 
nii  congelaţi  oscilează  între  60  şi  75%);  un  număr  mare  de  embrioni 
congelaţi  existenţi  astăzi  în  băncile  de  embrioni  din  lume  şi  care  au 
o  soartă  incertă;  posibilitatea  de  a  dispune  de  «embrioni  supranume- 
rari»  şi  de  a-i  conserva  prin  congelare  a  deschis  porţile  folosirii  em¬ 
brionilor  în  experimente,  în  industrie  (în  special  pentru  realiza¬ 
rea  anumitor  produse  cosmetice)  şi  în  anumite  practici  clinice. 

Iată  ce  declara  deputatul  Geyselings  în  parlamentul  belgian  la 
data  de  23  ianuarie  1986:  „cu  toţii  o  ştim:  femei  însărcinate  care  nu-şi 
doresc  copiii  sunt  plătite  pentru  a  prelungi  sarcina  până  în  a  şasea, 
dacă  nu  a  şaptea  lună,  pentru  a  putea  oferi  cercetării  ştiinţifice  şi  in¬ 
dustriei  de  cosmetice  un  făt  cât  mai  bine  dezvoltat  cu  putinţă.  Comer¬ 
ţul  internaţional  este  un  dat  de  fapt".10 

Opinii  ale  «diasporei  ortodoxe»  de  limbă  engleză 

Pr  mul  reprezentant  al  «diasporei  ortodoxe»  care  intră  în  dezba¬ 
terile  privitoare  la  valorile  morale  puse  in  joc  de  tehnicile  de  pro¬ 
creare  artificială  este  Stanley  S.  Harakas.  exponent  al  teologiei  orto- 


8  Probabilitatea  de  succes  de  gravidanţă  In  situaţia  în  care  se  transferă  în 
uter  un  singur  embrion  este  de  11%.  Procentajul  creşte  progresiv,  poate  atinge  38%, 
când  se  transferă  simultan  patru  embrioni.  Cf.  A.  R.  Luno  şi  R.  L.  Mondejar,  La 
fecondazione  «in  vitro»,  cit.,  p.  33. 

9  Practica  F1VET  a  lărgit  înţelesul  cuvântului  „avort-:  prin  avort,  azi,  nu  se 
înţelege  numai  ucidere  prin  întrerupere  de  sarcină,  ci  şi  provocarea  morţii  voite  sau 
nevoite  a  embrionilor  aduşi  la  viaţă  în  afara  corpului  uman. 

10  Cf.  A.  R.  Luno  şi  R.  L.  Mondejar,  La  fecondazione  «in  vitro»  cit.,  p.  39. 

doxe americane,  care  şi-a  exprimat  punctul  de  vedere  cu  pr  vire  Ia 
această  problemă  cu  ocazia  redactării  capitolului  Eastern  Orthodox 
Christianity  din  Encyclopedia  of  Bioethics/1 

In  af  rmaţiile  sale  preliminare  Harakas  lasă  să  se  înţeleagă  că 
ar  mai  fi  fost  teologi  ortodocşi  care  şi-au  exprimat  opiniile  cu  privire 
la=  tehnicile  de  procreare  art  ficiaîă  însăr  după  cunoştinţele  noastre, 
fapt  confirmat  şi  de  Basilio  Petra  in  articolul  său  dedicat  acestei  pro¬ 
bleme,12  înaintea  lui  Harakas  a  existat  doar  un  teolog  ortodox,  C.  S. 
Konstantinidis,  care  a  scris  un  articol  intitulat  Fecundaţie  artificială  şi 
teologic/3  în  anul  1958.  In  studiul  lui  Konstantinidis  prin  «fecundaţie 
Artificială»  se  înţelegea  doar  «însămânţare  medical  asistată». 


Iată  de  ce  aprobările  sau  dezaprobările  altor  opinii  ortodoxe  fă¬ 
cute  de  Harakas  le  vom  pune  în  legătură  directa  cu  studiul  făcut  de 
Konstantinidis.14  Probabil  aceste  mici  discordanţe  dintre  cei  doi  repre¬ 
zintă  începutul  unei  viitoare  dispute  dintre  unii  teologi  din  ţările  tradi¬ 
ţional  ortodoxe  şi  unii  teologi  ai  «diasporei  ortodoxe»  cu  privire  Ia 
noile  probleme  morale  ivite  în  urma  dezvoltării  capacităţilor  ştiinţifice 
şî  tehnologice  din  domeniul  medicinei. 

In  toate  textele  sale  Harakas  respinge  cu  fermitate  practica  însă- 
mânţării  eteroloage.  El  consideră  că  unitatea  sfântă  a  căsătoriei  este 
ruptă  în  momentul  în  care  materialul  genetic  provine  de  la  o  a  treia 
persoană.  Copilul  trebuie  să  aparţină  din  punct  de  vedere  genetic  celor 
doi  soţi,  altfel,  se  trădează  obligaţia  fidelităţii  conjugale.  O  astfel  de 
procedură  este  condamnată  ca  şi  o  formă  de  adulter  „inacceptabilă  din 
punct  de  vedere  moral",  pe  când  însămânţarea  artificială  a  femeilor 
necăsătorite  este  judecată  desfrânare. 


Autorul  schimbă  tonul  grav  atunci  când  vorbeşte  despre  însămân- 
ţarea  omoloagă.  Pentru  acceptarea  ei,  pune  o  singură  condiţie:  exis¬ 
tenţa  „consensului  şi  cooperării  soţului".  Prin  această  observaţie  res¬ 
pinge  posibilitatea  folosirii  seminţei  conservate  a  soţului  decedat. 


11  Stanley.  S.  Harakas,,  Eastern  Orthodox  Christianity,  In  Encyclopedia  of  Bio- 
ethics,  II,  sub  îngrijirea  lui  W.  T.  Reich,  Georgetown  University,  New  York  19952, 
p.  347 — 355. 

12  „Harakas,  pentru  prima  dată  după  aproape  20  de  ani  reia  discursul  ortodox 
asupra  insămânţării  artificiale'*.  Cf.  Basilio  Petra,  Inseminazione  e  fecondazione  arti¬ 
ficiale  nella  teologia  orlodossa  contemporanea  în  Rivista  di  teologia  morale,  19  (1987) 

p.  45—60. 

13  Chr.  S.  Konstantinidis,  Fecundaţie  artificială  şi  teologie  (în  greacă)  în  Ortho- 
doxia,  33  (1958),  p.  66 — 79,  34  (1959),  p.  36—52.  Ariicol,  care  împreună  cu  următoarele 
texte:  S.  S.  Harakas,  Eastern  Orthodox  cit.r  347 — 355,  text  reluat  cu  o  Introduction  în 
For  the  Health  of  Body  and  SouL  An  Eastern  Orthodox  Introduc/îon  to  Bioethîcs, 
BrooUfine  1980;  ID.,  Contemporary  Moral  Issues  Facing  the  Orthodox  Chiislian, 
Light  and  Life  Publishing  Company,  Minneapolis  1983,  fc8— 92;  1D.,  Christian  Fa‘th 
Concerning  Creation  and  Biology,  în  La  th^ologie  dans  I'Eglise  ef  dans  le  monde, 
Editions  du  Centre  Orthodoxe  du  Patriarcat  Occumenique,  Chambesy-G  nâve  1984, 
p.  226 — 247,  face  obiectul  mai  sus  amintitului  studiu  semnat  de  Basilio  Petră. 

14  Fapt  indicat  de  Harakas  însuşi  în  stud:ul;  Cnstianesîmo  ortodosso  or'entale 
în  Bioetica  e  grandi  religioni  sub  îngrijirea  lui  Sandro  Spinsanti,  Ed.  Paoline,  Milano 
1987,  p.  68.  Este  o  ediţie  revăzută  a  textului  din  1978  şi  tradusă  in  limba  italiană. 

Harakas,  spre  deosebire  de  Konstantinidis,  nu  vede  nimic  imoral 
în  practica  însămânţării  artificiale  cu  condiţia  ca  gârneţii  să  provină 
de  la  soţii  în  viaţă,  condiţie  a  respectării  „fidelităţii  conjugale". 15  Aceas¬ 
ta  nu  ar  fi  altceva  decât  „o  procedură  terapeutică  care  permite  reali¬ 
zarea  unuia  dintre  scopurile  principale  ale  căsătoriei".  Observaţia  că 
copilul  nu  este  conceput  în  urma  unirii  conjugale16  este  respinsă.  El 
consideră  că  dintr-un  punct  de  vedere  ortodox  nu  există  o  relaţie  in¬ 
disolubilă  între  procreare  şi  actul  fizic  al  raportului  sexual. 

Intr-un  studiu  comparativ  al  celor  două  texte  principale,  din  1978. 
şi  1987,  putem  observa  că  în  primul,  argumentul  artificialităţii  proce¬ 
durii  este  considerat  irelevant,  dar  totuşi  i  se  acordă  o  certă  importanţă 
observaţiei  că  însămânţarea  artificială  separă  «baby-making»  de  «lo- 
ve-making»,  care  este  modul  de  a  marca  unitatea  spirituală  şi  corpo¬ 
rală  a  căsătoriei.  In  al  do  lea,  în  schimb,  importanţa  realizării  funcţiei 
reproductive  în  cadrul  căsătoriei  pare  să  aibă  o  evidentă  supremaţie.. 
In  această  situaţie,  dacă  este  aşa,  avem  de  a  face  cu  o  teologie  pu¬ 
ternic  influenţată  de  factori  externi. 

Despre  FIV  în  primul  text  a  scris  puţin  —  primul  «copil  eprubetă», 
Louise  Brown,  fiind  născut  abia  în  1978  —  şi  a  urmat  acelaşi  clişeu  de 
gând  re:  respinge  fecundaţia  «în  vitro»  eteroloagă  şi  lasă  deschisă 
poarta  fecundării  «în  vitro»  cu  gârneţii  proveniţi  de  la  soţi:  „pare  a 
fi  coerent  a  considera  că  dacă  sperma  şi  ovulul  provin  de  la  soţ  şi 
soţie,  şi  soţia  poartă  sarcina  până  la  capăt,  astfel  de  proceduri  nu  ar 
fi  de  refuzat.  In  schimb,  recoltarea  de  ovule  de  la  donatoare  anonime 
şi  transferarea  unui  ovul  fecundat  într-o  mamă  adoptivă  care  să  poarte 
sarcina  în  continuare,  ar  ataca  integritatea  căsătoriei  şi  relaţia  mamă- 
f.u". 

în  ce  priveşte  «embrionii  supranumerari»  şi  inevitabila  lor  dis¬ 
trugere  procedurală,  după  părerea  autorului,  în  sânul  Ortodoxiei  ar 
exista  două  atitudini  distincte:  prima,  a  majorităţii  ortodocşilor,  care 
o  consideră  avort,  a  doua,  a  minorităţii,  ar  susţine  că  pentru  a  putea* 
vorbi  despre  avort  ar  fi  necesară  pătrunderea  embrionului  în  mucoasa 
uterului  (circa  două  săptămâni  de  la  concepţie),  sau  cel  puţin  transfe¬ 
rarea  lui  din  vitro  în  uter.  Logica  acestui  raţionament  ar  fi  simplă:  nu¬ 
mai  aceasta  ar  fi  modalitatea  prin  care  un  embrion  in  vitro  ar  avea 
şanse  reale  să  supravieţuiască. 

Ne  este  extrem  de  greu  să  identificăm  exponenţii  celor  două 
teorii  dat  fiind  faptul  că  Harakas  însuşi  ser  e  în  textul  din  1987  ca 
„scriitor. i  ortodocşi  nu  s-au  ocupat  de  practicile  de  fecundare  artifi¬ 
cială". 

în  anul  1983  autorul  tratează  mai  pe  larg  această  temă17.  Poziţia 
lui  este  exprimată  mai  clar:  consideră  «embrionii  supranumerari»  pier¬ 
duţi  sau  distruşi,  o  formă  de  avort,  un  fel  de  „ucidere  a  unei  vieţi  po- 


15  S.  Harakas,  Heallh  and  Medicine  in  the  Eastcrm  Orthodox  Tradition,  Cross*- 
road.  New  York  1990,  p.  142.  ID.,  Cristianesimo,  cit.,  67. 

16  Obiecţie  exprimată  în  po7iţia  oficială  a  Bisericii  Catolice. 

17  Harakas,  Coniemporary  cit.,  p.  88 — 92. 

tenţiale*18.  El  foloseşte  în  permanenţă  expresia  „ovule  fertilizate*  şi 
niciodată  aceea  de  embrioni  sau  «embrioni  supranumerari»,  expresie 
care  este  mai  degrabă  ambiguă  şi  care  Iasă  loc  discuţiilor  asupra  va¬ 
lorii  vieţii  umane  în  faza  ei  iniţială.  Totuşi,  pentru  situaţia  incertă  a 
acestor  „vieţi  potenţiale"  autorul  consideră  că  Biserica  Ortodoxă  nu 
trebuie  să  încurajeze  pe  credincioşii  săi  să  facă  o  asemenea  alegere  in 
vederea  procreării  şi  avertizează  asupra  potenţialelor  daune  pe  care 
le-ar  putea  suferi  copiii  născuţi  cu  ajutorul  acestor  tehnici  precum  şi 
pericolul  de  a  se  forma,  în  urma  acestor  practici,  o  mentalitate  ce  ar 
putea  fi  desemnată  ca  şi  un  posibil  „pas  care  dezumanizează  viaţa  şi 
care  separă  atât  de  dramatic  relaţiile  personale  ale  cuplului  căsătorit 
de  sarcină". 

Respinge  în  termeni  categorici  tehnicile  care  implică  folosirea 
unei  mame  substitutive  deoarece:  „această  procedură  este  contrară 
eticii  ortodoxe  cu  privire  la  relaţia  specială,  naturală,  spirituală  şi  emo¬ 
ţională  care  există  între  mamă  şi  copil  în  timpul  sarcinii*1. 

Respinge  şi  posibilitatea  folosirii  uterului  artificial,  considerân- 
du-1  împotriva  naturii,  fiind  în  realitate  „o  tristă  tentativă  a  creaturii 
de  a  imita  funcţia  unică  a  Creatorului...  O  negare  a  plenitudinii  ex  s- 
tenţei  noastre  fizice  sfinţită  prin  întruparea  Domnului  nostru  şi  con¬ 
sacrată  slujirii  lui  Dumnezeu  în  toate  aspectele  sale,  cuprinse  fiind 
funcţiile  sexuale  şi  reproductive".  Folosirea  uterului  artificial  sau  a 
unei  «mame  substitutive»  pune  sub  semnul  întrebării  identitatea  co¬ 
pilului;  iar  cu  privire  la  prima  situaţie  adaugă:  „trebuie  să  menţinem 
sfinţenia  pântecelui  matern  dacă  dorim  să  păstrăm  pe  deplin  umanita¬ 
tea  noastră". 

Un  alt  ortodox,  părintele  John  Breck,  reprezentant  al  diasporei 
americane,  intră  în  această  dezbatere  prin  intermediul  a  două  texte: 
unu!  în  anul  1988  şi  altul  în  1995. 19  în  cel  de-al  doilea  încearcă  să  ar¬ 
gumenteze  un  punct  de  vedere  ortodox  cu  privire  la  confruntările  de 
opinii,  teologice  şi  ştiinţifice,  în  jurul  distincţiei  dintre  «pre-embrion» 
şi  embrion.  Breck  este  primul  ortodox  care  priveşte  problema  fecun- 
daţiei  artificiale  din  această  perspectivă,  fapt  de  care  este  pe  deplin 
conştient:  „după  cunoştinţele  mele,  nu  au  fost  publicate  opinii  cu  pri¬ 
vire  la  starea  morală  a  embrionului  înainte  de  pătrunderea  lui  în  mu¬ 
coasa  uterului,  nici  de  către  autoritatea  Bisericii,  nici  de  către  gene¬ 
ticieni  sau  embriologi  ortodocşi".  j 

Cred  că  înţelegerea  punctului  său  de  vedere  cu  privire  la  această 
distincţie  ne  va  ajuta  pe  de  o  parte  să  înţelegem  mai  bine  opiniile  sale 


18  „Killing  of  potenţial  life  abortion".  Cf.  S.  Harakas,  Contemporary  cit,,  p.  90. 
Prin  această  expresia:  „viaţă  potenţială"  se  defineşte  azi  in  limbajul  embriologiei  şi 
conceplu!  de  «pre-embrion»;  asupra  acestei  probleme  vom  reveni  puţin  mai  târziu. 

19  John  Breck,  Blo-Medlcal  Technology:  of  the  Kingdom  or  ol  the  Cosmos?,  în 
St.  Vladimir's  Theological  Ouarterly,  1  (1988),  p.  5 — 26;  text  tradus  in  limba  franceză 
de  Herrade  Hemmerd  rger  Technologies  biomedicales:  du  Royaume  ou  du  Cosmos?  in 
Contacts,  175  (U96),  p.  205—225;  1D.,  Procreation  and  «The  Beginnlng  of  Liie*,  in  St. 
Vladimir's  Theological  Ouarterly,  3  (1995),  p.  215 — 232. 

asupra  procreării  med'cal  asistate,  pe  de  alta,  considerăm  că  acesta  ar 
fi  un  pasaj  logic  în  succesiunea  etapelor  studiului  nostru.  Iată  de  ce  nu 
vom  prezenta  textele  lui  Breck  în  ordinea  cronologică  a  apariţiei  lor. 

Embriologii  britanici  au  lansat  distincţia  dintre  «pre-embrion»  şi 
embrion.  Prima  entitate  ar  exprima  concepţia  ca  pe  un  proces  lung  de 
aproximativ  două  săptămâni,  până  în  momentul  pătrunderii  embrio¬ 
nului  în  mucoasa  uterului,  timp  în  care  nu  s-ar  putea  vorbi  despre  o 
viaţă  individuală  ci  doar  despre  existenţa  unei  mase  de  celule  nedife- 
renţiate,  începând  cu  unica  celulă,  zigotul,  şi  până  la  apariţia  ţesutului 
primitiv.  Scopul  cu  care  s-a  făcut  această  distincţie  este  evidenţiat 
foarte  bine  de  Breck:  „cu  cât  mai  mult  separăm  începutul  vieţii  de 
momentul  fert  lizării,  cu  atât  mai  mult  se  măresc  posibilităţile  pentru 
avort,  infanticid  şi  experimente  embrionare"20.  După  opinia  celor  care 
îmbrăţişează  această  teorie,  pătrunderea  „ovalului  fert  lizat"  în  mu¬ 
coasa  uterului  ar  distinge  trecerea  de  la  starea  de  «pre-embrion»  la 
cea  de  embrion,  trecerea  de  la  o  existenţă  potenţială  la  o  existenţă 
umană  actuală21.  In  aceste  condiţii,  întreruperea  sarcinii  în  stadiul  de 
«pre-embrion»  nu  ar  mai  fi  considerată  avort,  viaţa  «pre-embrionului» 
nu  se  mai  poate  bucura  de  respectul  şi  de  consideraţia  unei  vieţi  ome¬ 
neşti,  păcatul  distrugerii  ei  nu  ar  depăşi  în  gravitate  păcatul  folosirii 
unui  mijloc  contraceptiv. 

Breck  afirmă  în  legătură  cu  această  problemă  învăţătura  antro¬ 
pologică  tradiţională  a  Bisericii  Ortodoxe:  viata  există  din  momentul 
concepţiei;  şi  coordonatele  acestui  studiu  se  înscriu  pe  linia  efortului 
lui  Breck  de  a  da  un  „fundament  teologic  solid  faptului  biologic". 

Argumentul  ştiinţific  al  acelora  care  acceptă  „distincţia"  se  ba¬ 
zează  pe  aparenta  nediferenţiere  a  blastomerilor  şi  pe  faptul  că  fie¬ 
care  celulă  „din  masa  de  celule  nediferenţiate"  ale  morulei  conţine  în 
ea  însăşi  capacitatea  potenţială  de  a  se  dezvolta  într-un  individ  Întreg. 
Ei  consideră  că  numai  pătrunderea  „ovulului  fertilizat"  în  mu¬ 
coasa  uterului  şi  primirea  informaţiei  genetice  din  partea  mamei 
îl  fac  unic  şi  capabil  de  a  se  dezvolta  într-un  adevărat  embrion.  In  fa¬ 
voarea  argumentului  lor  aduc  şi  observaţia  că  «pre-embrionul»  se 
poate  divide  sau  rupe  în  două  entităţi  genetice  identice,  fiind  posi¬ 
bilă,  foarte  rar  însă,  chiar  şi  o  reunificare  ulterioară  într-o  singură  in¬ 
dividualitate.  La  toate  acestea  se  adaugă  fenomenul  deosebit  de  trist 
al  pierderii  (wastage),  în  perioada  de  două  săptămâni,  de  până  la  două 
treimi  din  numărul  de  „celule-ou  fecundate"  prin  avortul  spontan  (fără 
ca  mama  să  fie  conştientă  de  aceasta),  sau  prin  refuzul  acestora  din 
partea  uterului. 

Primul  argument  este  discordant  cu  descoperirea  geneticianului 
Jerome  Lejeune,  care  se  bucură  de  o  recunoaştere  mondială  pentru 
descoperirea  sindromului  Down.  Acesta  a  descoperit  că  cei  23  de  cro¬ 
mozomi  ai  gârneţului  feminin  şi  ai  celui  masculin  nu  sunt  identici  şi  că 


20  J.  Breck,  Procreation,  cit.,  p.  228. 

21  Aceste  afirmaţii  aruncă  o  lumină  şi  asupra  formulărilor  ambigue  ale  lui 
Harakas. 

fiecare  cromozom  al  gârneţului  feminin  şi  masculin  dau  zigotului  o  in¬ 
formaţie  unică,  şi,  de  asemenea,  că  o  compoziţie  de  metil  (CH3)  la 
baza  piramidală  a  ADN-uîui  are  efectul  de  a  neutraliza  sau  de  a  su¬ 
prima  o  anumită  activitate  a  genei  astfel  încât  prin  fiecare  diviziune 
succesivă  celulele  devin  tot  mai  diferite.  Această  descoperire  îl  deter¬ 
mină  pe  Lejeune  să  exclame:  „oul  fecundat  este  cea  mai  specializată  ce¬ 
lulă  sub  soare''.  Ea  conţine  toată  informaţia  necesară  pentru  a  produce 
viaţa  umană,  „Formula  primară"  a  vieţii  umane  este  derivată  din  ali¬ 
nierea  materialului  cromozomic  în  nucleul  celulei  originale. 

Insă  adaugă  foarte  corect  Breck,  nici  măcar  o  eventuală  negare 
ulterioară  a  acestei  descoperiri  a  lui  Lejeune  de  către  embriologie  nu 
va  putea  influenţa  sau  schimba  convingerea  ortodoxă  că  viaţa  umană 
începe  odată  cu  concepţia,  adică  cu  fecundarea.  Această  a'itudine  nu 
este  rezultatul  unei  încăpăţânări  conservatoare  sau  tradiţionaliste,  ci 
provine  din  incontestabila  evidenţă  că  un  singur  suflet  uman,  divina 
dispoziţie  a  dinamicii  animării,  este  prezentă  în  noi  chiar  din  primul 
moment,  când  pronucleii  spermei  şi  a  ovocitelor  produc  împerecherea 
pentru  a  forma  zigotul.  Iată  de  ce  nu  se  poate  face  nici  o  afirmaţie 
pertinen4ă  cu  privire  la  moralitatea  avortului,  la  FIV  sau  experienţe 
asupra  embrionilor  fără  a  face  referire  la  acest  adevăr  fundamental. 

Semnificaţia  expresiei  «formulă  primară»  este  că  chiar  de  la  fe¬ 
cundare,  „embrionul  este  un  individ  definibil  ca  şi  «persoană»,  cu 
drepturi  depline  la  protecţie  legală  totală". 

Pentru  a  ris  pi  orice  formă  de  echivoc  pe  această  temă  autorul 
respinge  conceptul  de  «animare»  folosit  până  acum  pentru  a  se  exprima 
momentul  primirii  sufletului.  Consideră  că  acest  termen  sună  dualistic 
în  urechile  ortodocşilor  şi  că  ar  fi  fondat  pe  o  antropologie  deficitară 
care  lasă  deschisă  discuţia  asupra  «imediatei»  sau  «întârziatei»  ani¬ 
mări.  De  aceea  consideră  că  din  perspectiva  patristică  orientală  „su¬ 
fletul  constituie  chiar  starea  de  persoană  a  individului,  astfel  cineva 
ar  putea  spune  «eu  sunt  suflet»  mai  degrabă  decât  «eu  am  suflet»"22. 

Prin  această  precizare  se  respinge  şi  obiecţia  făcută  cu  privire  la 
posibilitatea  diviziunii  şi  mai  apoi  a  reunificării  „celulelor*'  înainte  de 
pătrunderea  lor  în  mucoasa  uterină,.  Trebuie  să  privim  fiecare  om,  in¬ 
diferent  de  vârsta  sa,  ca  «fiind  suflet»  şi  nu  «posesor  de  suflet»  şi 
Să  admitem  un  dat  ontologic  al  existenţei  noastre:  că  acţiunea  tainică 
a  iubirii  divine  creatoare  se  manifestă  în  mod  determinant  la  crearea 
vieţii  umane,  în  acest  fel  întrebarea  deranjantă,  dacă  acolo  există  un 
suflet  sau  două,  din  această  perspectivă  nu  mai  prezintă  nici  un  fel 
de  dificultate. 

Autorul  defineşte  „sufletul"  prin  cuvintele:  „puterea  dată  de 
Dumnezeu  sau  dynamis  («formula  primară»  a  lui  Lejeune),  care  actua- 


22  Din  articolul  lui  Domînique  Beaufils,  Etements  d'une  r^flexfon  orthodoxe 
sar  l'assistance  medicale  â  la  procr^ation.  In  Conlacts,  175  (1996)»  p.  191,  reiese  că 
Olivier  Clement  a  fost  primul  care  a  interpretat  pasajul  scripturistic  în  care  este 
descrisă  crearea  omului  in  acest  fel,  in  cartea  sa  Questiones  sur  rhorame,  Stock 
1972r  p.  36.  .  , 

zează  în  mod  individual  existenţa  personală  umană.  In  caz  de  reunifi- 
care  acea  identitate  personală  este  exprimată  nu  de  două  existenţe  in¬ 
dividuale  ci  de  una".  * 

In  ceea  ce  priveşte  observaţia  tragicei  pierderi  naturale  a  em¬ 
brionilor,  «avortul  spontan»,’  Breck  o  pune  în  relaţie  directă  cu  pro¬ 
blema  «teodiceiei»  şi  în  raport  intim  cu  Providenţa  Divină.  Face  refe¬ 
rire  la  textul  din  Rom.  5,  12,  „de  aceea,  precum  printr-un  om  a  intrat 
păcatul  în  lume  şi  prin  păcat  moartea,  aşa  şi  moartea  a  trecut  la  toţi 
oamenii,  pentru  că  toţi  au  păcătuit  în  el"  şi  consideră  că  în  accepţiu¬ 
nea  ortodoxă  mesajul  acestui  verset  este:  „ceea  ce  am  moştenit  de  la 
Adam  este  moartea  şi  nu  păcatul“.  Aşadar,  „copiii  nebotezaţi  nu  sunt 
condamnaţi  pentru  eternitate  şi  moartea  embrionilor  prematuri  din 
cauze  naturale,  în  acest  fel,  nu  prezintă  o  dificultate  logică  mai  mare 
decât  moartea  prematură  a  copiilor  datorată  accidentelor  sau  bolilor". 

Este  o  explicaţie  într-adevăr  interesantă,  însă  din  punct  de  vedere 
dogmatic  nu  poate  fi  acceptată  fără  o  oarecare  rezervă.  Cred  că  în 
această  chestiune  autorul  intră  într-o  dezbatere  mult  prea  tehnică  în¬ 
cercând  cu  tot  dinadinsul  să  găsească  o  explicaţie  logico-teologică  unui 
dat  biologic.  Considerăm  că  pierderea  tragică  a  acestor  vieţi  omeneşti 
rămâne  un  mister  de  nepătruns.  Putem  recunoaşte  doar,  în  el,  mişcarea 
dezordonată  a  „naturii  învârtoşate"  aducătoare  de  moarte.  Explicaţia 
nu  poate  fi  găsită  pe  măsura  raţiunii  umane  şi  trebuie  să  fie  încredin¬ 
ţată  tainicului  „raport  intim"  dintre  acesta  şi  Providenţa  Divină. 

Revenind  la  tema  centrală  a  subiectului  nostru,  Breck  consideră 
că  toţi  cei  ce  acceptă  experimentele  asupra  embrionilor  în  favoarea 
ştiinţei,  precum  şi  cei  care  încearcă  soluţii  situaţiilor  dificile  ale  prac¬ 
ticii  pastorale  procedând  la  acceptarea  „distincţiei",  greşesc  şi  nu 
găsesc  nici  o  justificare  din  partea  ştiinţei,  cu  atât  mai  puţin  a  teo¬ 
logiei. 

„Fecundaţia  «în  vitro»  precum  şi  orice  experiment  asupra  em¬ 
brionilor  constituie  manipulare  care  violează  dreptul  individului  la 
protecţie.  Şi,  făcând  abstracţia  de  felul  în  care  a  fost  conceput,  inten¬ 
ţia  de  a  întrerupe  sarcina  în  orice  perioadă  constituie  de  asemenea  un 
act  ilicit  întrucât  împiedică  dezvoltarea  persoanei  umane. . .  Acest  mod 
de  gândire  ridică  probleme  de  substanţă  în  privinţa  moralităţii  proce¬ 
durilor  FIV  sau  avorturilor,  fie  ele  «terapeutice»  ori  de  altă  natură.  Aşadar 
per  oada  de  două  sătpămâni,  ce  era  considerată  o  «fereastră»,  fie 
pentru  facilitarea  reproducerii,  fie  pentru  întreruperea  sarcinilor  ne¬ 
dorite  sau  pentru  a  permite  experienţe  asupra  embrionilor,  recentele 
descoperiri  ale  embrioiogiei  şi  ale  geneticii  au  demonstrat  că  nu 
există". 

In  articolul  său  scris  cu  aproximativ  opt  ani  mai  devreme  Breck 
a  avut  o  poziţie  diferită.  Atunci  scrisese  de  pe  o  altă  poziţie  şi  dezvolta 
teoria  sa  dintr-o  altă  perspectivă.  „întrebarea  fundamentală,  spunea 
el,  este:  trebuie  încurajată  tehnologia  bio-medicală  ca  pe  un  potenţial 
dar  dumnezeiesc  în  vederea  îmbunătăţirii  vieţii  umane  şi  a  valorii  sale. 

sau  trebuie  să  fie  condamnată  ca  şi  o  tentativă  demonică  din  partea 
•omului  de  a  trece  măsura  chipului  său?"23 

In  acest  articol  autorul  încearcă  să  găsească,  într-un  cadru  limitat, 
argumente  în  favoarea  legitimităţii  folosirii  tehnicilor  de  procreare 
artificială.  El  caută  să-şi  fundamenteze  teoria  sa  pe  un  dat  antropolo¬ 
gic  existenţial:  calitatea  sufletului,  imaginea  lui  Dumnezeu  în  om.  Ima¬ 
ginea  lui  Dumnezeu  în  om,  spunea  el,  asigură  omului  trei  condiţii:  de 
auto-ceare,  auto-orientare  şi  realizare  de  sine.  „In  interiorul  anumitor 
limite  definite  omul  este  chemat  să-şi  exercite  stăpânirea  asupra  ori¬ 
ginii  sale,  asupra  activităţii  sale  şi  asupra  menirii  sale  ultime". 

In  acest  context,  în  mod  aproape  automat  şi  aparent  corect,  în¬ 
cearcă  să  descopere  şi  să  aducă  în  prim-plan  importanţa  duhovnicului. 
Această  intenţie  este  introdusă  de  afirmaţia  preliminară  „mai  întâi, 
stă  în  obligaţia  Bisericii  de  a  evita  să  răspundă  cu  uşurinţă  proble¬ 
melor  dificile ...  Ca  şi  în  situaţia  avortului24,  problema  tehnicilor  de 
fecundare  artificială  trebuie  să  fie  rezolvată  dintr-o  dublă  perspectivă: 
tradiţia  Bisericii  şi  circumstanţele  specifice  ale  cuplului. 

Intenţia  lui  Breck  este  evidentă:  invocă  şi  aduce  în  atenţia  noas¬ 
tră  personalitatea  duhovnicului  pentru  a  lăsa  deschisă  posibilitatea  re¬ 
curgerii  la  tehnicile  de  „procreare  asistată".  Conceperea  unei  vieţi 
umane  prin  mijloace  artificiale  ar  putea  fi  licită  atunci  când  duhovni¬ 
cul  consideră  că  este  spre  folosul  şi  spre  b  nele  integral  al  persoanelor 
ce  formează  o  familie.  Responsabilitatea  ar  cădea  pe  umerii  duhovni¬ 
cului  care  luând  notă  de  buna  credinţă  a  soţilor  ar  putea  permite  aces¬ 
tora  o  astfel  de  practică. 

Duhovnicul  ar  trebui  să  îndeplinească  două  condiţii:  să  fie  bine 
informat  asupra  tehnicilor  disponibile,  să  prevadă  consecinţele  poten¬ 
ţiale,  psihice  şi  sp  rituale,  pentru  viaţa  cuplului  şi  ale  copiilor,  şi  sâ 
respecte  valoarea  fundamentală  a  v  etii. 

Pe  de  o  parte,  din  păcate,  autorul  prezintă  aici  o  imagine  dena¬ 
turată  a  duhovnicului,  simpla  folos  re  a  numelui  lui,  modul  şi  contex¬ 
tul  în  care  o  face,  nu  certifică  garanţia  prezenţei  autenticei  tradiţii  or¬ 
todoxe;  pe  de  alta,  îi  scapă  un  amănunt  foarte  important:  mentalitatea 
avorţionistă  care  a  făcut  şi,  după  cum  am  văzut,  face  pos.bilă  tehnica 
procreării  în  vitro. 

Această  situaţie  ne  sugerează  ori  faptul  că  suntem  în  faţa  unei 
contradicţii  in  termeni,  ori  puternica  influenţă  pe  care  o  aveau  în  acel 
moment  opiniile  lui  Harakas  asupra  Iui  Breck25.  Expresia  „fertilizare 
în  vitro"  folosită  aici  de  autor  şi  atitudinea  lui  în  faţa  avortului  amin¬ 
teşte  mai  degrabă  de  ambigua  sintagmă  „ovul  fertilizat"  şi  „viaţă  po¬ 
tenţială"  folosite  de  Harakas.  In  orice  caz,  există  o  prăpastie  de  netre- 


23  J.  Breck,  Bio-medical,  cit.,  p.  5.  * jn 

24  în  prima  parte  a  acestui  articol  abordează  pe  scurt  şi  problema  avortului. 

25  Textele  lui  Harakas  s-au  bucurat  de  o  vastă  primire  in  sânul  «diasporel 
ortodoxe»  americane.  Ele  au  fost  pregătite  şi  expuse  de  Harakas  In  position  papers 
în  cadrul  celui  de-al  25*lea  „Congres  cler-laicat'‘  al  Bisericii  greco-ortodoxe  ameri¬ 
cane  (Atlanta  1980}  şi  «au  fost  primite  fără  obiecţie”.  Cf.  B.  Petra*,  Inserai  nazione, 
cit.,  p.  56. 

cut  între  opiniile  autorului  exprimate  în  1988  şi  cele  exprimate  în  1996, 
atât  în  ceea  ce  priveşte  avortul  cât  şi  tehnicile  de  procreare  artificială, 

•  Am  mai  putea  nota  ca  autorul,  în  acest  articol,  respinge  fecun- 
daţia  şi  însamânţarea  artificială  eteroloagă  şi  le  acceptă  pe  cele  omo¬ 
loage,  condamnă  producerea,  conservarea,  distrugerea  şi  folosirea  em¬ 
brionilor  „supranumerari"26  pentru  experienţe  medicale  şi  comerciale, 
precum  şi  practica  folosirii  «mamei  substitutive»,  pentru  ca  mai  apoi 
să  concludă:  „în  viitor,  cu  ajutorul  harului  divin,  ar  trebui  să  fie  po¬ 
sibilă  eliminarea  genelor  bolnave  în  stadiul  embrionar  şi  practicarea 
chirurgiei  corective  în  uter  şi  asupra  nou-născuţilor  malformati.  Bise¬ 
rica,  ca  şi  instituţiile  publice  sau  private,  trebuie  să  încurajeze  şi  să 
susţină  cercetările  necesare  pentru  perfecţionarea  acestor  tehnici  te¬ 
rapeutice". 

Despre  preţul  plătit  pentru  înfăptuirea  lor  am  vorbit  deja  şi  vom 
mai  vorbi  pe  parcursul  studiului  nostru. 

■ 

Opinii  ale  «diasporei  ortodoxe »  de  limbă  franceză 

După  cunoştinţele  noastre,  primul  reprezentant  al  «diasporei  or¬ 
todoxe»  franceze  care  s-a  ocupat  de  tehnicile  de  procreare  artificială 
este  Olivier  Clement27. 

Tăcerea  teologilor  ortodocşi  în  legătură  cu  aceste  practici  şi  cu 
problemele  de  sexualitate  umană  în  general  capătă  la  acest  autor  un 
fundament  teologic.  „Tăcerea  este  semnificativă",  spune  el,  şi  implică 
pudoare  şi  respect.  Bl  consideră  că  nu  este  propriu  Bisericii  Ortodoxe 
de  a  se  lansa,  în  acest  domeniu,  în  discuţii  detaliate  purtate  într-o  ma¬ 
nieră  juridică  (aluzie  la  felul  în  care  Biserica  Catolică  înţelege  să  tra¬ 
teze  această  problemă).  Clement  rămâne  fidel  unui  principiu  enunţat 
de  patriarhul  Atenagoras:  „nu  mi-a  fost  dat  mie  de  a  face  legi,  ci  nu¬ 
mai  de  a  indica  sensul  vieţii". 

Mai  întâi  aş  vrea  să  subliniez  st  Iul  narativo-discursiv,  pe  alocuri 
extrem  de  convingător  al  acestui  text,  neobişnuit  pentru  a  aborda  ast¬ 
fel  de  subiecte.  Autorul  dedică  aproape  în  exclusivitate  atenţia  sa  pro¬ 
blemei  fecundaţiei  «în  vitro»  omoloage,  deoarece  in  ceea  ce  priveşte 
însamânţarea  intra-corporală  omoloagă  nu  găseşte  nici  o  dificultate  în 
a  o  accepta-  respinge  însă  categoric,  In  ambele  cazuri,  practica  folo¬ 
sirii  gârneţilor  de  la  o  a  treia  persoană.  Acestea  nu  sunt  altceva  decât 
barbarii,  spune  el,  şi  reprezintă  pericolul  instaurării  unei  „adevărate 
biocraţii  a  acţiunilor  tehnicilor  medicale  de  procreare  umană".  „Pro¬ 
gresul  acestor  tehnici  riscă  să  favorizeze  instaurarea  unui  fel  de  to¬ 
talitarism  biologic  la  o  scară  mondială  în  societatea  noastră,  exploa¬ 
tarea  prometeică  sau  mercantilă  a  subiectivităţii  cuplului  şi  în  special 
a  femeii.  Se  observă,  astfel,  apariţia  unei  non-etici  a  dorinţei  sau  mai 
degrabă  a  capriciului,  pe  care  tehnica,  cu  siguranţă,  va  face  totul  pen- 


26  Despre  semnificaţia  expresiei  „embrioni  supranumerari"  vom  vorbi  mal 

târziu. 

27  Olivier  Clement,  Techniques  de  mort,  techniques  de  vie,  in  SOP,  126  (19881 

p.  II. 

tru  a  o  satisface:  „eu  nu  vreau  un  copil,  spune  acum  această  femeier 
fac  avort;  eu  vreau  un  copil,  spune  ea  altă  dată,  vreau  să  fiu  însămân¬ 
ţată  cu  sperma  unui  premiu  Nobel  şi  voi  încredinţa  purtarea  sarcinii 
unei  alte  femei  pentru  a  nu-mi  periclita  cariera,  sau  poate  chiar  unei 
«vaci  purtătoare»...  astfel  încât  copiii  vor  fi  din  ce  în  ce  mai  mult 
proveniţi  din  taţi  necunoscuţi  şi  mame  multiple". 

Articolul  are  un  titlu  foarte  sugestiv,  „Tehnici  de  viaţă,  tehnici 
de  moarte"  şi  face  aluzie  la  avort  şi  la  tehnicile  de  procreare  artifi¬ 
cială.  Este  un  titlu  care  relevă  perfect  caracterul  «schizofrenic»  al  mo¬ 
dului  de  lucru  al  unor  medici  care  într-o  parte  a  laboratorului  lor  pro¬ 
voacă  moarte,  avortul,  în  timp  ce  în  cealaltă,  în  situaţii  aşa  zise  im¬ 
posibile,  promit  provocarea  vieţii  în  virtutea  tehnologiilor  disponibile; 
şi  în  acelaşi  timp  descoperă  caracterul  «schizofrenic»  al  acestor  teh¬ 
nici  însăşi,  FIVET  de  exemplu,  care  pentru  a  aduce  la  viaţă  o  persoană 
ucide  nenumărate  altele.  Această  realitate  mai  este  exprimată  de  autor 
pr'n  cuvintele:  FIVET,  în  realitate,  nu  este  nici  în  totalitate  neagră 
nici  în  totalitate  albă,  ci  mai  degrabă  gri". 

Ce  anume  ar  putea  să  însemne  „griul"?  Cu  siguranţă  nu  este  vorba 
doar  despre  aspectul  substitutiv  al  actului  natural  procreativ  de  care 
face  uz  această  practică.  Clement  respinge  în  mod  categoric  obiecţia 
catolicilor  în  ceea  ce  priveşte  non-naturalitatea  procedurii.  Griul  ar  re¬ 
prezenta  compromisul  dintre  viaţă  şi  moarte.  Şi  pentru  a  înţelege  mai 
bine  semnificaţia  acestei  culori  în  acest  context  cred  că  este  extrem 
de  important  să  ne  oprim  puţin  asupra  opiniei  autorului  în  legătură  cu 
embrionii  supranumerari.  Dacă  se  transferă  toţi  embrionii  aduşi  la 
viaţă,  spune  autorul,  „există  pericolul  unei  sarcini  multiple  cu  toate 
consecinţele  ei;  dacă  se  implantează  doar  un  minimum,  nu  se  ştie  ce 
să  se  facă  cu  embrionii  supranumerari". 

Este  deosebit  de  edificator  pentru  noi  să  observăm  că  Clement 
împarte  embrionii  aduşi  la  viaţă  «în  vitro»  în  două  categorii:  „un  mi¬ 
nimum  necesar"  tehnicii  pentru  a  asigura  o  şansă  de  reuşită  mai  mare, 
adică  embrioni  ce  vor  fi  transferaţi  în  uter,  şi  embrioni  «supranume¬ 
rari»  a  căror  situaţie  este  incertă  (aceşti  embrioni,  dacă  nu  vor  fi  fo¬ 
losiţi  în  alte  scopuri  menţionate  de  noi,  vor  fi  congelaţi  pentru  un 
anumit  număr  de  ani,  după  care  vor  fi,  în  unele  ţări,  în  mod  obliga¬ 
toriu  distruşi  deoarece  legea  acestor  state  prevede  acest  lucru).28  Prin¬ 
tre  insuficienţele  grave  ale  FIVET  omoloage  enumeră  şi  respinge  doar 
practica  aducerii  la  viaţă  a  embrionilor  «supranumerari».  Numărul  de 
doi  sau  trei  embrioni,  introduşi  în  uter  care  vor  fi  distruşi  după  pă¬ 
trunderea  unui  al  treilea/al  patrulea  în  mucoasa  uterului  sunt  numiţi 
un  «minimum  necesar».  Un  «minimum  necesar»  de  vieţi  sacrificate 
pentru  satisfacerea  unui  „nobil"  simţământ  patern.  Aceasta  ar  repre¬ 
zenta  „griul"  de  care  vorbeşte  autorul  nostru. 


28  In  Marea  Britanie  legea  prevede  un  timp  de  conservare  de  cinci  ani,  după 
această  perioadă  aceeaşi  lege  prevede  distrugerea  lor. 

In  această  situaţie  suntem  obligaţi  să  punem  întrebări  cu  pri¬ 
vire  la  valoarea  vieţii  umane  în  primele  zile  ale  apariţiei  ei  conform 
lui  O.  Clement.  Şi  în  tentativa  de  a  lămuri  această  problemă  ne  vedem 
nevoiţi  să  pom  m  de  la  o  afirmaţie  a  acestuia  de  la  începutul  artico¬ 
lului  său.  Nu  este  un  secret  pentru  nimeni  că  Clement  acceptă  folo¬ 
sirea  mijloacelor  contraceptive.  El  exprimă  doar  o  singură  rezervă:  un 
cuplu  cu  mai  mulţi  copii  va  putea  să  recurgă  la  mijloace  contraceptive 
mai  eficace  decât  cel  aprobat  de  catolici  (metoda  «naturală»),  evi¬ 
tând  doar  pe  cele  care  „provoacă  mici  avorturi".  Expresia  «mici  avor¬ 
turi»  sună  la  fel  de  ambiguu  ca  şi  cele  folosite  de  Harakas:  „ovul  ferti¬ 
lizat",  „viaţă  potenţială",  „formă  de  avort"  ş.a.  Cu  alte  cuvinte,  vieţile 
sacrificate  pentru  a  face  posibilă,  sau  a  ridica  şansele  de  reuşită  ale 
acestei  tehnici  nu  sunt  altceva  decât  un  „minimum"  de  „mici  avorturi" 
necesare  spre  binele  integral  al  persoanelor  viitorilor  părinţi.  După 
părerea  sa,  odată  cu  concepţia  există  doar  „posibilitatea  unei  existenţe 
personale",  am  spune  noit  persoană  potenţială.  Iată  de  ce  atunci  când 
Clâment  vorbeşte  despre  binele  integral  al  persoanei  ia  în  considerare 
doar  persoanele  viitorilor  părinţi. 

Odată  devalorizată  viaţa  umană,  în  primele  sale  momente,  auto¬ 
rul  mai  întâmpină  doar  o  singură  dificultate  pentru  acceptarea  FI  VET: 
justificarea  dreptului  persoanei  de  a  sfida  legea  naturală.  El  susţine 
că  „natura  este  creaţia  lui  Dumnezeu,  dar  ea  este  denaturată  prin  că¬ 
dere,  ea  este  înfăşurată  în  moarte  ...  Şi  totul  depinde  de  alegerea  per¬ 
soanelor,  de  situaţia  lor  spirituală,  de  relaţiile  lor.  Persoana  este  un 
salt  în  afara  naturii  , . .  Natura,  prin  păcatul  nostru,  «subjugată  vani¬ 
tăţii»,  vidului,  aşteaptă  eliberarea  sa  de  la  om,  prin  Hristos,  în  Duhul 
Sfânt". 

Pentru  a  înţelege  mai  bine  opinia  lui  Clement  putem  să  mai 
adăugăm  că  el  defineşte  «natura  actului  conjugal»  prin  cuvintele:  „or¬ 
dinea  stabilită  de  Dumnezeu  care  se  exprimă  în  biologie"  şi  operează 
o  distincţie  între  «ordinea  originară»  şi  ordinea  naturală.  Procrearea 
ar  fi  obiectul  celei  de-a  doua  în  timp  ce  determinarea  sexului,  de  exem¬ 
plu,  nu  ar  mai  respecta  polaritatea  bărbat  şi  femeie  ce  ar  face  parte  din 
ordinea  «originară  a  creaţiei»?  prima  ar  putea  fi  încălcată  spre  binele 
integral  al  persoanei,  în  timp  ce  cea  de-a  doua  nu. 

Afirmaţia  autorului:  „persoana  este  un  salt  în  afara  naturii",  nu 
poate  fi  interpretată  în  sensul  unui  dualism  ontologic  ci  acceptată  ca 
şi  realitate  existenţială  şi  consecinţă  a  căderii  în  păcat.  Acest  aspect 
este  pus  foarte  bine  în  relief  în  articolul  său  „Life  in  the  body".^  Arti¬ 
colul  supus  atenliei  noastre  are  mai  degrabă  o  formă  schematică  şi  nu 
are  intenţia  de  a  trata  aspecte  atât  de  delicate  precum  ar  fi  raportul 
natura-persoană,  căile  maturizării  personale  sau  transfigurarea  şi  în- 
dumneze  rea  naturii  umane.  însă  putem,  credem  noi,  să  punem  urmă¬ 
toarele  întrebări:  este  actul  natural  procreativ  doar  o  manifestare  a 

biologicului?  Oare  este  comuniunea  conjugală  un  act  atât  de  sărac  Ln 


29  O.  Clement,  Lile  in  the  Body,  in  The  Ecumenical  Review  2  (1981),  p.  128 — 146. 

semnificaţii  încât  să  poată  fi  pur  şi  simplu  «săltat»?  Oare  este  într-ade- 
văr  spre  folosul»  spre  maturizarea  şi  desăvârşirea  persoanelor  soţilor, 
a  dobândi  fii  şi  fiice  chiar  cu  preţul  uciderii  altora  (aşa  numitele  «mici 
avorturi»)?  Şi  în  acest  context,  poate  fi  considerată  iubire  părintească 
disponibilitatea  soţilor  de  a  plăti  acest  preţ? 

Autorul  spunea  la  începutul  articolului  că  rolul  Bisericii  este  acela 
’  de  a  indica  sensul  vieţii.  în  situaţia  confruntării  cu  aceste  practici  tre¬ 
buie  să  fim  ceva  mai  precişi.  Din  punctul  de  vedere  al  Bisericii  Orto¬ 
doxe  sensul  vieţii  este  persoana  lui  Hristos  însuşi.  Asta  înseamnă  că 
numai  a  „cugeta  lumea  şi  lucrurile  din  ea  prin  Iisus  Hristos  este  ga¬ 
ranţia  unică  a  salvării  din  autonomismul  individualist.  Hristos  e  „lo¬ 
cul"  suprapersonal,  unde  raţiunile  omeneşti  se  pot  modifica  în  acordul 
sensului  atât  de  necesar  pulverizatului  spirit  omenesc  —  modul  de  lu¬ 
crare  teandric.  Prin  înlrupare,  I  sus  Hristos  a  adus  omului  acest  dar 
îndoit:  de  a-1  ridica  dintr-o  dată  deasupra  universului  pentru  a-i  pă¬ 
trunde  înţelesul  din  perspectiva  gândirii  divine  şi  de  a-i  pune  la  înde¬ 
mână  modul  teandric,  prin  care  să  se  reintegreze  în  sensul  descope¬ 
rit"30.  Semnificaţia  acestui  eveniment  poartă  în  el  însuşi  acest  mod  de 
viată  morală,  care  tocmai  în  virtutea  noii  noastre  condiţii  existenţiale 
se  descoperă  în  dimensiunea  şi  cu  forţa  imperativă  a  unei  noi  «legi 
naturale».  „E  aproape  de  prisos  să  amintim  că  autonomia  e  altceva  de¬ 
cât  ideea  libertăţii  creştine".  Omul  are  menirea  de  a  coopera  pentru 
împlinirea  „celei  de-a  opta  zi  a  creaţiei-31. 

Dacă  nu  înţelegem  sensul  principiului  enunţat  de  Clement  in 
acest  context  riscăm  să  trădăm  însăşi  spiritualitatea  ortodoxă,  substi- 
tuind-o  ori  ascunzând-o  în  spatele  frumuseţii  principiilor  sale.  Cu  alte 
cuvinte,  este  o  amăgire  a  considera  că  este  posibilă  extirparea  răului 
existent  în  natură  numai  prin  mijloace  tehnice?  răul  nu  se  suprimă  ra¬ 
dical  prin  mijloace  artificiale,  „ci  în  măsura  în  care  omul,  ca  făptură 
liberă,  se  asociază  la  lucrarea  lui  Dumnezeu  în  lume1'.  Tehnica  FIVET 
frânge  tocmai  acest  principiu,  nu  recunoaşte  că  acţiunea  m  sterioasă 

a  iubirii  creatoare  divine  se  manifestă  în  mod  determinativ  la  crearea 
vieţii  omeneşti  şi  nu-i  recunoaşte  lui  Dumnezeu  calitatea  de  principiu 
absolut  al  vieţii.  FIVET  nu  reprezintă  altceva  decât  efortul  omului  au¬ 
tonom  de  a  îndrepta  natura  decăzută  şi  în  mod  paradoxal,  îi  descoperă 
neputinţa  lui:  prin  mulţimea  numărului  de  embrioni  sacrificaţi  omul  se 
revelă  un  simplu  imitator  ai  «naturii  învârtoşate»  purtătoare  de  moarte. 


30  Nichifor  Crainic,  Nostalgia  paradisului,  Ed.  Moldova,  Iaşi  1994,  p,  6 — 9. 

31  „Omul  e  fiinţă  liberă:  Şi  dacă  Dumnezeu  ar  fi  suprimat  păcatul,  lâsându-i 
totuşi  libertatea,  n-ar  fi  suprimat  cu  acesta  nimic,  fiindcă  posibilitatea  de  a  păcătui 
a  rămas  mai  departe  în  om.  Iar  dacă  ar  fi  lecuit  păcatul  suprimând  libertatea  omului, 
-acesta  ar  fi  însemnat  o  nouă  desfigurare  a  lumii,  săvârşită  acum  de  însuşi  Creatorul 
ei.  In  Dumnezeu.  lucrul  acesta  este  o  absurditate.  Suprimarea  libertăţii  omului  ar  fi 
însemnat  o  modificare  în  planul  creaţiei  divine:  adică  o  schimbare  de  gând,  o  imper¬ 
fecţiune,  lucru  de  neconceput  In  cugetarea  eternă  a  lui  Dumnezeu!  Creştinismul 
*creazâ  lumea  din  nou  asociind  pe  om  Ia  lucrarea  divină.  Principiul  acesta  apare  in 
întruparea  Fiului  lui  Dumnezeu*. 

Pe  de  altă  parte,  în  ce  priveşte  semnificaţia  procreaţiei,  aceasta 
trebuie  recunoscută  în  însăşi  dimensiunea  unui  act  teandric.  Părintele 
Moldovan  spune  că  „în  actul  iubirii  se  întâlneşte  taina  căsă  oriei  cu 
taina  naşterii  de  prunci"  care  este  taină  a  „iubirii  divin-umane  crea¬ 
toare.  Căsătoria  creştină  află,  de  asemenea,  în  comuniunea  treimică  un 
indiciu  de  supremă  însemnătate  privind  menirea  ei  de  a  împreuna  iu¬ 
birea  şi  viaţa,  dragostea  de  soţi  şi  naşterea  de  prunci . .  .  Astfel,  pen¬ 
tru  revărsarea  Sa  liberă,  Treimea  creează  în  afară  de  sine  şi  alte  per* 
soane,  în  stare  să  devină  subiecte  ale  iubirii  divine  veşnice  . .  .  Iposta- 
sele  noi  aduse  de  Dumnezeu  în  existenţă  aparţin  modului  în  care 
Dumnezeu  leagă  iubirea  de  viaţă  printr-un  act  creator  şi  care  se  rea¬ 
lizează  printr-un  salt  în  afară  de  desfăşurarea  firească  a  comuniunii 
treimice . . .  Iubirea  este  de  acum  împreunată  cu  viaţa  prin  legătura 
unui  «nod  divin»“32. 

Din  această  perspectivă  FIVET  apare  ca  şi  o  tehnică  sacrilegiui- 
toare  ce  rupe  «nodul  divin»  al  legăturii  iubirii  cu  viaţa.  Operează  o 
răsturnare  nefirească  a  valorii  unui  dat  ontologic  existenţial:  viaţa  îşi 
trage  originea  din  iubirea  creatoare  dumnezeiască  şi  nu  în  condiţia 
unui  acord  sau  a  unui  consens  între  soţi.  Procreţia,  din  perspectiva 
FIVET,  nu  se  mai  întemeiază  „pe  sensul  divin  al  unui  act  şi  anume  pe 
sensul  dăruirii11  personale  ci  pe  un  simplu  act  de  voinţă  sau  pe  „do¬ 
rinţa  de  a  avea  copilul  meu  cu  orice  preţ".  Procreaţia  ca  şi  act  de 
voinţă  sau  de  dorinţă  chiar  şi  atunci  când  acestea  se  fundamentează  pe 
satisfacerea  unui  nobil  sentiment  patern,  sfărâmă  condiţia  sa  de  act 
personal.  Procreaţia  nu  poate  să  fie  obiectul  unui  joc  între  intelect» 
voinţă  şi  satisfacerea  unor  nevoi  fizice,  psihologice  sau  spirituale.  „Ori¬ 
ginea  vieţii  este  în  iubire";  odată  dislocată  din  acest  context,  ea  va  fi 
cu  siguranţă  profanată  şi  va  deveni  victima  neglijenţelor  de  orice  fel. 

Spre  sfârşitul  articolului,  Clement  încearcă  să  justifice  FIVET  din 
perspectiva  aspectului  său  curativ  şi  face  aluzie  la  posibilele  reminis¬ 
cenţe  ale  mentalităţii  iudaice  din  creştinism  ce  ar  putea  provoca  reac¬ 
ţii  contrare:  „după  evenimentul  Mesia  şi  după  timp  i  mesianici,  sterili¬ 
tatea  nu  poate  fi  privită  ca  un  blestem".  Nimic  mai  adevărat  decât 
această  afirmaţie  a  autorului,  însă  această  practică  nu  are  nimic  de  a 
face  cu  aspectul  curativ  al  sterilităţii.  Nu  reprezintă  un  tratament  al 
sterilităţii,  femeia  va  rămâne  sterilă;  FIVET  reprezintă,  aşa  cum  am 
mai  spus,  o  alternativă  a  actului  procreativ,  un  înlocuitor  al  lui,  iar 
păcatul  ei  primar  nu  este  acela  al  artificialităţii  ci,  aşa  cum  vom  ve¬ 
dea  mai  departe,  tentativa  de  a-şi  asuma  originea  vieţii  şi  de  a  judeca 
valoarea  ei.  Din  punct  de  vedere  ortodox  nu  putem  purta  acest  discurs 
într-un  cadru  pur  tehnic. 

Şi  totuşi,  înainte  de  a  trece  la  prezentarea  opiniilor  următorului 
autor  aş  mai  dori  să  fac  o  observaţie  în  ce  priveşte  refuzul  lui  Clement 


32  Vezi  II ;e  Moldovan,  „In  Hristos  şi  fn  Biserică**;  Iubirea  taina  căsătoriei. 
Teologia  iubirii  I  şi  «In  Hristos  şi  în  Biserică**:  Adevărul  şi  frumuseţea  căsă/oriei,  Teo¬ 
logia  iubirii  II,  Episcopia  Ortodoxă  Alba  lulia,  Alba  Iulia  1996,  p.  27 — 31,  respectiv 
p.  21 1 — 217. 

de  a  accepta  importanţa  noţiunii  de  „natură*  în  formularea  deciziilor 
morale  asupra  acestei  tehnici.  Cu  intenţia  de  a  se  distanţa  de  această 
noţiune  a  introdus  sintagma  „ordine  originară".  Dar  toate  practicile 
descrise  sau  indicate  de  autor  drept  barbarii  nu  sunt  şi  nu  pot  să  facă 
parte  din  ordinea  originară.  Acestea  sunt  de  fapt  păcate  împotriva 
naturii.  Cum  am  putea  defini  altfel  implantarea  embrionilor  într-o  fe¬ 
meie  necăsătorită,  trecută  de  şaizeci  de  ani?  Dacă  nu  este  aşa,  expre¬ 
sia  „barbarii"  rămâne  o  formulă  „albă",  lipsită  de  semnificaţii. 

Dăm  cuvântul  medicului  Dominique  Beaufils  care  a  avut  două 
intervenţii  pe  marginea  acestui  subiect.3*  Din  punct  de  vedere  meto¬ 
dologic  considerăm  că  prezentarea  simultană  a  textelor  lui  Beaufils 
este  cea  mai  oportună.  Acest  autor  face  o  expunere  sistematică  a  teh¬ 
nicii  FIVET  şi  analizează  cu  atenţie  pe  de  o  parte  moralitatea  fiecărui 
act  al  procedurii,  pe  de  alta,  starea  morală,  psihică  şi  spirituală  a  su¬ 
biecţilor  implicaţi.  Este  luată  în  considerare  cu  seriozitate  şi  situaţia 
micilor  fiinţe  umane  misterioase,  necunoscute,  dar  judecate  după  ca¬ 
pacităţile  lor  biologice. 

Autorul  prezintă  omul  în  calitatea  sa  de  co-creator  şi  nu  de  do¬ 
minator  al  creaţiei  şi  denunţă  intenţia  acestuia  de  a  încerca  să-şi  su¬ 
pună  totul.  Omul,  spune  Beaufils,  vrea  să  fie  stăpânul  vieţii  chiar  re- 
cunoscându-se  incapabil  de  a  o  crea.  Ei  vrea  să-şi  facă  propriu  ceva 
ce  aparţine  lui  Dumnezeu. 

Valoarea  pusă  în  joc  de  mijloacele  de  procreare  asistată  este 
valoarea  vieţii  însăşi,  „o  exigenţă  ce  nu  se  poate  şi  nu  trebuie  să  fie 
neglijată".  Datoria  noastră  este  aceea  de  a  o  transfigura  şi  nicidecum 
de  a  o  caricaturiza.  Arta  medicală  dată  nouă  de  Dumnezeu  trebuie  să 
fie  un  ajutor  spre  transfigurarea  vieţii  şi  nu  un  mijloc  pentru  distru¬ 
gerea  ei.  Această  valoare,  conclude  Beaufils  partea  introductivă  a  arti¬ 
colului  său,  în  zilele  noastre  e  din  ce  în  ce  mai  necunoscuiă,  dezapre- 
ciată  în  favoarea  aşa  zisului  «progres».  Această  stare  conduce  la  ex¬ 
cese  cărora  diavolul  le  maschează  caracterul  de  păcat,  în  mod  parti¬ 
cular  prin  introducerea  acestor  mijloace  de  distrugere  în  uzanţele 
noastre,  în  consecinţă  banalizarea  lor,  fapt  ce  ne  face  să  le  privim  ca 
pe  ceva  natural". 

în  continuare  ia  o  atitudine  proprie  în  faţa  acestor  practici,  con¬ 
damnă  orice  fel  de  abuz  asupra  vieţii  umane  şi  face  în  permanenţă  re¬ 
ferire  la  pericolul  intervenţiilor  genetice  asupra  embrionului  creat  «în 
vitro»34.  Din  perspectiva  teologică  ei  nu  neagă  posibilitatea  folosirii 
FIV  pentru  procreare,  dar  punctul  său  de  vedere  nu  se  înscrie  în  tipa¬ 
rele  deja  cunoscute  de  noi  şi  nu  pune  accentul  pe  criticarea  şi  luarea 

33  D.  Beaufils,  Fecondation  in  vitro  et  genetique,  în  Contacts,  135  (1991),  p. 
171—183;  1D.  Elements,  cit.,  p.  171 — 193. 

34  Autorul  introduce  o  expresie  interesantă,  care  critica  atitudinea  unor  pă¬ 
rinţi  care  nu  işi  doresc  copii  din  iubire  desinteresată.  Aceştia  nu  vreau  copii  „doar 
pentru  ca  ei  să  fie"  ci  „pentru  ceva  ce  ar  dori  sa  fie".  în  societatea  modernă  donv 
neşte  mentalitatea  copilului  perfect;  se  doreşte  „cioplirea41  chipului  lui  după  ima¬ 
ginaţia  şi  dorinţa  părinţilor.  Copilul  devine  un  idol  şi  un  obiect  al  satisfacerii  pre¬ 
tenţiilor  părinţilor  lor.  în  curând  genetica  se  va  grăbi  să  ofere  astfel  de  „servicii". 

distantei  faţă  de  punctul  de  vedere  al  Bisericii  Catolice,  El  introduce 
un  concept  nou,  specific  teologiei  ortodoxe,  oikonomia .  ,tFiind  în  do¬ 
meniul  okonomiei  divine,  spune  el,  şi  nu  al  legii,  este  imposibil  a  da 
«mereu»  sau  «niciodată»  soluţii  globale  problemelor  care  nu  pot  fi  con¬ 
siderate  decât  după  caz  .  . .  Dar  nu  este  permis  a  neglija  sau  a  lăsa  me- 
dicinei  (sau  în  ultimă  instanţă  societăţii)  să  despreţuiască  darul  lui 
Dumnezeu,  viata,  să  trateze  o  fiinţă  umană  aflată  abia  la  începutul 
vieţii  ca  pe  un  animal  de  laborator". 

Cu  alte  cuvinte  Beaulils  ia  calea  de  mijloc,  afirmă  în  termeni  ca¬ 
tegorici  învăţătura  tradiţională  a  Bisericii  şi  crede  că  persoana  umană 
există  din  primul  moment  al  concepţiei,  dar  totuşi  lasă  ultimul  cuvânt 
soţilor.  El  consideră  că  problema  procreaţiei  aparţine  „zonei  libertăţii 
cuplului  în  raportul  lui  cu  Dumnezeu.  încercarea  li  se  poate  părea 
acestora  exagerată.  Există  un  principiu  al  oikonomiei  care  trebuie  luat 
în  considerare.  Dacă  în  termenii  valorii  absolute  apare  in  mod  efectiv 
preferabil  să  nu  se  recurgă  la  FIVET,  totuşi,  apare  şi  posib  litatea  de 
a  se  recurge  la  ea  pentru  a  nu  pune  în  pericol  echilibrul  cuplului,  echi¬ 
librul  fizic  şi  psihologic  al  femeii".  O  paternitate  obţinută  prin  mijloa¬ 
ce  ne  naturale  „poate  să  fie,  foarte  bine,  binecuvântată  de  Dumnezeu. 
Omul  nu  se  poate  pune  ca  şi  judecător  în  locul  său", 

Beaufils  este  primul  autor  care  consideră  că  poate  fi  împăcată 
credinţa  că  persoana  umană  există  din  momentul  concepţiei35  cu  teh¬ 
nica  FiVET  şi  de  aceea  în  mod  coerent  face  următoarea  observaţie: 
FIVET  poate  fi  accepatat  numai  cu  condiţia  că  aceasta  să  nu  „implice 
nici  implantări  multiple,  nici  crearea  de  embrioni  supranumerari,  în¬ 
chizând  astfel  poarta  tuturor  tehnicilor  de  moarte". 

Această  propunere,  în  aparenţă  ispititoare,  pe  lângă  faptul  că 
astăzi  are  şanse  minime,  dacă  nu  nule,  de  realizare  —  atât  datorită 
mentalităţii  avorţioniste  care  se  ascunde  in  spatele  ei  şi  care  încă  o 
face  să  «supravieţuiască»,  cât  şi  din  punc  tul  de  vedere  al  performan¬ 
ţelor  tehnologice  (iar  perfecţionarea  acestei  tehnici  va  aduce  moartea 
pantru  alte  mii  şi  mii  de  embrioni)*  —  este  amplasată  în  mod  greşit  sau 
forţat  în  contextul  noţiunii  de  oikonomie  divină. 

Oferim  două  scurte  definiţii  ale  înţelesului  termenului  de  oiko* 
nomia:  „ oikonomia  înseamnă,  în  spirit  evanghelic,  că  persoanele  con¬ 
crete  şi  relaţiile  lor  trec  înaintea  regulilor.  Părintele  duhovnicesc  este 
acela  care  trebuie  să  adopte  oikonomia  situaţiilor  personale"37;  Basilio 


35  Beaufils  propune  eliminarea  din  limbaj  a  termenilor:  „embrioni,  pre-em- 
brion,  şi  a-â  substitui  prin  unul  singur  care  exprimă  plenitudinea  vieţii:  co^tl.  S-ar 
evita  asl'el  a  se  vorbi  despre  «reducere  de  copii»  {  liminarea  embrionilor  implantaţi 
in  uter  după  pătrunderea  in  mucoasa  uterului),  «copii  supranumerari»  de  «transfe¬ 
rare  de  copii»,  de  «cercetare  asupra  copiilor»...  asLel  fecundarea  determină  imediat 
o  viaţă  umană  care  este  o  persoană  unica,  care  se  poate  delini  ca  şi  o  fiinţă  de 
comuniune,  după  expresia  lui  Ioan  de  Pergam,  o  «fiinţă  eclezialâ». 

36  Este  puţin  probabil  ca  cei  dispuşi  să  recurgă  la  FIVET  în  vederea  pro- 
creerii  să  plătească  o  sumă  atât  de  mare  de  bani  (necesară  operaţiilor  clinicei  doar 
pentru  o  şansă  de  reuşită  de  7%. 

37  Cf.  O.  Clement,  Techniques,  cit.,  p.  12. .  • 

Petră  descoperă  două  sensuri  ale  acestui  termen,  unul  „face  referire 
la  terminologia  oikonomiei  ec/eziosf/ce  . . .  pentru  a  indica  o  adminis¬ 
trare  a  canoanelor  diferită  de  cea  desemnată  cu  termenul  akribeia;  aî 
doilea  îşi  trage  rădăcinile  sale  is'orice  din  dstincţia  patristică  dintre 
theologia ,  sau  discurs  despre  Dumnezeu  şi  relaţiile  sale  intratrinitare, 
şi  oikonomia,  sau  discurs  despre  Dumnezeu  şi  despre  acţiunea  de  mân¬ 
tuire  a  omului  şi  a  universului*38.  A 

Trebuie  să  afirmăm  din  capul  locului  că  atunci  când  vorbim  des¬ 
pre  oikonomia  cu  referire  la  terminologia  ecleziastică,  „ultimul  cu¬ 
vânt"  nu  rămâne  pur  şi  simplu  la  latitudinea  cuplului  ci  presupune  in¬ 
tervenţia  activă  a  părintelui  duhovnicesc,  iar  când  face  referire  la  ac¬ 
ţiunea  mântuitoare  a  lui  Dumnezeu,  aceasta  nu  poate  fi  interpretată 
in  sensul  unei  dispense  de  la  o  anumită  conduită  morală.  In  ambele 
situaţii  aspectul  penitenţial  este  intrinsec  cuprins  în  conceptul  de  oi¬ 
konomia ,  care  nu  se  aplică  în  mod  automat,  ea  nu  are  un  caracter  per- 
misiv.  Prin  acest  termen  se  înţelege,  în  linii  generale,  apropierea  cu 
blândeţe  şi  compasiune  de  persoana  păcătoasă.  Aşadar  nu  este  vorba 
despre  trecerea  persoanei  înaintea  regulilor  de  orce  fel  ci  despre  o 
aplicare  mai  blândă  a  acestora  persoanei  şi  în  funcţie  de  persoană;  iar 
eventuala  excepţie  de  la  regulă  nu  duce  la  înlăturarea  regulei  res¬ 
pective. 

In  continuare  autorul  aduce  în  discuţie  problema  extrem  de  deli¬ 
cată  a  moralităţii  adoptării  embrionilor.  Este  vorba  despre  transferarea 
în  uter  a  unor  embrioni  supranumerari  donaţi  de  o  altă  familie.  In 
acest  punct  Beaufils  este  puţin  confuz  şi  incoerent  In  raport  cu  ceea  ce 
afirmase  puţin  mai  înainte.  După  părerea  lui  această  practică  ar  demon¬ 
stra  slăbiciunea  acelora  care  ar  fi  capabili  de  a  accepta  un  copil  nu¬ 
mai  după  ce  ar  fi  purtat  sarcina  până  la  termen,  în  loc  să  se  „dăruias¬ 
că"  unui  copil  deja  în  lume  şi  abandonat.  El  mai  adaugă  că  transfe¬ 
rarea  embrionului  în  scopul  unei  astfel  de  procreări  impl  că  moartea 
potenţială  a  altor  embrioni  supranumerari  şi  această  practică  este  ab¬ 
solut  inacceptabilă  pentru  Biserica  Ortodoxă. 

Aceste  afirmaţii  surprnd,  mai  ales  când  ne  amintim  despre  faptul 
că  Beaufils  acceptase  FIVET  cu  gârneţii  proveniţi  de  la  soţi,  cu  con- 
d  ţia  transferării  unui  singur  embrion.  Acum,  în  situaţia  adoptării  em¬ 
brionare,  această  posibilitate  d  spare.  Este  lesne  de  înţeles  dificultatea 
pronunţării  unei  opinii  în  favoarea  acestei  forme  de  adoptare,  dată 
fiind  nenaturalitatea  procedurii,  însă  suntem  obl  gaţi  să  identificăm  în 
aceste  bănci  de  embrioni  congelaţi  simbolul  realităţii  unei  alte  lumi 
cu  toate  consecinţele  ei  demonice.  Ne  situăm  în  faţa  unei  forme  de 
opresiune  aproape  absolută  a  unor  persoane  umane,  în  numele  valo¬ 
rilor  democraţiei  traduse  prin  hilara  expresie  «dreptul  de  a  avea  un 
copil».  Aceste  persoane  există  numai  datorită  oikonomiei  divine  iar 
noi  le  negam  până  şi  ultima  lor  posibilitate  de  a  se  putea  manifesta 
în  ambientul  lor  natural.  Cred  că  ne  găsim  în  faţa  unei  forme  arbitrare 


38  B.  Petră,  Tra  cieio  e  terra.  Introduzione  alia  tologia  morale  ortodossa  con- 
4etnporanea>  Ed.  Dehoniane,  Bologna  1992,  p.  100  şi  112. 

'  •  H  ‘  f^t  ,  TeoUc  tâ 


96 


REVISTA  TEOLOGICA 


de  alegere  a  subiecţilor  care  merită  compasiunea  noastră  şi  cred  că 
nu  ar  fi  greşit  a  li  se  acorda  acel  7%  şansă  de  supravieţuire  (procen. 
taj  de  reuşită  în  cazul  transferării  unui  singur  embrion  în  uter);  în 
această  situaţie  cred  că  putem  descoperi  în  toată  splendoarea  sa  în¬ 
semnătatea  teologică  a  principiului  oikonomiei.  Acordarea  şansei  vie¬ 
ţii  acestor  persoane  ce  poartă  chipul  lui  Dumnezeu,  înseamnă  urmări¬ 
rea  binelui  integral  al  persoanei  şi  alegerea  modului  oikonomic  de  a 
opera,  în  locul  acceptării  cu  stoicism  ca  mişcarea  dezordonată  a  naturii 
decăzute,  purtătoare  de  moarte,  să  se  dezlănţuie39. 

în  partea  finală  a  articolului  său  autorul  reafirmă  principiul  fun¬ 
damental  al  obligaţiei  de  a  respecta  viaţa  umană,  respinge  în  termeni 
generali  fecundaţia  şi  însămânţarea  artificială  eteroloagă40,  susţine 
preferabilitatea  tehnicii  GIFT  in  faţa  FIVET  şi  conclude:  dacă  ultima 
„nu  este  de  dorit,  nu  este  de  neacceptat  atât  in  măsura  slăbiciunii  fiin¬ 
ţei  umane  cât  şi  în  cea  a  oikonomiei  divine"41. 

înainte  de  a  prezenta  opiniile  următorului  autor  considerăm  re¬ 
levant  să  identificăm  împreună  cu  autorul  nostru  punctul  de  cone- 
x  une  între  FIV  şi  genetică.42  In  realitate  la  Beaufils  interacţiunea  din¬ 
tre  acestea  configurează  o  realitate  care  „evocă  probleme  infinit  mai 
complexe,  infinit  mai  dureroase  . . .  Noi  trăim  într-o  lume  care  mereu 
încearcă  să-l  depăşească  pe  Dumnezeu  şi  care  alunecă  spre  o  formă  de 
umanism  pervers  exprimat  în  neglijenţa  manifestată  faţă  de  fiecare 
viaţă  In  parte  din  dragoste  pentru  umanitate,-  în  ignorarea  faptului  că 
Arhetipul  iubirii  nu  iubeşte  omul  in  general  ci  pe  fiecare  în  particular*4. 

Pe  scurt  „interacţiunea"  dintre  FIV  şi  genetică  constă  în  efec¬ 
tuarea  de  cercetări  genetice  asupra  embrionilor  produşi  «în  vitro»; 
fie  asupra  acelora  care  vor  fi  implantaţi  în  uter,  fie  asupra  acelora 
care  sunt  consideraţi  «supranumerari»  (ultimii  în  marea  lor  majori¬ 
tate  sunt  folosiţi  pentru  cercetare).  Cu  siguranţă  în  acest  punct  există 
un  conflict  între  ştiinţă  şi  relig.e  iar  datoria  noastră  nu  este  aceea  de 
a  „arbitra,  spune  autorul,  in  termeni  absoluţi  acest  conflict  între  ştiin¬ 
ţă  şi  Dumnezeu,  a  cărui  valoare  pusă  în  joc  ar  fi  viaţa  ...  ci  a  încerca 
să  găsim  calea  compatibilităţii  dintre  ştiinţă  şi  învăţătura  Evangheliei*". 

Fără  a  avea  intenţia  de  a  contesta  valabilitatea,  în  termeni  gene¬ 
rali,  a  spuselor  lui  Beaufils,  pentru  a  risipi  orice  umbră  de  ambigui¬ 
tate  în  ce  priveşte  tema  noastră  aş  aminti  o  expresie  ce  aparţine  lui 


39  In  realitate,  in  astfel  de  situaţii  punctul  de  vedere  catolic  este  pus  la  mare 
Încercare:  in  conformitate  cu  acesta,  «embrioni  supranumerari»  şi  fără  şanse  de  a 
fi  implantaţi  în  părintele  lor  natural  nu  au  alternativă. 

40  Dar  prezintă  in  particular  imaginea  urei  familii  fericite  şi  „echilibrate,  for¬ 
mată  prin  IAD  (insământare  artificială  eteroloagă)  după  decesul  primului  copil  din 
cauza  unei  boli  ereditare-. 

41  D.  Beaufils,  Etements,  cit.,  p.  189. 

42  Breck  a  avut  două  intervenţii  pe  această  temă  în:  Bio-medical,  cit.,  p.  213 — 
219;  şi  in  Survol  du  Iieu  bioethique;  le  point  de  vue  d'un  thâologien  orthodoxe,  în 
SOP,  222  (1997),  p.  28 — 31.  In  primul  articol  încearcă  să  releveze  caracterul  pozitiv 
al  «terapiei  genetice»:  ea  va  trebui  să  diagnosticheze  viitorilor  părinţi  riscurile  de 
a  transmite  dezordini  genetice  în  ereditate  şi  să  poată  interveni  asupra  copiilor, 
înainte  sau  după  naştere,  cu  scopul  remedierii  acestora. 

Constantin  Andronikof:  „alternativa  ştiinţei  este  inconsistentă  pentru 
religie''.  Această  inconsistenţă  este  asigurată  de  cunoaşterea  Adevă¬ 
rului  care  este  revelaţie  liberă,  prezenţă  a  harului  Duhului  Sfânt  în 
suflet,  ceea  ce  fundamentează  revelarea  acestuia  în  sine.  Este  proce¬ 
dura  filozofică  de  „sus*  în  „jos*,  proprie  Ortodoxiei  care  decide  în 
mod  definitiv  alternativa  inconsistentă  a  ştiinţei  pentru  religie43.  Din 
această  perspectivă  în  acest  conflict  nu  poate  fi  găsită  o  cale  de  com¬ 
promis  şi  aceste  practici  sunt  descoperite  mai  degrabă  drept  falsă 
şi  în  acelaşi  timp  rea  ştiinţă.  Spunem  falsă  la  nivelul  reflecţiei  filoso¬ 
fice,  deoarece  în  mod  aprioric,  prin  mijloace  neştiinţifice,  a  ales  ca¬ 
lea  negării  lui  Dumnezei  reduce  persoana  umană  la  dimensiunea 
unei  existenţe  organice  şi  are  o  concepţie  vitalist-organică  asupra 
originii  vieţii.  Şi  spunem  „rea*,  în  accepţiunea  morală  a  cuvântului, 
la  nivelul  acţiunii  concrete  deoarece  dispreţuieşte  viaţa  umană  prin 
mijloace  tehnice,  în  scopuri  ştiinţifice. 

Caracterul  ipocrit  al  acestei  ştiinţe  este  descoperit  de  însăşi  mo¬ 
dul  prin  care  îşi  „produce  materialul  pentru  cercetare*.  Nu  este  per¬ 
misă  producerea  embrionilor  în  scopul  cercetării,44  însă  este  prevăzută 
posibilitatea  donării  embrionilor  de  către  părinţi  în  acest  scop. 

Beaufils  deduce  următoarele  consecinţe  grave  ce  decurg  în  urma 
acestei  prevederi: 

—  că  părinţii  pot  fi  obiectul  cererilor  de  donaţii  de  gârneţi? 

—  că  un  număr  de  cercetători  consideră  interesul  cercetării  mai 
mare  decât  cel  al  copilului?  P.  Edwards  spunea:  „eu  cred  că  nevoia  de 
cunoaştere  este  superioară  respectului  cerut  de  un  embrion  în  stare 
precoce*? 

—  că  unele  recomandări  nu  au  forţă  de  lege? 

—  că  nu  toate  cercetările  sunt  în  mod  obligatoriu  oficializate. 

Următorul  autor  ortodox  care  a  publicat  opiniile  sale  referitoare 
ia  această  temă  într-o  revistă  teologică  ortodoxă  este  medicul  Olga 
Dard.4ţ  Autorul  reflectă  asupra  întregii  panorame  a  problematicii  din 
perspectiva  experienţei  sale  profesionale.  în  realitate  acesta  este  şi 
singurul  criteriu  de  judecată  asupra  moralităţii  acestor  practici. 

Nu  vom  zăbovi  mult  asupra  acestui  punct  de  vedere  deoarece 
este  l  psit  de  orice  valoare  teologică  şi  nu  reprezintă  interes  pentru 
scopul  declarat  al  studiului  nostru.  Articolul  lui  Dard  este  rezultatul 


D.  Beaufils  are  o  atitudine  mult  mai  circumspectă,  şi  face  mereu  referire 
la  posibilele  abuzuri  din  partea  geneticii.  EI  consideră  că  este  extrem  de  dificil  să 
se  determine  limitele  acestor  intervenţii,  rămânând  in  permanenţă  posibilitatea  alu¬ 
necării  in  practici  imorale,  ba  chiar  mai  mult  demonice.  Cf.  Fâcondatlon,  cit.,  p. 
171 — 183,  e  Eldments,  cit.,  p.  171—193. 

43  Constantin  Andronikof,  L'alternative  inconsistante:  la  Science  ou  la  relig/on, 
în  Conlacts,  50(1965),  p.  100—138. 

44  Cu  excepţia  Marii  Britanii.  Cf.  Comîtato  Nazionale  per  la  Bioetica,  La  le- 
gislazione  stranjera  sulla  procreazione,  Dipartimento  per  gli  affari  sociali,  Roma 
1992,  p.  430. 

45  Olga  Dard,  R^flexions  sur  la  bioâthtque  a  parii  drune  expârience  prolession- 
nelle  in  Confacls,  175  (1996),  p.  226—232, 

unui  nefericit  sincretism  intre  idei  «feministe»  contrare  învăţăturii  Bi¬ 
sericii,  nume  de  principii  ortodoxe  şi  expresii  biblice. 

Iată  care  este  concluzia  studiului  lui  Dard:  medicul  aflat  în  servi¬ 
ciul  aproapelui  său  şi  urmând  exemplul  lui  Hristos  care  nu  a  respins  nicio¬ 
dată  rugăciunea  suferindului,  nu  trebuie  să  judece  asemenea  juristului, 
nici  să  explice  asemenea  teologului  „In  faţa  problemelor  grave... 
contracepţii,  avort,  sterilitate,  medicul  este  acolo  pentru  a  ajuta  per¬ 
soana  care  cu  încredere  a  venit  la  el  să  ia  o  decizie,  şi  va  decide  cu 
atenţie,  după  propria-i  credinţă,  sub  iluminarea  Duhului  Sfânt,  izvorul 
iubirii,  «dăruitorul  vieţii»/* 

Reîntâlnim  In  acest  articol  expresia  „ou  fecundat",  care  prezintă 
„toate  condiţiile  pentru  a  deveni  embrion",  şi  aflăm  că  «pilula  de  după 
o  zi»  provoacă  un  „mini-avort".  Aşadar,  însămânţarea  artificială  omo¬ 
loagă  este  acceptată  fără  probleme.  Cea  eteroloagă,  chiar  dacă  nu  este 
din  punct  de  vedere  etic  justificabilă,  totuşi  aceasta  nu  înseamnă  că  pur 
şi  simplu  „nu  trebuie  respectată  alegerea  celor  care  au  făcut-o". 

Faptul  că  foloseşte  timpul  trecut  aruncă  o  umbră  de  ambiguitate 
asupra  opiniei  proprii  în  legătură  cu  însămânţarea  eteroloagă,  insă,  dacă 
adăugam  faptul  că  puţin  mai  târziu  povesteşte  istoria  unei  familii  fe¬ 
ricite  după  recursul  la  aceasta,  ne  face  să  credem  că  este  acceptată  si 
această  procedură. 

în  ce  priveşte  FIVET,  singura  problemă  rămâne  cea  a  „embrio¬ 
nilor  supranumerari",  „inerenţi  metodei".  Problemă  la  care  autorul  răs¬ 
punde  doar  cu  constatarea  că  „în  practica  procreării  clinic  asistate 
etica  ar  vrea  ca  să  fie  evitate  toate  fecundaţiile  inutile  şi  deci,  toate 
distrugerile  şi  toate  congelările  de  embrioni  suprnumerari". 

Folosirea  cu  atâta  naturaleţe  a  expresiei  „fecundaţii  inutile"  des¬ 
coperă  cu  claritate  mentalitatea  autorului  şi  netemeinicia  prezentării 
acestui  punct  de  vedere  ca  şi  punct  de  vedere  ortodox. 

In  loc  de  concluzie: 

Vom  acorda  opiniilor  lui  Marc  Andronikof  o  valoare  concluzivă 
deoarece  atitudinea  lui  este  diferită  de  cele  prezentate  anterior.  Vom 
încerca  astfel  să  evidenţiem  existenţa  unui  dialog  real  în  sânul  «dias- 
porei  ortodoxe»  pentru  găsirea  unui  răspuns  propriu  acestor  noi  pro¬ 
bleme  morale  în  vederea  unei  corecte  aprecieri  a  raportului  Ortodo¬ 
xiei  cu  aceste  tehnici. 

Andronikof  nu  va  intra  în  dezbateri  tehnice  ci  va  încerca,  citind 
„spiritul  vremii",  să  înţeleagă  mentalitatea  celor  care  susţin,  recurg  la/ 
sau  asistă  clinic  tehnicile  de  procreare  artif  cială.  El  se  concentrează 
asupra  tehnicii  FIVET  şi  ia  în  considerare  doar  sporadic  tehnicile  de 
însămânţare  artificială.  Sursa  cercetărilor  sale  sunt  articole  jurna¬ 
listice  dintre  cele  mai  recente  la  data  publicării  studiului.46 


46  Mark  Andronikof,  I/assistance  medicale  k  la  procreation:  une  illustration 
des  deux  faces  de  la  m^decine  au  XXe  si&cle:  technicite  et  desarroi,  in  Contacts. 

175  (1996),  p.  194—204. 

Primul  paradox  al  tehnicilor  de  procreare  asistată  cu  mijloace 
artificiale  este  legat  de  intervalul  de  timp  ce  desparte  data  apariţiei 
posibilităţii  aplicării  lor  şi  data  aplicării  lor  efective.  Astfel,  J.  Tes'art 
afirmă  că  insămânţarea  artificială  eteroloagă  datează  din  anul  1780, 
însă  datorită  faptului  că  Biserica  a  condamnat-o  a  fost  aplicată  doar 
sporadic  şi  clandestin  omului.  Astăzi  această  tehnică  s-a  răspândit  ful¬ 
gerător  şi  s-a  generalizat,  iar  „marele  public  are  impresia  că  aceasta 
este,  chiar  dacă  nu  e  cazul,  cauza  tehnicii  avansate*.  In  ce  priveşte 
FIVET,  primul  copil  conceput  «în  vitro»  s-a  născut  în  anul  1978,  iar, 
după  părerea  aceluiaşi  autor,  din  punctul  de  vedere  al  tehnicii  aceasta 
era  posibilă  cu  30  de  ani  mai  devreme.47 

.  Andronikof  interpretează  această  stare  de  fapt  prin  cuvintele: 
„trebuia  să  se  aştepte  sfârşitul  secolului  XX  pentru  ca  FIVET  să  se 
dezvolte*,  deoarece  „trebuia  să  se  aştepte  ca  părţile  active  ale  socie¬ 
tăţii  să  fi  fost  convinse  că  înainte  de  naştere  copilul  nu  este  altceva 
decât  o  masă  de  celule,  şi  ca  ideologia  stăpânirii  şi  dreptului  să  fie 
mestecată  in  toate  conştiinţele". 

Acest  paradox  descris  de  Andronikof  nu  este  altceva  decât  rezul¬ 
tatul  acelui  proces  de  dispreţuire  a  naturalului  şi  de  banalizare  a  arti¬ 
ficialului  de  care  vorbea  Beaufils.  Aceste  două  texte  sunt  complemen¬ 
tare  şi  putem  constata  că  în  realitate  nu  ne  situăm  în  faţa  pericolului 
de  dezrădăcinare  cir  în  măsura  în  care  conceptul  de  «progres»  îl  poate 
justifica,  în  plin  proces  de  dezrădăcinare.  Iar  acesta,  din  nou  parado¬ 
xal,  nu  face  altceva  decât  să-l  reducă  pe  om  la  natură,  „natură  ca  şi 
simbol  al  unei  alte  realităţi11.48 

Apoi  autorul  prezintă  o  altă  serie  de  neorânduieli  sub  forma 
unor  paradoxuri,  care  chiar  dacă  unele  sunt  în  relaţie  indirectă  cu 
tema  studiului  nostru,  descoperă  într-un  mod  extraordinar  haosul  şi 
„nică  erea"  spre  care  se  orientează  societatea  autonomă  a  zilelor  noas¬ 
tre.  El  atrage  atenţia  pe  de  o  parte  asupra  fervorii  cu  care  se  scrie  îm¬ 
potriva  practicii  de  selecţionare  embrionară  in  fază  de  pre-împlantare, 
şi  pe  de  alta,  asupra  tăcerii  inexplicabile  în  legătură  cu  folosirea  eco- 
grafiei  sau  a  amniocentezei  în  scopul  depistării  unor  eventuale  ano¬ 
malii  ce  ar  putea  justifica  «avortul  terapeutic».49  O  altă  ciudăţenie  con¬ 
sistă  în  practica  avortului  de  «convenienţă»,  care  este  autorizat  până 
in  a  22-a  săptămâna  în  Marea  Britanie,  până  în  momentul  naşterii  î? 
Statele  Unite50  şi,  din  1996,  până  în  a  14-a  săptămână  în  România,  în 
timp  ce  deja  in  anii  '80  medicii  luptau  pentru  salvarea  vieţii  unui  copil 


47  Ibid.,  196,  Cf.  J.  Tostart,  în  articolul  său  din  î'Express,  3  august  1995.  Au¬ 
torul  nu  oferă  alte  informaţii  despre  acest  articol. 

48  Nicolas  Berdiaev,  Le  probleme  sociologlque  et  ro^taphysique  de  la  tech- 
niquc,  in  Contacts,  55  (1966),  p.  152. 

49  Expresia  «avort  terapeutic»  este  în  acest  .context  o  expresie  paradoxală  in 
sine,  deoarece  nu  are  ca  şi  finalitate  protejarea  mamei,  ci  eliminarea  fătului  bol¬ 
nav  în  scop  eugenetic. 

50  Practică  legalizată  prin  faimoaia  lege  Roe  vs.  Wade  din  1973.  Această 
lege  stă  Ia  bazq  ;nl1or  asemenea  legi  promulgate  ulterior, 

născut  la  28  de  săptămâni,  iar  in  '90  a  copiilor  născuţi  la  24  de  săp¬ 
tămâni.  •  i 

Paradoxul  se  repetă  în  situaţia  «avorturilor  eugenetice»,  zise  «te¬ 
rapeutice»:  Este  considerat  terapeutic  avortul  unui  copil  suferind  de 
o  boală  genetică,  independent  de  perioada  sarcinii,  în  timp  ce  gestul 
de  a  nu  trata  un  copil  născut,  chiar  dacă  aceasta  necesită  folosirea  unor 
mijloace  extraordinare  (transplantări  de  organe,  chirurgie  «neo-nata- 
lă»,  etc.)  este  considerat  o  crimă. 

Un  alt  paradox  este  indicat  de  faptul  că  părinţii  în  căutarea  unui 
copil  perfect  nu  mai  vor  să  accepte  un  copil  «anormal».  Astfel  anu¬ 
mite  familii  au  intentat  procese  medicilor  după  naşterea  unui  copil 
mongoloid,  iar  cazurile  de  abandonuri  s-au  mărit  îngrijorător  în  ulti¬ 
mul  timp. 

Paradoxul  ICSI51  este  acela  că  numărul  oamenilor  suferinzi  de 
sterilitate  este  în  creştere,  în  timp  ce  din  punct  de  vedere  economic 
paradoxul  FIV,  care  necesită  folosirea  unor  tehnici  extrem  de  dificile 
cu  posibile  consecinţe  grave,  are,  după  spusele  autorului,  un  procen¬ 
taj  de  insuccese  de  85%  în  timp  ce  costul  unei  sarcini  purtate  la  ter¬ 
men  variază  între  66  000$  şi  144  000$,  în  funcţie  de  vârsta  femeii  sau  în 
funcţie  de  cauzele  sterilităţii,  ajungând  până  la  suma  de  800  000S  în  ca¬ 
zurile  de  hipofertilitate  masculină. 

In  sfârşit,  sunt  neglijate  gravitatea  consecinţelor  psiho-fizice  ce 
vor  avea  loc  asupra  copiilor  născuţi  prin  aceste  tehnici.  „Prin  legea 
anonimatului  donatorului  de  spermă,  se  decide  că  un  copil  încă  necu¬ 
noscut  nu  va  avea  niciodată  dreptul  de  a-şi  cunoaşte  originile  sale!  . . . 
Faptul  de  a  decide  că  un  copil  nu  trebuie  să  cunoască  ceea  ce  toată 
lumea  vrea  să  ştie  mi  se  pare  că  s  mbolizează  această  voinţă  de  a  stă¬ 
pâni  totul,  de  a  accepta  în  mod  deliberat  situaţiile  şi  de  a  ignora  con- 
secinţele“. 

După  această  introducere  critică  la  moravurile  societăţii  occi¬ 
dentale  în  ce  priveşte  procrearea,  autorul  prezintă  imoralitatea  unor 
practici  medicale  precum  şi  degringolada  d.n  acest  domeniu  în  rela¬ 
ţiile  cu  tratamentele  la  care  sunt  supuse  micuţele  vieţi  omeneşti,  con¬ 
cepute  sau  nu  «în  vitro».  Astfel,  aflăm  despre  traficul  cu  fetuşi  din 
Cuba;  despre  faptul  că  fetuşii  sunt  făcuţi  bucăţele  pentru  a  se  trata  cu 
ţesuturile  lor  bogaţi  bolnavi  de  Parkinsorf2;  că  în  India  şi  în  China  se 
recurge  la  anumite  tehnici  medicale  pentru  suprimarea  fetiţelor53;  India 


51  Intra  Cytoplasmaic  Sperm  Injection  (fecundare  asistată);  tehnica  constă  în 
introducerea  in  ovul,  printr-o  metodă  instrumentală,  a  unui  spermatozoid  ajuns  sau 
nu  la  maturitate;  există  chiar  posibilitatea  introducerii  unui  fragment  de  sperma¬ 
tozoid.  Beaufils  consideră  că  odată  cu  această  tehnică  am  trecut  in  domeniul  vrăji¬ 
toriilor  cu  toate  consecinţele  lor  demonice;  „copilul  astfel  format  este  in  realitate 
un  «animal  de  laborator»".  Cf.  D.  Beaufils,  Elements,  cit.,  p.  185. 

52  Inciziile  cu  ţesuturi  embrionare  în  creier  sunt  terapii  excelente  pentru  tra¬ 
tarea  Parkinsonului. 

53  în  aceste  ţări  ar  exista  o  lipsă  de  o  sulă  de  milioane  de  fetiţe.  S-a  constatat 
de  exemplu  că  la  o  clinică  din  Bombay,  din  8000  de  avorturi,  7999  au  fost  fetiţe, 
Cf.  M.  Andronikof,  L'assistance,  cit.,  p.  199.  Cf.  Le  Tigaro,  20  august  1995. 

Express  Madras  (din  16  aprilie  1995)  spune  că:  medici  chinezi  refuză 
să  provoace  avort  pacientelor  lor  până  la  vârsta  la  care  fetuşii  ajung 
la  dimensiunea  unui  deget  mare,  după  care  îi  mănâncă*  The  Internatio* 
nai  Herald  Tribune  (din  13  iunie  1995)  relatează  despre  faptul  că  o  fa* 
milie  a  intentat  proces  unui  medic  deoarece  acesta  ar  fi  implantat  em¬ 
brionii  lor  «supranumerari»  unei  alte  femei?  Le  monde  (din  15  iulie 
1995)  vorbeşte  despre  soarta  embrionilor  «supranumerari»  congelaţi 
şi  transferaţi  de  la  un  centru  medical  îa.  altul  fără  a  avea  speranţa  de 
a  li  se  regăsi  părinţii  dispăruţi. 

Toate  acestea  se  întâmplă  pe  fundalul  situaţiei  în  care  etica  co¬ 
munităţilor  ştiinţifice  nu  poate  ieşi  din  domeniul  tehnicii.  Iată  ce  de¬ 
clară  P.  Douste  Blasy,  medic  şi  ex-ministru  al  sănătăţii  în  Franţa:  „care 
reguli  etice?  . .  *  Aceste  tehnici  de  vârf,  IC  SI,  nu  pot  să  fie  practicate 
decât  în  condiţii  de  siguranţă  foarte  riguroase  şi  de  echipe  foarte  bine 
specializate.  Astfel  o  autorizaţie  specifică  mi  se  pare  soluţia  cea  mai 
bună'*.  La  fel  şi  J.  Bernard  consideră  că  neacordarea  acestor  mijloace 
decât  centrelor  de  înaltă  tehnicitate  este  garanţia  eticităţii  procedu¬ 
rilor.  Pentru  ei,  criteriul  etic  principal,  dacă  nu  unic,  este  exprimat  de 
rigurozitatea  alegerii  centrelor  cărora  se  încredinţează  permisul  de  a 
utiliza  astfel  de  tehnici.  Unica  lor  dorinţă  este  aceea  a  unei  prac¬ 
tici  noi. 

Cazurile  de  procreare  asistată,  spune  autorul,  sunt  doar  în  aten¬ 
ţia  psihologilor  sau  a  psihiatrilor  pentru  a  se  putea  preveni  eventua* 
lele  consecinţe  negative  asupra  viitorilor  părinţi  sau  asupra  copiilor 
născuţi  prin  aceste  proceduri. 

Membrii  diferitelor  confesiuni  religioase  care  au  abordat  aceste 
probleme  au  intrat  în  dezbateri  mult  prea  tehnice  în  vederea  aprobării 
sau  a  dezaprobării  acestora,  iar  pe  acest  fundal  opinia  publică,  care 
simte  nevoia  liniştii,  are  mereu  tendinţa  de  a  se  refugia  în  spatele  au¬ 
torităţii  morale  a  oamenilor  de  ştiinţă  sau  a  cercetătorilor. 

'  Aceştia,  in  schimb,  ocolesc  problemele  de  fond  noi  ivite.  Astfel 
se  pierde  orice  punct  de  referinţă.  In  domeniul  atât  de  delicat  al  pro¬ 
creării  umane  nu  mai  întâlnim  nici  o  reminiscenţă  a  vreunui  principiu 
moral  şi  pare  că  tot  ceea  ce  este  din  punct  de  vedere  tehnic  posibil 
este  şi  din  punct  de  vedere  moral  acceptabil. 

Andronikof  aminteşte  unul  dintre  rarele  cazuri  când  un  comitet 
de  etică  s-a  pronunţat  asupra  situaţiilor  embrionilor  «supranumerari», 
cum  este  cazul  CCNE54,  şi  care  a  declarat  că:  „embrionul  este  o  po¬ 
tenţială  persoană  umană14.  Insă  aceste  comitete  au  un  singur  criteriu 
de  judecată  morală:  propria  lor  autoritate.  Şi  această  autoritate  este  şi 
ea  pusă  adesea  la  îndoială  în  cercurile  cercetătorilor.  Iată  ce  declara 
Elisabeta  Badlter:  „mi  se  pare  total  iraţională  intenţia  de  a  da  un  statut 
embrionului  care  este  un  agregat  de  celule  şi  aşadar  potrivit  practici¬ 
lor  de  FIV  şi  de  congelare. . .  Nu  se  pune  problema  acordării  unui  sta¬ 
tut  juridic  embrionului  înainte  sau  după  zece  săptămâni.  Eu  refuz  în 


.54  Comitetul  Consultativ  Naţional  de  Etică  (în  Franţa): 

mod  categoric  ideea  de  «persoană  potenţială»  pentru  embrioni,  care 
este  o  idee  introdusă  de  creştinii  dintre  cei  mai  tradiţionalişti...  în¬ 
cepând  cu  momentul  în  care  medicii  sunt  în  măsură  de  a  asigura  su¬ 
pravieţuirea  fătului  fără  mamă  . . .  fătul  nu  mai  aparţine  numai  mamei 
(limita  infanticidului),  limita  este  în  mişcare  şi  depinde  de  progresele 
ştiinţei"55. 

De  o  deosebită  importanţă  este  pentru  noi  concluzia  trasă  de 
Andronikof  în  urma  acestei  declaraţii  precum  şi  avertismentul  de  ma¬ 
ximă  gravitate  adresat  societăţii  actuale  în  general:  „acest  text  pune 
punct  ipocriziei  responsabililor  politici,  ştiinţifici  şi  religioşi  care  în¬ 
cearcă  să  justifice  FIV.  Este  în  sfârşit  scris  că: 

a)  pentru  a  accepta  practica  FIV,  embrionul  trebuie  să  fie  con¬ 
siderat  doar  o  masă  de  celule; 

'  b)  a  repune  in  cauză  această  ultimă  idee,  înseamnă  a  readuce  în 
discuţie  legitimitatea  FIV; 

c)  embrionul,  fătul,  copilul  nu  sunt  decât  o  masă  de  celule,  pro¬ 
prietatea  exclusivă  a  mamei,  asimilată  unei  părţi  a  corpului  ei  până 
în  momentul  în  care  corpul  social  este  capabil  să-i  menţină  «în  viaţă» 
fără  mamă; 

d)  tehnica  medicală  este  aceea  care  are  autoritatea  exclusivă  de 
a  decide  cine  este  persoană  şi  cine  nu; 

e)  tehnicile  sunt  în  continuă  dezvoltare  şi  îşi  îmbunătăţesc  per¬ 
formanţele,  aceasta  face  ca  noţiunea  de  persoană  să  fie  variabilă  nu  în 
funcţie  de  cunoştinţele  ci  de  posibilităţile  tehnicii.  . . .  Fătul  care  in 
afara  pântecului  matern  a  obţinut  statutul  de  persoană  umană,  apar¬ 
ţine  în  consecinţă  corpului  social.  La  fel,  dacă  recunoaşterea  apariţiei 
calităţii  de  persoană  umană  depinde  de  medici  şi  de  corpul  social,  şi 
dispariţia  acesteia  va  depinde  de  condiţia  consensului  medic-societate. 
Cu  alte  cuvinte,  când  nu  poate  face  nimic,  încă  nu  este  vorba  despre 
o  persoană  umană  (masa  de  celule  este  la  dispoziţie);  când  nu  mai 
poate  face  nimic  (stare  de  comă  de  exemplu)  nu  mai  este  o  persoană 
umană  (organele  lui  pot  fi  luate  şi  distribuite),  masa  de  ţesuturi  şi  de 
organe  fiind  la  dispoziţie". 

Suntem  în  faţa  ideologiei  „stăpânirii  şi  a  dreptului":  dreptul  de 
a  săvârşi  avortul  este  considerat  un  drept  fundamental  al  femeii,  ea 
are  dreptul  de  a  dispune  de  „orice  parte  a  corpului  ei",  în  timp  ce 
FIVET  se  înscrie  între  drepturile  «la  maternitate».  „Mişcarea  femi¬ 
nistă  a  dorit  stăpânirea  asupra  mijloacelor  contraceptive,  ea  vrea  de 
acum  înainte  stăpânirea  fecundaţiei".  Iar  dacă  azi  se  vorbeşte  mai  mult 
despre  dreptul  femeilor  căsătorite,  în  viitor  se  va  vorbi  despre  drep¬ 
tul  femeilor  necăsătorite,  despre  dreptul  femeilor  care  au  depăşit  vâr¬ 
sta  de  60  de  ani,  sau  despre  cuplurile  de  lesbiene.  Controlul  fertilităţii 
precum  şi  ideologia  dreptului  de  a  avea  un  copil  permit  depăşirea  şi 
ignorarea  bărbatului  şi  a  relaţiei  conjugale.  „Ideologia  «dreptului 
şi  stăpânirii»,  după  ce  l-a  separat  pe  om  de  Dumnezeu,  de  lumea  in- 


55  M.  Andronikof,  I/assistance,  cit.,  p.  201.  Cf.  Liberation,  21  iulie  1995. 

vizibilă,  de  natură,  de  predecesorii  săi,  de  bunicii  săi,  cuplul  (în  mod 
voit)  de  părinţii  săi,  acum  a  separat  şi  pe  aceştia  unul  de  celălalt  până 
^i  în  ceea  ce  le-a  rămas  ca  şi  comunicare  intimă". 

;  Considerăm  că  prezentarea  opiniilor  celorlalţi  autori  confirmă 
•din  plin,  indiferent  de  mod,  explicit  sau  implicit,  aceste  opinii  con- 
Cluzive  ale  lui  Andronikof.  Din  păcate  acesta  nu  s-a  pronunţat  în  ce 
priveşte  însămânţarea  artificială.  Ceilalţi  autori  ortodocşi  ai  «diaspo- 
rei»  au  acceptat-o  fără  echivoc  în  situaţia  în  care  gârneţii  provin  de 
la  persoane  căsătorite  între  ele.  Cu  siguranţă  această  practică  nu  are 
•consecinţele  grave  ale  FIV,  însă,  din  motivele  prezentate  de  noi  pe 
parcursul  acestei  lucrări,  dintr-o  perspectivă  ortodoxă  nici  aCeastă 
procedură  nu  poate  fi  acceptată.  Biserica  Ortodoxă  va  putea  lămuri  în 
mod  definitiv  aceste  noi  probleme  de  practică  pastorală  doar  prin 
•adoptarea  unor  practici  canonice  şi  liturgice  corespunzătoare. 

Aşadar  în  faţa  încercării  dureroase  a  sterilităţii,  în  situaţia  în  care 
medicina  nu  poate  oferi  o  tratare  a  acesteia  ci  doar  o  tehnicizare  şi  o 
depersonalizare  a  procreaţiei,  unei  familii  îi  rămâne  ceea  ce  Berdiaev 
ar  numi  alternativa  „eroismului  spiritual"  tradus  în  situaţia  noastră, 
prin  gestul  înfierii56  unui  copil  abandonat. 

Spre  sfârşitul  studiului  său,  Andronikof  atrage  atenţia  asupra 
unui  aspect  deosebit  de  important,  acela  că  «bioetica»  încearcă  şi  pre¬ 
tinde  a  fi  o  alternativă  a  principiilor  tradiţionale  ale  Bisericii.  Pentru 
a  confirma  această  opinie  prezentăm  punctul  de  vedere  al  doamnei 
Olga  Dard:  „bioetica,  morala  vieţii,  a  apărut  în  momentul  în  care  bio¬ 
logia  făcea  asemenea  progrese  încât  răsturna  şi  părea  a  priva  de  sens 
reperele  morale  obişnuite.  O  nouă  reflexie  morală  se  impune,  mai 
umană".57 

Prin  această  observaţie  Andronikof  nu  face  altceva  decât  să  re¬ 
aşeze  întregul  discurs  pe  adevăratul  lui  făgaş.  In  realitate  este  vorba 

despre  afirmarea  viziunii  credinţei  asupra  vieţii  şi  asupra  morţii,  locul 
omului  în  univers,  de  a  acţiona  in  consecinţă  şi  de  a  refuza  supunerea 
în  faţa  dictatelor  tehno-ştiinţifice  care  au  pretenţia  de  a  fonda  o  altă 
morală,  zisă  «bioetica». 

O  atitudine  asemănătoare  a  luat  şi  Christos  Yannaras:  „problemele 
bioetice  pe  care  medicina  modernă  ni  le  pune,  nu  se  referă  la  o  deon¬ 
tologie  de  comportament.  Ea  pune  probleme  de  interpretare  a  exis¬ 
tenţei,  ne  obligă  la  o  reevaluare  a  concepţiilor  noastre  antropologice". 

Asta  pentru  că  aşa  numita  „bioetica"  ne  readuce  problema  „Evan¬ 
gheliei  ecleziale".  Iar  Evanghelia  nu  constituie  nici  o  deontologie  co¬ 
dificată,  ea  nu  se  interesează  de  „ameliorarea"  caracterelor  şi  compor¬ 
tamentului.  Evanghelia  eclezială  se  bazează  pe  o  interpretare  concretă 


56  înfierea  este  indicată  ca  şi  preferabilă  atât  de  Breck,  In  prima  sa  inter- 
Tventie  cât  şi  de  Beâufiis. 

57  Vezi  O.  Dard,  Râflexions,  cit.,  p.  226, 

a  existenţei  umane  şi,  în  perspectiva  acestei  interpretări,  ea  iluminează 
posibilitatea  victoriei  asupra  morţii.58 

Putem  să  tragem  concluzia  că  «bioetica»  cu  ale  sale  noi  probleme 
etice  nu  reprezintă  o  provocare  ce  ar  obliga  Biserica  să  găsească  prin¬ 
cipii  morale  noi  pentru  a  le  putea  răspunde.  Ea  ridică  mai  degrabă  noi 
probleme  pastorale  cărora  va  trebui  să  li  se  răspundă  aplicându-se 
corect  principiile  morale  tradiţionale  ale  Bisericii;  va  trebui  de  exem¬ 
plu  să  se  contrapună  modul  teartdric  de  a  acţiona  mentalităţii  «stăpâ¬ 
nirii  şi  a  dreptului»  şi  vor  trebui  afirmate  cu  tărie  criteriile  pen¬ 
tru  distingerea  vieţii  personale  de  supravieţuirea  naturală:  persoana 
rămâne  (chipul  lui  Dumnezeu)  chiar  dacă  energiile  proprii  încep  să  se 
stingă,  sau  dacă  abia  începe  să  exprime  existenţa  personală.59 

Revenind  la  FIVET,  autori  care  au  acceptat  această  practică,  fie- 
au  dezapreciat  viaţa  în  primele  faze  ale  desfăşurării  ei  şi  au  descon¬ 
siderat  actul  conjugal  ridicându-1  la  o  simplă  manifestare  a  biologicu¬ 
lui,  fie  au  aplicat  în  mod  eronat  unele  principii  morale  ortodoxe. 

Drd.  FLORIN  PUŞCAŞ; 


58  Vezi  Christos  Yannaras,  Bio^lhique,  nature  el  personne  în  Ethique  et  na- 
tures,  Le  champ  ethique  23,  sub  ingrijirea  lui  Eric  Fuchs  e  Mark  Hueyadi,  Lahor  el 
Fides,  Geneva  1992,  p.  161 — 169. 

59  Yannaras  defineşte  „energiile"  a  treia  categorie  ontologică,  pe  lângă  esenţă 
(natură)  şi  ipostas,  care  dovedeşte  cunoaşterea  empirică  a  altcritaţii  personale,  create 
sau  necreate,  ca  şi  posibilitate  existenţială  „Noi  numim  energii  capacităţile  ce  le 
posedă  natura  sau  esenţa  de  a  face  cunoscut  ipostasul  sau  existenta,  de  a  o  face 
cunoscută  şi  „participabilă".  Vezi  C.  Yannaras,  BiotMhique,  cit.,  p.  165 — 168. 


STUDII  şi  ARTICOLE 


105 


1 


UN  PUNCT  DE  VEDERE  ORTODOX  ASUPRA 
TRANSPLANTURILOR  DE  ORGANE* 


Atitudinea  luată  faţă  de  transplantarea  organelor  nu  este  aceeaşi 
pretutindeni  în  lumea  ortodoxă.  Clerul,  teologii,  credincioşii  şi  medicii 
ortodocşi  au  asupra  problemei  atitudini  diferite  şi  adesea  cu  iotul  con¬ 
trare,  uneori  chiar  în  sânul  aceleiaşi  comunităţi.  De  exemplu,  constatăm 
că  legislaţiile  privitoare  la  prelevarea  de  organe  diferă  de  la  o  ţară  predo¬ 
minant  ortodoxă  la  alta.  Astfel,  în  cazul  „morţii  cerebrale4*,  legea  consim¬ 
ţământului  presupus  (adică  presupunerea  că  orice  persoană  acceptă  prele¬ 
varea  organelor  sale  dacă  nu  şi-a  exprimat  explicit  refuzul  atunci  când 
încă  o  putea  face)  se  aplică  în  Grecia  continentală,  spre  deosebire  de  Cipru, 
unde  autorizarea  prelevării  („donarea”)  e  cea  care  trebuie  exprimată 
explicit  şi  nu  refuzul. 

Nu  există  recomandări  oficiale  din  partea  ierarhiei  bisericeşti  chiar 
dacă  unii  dintre  membrii  ei  s-au  încumetat  să  se  pronunţe,  precum  arhi¬ 
episcopul  Atenei  care,  acum  câţiva  ani,  a  declarat  că  în  ceea  ce  îl  priveşte 
şi^ar  dona  bucuros  organele. 

Credem  însă  că  percepem  o  puternică  rezistenţă  ortodoxă  faţă  de 
transplanturile  de  organe,  mergând  împotriva  concepţiilor  predominante 
printre  oei  care  fac  legile  sau  produc  informaţiile  în  lumea  de  azi  (după 
ştiinţa  noastră,  singura  ţară  care  a  rezistat  în  ansamblul  ei  practicării 
transplanturilor  este  Japonia).  Aşadar,  ni  se  pare  necesar,  chiar  indispen¬ 
sabil,  să  fie  puse  în  evidenţă  atât  argumentele  pe  care  se  bazează  apără¬ 
torii  transplanturilor  cât  şi  argumentele  ortodocşilor  care  nu  le  acceptă. 

De  ce  o  parte  a  ortodocşilor  consideră  că  transplantarea  de  organe 
nu  este  compatibilă  cu  credinţa  lor?  Credem  că  există  trei  categorii  de 
raţiuni  fundamentale,  care  se  întrepătrund: 

1.  concepţia  despre  persoana  şi  trupul  uman; 

2.  concepţia  despre  boală  şi  vindecare; 

3.  concepţia  despre  moarte. 

Concepţia  despre  persoana  şi  trupul  uman 

Două  idei  principale  ies  îndată  în  evidenţă:  pe  de-o  parte,  din  mo¬ 
mentul  în  care  a  fost  creată,  o  persoană  nu  mai  dispare  niciodată:  moar¬ 
tea  ei  va  fi  considerată  o  schimbare  de  stare  şi  nu  o  volatilizare  în  neant. 

*  Dr.  Marc  Andronikof,  coordonator  medical  aî  Secţiei  de  urgenţe  medico- chi¬ 
rurgicale  a  spitalului  Laennec  din  Paris,  este  unul  dintre  cei  mai  avizaţi  autori  or¬ 
todocşi  în  domeniul  bioetici!  (n.  red.)l< 

Pe  de  altă  parte,  după  cei  care  comentează  referatul  creaţiei  din  cartea 
Facerii,  persoana  umană  este  alcătuită  din  diada,  sau  triada  indisolubilă, 
trup-suflet-duh.  Ceea  ce  înseamnă  că  trupul  face  parte  din  „definiţia11 
fiinţei  umane,  spre  deosebire  de  cazul  îngerilor,  de  pildă,  care  sunt  lip¬ 
siţi  de  trup.  Acesta  face  parte  din  „şinele"  omului,  participă  la  definiţia 
Iui,  inclusiv  în  moarte  şi  după  ea. 

Deosebit  de  relevant  este,  în  acest  sens,  faptul  că  atunci  când  se 
arată  ucenicilor,  Iisus  înviat  îi  face  să  constate,  să  pipăie  trupul  Său: 
„vedeţi  mâinile  şi  picioarele  Mele,  că  Eu  însumi  sunt,  pipăiţi-Mă  şi  ve¬ 
deţi"!  (Luca  24,  39).  Tocmai  pipăind  trupul  şi  rănile  lui  Hristos  a  accep¬ 
tat  şi  a  înţeles  apostolul  Toma  adevărul  întrupat  (loan  20).  De  asemenea, 
prin  faptul  de  a  mânca  (Luca  24,  41—43),  Iisus  Se  face  vădit,  Se  dove¬ 
deşte  om  cu  trup,  deşi  mort  şi  înviat.  Dovedind  că  are  un  trup  şi  că  acesta 
este  trupul  Său,  vădit  de  răni,  tocmai  In  acest  fel  arată  Hristos  cel  înviat 
cine  este  El. 

Sărbătorile  Adormirii  şi  înălţării  exprimă  limpede  prin  conţinutul 
lor  scripturistic,  prin  imnele  liturgice,  rugăciuni  şi  iconografie,  participa¬ 
rea  trupului  la  viaţa  de  dincolo  de  mormânt.  Pentru  prima  oară,  odată  cu 
înălţarea  lui  Iisus,  trupul  uman  înviat,  omul  în  corporalitatea  sa  „de 
slavă",  pătrunde  în  împărăţia  lui  Dumnezeu. 

Vedem  aşadar  că  în  Ortodoxie  omul  nu  este  niciodată  considerat 
fără  trupul  său,  nici  în  cursul  vieţii  biologice,  nici  după  aceea. 

După  moarte,  omul  păstrează  un  fel  de  amprentă  a  trupului  său 
biologic.  Va  trebui  să  dea  seamă  de  modul  cum  l-a  folosit,  de  ceea  ce  a  de¬ 
venit  sau  de  cele  pe  care  le-a  suferit:  „Cel  ce  desfrânează,  păcătuieşte  îm¬ 
potriva  trupului  său"  (I  Cor.  6,  18);  „Domnul  păzeşte  toate  oasele  lor, 
niciunul  dintre  ele  nu  se  va  zdrobi"  (Ps.  33,  19  şi  loan  19,  36).  In  sfârşit, 
când  Mântuitorul  spune  „Iar  dacă  mâna  ta  sau  piciorul  tău  te  sminteşte, 
taie-1  şi  aruncă-1  de  la  tine,  că  este  mai  bine  pentru  tine  să  intri  în  viaţă 
ciung  sau  şchiop  decât  să  fii  aruncat  în  focul  veşnic"  (Matei  18,  8 — 9), 
nu  ne  lasă  oare  să  înţelegem  limpede  că: 

—  trupul  şi  destinul  său  fac  parte  dintre  elementele  judecăţii  per¬ 
sonale  de  după  moarte; 

—  nu  este  indiferent  faptul  de  a  te  prezenta  înaintea  Judecătorului 
cu  trupul  integru  sau  amputat. 

In  Scriptură  menţionarea  organelor  trupului  se  face  în  primul  rând 
prin  funcţia  lor  de  relaţie,  pe  care  o  împlinesc  sau  de  la  care  se  abat 
(„Cine  are  urechi  de  auzit,  să  audă"). 

Mâinile  semnifică  rugăciunea  ce  se  înalţă  sau  exprimă  chemarea 
smerită  a  omului:  „Vreau  ca  bărbaţii  să  se  roage  în  tot  locul,  ridicând 
mâini  sfinte"  (I  Tim.  2,  8);  „Strigat-am  către  Tine,  Doamne,  . . .  întins-am 
către  Tine  mâinile  mele"  (Ps.  87,  10).  Părul  are  rol  de  acoperământ  pentru 
femeie  (I  Cor.  11,  13),  simţurile  participă  la  rugăciune  (Efes.  5,  2,  9). 
Această  funcţie  primordială  de  relaţie,  aparţinând  în  chip  natural  fiecă¬ 
rui  organ  în  specificitatea  sa,  poate  fi  pusă  în  slujba  binelui  sau  a  răului, 
pentru  înălţare  sau  pentru  satisfacerea  plăcerilor  imediate:  „vod  să  nu 
căutaţi  ce  veţi  mânca  sau  ce  veţi  bea  . . .  căci  toate  acestea  păgânii  aces¬ 
tei  lumi  le  caută  . . .  căutaţi  mai  întâi  împărăţia"  (Luca  12,  22 — 32;  Matei 

>6,  25—33)  şi  „Nu  faceţi  mădularele  voastre  arme  ale  nedreptăţii  pentru 
păcat,  ci  înfăţişaţi-vă  pe  voi  lui  Dumnezeu  ca  vii,  sculaţi  din  morţi,  şi  mă¬ 
dularele  voastre  ca  arme  ale  dreptăţii  pentru  Dumnezeu44  (Rom.  6,  13). 

In  plus  faţă  de  această  funcţie  de  relaţie  spirituală,  organele  au  şi  o 
funcţie  simbolică.  Ochiul  este  totodată  reflexia  şi  lumina  din  interiorul 
trupului  (Matei  6,  22),  limba  poartă  necurăţiile  care  ies  din  om  (Iac.  3,  5), 
ca  şi  gura  (Matei  12,  34;  Inţ.  Sol.  1,  11),  picioarele  sunt  asociate  smeririi 
(vezi  I  Cor.  15,  25  şi  spălarea  picioarelor),  rinichii  profunzimii  organismu¬ 
lui  [„Eu  sunt  Cel  Care  cercetez  rărunchii  şi  inima44  (Apoc.  2,  23)] .  j 

Două  organe  ocupă  un  loc  aparte:  inima  şi  oasele.  Inima  este  aso¬ 
ciată  sediului  sentimentelor,  gândirii  şi  voinţei.  Este  „rezumatul  psiho¬ 
somatic  al  omului41  (Yannaras),  locul  unde  se  concentrează  personalitatea 
sa  oa  în  „cele  mai  dinlăuntru  ale  sale44  (Rom.  2,  15).  Multe  studii  teologice 
din  secolele  XIX  şi  XX,  cu  deosebire  ruseşti,  conchid  că  inima  este  „cen¬ 
trul  vieţii  spirituale  şi  psihice  a  omului1*  (Yourkievitch,  1860;  după  P. 
Florensky,  1936). 

.  Oasele  simbolizează  viaţa  şi  creşterea  biologică,  de  la  embriogeneză 
(Ps.  130,  15;  Eccles.  11,  5)  până  la  vârsta  adultă  („oasele  voastre  vor 
odrăsli  ca  iarba44  (Is.  66,  14;  în  alt  sens  Ps.  33,  21;  Ioan  19,  36)).  Oasele 
sunt  izvorul  vieţii  biologice  (vezi  puterea  moaştelor,  în  special  cele  ale 
proorocului  Elisei  care  învie  un  cadavru  printr-o  atingere  întâmplătoare 
(4  Regi  13,  20 — 21}  şi,  de  asemenea,  iau  parte  la  înviere  (vezi  profeţia 
proorocului  Iezechiel  37,  1 — 10  şi  importanţa  pentru  patriarhii  Vechiului 
Testament  a  mormântului  lor). 

Pentru  creştin,  trupul  şi  organele  sale  sunt  astfel,  înainte  de  orice, 
definite  de  funcţia  lor  de  relaţie  cu  Dumnezeu:  „Cu  preţ  aţi  fost  răscum¬ 
păraţi!  Slăviţi  dar  pe  Dumnezeu  în  trupul  vostru44  (I  Cor.  6,  20).  Mai  mult, 
aproape  niciodată  în  Scripturi  nu  este  menţionat  rolul  fiziologic  al  unui 
organ  fără  să  fie  menţionată  totodată  şi  funcţia  sa  simbolică,  inclusiv 
atunci  când  este  vorba  de  o  vindecare. 

« 

Boala  şi  vindecarea 

Concepţia  despre  boală  provine  din  cea  referitoare  la  trup  tocmai 
amintită.  Ea  se  întemeiază  în  plus  pe  corespondenţele  indicate  de  Sfântul 
Apostol  Pavel  între  trupul  omenesc  şi  trupul  Bisericii:  „Dacă  un  mădular 
suferă,  toate  mădularele  suferă  împreună;  dacă  un  mădular  este  cinstit, 
toate  mădularele  se  bucură  împreună44  (I  Cor.  12,  26).  Sfântul  Pavel  aplică 
această  formulă  atât  membrilor  Bisericii  cât  şi  organelor  trupeşti. 

Astfel,  nu  există  vindecare  autentică  decât  atunci  când  ea  priveşte 
atât  trupul  cât  şi  sufletul.  Toate  vindecările  din  Evanghelii  cuprind  aceste 
două  aspecte  în  mod  indisociabil.  Fie  că  Mântuitorul  iartă  mai  întâi  pă¬ 
catele  şi  apoi  vindecă  trupul,  fie  că  vindecarea  trupească  prilejuieşte  o 
nouă  viaţă  spirituală  (Luca  13, 13;  17, 15). 

Tradiţia  Bisericii  actualizează  această  corespondenţă,  atât  de  bine 
expusă  de  lucrările  lui  Jean-Claude  Larchet.  Intr-adevăr,  ea  foloseşte 
aceiaşi  termeni,  aceleaşi  imagini,  pentru  a  vorbi  de  o  boală  trupească  sau 
despre  păcat  şi  consecinţele  lui,  sau  pentru  a  vorbi  despre  pocăinţă  şi 

vindecare.  Sfântul  Ioan  Scărarul:  „  « . .  Şi  am  văzut  un  doctor  iscusit  care, 
operând  inima  umflată  cu  cuţitul  umilinţei,  a  golit-o  de  tot  puroiul'* 

(Scara  XXVI,  21). 

Aşadar,  pentru  un  ortodox  nici  un  organ  nu  este  izolat,  fiecare 
face  parte  dintr-un  sistem  care  îl  leagă  de  toate  celelalte  organe  ale  tru¬ 
pului,  trup  care  este  el  însuşi  templu  al  Sfântului  Duh,  membru  al  Bise¬ 
ricii  şi  mădular  al  Trupului  lui  Hristos.  A  pomeni  un  organ  oarecare  în¬ 
seamnă,  a  evoca  îndată,  dincolo  de  funcţii  fiziologice,  toate  aceste  noţiuni 
simbolice  şi  de  relaţie  proprii  fiecăruia. 

Concepţia  despre  moarte 

Ceea  ce  îi  împiedică  pe  ortodocşi  să  accepte  uşor  prelevarea  de  or¬ 
gane  de  la  un  „cadavru"  este  fără  îndoială  concepţia  pe  care  o  au  despre 
moarte  şi  despre  primele  zile  de  după  aceasta. 

Moartea  este  văzută  ca  o  trecere  spre  altă  lume.  Părinţii  Bisericii 
folosesc  despre  ea  multe  expresii  comune  cu  cele  de  la  naştere:  „Naşterea 
mea  se  apropie44,  zice  Sfântul  Ignatie  al  Antiohiei  (Epistola  către  Romani 
VI,  2).  Această  trecere  se  realizează  într-un  proces  neîntrerupt  de  la  ago¬ 
nie  până  la  învierea  finală.  Primele  ore,  primele  zile  după  moarte,  sunt 
văzute  de  Biserică  ca  o  perioadă  de  despărţire  a  sufletului  de  trupul  bio¬ 
logic.  Acest  proces  nu  este  instantaneu  şi  durează  cel  puţin  trei  zile  (timp 
indicat  de  Hristos  însuşi,  timp  necesar  părăsirii  trupului  Său  pământesc, 
pogorârii  la  iad,  vestirii  biruinţei  Sale  către  cei  morţi  şi  învierii). 

Este  un  proces  dificil  pentru  cel  adormit.  Viziunile  şi  mărturiile 
Sfinţilor  au  fost  adunate,  asimilate  şi  dezvoltate  din  plin  de  către  con¬ 
ştiinţa  populară.  Ortodocşii  consideră  nu  doar  că  sufletul  se  desparte  cu 
greu  de  trup,  ci  şi  că  urcuşul  lui  spre  cer  este  îngreuiat  de  păcate,  de  care 
se  agaţă  demonii  pentru  a-1  împiedica  să  se  înalţe  la  „loc  luminat,  loc  de 
verdeaţă,  loc  de  odihnă44.  Fiecare  treaptă  a  acestei  scări  tainice  constituie 
o  vamă  unde  persoana  trebuie  să  se  apere  de  acuzaţiile  demonilor.  Ca 
sprijin,  cel  mort  nu  are  decât  faptele  săvârşite  în  timpul  vieţii,  pocăinţa 
pe  care  a  arătat-o,  rugăciunea  Bisericii  şi  un  înger  însoţitor,  numit  psiho- 
pomp. 

Această  concepţie  este  extrem  de  vie  în  Ortodoxie,  de  la  rugăciunea 
rostită  pe  patul  de  moarte  de  Sfânta  Macrina,  sora  Sfântului  Grigorie  de 
Nyssa,  până  la  dezvoltările  poetice  ale  lui  Lermontov  in  versurile  despre 
moartea  prinţesei  Tamar.  Culegeri  de  predici  ruseşti  din  secolul  trecut, 
reeditate  cu  regularitate  până  astăzi  (mai  ales  de  către  ortodocşii  din  Ame¬ 
rica),  contribuie  la  reactualizarea  ei  de  la  o  generaţie  la  alta. 

Nici  nu  poate  fi  altfel,  căci  familiile  sunt  impregnate,  de  veacuri,  de 
rugăciunile  slujbelor  care  exprimă  şi  însoţesc  drumul  celui  adormit,  de 
la  agonie  până  în  cea  de-a  40-a  zi  după  moarte.  De  asemenea,  orice  atentat 
la  integritatea  trupului,  orice  piedică  pusă  rugăciunii  celor  apropiaţi  sunt 
resimţite  ca  tot  atâtea  încercări  suplimentare  pentru  cel  adormit. 

Nu  putem  să  nu  amintim  că,  începând  cu  Geneza,  împrăştierea  este 
trăită  ca  un  blestem.  De  la  împrăştierea  poporului  pe  care  patriarhii  au 

depăşit-o  prin  moarte  („Apoi  (Iacov)  ie-a  poruncit  zicând:  Eu  am  sâ  trec 
la  poporul  meu.  5â  mă  îngropaţi  lângă  părinţii  mei,  în  peşteră . . .“  (Gen. 
49,  29)  la  împrăştierea  mădularelor  ca  pedeapsă  capitală  care,  prin  dez¬ 
integrarea  trupului,  atrage  depersonificarea  şi  deci  neantul  (vezi  4  Regi 
9,  33 — 37:  „Şi  s-au  dus  să  o  îngroape,  dar  n-au  mai  găsit  nimic  din  ea, 
decât  numai  ţeasta,  picioarele  şi  palmele  mâinilor.  Şi  s-au  întors  şi  i-au 
spus  (lui  lehu).  Iar  el  a  zis:  Aşa  a  fost  cuvântul  Domnului:  'câinii  vor 
mânca  trupul  Izabelei  ...  şi  va  fi  trupul  ei  ca  gunoiul  pe  ogor,  încât  nimeni 
nu  va  putea  zice:  aceasta  este  Izabela’“),  şi  până  la  figura  profetică  şi 
exemplară  a  marii  ducese  Elisabeta  Feodorovna  a  Rusiei  care  s-a  repezit 
să  adune  trupul  soţului  ei,  marele  duce  Serghei  Alexandrovici,  ciopârţit  de 
o  bombă  revoluţionară  în  1905. 

O  interogaţie  critică 

La  capătul  acestei  rapide  expuneri  a  raţiunilor  oare  explică  rezistenţa 
unei  părţi  a  ortodocşilor  faţă  de  transplanturile  de  organe,  raţiuni  prove¬ 
nind  din  concepţia  creştină  despre  persoana  umană,  în  viaţa,  boala  şi 
moartea  sa,  rămâne  să  examinăm  argumentele  în  favoarea  transplantu¬ 
rilor.  Acestea  din  urmă  sunt  binecunoscute  datorită  largii  difuzări  care  li 
se  face  în  lume  şi,  în  loc  să  le  reluăm  în  întregime,  ne  propunem  o  intero¬ 
gare  critică  a  câtorva  dintre  ele. 

—  Trebuie  să  acţionăm  pentru  îngrijirea  şi  vindecarea  bolnavilor. 

Desigur,  însă  până  unde  trebuie  să  mergem  în  privinţa  mijloacelor  între¬ 
buinţate?  Cine  poate  stăvili  înverşunarea  terapeutică  (l’achamement  the- 
rapeutique)  sau  ceea  ce  este  moralmente  inacceptbail?  Mai  mult,  urmări¬ 
rea  unei  durate  maxime  de  viaţă  este  oare  un  criteriu  etic  relevant  pentru 
un  bolnav  creştin  (şi  pentru  medicul  său)? 

—  Donarea  organelor  este  o  dovadă  de  iubire.  Fără  îndoială,  însă 
pe  denD  parte  termenul  pare  abuziv:  poate  fi  vorba  cu  adevărat  de  dar 
când  nu  ştii  cui  dăruieşti  (organele  trec  printr-o  bancă  şi  sunt  reparti¬ 
zate  după  criteriile  unui  organism  anonim),  iar  pe  de  altă  parte,  în  cazul 
unei  come,  există  siguranţa  că  prelevarea  se  efectuează  asupra  cuiva  care 
consimte? 

—  Demnitatea  trupului  din  care  se  prelevează  este  respectată.  Ce 

rămâne  însă  din  acest  trup,  deci  şi  din  demnitatea  lui  când  îi  lipsesc 
ochii,  inima,  plămânii,  ficatul,  rinichii,  pancreasul,  câteva  oase  şi  câţiva 
metri  de  intestin  (ceea  ce  se  numeşte  prelevare  multi-organ  şi  care  este 
cea  mai  rentabilă)? 

—  Prelevările  se  fac  asupra  unui  mort  pentru  că  este  intr-o  stare 
de  „moarte  cerebrală".  Acest  argument  hotărâtor  care  a  permis  dezvol¬ 
tarea  prelevărilor  aşa-zise  asupra  cadavrelor  (şi  prin  aceasta,  înmulţirea 
transplanturilor)  e  pe  cale  să  se  întoarcă  acum  asupra  promotorilor  ei.  Nu 
există  de  fapt  nici  un  argument  ştiinţific  (şi  accentuăm  aceste  cuvinte) 
pentru  a  echivala  moartea  cerebrală  cu  moartea  (Troug,  Halevy). 

—  Transplanturile  se  fac  pretutindeni  în  lume  şi  este  iluzoriu  şi 
retrograd  să  ne  împotrivim.  Dorinţa  de  a  ne  conforma  chipul  mentali¬ 
tăţii  curente,  lumeşti,  este  oare  o  caracteristică  a  creştinismului? 

Concluzie 


Deşi  expunerea  noastră  tinde  să  opună  într-un  mod  ireductibil  şi 
ireconciliabil  gândirea  creştină  reducţionismului  materialist  şi  utilitarist 
care  predomină  şi  care  transformă  trupul  în  obiect  şi  în  părţi  detaşabile 
interschimbabile,  nu  ignorăm  că  cei  care  au  efectuat  fără  îndoială  primul 
transplant  de  organe  în  istorie  au  fost  sfinţii  Cosma  şi  Damian,  Grefând 
unui  bolnav  cu  piciorul  cangrenat  piciorul  unui  cadavru  ei  au  dovedit  că 
Biserica  nu  se  opune  în  principiu  acestei  metode  terapeutice  (să  observăm 
însă  că  tradiţia  arată  că  sfinţii  tămăduitori  au  prelevat  membrul  în  ziua 
a  patra  de  la  deces). 

Cât  despre  noi,  n-ar  trebui  oare  să  aşteptăm  alte  căi,  precum  xeno- 
grefa  (grefa  realizată  cu  organe  de  animale)  sau  chiar  implantarea  de 
organe  artificiale  sau  donarea  personală  de  organe  non-vitale  (precum 
rinichiul)  pentru  a  accepta  mai  lesne  aceste  practici? 

Dr.  MARC  ANDRONIKOF 

Prea  Sfinţite  Părinte, 
t  Iubiţi  credincioşi, 

?i'  niiLa  cumpăna  anului  ce  a  trecut  şi  a  celui  în  care  am  intrat,  noi  creş¬ 
tinii  ne-am  adunat  cu  drag  în  biserica  sufletească  a  inimilor  noastre  şi  în 
bisericie  strămoşeşti  mulţumind  lui  Dumnezeu  pentru  binecuvântările  şi 
ajutorul  care  le-a  revărsat  asupra  noastră.  Acest  profund  sentiment  care 
ne  copleşeşte,  izvorăşte  din  credinţa  nestrămutată  că  viaţa  noastră  este 
un  dar  de  la  Dumnezeu,  că  El  ne  poartă  de  grijă  şi  ne  ajută  la  împlini¬ 
rea  rostului  în  lume  şi  la  dobândirea  mântuirii  noastre. 

Acum,  când  am  păşit  în  anul  cel  nou.  Biserica  vine  ca  o  mamă 
bună  şi  ne  arată  cum  să  trăim,  ne  învaţă  cum  să  urcăm  pe  treptele  desă¬ 
vârşirii  morale  pentru  a  ajunge  să  imităm  „statura  omului  desăvârşit 
care  este  Hristos" . 

Din  cuprinsul  Apostolului  ce  s-a  citit  astăzi,  desprindem  unele- 
învăţături  foarte  folositoare  şi  ziditoare  de  suflet  cu  privire  la  purtarea, 
noastră  în  viaţă.  Marele  Apostol  al  neamurilor  Pavel  socoteşte  pe  orice 
creştin  ca  pe  un  om  nou  care  părăseşte  toate  deprinderile  rele:  mânia., 
iuţimea,  răutatea,  hula,  cuvintele  de  ruşine  şi  alte  fapte  cai*e  ţin  de  „omul 
cel  vechi“  care  rătăceşte  în  întuneric  şi  nu-1  cunoaşte  pe  Hristos.  Apoi 
ne  îndeamnă:  „Imbrăcaţi-vă  dar  ca  aleşi  ai  lui  Dumnezeu,  sfinţi  şi  prea¬ 
iubiţi,  cu  milostivirile  îndurării,  cu  bunătate,  cu  smerenie,  cu  blândeţe, 
cu  îndelungată  răbdare"  {Col.  3 — 13).  Acest  îndemn  de  a  ne  îmbrăca  în 
Hristos  trebuie  bine  înţeles.  A  ne  îmbrăca  nu  înseamnă  a  purta  hainele 
pe  care  le-a  purtat  Domnul  când  a  venit  în  lume,  ci  înseamnă  a  purta 
haine  duhovniceşti,  adică  a  ne  purta  în  viaţă  aşa  cum  ne-a  învăţat  şi  cum 
ne-a  dat  nouă  pildă  Domnul  Iisus  Hristos.  E  vorba  deci,  de  îmbrăcarea  în 
Hristos  prin  har,  pe  care  o  primim  în  Taina  Botezului,  aşa  precum  scrie 

acelaşi  Apostol  galatenilor:  „Câţi  în  Hristos  v-aţi  botezat,  in  Hristos  v-aţi 
îmbrăcat",  deoarece  prin  Taina  Sfântului  Botez  noi  ne  îmbrăcăm  în  darul 
lui  Dumnezeu  prin  Iisus  Hristos.  Ne  unim  cu  Hristos  prin  credinţă  dar  şi 
primim  puterea  de  a  vieţui  împreună  cu  El,  de  a  duce  o  viaţă  după  voia: 
lui  Dumnezeu.  De  aici  şi  explicaţia  că  atunci  când  aduce  pe  prime  la  botez 
naşa  îi  dă  haine  noi  în  locul  celor  vechi  —  nu  este  numai  un  dar  al  naşei 
pentru  cel  botezat,  ci  şi  un  simbol,  o  mărturie  că  pruncul  botezat  a  deve¬ 
nit  „făptură  nouă",  s-a  născut  în  Hristos.  In  locul  omului  vechi  aplecat 

spre  păcat  s-a  născut  un  om  nou  care  are  putere  de  a  birui  păcatul,  s-a 
îmbrăcat  cu  Hristos. 

Prin  Taina  Botezului,  noi  murim  păcatului,  înviem  cu  Hristos  şi  de¬ 
venim  cetăţeni  ai  împărăţiei  lui  Dumnezeu. 

în  alt  loc  acelaşi  Apostol  scrie  romanilor:  „îmbrăcaţi-vă  în  Domnul 
îisus  Hristos  şi  purtarea  de  grijă  a  trupului  să  nu  o  prefaceţi  în  pofte‘\ 

Ce  trebuie  să  înţelegem  de  aici  este  că  a  ne  îmbrăca  în  Hristos  nu  în¬ 
seamnă  a  nu  ne  îngriji  de  viaţa  noastră  de  toate  zilele:  de  sănătatea  tru¬ 
pului,  de  hrana,  de  îmbrăcămintea  şi  de  curăţenia  lui.  Ne  atenţionează 
limpede  că  grija  pentru  trup  să  nu  fie  exagerată,  să  nu  se  prefacă  în  pa¬ 
timă,  în  îmbuibare,  în  lăcomie,  în  necurăţie. 

Toată  grija  noastră  cea  lumească  să  o  subordonăm  grijei  şi  preocu¬ 
părilor  pentru  desăvârşirea  morală. 

Să  ne  îngăduim  unii  pe  alţii  şi  să  iertăm  unii  altora,  după  cum  şi 
Hristos  ne-a  iertat  şi  ne  iartă  pe  noi.  Aceasta  este  ţinuta  şi  hainele  duhov¬ 
niceşti:  credinţa,  bunătatea,  îndelunga  răbdare,  milostivirea,  iertarea  şi 
iubirea. 

Un  creştin  adevărat  se  îmbracă  în  Hristos  când  se  poartă  în  aşa 
fel  încât  aceste  virtuţi  să  răzbată  în  viaţa  lui,  să  prindă  un  contur  de 
lumină.  Pentru  aceea  e  bine  să  ne  întrebăm  în  multe  împrejurări  ale 
vieţii,  ce  ne-ar  îndemna  şi  cum  s-ar  purta  Hristos  intr-o  asemenea  îm¬ 
prejurare.  Hristqs  este  şi  Modelul  dar  şi  Mântuitorul  nostru.  îmbrăcarea 
în  Hristos  înseamnă  trăirea  după  învăţătura  pe  care  Hristos  a  adus-o 
în  lume,  înseamnă  a-L  iubi  şi  a  încerca  să-L  urmăm  permanent. 

In  epistola  către  Efeseni,  acelaşi  Apostol  ne  oferă  un  tablou  mai 
complet  al  îmbrăcării  în  Hristos:  „îmbrăcaţi-vă  în  toată  armătura  lui 
Dumnezeu,  ca  să  puteţi  sta  împotriva  uneltirilor  diavolului:  Staţi  deci 
tari,  având  mijlocul  vostru  încins  cu  adevărul  şi  îmbrăcaţi-vă  cu  platoşa 
dreptăţii  şi  încălţaţi  picioarele  voastre  gata  fiind  cu  Evanghelia  păcii.  în 
toate  luaţi  pavăza  credinţei,  cu  care  veţi  putea  stinge  toate  săgeţile  cele 
arzătoare  ale  vicleanului”  (Ef.  6,  11 — 16). 

Iată  atâtea  îmbrăcăminţi  care  sunt  tot  atâtea  virtuţi  cu  care  ne  pu¬ 
tem  încununa  viaţa:  credinţa,  adevărul,  dreptatea,  pacea  şi  dragostea. 
Avându-le  pe  acestea,  trăim  în  comuniune  cu  Hristos,  încât  putem  spune 
cu  Apostolul  Pavel:  „De  acum  nu  mai  trăiesc  eu,  ci  Hristos  este  cel  ce 
trăieşte  în  mine”. 

Nu  mai  trăieşte  omul  păcatului,  al  urei,  al  necinstei,  al  vamităţii, 
al  minciunii  şi  al  fărădelegii.  S-a  născut  în  Hristos  „omul  cel  nou”  care  a 
înviat  din  mormântul  păcatelor. 

.»  *  k 

Iubiţi  credincioşi. 

Bunul  Dumnezeu  vrea  mereu  ca  noi  să  înaintăm  pe  calea  binelui, 
să  ne  apropiem  de  El,  să  trăim  în  lumina  învăţăturilor  aduse  de  Domnul 
nostru  îisus  Hristos. 

Ştim  că  prin  Taina  Botezului,  fiecare  din  noi  am  devenit  făptură 
nouă,  suntem  ai  lui  Hristos  şi  de  aceea  ne  numim  creştini.  Numele  acesta 

este  de  mare  preţ  pentru  că  suntem  perfect  conştienţi  că  pentru  fiecare 
din  noi  Hristos  a  primit  moartea  pe  cruce,  răscumpărându-ne  din  robia 
păcatului. 

Să  purtăm  grijă  de  această  îmbrăcăminte  a  noastră  în  Hristos  şi  să 
fim  vrednici  fii  ai  Săi  pe  pământ,  să  ne  mândrim  cu  numele  de  creştin, 
după  cum  se  cuvine  să  fim  şi  de  numele  de  român,  nume  care  ne  aduce 
aminte  de  strămoşii  noştri  daci  şi  romani. 

Aceste  măreţe  nume,  le-au  purtat  cu  demnitate  pe  aceste  plaiuri, 
in  chip  neîntrerupt  şi  vrednicii  noştri  înaintaşi.  Ei  au  adăugat  la  străvechea 
bărbăţie  română  şi  virtutea  creştină,  care  le-au  împodobit  viaţa.  Păstrân- 
du-le  pe  acestea  două  ne  simţim  şi  noi  una  în  Hristos,  una  cu  întreg  poporul 
nostru,  fii  buni  ai  cerului  şi  ai  pământului  străbun. 


Amin! 


Pr.  M.  RUSU 

„ÎNCHINAREA  TREIMII  S-A  ARATAT" 

CUVÂNT  la  botezul  domnului 

După  ce  ne-am  înălţat  sufleteşte  cu  colindele  şi  cântările  Naşterii 
Domnului,  iată  că  a  sosit,  spre  bucuria  noastră,  un  alt  mare  Praznic  al 
Mântuitorului  Iisus  Hristos:  Botezul  Său. 

La  vârsta  de  30  de  ani,  El  a  venit  la  râul  Iordan  să  împlinească  rân- 
duiala  Botezului.  Acolo  se  afla  „om  trimis  de  la  Dumnezeu,  numele  lui 
era  Ioan"  (Ioan  I,  6).  El  avea  menirea  să  pregătească  pe  oameni  spre  a  primi 
învăţătura  lui  Iisus.  Sfânta  Evanghelie  spune  că  el  a  venit  „să  mărturi¬ 
sească  despre  Lumină,  ca  toţi  să  creadă  prin  el“  (Ioan  1,  7).  Vestea  despre 
Ioan  Botezătorul  se  dusese  departe.  Veneau  la  el  oameni  de  toate  catego¬ 
riile  şi-l  ascultau.  Unii  ştiau  câte  ceva  despre  venirea  unui  Mântuitor, 
din  cărţile  proorocilor,  alţii  nu  cunoşteau  nimic.  Iar  Sfântul  Ioan  propo¬ 
văduia  tuturor  zicând:  „Vine  în  urma  mea  Cel  ce  este  mai  tare  decât 
mine,  căruia  nu  sunt  vrednic  să-I  dezleg  cureaua  încălţămintelor  ...  El  vă 
va  boteza  cu  Duh  Sfânt"  (Marcu  1,  7 — 8).  Văzându-1  pe  Iisus  apropiln- 
du-se,  Sfântul  Ioan  a  exclamat:  „Iată  Mielul  lui  Dumnezeu,  Cel  ce  ridică 
păcatele  lumii"  (Ioan  1,  29).  Evident,  Iisus  nu  avea  trebuinţă  de  botez 
fiindcă  era  fără  păcate.  (Cf.  Ioan  8,  46;  I  Petru  2,  22).  Sfântul  Ioan  ştia 
acest  lucru.  I-a  spus:  „Eu  am  trebuinţă  să  fiu  botezat  de  Tine,  şi  Tu  vii  la 
mine?"  (Matei  3,  14)  Şi  răspunzând  Iisus  a  zis  către  el:  „Lasă  acum,  că 
aşa  se  cuvine  nouă  să  împlinim  toată  dreptatea"  (v.  15).  Aceste  cuvinte 
însemnează  că  împlinirea  dreptăţii  se  săvârşeşte  prin  ascultarea  legii  şi  a 
rânduielilor  dumnezeieşti  (Cf.  Luca  1,  6),  care  exprimă  dreptatea.  Drep¬ 
tatea  constă  în  dreapta  credinţă  şi  roadele  ei,  ce  urmăresc  apropierea  omu¬ 
lui  de  Dumnezeu.  Iisus  Hristos  a  venit  spre  realizarea  împăcării  prin  îm¬ 
plinirea  dreptăţii  şi  a  iubirii  în  lume.  Botezul  Său  este  un  act  de  sme¬ 
renie  şi  de  supunere  faţă  de  legea  dumnezeiască.  Iar  slujitorul  acestei  legi 
era,  în  acel  timp,  Ioan  Botezătorul,  pe  care  însuşi  Dumnezeu  l-a  trimis 
să  boteze  (Ioan  1,  33).  Iisus  s-a  supus  acestei  rânduieli,  după  cum  a  dat 

ascultare  şi  altor  rânduieli  (a  se  vedea  Luca  2,  21 — 24;  42)  ale  legii,  spre 
a  le  da  un  sens  duhovnicesc  nou. 

Sfintele  Evanghelii  ne  istorisesc  că  „botezându-se  Iisus,  când  ieşea 
din  apă,  îndată  cerurile  s-au  deschis  şi  Duhul  lui  Dumnezeu  s-a  văzut 
pogorându-se  ca  un  porumbel  şi  venind  peste  El.  Şi  iată  glas  din  ceruri 
zicând:  Acesta  este  Fiul  Meu  cel  iubit  întru  care  am  binevoit"  (Matei, 
3,  16—17;  Marcu  1,  10—11,  Luca  3,  21—22). 

Iată  urmarea  împlinirii  dreptăţii.  Smerenia  ascultării  şi  împlinirea 
legii  au  deschis  cerurile  şi  însuşi  Dumnezeu-Tatăl  a  mărturisit  iubirea 
faţă  de  Fiul  Său,  iar  Duhul  Sfânt  s-a  coborât  în  chip  văzut  peste  Fiul  şi 
astfel  descoperirea  Sfintei  Treimi  a  fost  dată  în  chip  cel  mai  vădit.  Ioan 
Botezătorul  şi  poporul,  care  era  de  faţă,  au  văzut  şi  au  auzit  lucruri  minu¬ 
nate  şi  unice.  Botezătorul  Domnului  povesteşte  el  însuşi,  ca  martor  ocu¬ 
lar:  „Am  văzut  Duhul  coborându-se  din  cer  ca  un  porumbel  şi  a  rămas 
peste  El"  (Ioan  1,  32). 

împlinirea  rânduielii  dumnezeieşti  de  către  Mântuitorul  a  pricinuit 
venirea  Sfântului  Duh.  In  timp  ce  botezul  lui  Ioan  era  un  botez  al  pocă¬ 
inţei  (Matei  3,  11;  Fapte  1,  24  şi  19,  4)  adică  un  act  de  curăţire  a  păcatelor, 
Botezul  instituit  de  Iisus  Hristos,  în  numele  Sfintei  Treimi,  este  botezul 
Harului  Dumnezeiesc  care  sfinţeşte  pe  credincioşi  prin  Sfântul  Duh  (Mar- 
cu  1,  8). 

Arătarea  Sfintei  Treimi  în  timpul  Botezului  Domnului  este  desco-: 
perîrea  unei  Taine  nepătrunse  de  mintea  omenească.  Ea  ni  s-a  (desco¬ 
perit  pe  măsura  puterii  noastre  de  a  cunoaşte  şi  de  a  crede.  Astfel,  din 
cuvintele  „Fiul  Meu  cel  iubit" ,  rostite  de  Tatăl,  înţelegem  ca  între  Ta¬ 
tăl  şi  Fiul  este  o  iubire  veşnică,  iar  arătarea  Sfântului  Duh,  în  aceeaşi 
clipă,  mărturiseşte  prezenţa  aceleiaşi  iubiri  atât  între  Tatăl  şi  Duhul 
Sfânt  cât  şi  între  Fiul  şi  Duhul  Sfânt.  Acest  adevăr  reiese  din  cuvintele 
Mântuitorului:  „Precum  M-a  iubit  pe  Mine  Tatăl,  aşa  v-am  iubit  şi  Eu 
pe  voi"  (Ioan  15,  9):  „Şi  Eu  voi  ruga  pe  Tatăl  şi  alt  Mângâietor  vă  va  dâ 
vouă,  ca  să  fie  cu  voi  în  veac,  Duhul  Adevărului"  (Ioan  14, 16 — 17). 

Au  trecut  aproape  două  mii  de  ani  de  la  slăvită  zi  a  Botezului  Dom¬ 
nului.  Dar  măreţia  praznicului  a  rămas  aceeaşi.  Credincioşii  se  îngrijesc  cu 
atenţie  deosebită  ca  să  aducă  aghiazmă  mar£  de  la  sfânta  slujbă  din  bise¬ 
rică  şi  s-o  păstreze  în  casele  lor.  Cei  care  gustă,  cu  credinţă  din  ea,  mult 
folos  sufletesc  vor  dobândi. 

Fie  ca  prăznuirea  Bobotezei,  când  „închinarea  Treimii  s-a  arătat" 
să  lumineze  viaţa  credincioşilor  şi  să-i  călăuzească  pe  calea  credinţei, 
a  iubirii  şi  a  ascultării  faţă  de  Cel  „ce  lumea  a  luminat"  (I  Cor.  15,  58). 

:■  Pr.  MI  HAI  COLOTELO 

DUMINICA  DUPĂ  BOTEZUL  DOMNULUI 


r  „Poporul  care  stătea  m  întuneric  a  văzut 

.  lumină  mare  şi  celor  ce  şedeau  în  latura  şi 

umbra  morţii,  lumină  le-a  răsărit14  (Mat. 

6,  16). 

Iubiţi  credincioşi,  *. 

Prin  aoeste  cuvinte  desprinse  din  cartea  proorocului  Isaia,  Sf.  Ev. 
Matei  ne  arată  însemnătatea  venirii  Mântuitorului  din  Nazaret  şi  aşe¬ 
zarea  Lui  în  Capernaum,  lângă  mare,  în  Galileea  Neamurilor. 

In  timpul  acela,  cei  ce  erau  în  Galileea  —  în  nordul  Ţării  Sfinte  — 
erau  socotiţi  de  cei  din  Iudeea  —  situată  în  sudul  acestei  ţări  —  ca  fiind 
în  întuneric,  deoarece  Iudeea  se  considera  păstrătoarea  autentică  şi  fidelă 
a  legii  date  de  Dumnezeu  lui  Moise,  şi  se  mândrea  cu  profeţii  ei,  cu  Tem¬ 
plul  din  Ierusalim  şi  cu  alte  locuri  memorabile,  pe  când  despre  Galileea 
(amestecul  de  neamuri)  sinedriştii  ironici  îi  spuneau  lui  Nicodim:  „Nu 
cumva  şi  tu  eşti  din  Galileea,  cercetează  şi  vezi  că  prooroc  din  Galileea  nu 
se  ridică11,  iar  despre  Galileeni  spuneau  că  nu  cunosc  legea. 

Iată  însă  că  Iisus  Hristos  —  Profetul  profeţilor,  vine  tocmai  aici  în 
Galileea  neamurilor  să-şi  înceapă  propovăduirea  şi  lucrarea  Lui  mântui¬ 
toare,  răsădind  peste  întinderile  ei,  şi  apoi  peste  întreaga  Ţară  Sfântă  şi 
progresiv  peste  toată  lumea,  ca  o  lumină  mare. 

Pocăiţi-vă  că  s-a  apropiat  împărăţia  cerurilor  —  au  fost  cuvintele 
cu  care  şi-a  început  activitatea  Sf.  Ioan  Botezătorul  —  cuvinte  cu  care 
îşi  începe  propovăduirea  publică  şi  Domnul  Nostru  Iisus  Hristos. 

Cu  cuvinte  asemănătoare  „ Pocăiţi-vă11  —  Sf.  Ap.  Petru  s-a  adresat 
mulţimii  Ia  Pogorârea  Duhului  Sfânt. 

Aceste  cuvinte  de  îndemn,  trepte  şi  scară  spre  curăţenie  şi  mân¬ 
tuire,  de  progres  duhovnicesc,  răsună  ca  un  Ieit-motiv  —  ideea  conducă¬ 
toare  (să-i  zicem  oa  un  filozof),  ideea  forţă  —  cât  va  trăi  omenirea  pe  acest 
pământ,  pentru  că  toţi  suntem  păcătoşi  şi  toţi  avem  nevoie  de  izbăvire 
din  păcat. 

Sf.  Ioan  Gură  de  Aur  aseamănă  Biserica  cu  Arca  lui  Noe,  dar  pe 
când  din  această  arcă  animalele  au  ieşit  după  cum  au  intrat,  Biserica  îi 
primeşte  pe  toţi  în  sânul  ei,  dar  îi  transformă  prin  pocăinţă,  care  vine 
de  la  lumina  cea  mare  care  este  Hristos. 

însuşi  Mântuitorul  a  spus  despre  Sine  că  este  lumină,  iar  Biserica 
în  Marele  praznic  al  Naşterii  Domnului  care  a  trecut  şi  care  ne  rămâne 

proaspăt  în  memorie  l-a  numit  pe  Iisus  Hristos  „Soarele  dreptăţii",  „Răsă¬ 
ritul  cel  de  Sus"  care  la  rândul  lui  a  răsărit  tuturor  „Lumina  cuno¬ 
ştinţei"  . 

într-adevăr,  este  lumină  in  mai  multe  înţelesuri:  * 

1.  în  primul  rând  e  „Lumina  cunoştinţei".  Orice  lumină  adevă¬ 
rată  este  o  lumină  pentru  mintea  şi  pentru  viaţa  omenească.  Aşa  de  pildă: 
lumina  ştiinţei  —  descoperă  omului  legile  şi  energiile  universului  şi  îl 
ajută  pe  om  să  folosească  aceste  legi  pentru  uşurarea  traiului  vieţii. 

Progresele  ştiinţei  şi  tehnicii  din  zilele  noastre,  în  special,  arată 
care  sunt  roadele  aduse  de  ştiinţă.  Lumina  aceasta  izvorăşte  din  truda 
minţii  omeneşti  şi  se  extinde  necontenit  asupra  altor  şi  altor  laturi  ale 
naturii;  pătrunde  în  întunericul  pământului,  în  adâncul  mărilor  şi  ocea¬ 
nelor,  scrutează  atmosfera,  păturile  deasupra  pământului,  alte  planete, 
corpuri  cereşti,  în  tendinţa  de  a  descoperi  relaţiile  şi  implicit  legile  care 
stau  la  baza  acestei  lumi,  pe  care  n-a  creat-o  el  ci  o  altă  putere. 

Iisus  Hristos  n-a  venit  să  ne  descopere  adevăruri  ştiinţifice,  pe  care 
le  descoperă  raţiunea  umană,  ci  a  venit  să  ne  descopere  pe  Tatăl,  să  ne 
facă  nouă  cunoscut  pe  Tatăl,  şi  nouă  să  ne  facă  cunoscut  supremul  adevăr 
şi  să  ne  dăruiască  „lumina  cunoştinţei  de  Dumnezeu  ca  în  ea  şi  prin  ea 
să  avem  viaţă  veşnică".  „Aceasta  este  viaţa  veşnică  —  zice  Mântuitorul  — 
să  te  cunoască  pe  Tine,  unicul  Dumnezeu  adevărat,  şi  pe  Iisus  Hristos,  pe 
Care  L-ai  trimis"  (Ioan  17,  3).  Afirmăm  cu  tărie  că  Iisus  Hristos  este 
LUMINA  —  pentru  că  El  este  Dumnezeu  adevărat  din  Dumnezeu  adevă¬ 
rat,  lumină  din  lumină.  Este  LUMINA  pentru  că  El  ne-a  revelat  adevărul 
despre  Dumnezeu,  despre  voia  Sa  cea  Sfântă,  învăţătura  ce  ne  călăuzeşte 
pe  calea  cea  dreaptă,  spre  mântuire  şi  spre  viaţă  veşnică. 

Iubiţi  credincioşi,  Iisus  Hristos  este  lumină,  nu  numai  ca  învăţător  ci 
şi  ca  model,  ca  exemplu  desăvârşit  de  moralitate  pentru  toţi  credincio¬ 
şii.  Fapta  bună,  virtutea,  bunătatea,  iubirea,  apar  în  primul  rând  ca  o 
lumină  lăuntrică,  dar  nu  se  rezumă  numai  la  atât.  Această  LUMINĂ 
LĂUNTRICĂ  de  ordin  spiritual  se  răsfrânge  şi  se  imprimă  şi  pe  faţa,  şi 
în  privirea  celui  ce  face  binele,  dându-i  seninătate  şi  frumuseţe,  linişte 
şi  pace.  El  răspândeşte  în  jur  lumina  harică  a  bunătăţii  şi  a  iubirii. 

Iisus  Hristos  n-a  fost  numai  om,  ci  El  este  Dumnezeu  întrupat,  Dum¬ 
nezeu  şi  om.  în  El  nu  este  numai  o  rază  de  lumină,  de  bunătate,  cum  există 
în  fiecare  din  noi,  ci  El  e  soarele  dreptăţii  —  sfinţenia  însăşi,  bunătatea 
divină  din  care  izvorăşte  bogăţia  tuturor  virtuţilor  creştine.  Cuvântul, 
privirea,  atitudinea  Lui  îmbrăţişează  însăşi  iubirea  divină,  iubirea  veş¬ 
nică  şi  nemărginită.  El  este  focarul  oare  concentrează  toate  virtuţile, 
ştiind  că  orice  virtute  ce  înfloreşte  în  viaţa  oricărui  credincios  e  doar  o  rază 
din  „Soarele  oel  neapus  al  bunătăţii  divine". 

* 

Iubiţi  credincioşi, 

Iisus  Hristos  e  mereu  prezent  în  viaţa  omenirii  şi  în  istorie,  este 
prezent  în  Biserica  Sa  şi  în  viaţa  tuturor  credincioşilor  Lui.  Iisus  Hristos 
este  şi  trebuie  să  fie  pentru  noi  lumină,  pentru  că  noi  urmăm  dreapta  în- 

văţătură  a  Bisericii  Sale,  iar  poruncile  Lui  ne  sunt  „făclie  picioarelor 
noastre**. 

E  lumină  pentru  noi,  deoarece  prin  Sf.  Taine  de  care  ne  Împărtăşim, 
sălăşluieşte  în  noi,  ne  face  părtaşi  de  sfinţenia  Lui,  de  iubirea  şi  de  bună¬ 
tatea  Lui,  iar  prin  lumina  harului  Său  ne  ajută  să  avem  simţămintele  Lui, 
să  ne  asemănăm  Lui,  să  iubim  aşa  cum  a  iubit  El,  să  fim  buni  şi  blânzi  ca 
El,  smeriţi,  jertfelnici  şi  răbdători  ca  El. 

Mântuitorul  este  lumină  şi  prin  urmaşii  Lui  —  pe  calea  progresului  mo¬ 
ral,  prin  sfinţii  Bisericii  —  In  care  străluceşte  lumina  lui  Hristos,  şi  care 
la  rândul  lor  ne  sunt  pilde  şi  călăuze  spre  Hristos. 

Tocmai  pentru  aceste  motive  sfinte,  Evanghelia  de  astăzi  ne  cheamă 
să  ne  apropiem,  cu  mare  evlavie,  de  aceatsă  lumină  divină,  de  Soarele 
dreptăţii,  şi  să  umblăm  ca  fii  ai  luminii,  răspândind  în  jurul  nostru:  lu¬ 
mina  iubirii,  a  păcii,  a  dreptăţii,  a  facerii  de  bine,  în  aşa  fel  ca  viaţa 
noastră  pentru  noi  şi  pentru  semenii  noştri  să  devină  tot  mai  frumoasă 
şi  mai  luminoasă,  iar  la  încheierea  curgerii  vieţii  noastre  pe  pământ. 
Domnul  nostru  Iisus  Hristos  să  ne  învrednicească  de  LUMINA  CEA 
MARE,  călăuzindu-ne  paşii  spre  cetatea  cea  veşnică,  făcându-ne  părtaşi  de 
LUMINA  CEA  NEÎNSERATA  a  iubirii  Sale  celei  mântuitoare. 

*  *•.  AMIN! 

•  ••=  -i  ■  ■  Pr.  M.  RUSU 

PRIETENI  LA  DURERE  . .  . 
(Duminipa  a  Il-a  din  Păresimi) 


TJ 

„Şi  văzând  Iisus  credinţa  lor,  a  zis  slă¬ 
bănogului:  Fiule,  iertate  îţi  sunt  păcatele 
tale“.  (Mc.  II,  5). 


Duminica  trecută  v-am  vorbit,  printre  altele,  despre  marea  respon¬ 
sabilitate  ce-o  avem  unii  faţă  de  alţii,  în  calitatea  noastră  de  mădulare 
ale  aceluiaş  organism  viu,  care  este  Biserica  lui  Hristos,  în  opera  de  aju¬ 
torare  şi  de  mântuire. 

Fără  îndoială  că  dacă  noi  ne  bucurăm  de  o  anumită  formaţie  ma¬ 
nuală,  intelectuală  sau  religioasă,  dacă  suntem  ceea  ce  suntem,  faptul 
acesta  îl  datorăm,  în  cea  mai  mare  măsură,  nu  pustiului  şi  singurătăţii, 
nu  izolării  de  zbuciumul  vieţii  şi  trăirii  pe  cont  propriu,  ci  condiţiilor  de 
viaţă  întocmită  de  mai  mulţi  laolaltă,  stadiului  de  viaţă,  anturajului,  con¬ 
vieţuirii  cu  semenii  noştri,  antrenării  continui  pe  şantierul  vieţii  împreună 
cu  celelalte  fiinţe  umane  oare  ne-au  criticat  sau  apreciat,  ne-au  zăgăzuit 
intenţiile  sau  ne-au  încurajat  vrerile  bune. 

Datorăm  recunoştinţa  noastră,  nu  numai  Creatorului  pentru  darul 
vieţii,  pentru  „pâinea  cea  de  toate  zilele",  pentru  jertfa  cea  mare,  ci  dato¬ 
răm  recunoştinţă  şi  semenilor  noştri,  pentru  împreuna- vieţuire,  pentru 
stimularea  acţiunilor  noastre,  pentru  farmecul  şi  variaţia  vieţii,  care  se 
desprind  din  trăirea  cu  oamenii  şi  pentru  ei.  Şi  geniul  şi  sfântul  se  împli¬ 
nesc,  în  perspectiva  veşniciei,  sub  ochii  muritorilor  de  rând  şi  nu  dincolo 
de  orice  privire! 

De  aceea,  noi,  oamenii,  nu  putem  şi  nu  e  indicat  să  trăim  numai 
pentru  noi  înşine,  ci  trebuie  să  trăim  şi  pentru  semenii  noştri,  pentru  în¬ 
treaga  omonire,  din  a  cărei  clădire  uriaşă  suntem  şi  noi  o  cărămidă  vie. 
•Credinţa  în  Dumnezeu  ne  determină,  cu  atât  mai  mult,  să  cinstim,  în  noi, 
omemitatea,  aşa  cum  Hristos  Domnul  a  ridicat-a  la  cinstea  cea  dintâi,  cu 
întruparea. 

Niciodată  nu  se  resimte  mai  pronunţată  această  cinstire  a  omenităţii 
ca  şi  în  suferinţele  ei.  „Prietenul  la  necaz  se  cunoaşte",  spune  o  străveche 
zicală  românească.  Şi  într-^adevăr,  natura  omului  devine  mai  simţitoare, 
mai  deschisă  şi  razele  sufleteşti  se  împletesc  atunci  îndeolaltă,  în  acelaşi 
spectru  al  dragostei,  statornicind  relaţii  de  comuniune  nepieritoare.  Păr- 
tăşia  noastră  la  suferinţele  semenului  nostru,  îndulceşte  amarul  care-1 
stăpâneşte,  înviorează  puterile,  fortificându-1  şi-i  axează  nădejdile  spre 

Marele  Doctor  care  „s-a  rănit  pentru  păcatele  noastre  şi  a  pătimit  pen¬ 
tru  fărădelegile  noastre  . . .  şi  cu  rana  Lui,  toţi  ne-am  vindecat14  (Is.  53,  5). 
Însuşi  Mântuitorul  Hristos  primeşte  cu  bucurie  o  atare  osteneală  a  frăţie¬ 
tăţii,  răsplătind  cu  darurile  Sale  cele  bogate  şi  pe  cel  în  suferinţă  şi  pe 
cel  ce  se  osteneşte.  ,, Văzând  Iisus  credinţa  lor,  a  zis  slăbănogului:  Fiule, 
iertate  îţi  sunt  păcatele  tale“. 

Cazul  slăbănogului  amintit  în  Evanghelia  de  astăzi,  purtat  de  cei 
patru  binevoitori  ai  săi,  e  un  caz  strălucit  nu  numai  de  conştiinţă  a  în¬ 
datoririlor  ce  ne  revin  pentru  semenii  noştri,  ci  şi  de  credinţă  curată, 
îndrăzneaţă  în  sensul  nevinovăţiei  pruncilor  şi  care  trece  peste  orice  cal¬ 
cul  protocolar  sau  de  circumstanţă  (de  împrejurări),  atunci  când  este 
stăpânit  de  convingerea  nezdruncinată  că  va  ajunge  la  Iisus  Hristos. 
Omul  credincios,  în  drumul  lui  spre  Hristos,  e  stăpânit  de  un  singur 
gând:  cum  să  ajungă  mai  degrabă  la  acest  liman  izbăvitor.  Dorul  de-a  se 
împărtăşi  din  darurile  cele  bogate  ale  Mântuitorului  nu-i  împiedică  să  pro¬ 
cedeze  la  un  lucru  neobişnuit,  descoperind  casa  din  Capernaum,  în  care 
se  afla  Iisus  învăţând!  Şi,  Doamne,  cât  e  de  minunată  fapta  credinţei  lor, 
pentru  că  nu  interes  personal  direct  i-a  determinat,  ci  pentru  cel  slăbănog, 
ţintuit  la  pat,  doreau,  cu  înfrigurare,  ajutorul  care  apoi  s-a  revărsat  şi 
peste  inimile  lor,  întocmai  ca  şi  lumina  pe  care  o  aprinzi  spre  a  risipi  în¬ 
tunericul,  ea  se  întoarce  şi  spre  tine  însuţi  şi  te  luminează.  Pentru  cre¬ 
dinţa  lor,  atât  de  nevinovată,  Domnul  Iisus  iartă  păcatele  slăbănogului, 
trimiţându-1  sănătos  la  casa  lui. 

Dacă  ar  fi  lipsit  credinţa  binevoitoare  a  celor  patru,  slăbănogul  n-ar 
fi  cunoscut  aşa  degrabă  marea  indurare  a  Mântuitorului.  Slăbănogirea 
lui  a  fost  aşa  de  grozavă  încât  pe  lângă  propria  sa  credinţă,  mai  trebuia 
şi  mărturisirea  de  credinţă  a  încă  patru  bărbaţi.  Vă  aduceţi  aminte  că  dacă 
urgisita  cetate  a  Sodomei  ar  fi  avut  măcar  zece  drepţi  într-însa.  Domnul 
ar  fi  cruţat-o  pentru  cei  zece,  spune  cuvântul  Sf.  Scripturi  (Fac.  XVIII, 
32).  Şi  oare  nu  pentru  că  nu  avea  un  om  care  să-l  bage  în  scăldătoarea 
Vitezda,  a  stat  slăbănogul  de  acolo  vreme  de  38  de  ani  în  boala  sa,  până 
când  a  venit  la  el  Omul-Dumnezeu  şi  l-a  ajutat?!  (In.  V).  Mai  mult,  cea 
dintâi  minune,  prefacerea  apei  în  vin  la  nunta  din  Cana  Galileii,  o  face 
Domnul  Hristos  la  stăruinţa  maicii  Sale,  pentru  acei  miri  (In.  II).  Şi  oare 
nu  pentru  credinţa,  chiar  şi  a  unui  păgân  —  sutaşul  din  Capernaum  — 
vindecă  Mântuitorul  pe  sluga  aceluia?  (Lc.  VII).  Sau  nu  făcându-i-se  milă 
de  văduva  din  Nain,  Iisus  întoarce  mortul  de  la  groapă,  înviindu-i  fiul  şi 
spunându-i:  ,,nu  mai  plânge!4*  Iar  mai-marelui  sinagogii  Iair,  pentru  cre¬ 
dinţa  sa,  Mântuitorul  îi  înviază  fiica  din  morţi!  (Mt.  IX);  sau  fiica  femeii  Ca- 
naneience  nu  este  tămăduită  tot  pentru  credinţa  fierbinte  şi  nezdruncinată 
a  mamei  sale,  care-1  ruga  stăruitor  pe  Mântuitorul  ca  s-o  ajute?!  (Mt.  XV). 
La  fel  şi  vindecarea  lunaticului,  adus  la  Iisus  de  către  tatăl  său!  (Mc.  IX, 
17-29),  Pentru  omul  credincios  şi  imposibilul  devine  posibil!  însuşi  Iisus 
a  zis:  ,,De  poţi  crede,  toate  sunt  cu  putinţă  celui  ce  crede14. 

Dacă  Iisus  a  săvârşit  atâtea  fapte  minunate,  pentru  credinţa  celor 
din  jur,  să  fiţi  siguri  că  şi  pentru  noi  va  face  minunea  cea  mare,  a  iertării 
păcatelor,  când  noi  înşine  ne  vom  iubi  unii  pe  alţii,  cu  dragostea  şi  cu 

mila  cu  care  cei  amintiţi  au  iubit  şi  au  ajutat  pe  suferinzii  lor.  „Purtaţi 
sarcinile  unii  altora,  scria  marele  Pavel  galatenilor,  şi  aşa  veţi  împlini 
legea  lui  Hristos"  (VI,  2).  Cu  cât  mai  mult  ne  socotim  a  fi  cineva,  cu  atât 
ne  revine  mai  mare  responsabilitate,  in  acest  organism  duhovnicesc,  Bise¬ 
rica  lui  Dumnezeu.  „Datori  suntem  noi  cei  tari  —  zice  acelaş  apostol  în 
altă  parte  —  să  purtăm  slăbiciunile  celor  neputincioşi  şi  nu  nouă  înşine 
să  plăcem,  ci  fiecare  din  noi  să  caute  să  placă  aproapelui  pentru  zidire" 
(Rom.  XV,  1). 

Ne  apropiem  de  marele  praznic  al  învierii,  praznic  al  luminii  şi 
al  bucuriilor  nesfârşite.  Să  ne  apropiem  şi  unii  de  alţii,  ajutându-ne  pen¬ 
tru  a  întâmpina  acest  praznic,  înnoiţi  sufleteşte.  Şi  mai  ales  să  ne  ier¬ 
tăm  unii  pe  alţii,  apropiindu-ne  de  Hristos  Domnul  nostru,  cu  credinţa 
şi  cu  convingerea  cu  care  cei  patru  bărbaţi  au  adus  pe  slăbănogul  lor  la 
picioarele  lui  Iisus.  Mai  mult,  să  lăsăm  şi  sufletul  nostru,  slăbănogit  de 
păcate,  să  fie  cuprins  în  braţele  celor  patru  virtuţi  creştine:  înţelepciunea, 
dreptatea,  cumpătarea  şi  curajul  sau  bărbăţia  creştină,  care  în  mod  sigur 
ne  vor  duce  la  Iisus  Hristos  şi  pe  noi  şi  pe  împreună  vieţuitorii  noştri. 
Să  trecem  şi  noi  peste  unele  calcule  şi  socoteli  omeneşti  în  atari  momente, 
care  sunt  tot  atâtea  zăgazuri  în  calea  sufletului  spre  mântuire  şi  să  ne 
căutăm  sănătatea  spirituală,  la  picioarele  Domnului.  Să  spargem  şi  noi  un 
anumit  acoperiş  pentru  a  pătrunde  la  scaunul  spovedaniei  (din  mândrie  la 
smerenie),  unde,  oricât  am  fi  de  slăbănogiţi  sufleteşte,  Hristos  Domnul  ne 
va  tămădui  şi  pe  noi,  cu  aceleaşi  mângâietoare  cuvinte,  spuse  slăbănogului 
de  odinioară:  „Fiule,  iertate  îţi  sunt  păcatele  tale". 

Cât  de  fericit  s-a  întors  slăbănogul  la  casa  sa  şi  câtă  bucurie  a  tre¬ 
zit  această  tămăduire  şi  în  cei  ce  l-au  ajutat!  Cât  de  fericiţi  ne  vom  în¬ 
toarce  şi  noi  la  casele  noastre  şi  cât  de  mult  va  spori  comuniunea  de  dra¬ 
goste  creştină  între  toţi  cei  miluiţi  şi  iertaţi  de  Domnul  nostru,  în  această 
binecuvântată  vreme  de  întrămare  duhovnicească!  Ce  atmosferă  de  paş¬ 
nică  vieţuire  şi  plină  de  elan  se  va  statornici,  când  fiecare  ne  vom  face 
tuturor  de  toate  —  în  duhul  lui  Hristos  —  şi  vom  înţelege  împreună  cu 
Psalmistul,  cât  este  de  bine  „să  nu  fie  ruşinaţi,  din  pricina  mea  cei  ce  te 
aşteaptă  pe  Tine,  Doamne,  Doamne  al  puterilor,  nici  înfruntaţi  pentru 
mine,  cei  ce  Te  caută  pe  Tine,  Dumnezeule"  (Ps.  68,  8).  Amin. 

Pr.  NICHIFOR  TODOR 

Botero  G.,  J.  Silvio,  ETICA  CONIUGALE  —  PER  UN  RINNOVA- 
MENTO  DELLA  MORALE  MATRIMONIALE,  Ed.  San  Paolo,  1994,  201  ţ>. 

Apărută  în  seria  „Universo  Teologico'1  a  prestigioasei  edituri 
italiene  de  carte  teologică  catolică,  serie  ce  are  drept  scop  informarea 
şi  formarea  laicilor  din  Biserică  în  direcţii  ale  cunoaşterii  teologice, 
cartea  teologului  J.  Silvio  Botero  Giraldo  (n,  1936,  în  Aranzazu,  Co¬ 
lumbia),  se  înscrie  între  cărţile  care  îşi  ating  scopul.  Ea  urmează  altor 
două  lucrări  ale  teologului  columbian,  preot  redemptorist,  profesor  de 
morală  conjugală  la  Academia  „ Aîoisiana “  d'n  Roma:  „Pentru  o  teo¬ 
logie  a  familiei"  (Ed,  Borla,  Roma,  1992)  şi  „Faţă  de  o  nouă  Etică  con¬ 
jugală"  (Ed  San  Paolo,  Bogota,  1993).  Plecând  —  ca  şi  in  lucrările 
amintite  deja  —  de  la  perspectiva  unei  restaurări  teologice  a  căsăto¬ 
riei  (ca  matrimoniu!)  care  cere  o  nouă  perspectivă  asupra  eticii  con¬ 
jugale,  autorul  dezvoltă  un  discurs  bazat  pe  trei  puncte  de  sprijin: 
iubire,  sexualitate  şi  sacrament  (în  sensul  general  de  taină).  El  sub¬ 
liniază  exigenţele  unei  renaşteri  in  spaţiul  teologic  al  eticii  conjugale 
(p.  7 — 20),  analizând  mai  ales  doi  termeni  des  utilizaţi  în  derularea 
ideilor  sale:  restaurare  —  renaştere  şi  etică  —  morală,  în  cazul  ultim 
autorul  preferând  să  vorbească  de  „etică  conjugală"  şi  nu  de  „morala 

matrimonială"  sau  a  căsătoriei.  De  ce  aceasta?  Răspunsul  este  dat,  în 

parte,  în  capitolul  II  al  cărţii,  care  analizează  trecerea  de  la  o  morală 

matrimonială  legată  de  „Unu"  ( ,r şi  amândoi  sa  fie  una")  la  o  etică  a 

cuplului,  legată  de  „Noi",  comentând  modele  culturale  pe  care  le  oferă 
^binomul  Unu-Noi  în  raport  cu  morala  în  generai  şi  cu  cea  creştină, 
catolică  în  special. 

Restaurarea  modelului  eticii  conjugale  este  analizat  pornind  de 
ia  trei  „prezumţii"  legate  de  o  posib  lă  „reanimare14  a  organismului 
familiei:  „iubirea  conjugală"  (cap.  III,  p.  40 — 73),  corporalitatea  se¬ 
xuală  umană  (cu  dimensiunea  procreativă,  erotică  şi  relaţională  ex¬ 
cepţional  diagnosticate)  (cap.  IV,  p.  79 — 135)  şi  sacramentalitatea  iu¬ 
birii  din  cadrul  cuplului  (cu  o  frumoasă  dezbatere  în  jurul  concep¬ 
telor  „culturii  emergente"  care  modifică  mereu  structura  eticii  sociale 

legate  de  familie  (cap.  V,  pag.  136 — 170),  Ultimul  capitol  (cap.  VI, 
p.  172 — 195)  analizează  exigenţele  unui  nou  „Ethos”  conjugal  din 
prisma  raportului  dintre  teologie  morală  şi  comunitate,  teologie  mo¬ 
rală  şi  contextul  cultural  pluralist,  teologie  morală  şi  noile  cunoştinţe 
legale  de  „a  fi  bărbat"  şi  „a  fi  femeie"  care  cer  de  fiecare  dată  înţe¬ 
lepciunea  armonizării  adevărului  cu  iubirea. 

Socotim  a  fi  demne  de  reţinut,  in  perspectiva  continuării  radio¬ 
grafiei  acestei  lucrări,  câteva  aspecte  asupra  cărora  morala  laică  şi 
teologia  morală  încearcă  să  aducă  răspunsuri  pe  măsura  societăţii  in 
care  se  propun  ca  posibile  „chei  culturale-.  Raportul  conjugal  în  ca* 
drul  căsătoriilor  „atinse'4  de  „deranjamente"  sexuale,  aspectele  etice 
ale  transexualismului,  aspectele  etice  ale  raportului  sexual  între  per¬ 
soanele  „handicapate-  sunt  doar  trei  dintre  răspunsurile  teologului 
catolic  care  pot  incita  la  lectura  cărţii  sale. 

Pe  măsură  ce  vom  pricepe  că  avem  nevoie  de  o  mistică  şi  asce¬ 
tică  ortodoxă  a  familiei,  vom  descoperi  că  astfel  de  probleme  nu  pot 
fi  ocolite  în  cercetarea  noastră.  Cercetare  din  care  răspunsul  catolic 
nu  poate  lipsi,  măcar  orientativ. 

Pr.  Asist.  Drd.  CONSTANTIN  NECULA 

Padovese,  Luciano,  UOMO  E  DONNA  A  IMMAGTNE  DI  DIO  — 
LINIAMENTI  DI  MORALE  SESSUALE  E  FAMILIARE,  Edizioni  Messa- 
gero,  Padova,  1994,  316  p. 


Lucrarea  profesorului  Luciano  Padovese  (profesor  de  teologie 
morala  în  trei  „cetăţi"  de  ştiinţă,  am  numit  şcolile  teologice  din  Ve- 
rona,  Vicenza  şi  Padova,  dar  şi  responsabil  diocesan  cu  pastorala  fa¬ 
miliei,  cu  o  largă  experienţă  de  consilier  în  domeniu)  se  înscrie  prin 
specificul  său  în  cadrul  larg  pe  care  editura  padovană  îl  marchează 
prin  colecţia  „Strumenti  di  scienze  religiose".  Colecţia  —  care  are  fi¬ 
nalitate  didactică  prin  aceea  că  editează  cursurile  principalelor  Semi- 
narii  de  teologie  sau  şcoli  de  formare  ale  laicilor  —  punctează,  prin 
cele  câteva  apariţii  pe  care  le  vom  enumera,  direcţii  ale  bioeticii,  linii 
de  cercetare  oricând  deschise  dialogului  interconfesional.  Aşa  au  apă¬ 
rut  aici:  „ L'uomo  Alia  Luce  Di  Cristo  —  liniamenti  di  Antropologia 
teologica",  autor  G  acomo  Penteghini  (256  p.),  „Cittadini  Del  Mondo 
—  liniamenti  di  Morale  sociale",  autor  Cristoforo  Squarise  (256  p.)  sau 
lucrarea  lui  Giuseppe  Caprano:  „ L'esperienza  rel  giosa  nella  scienza 
sociale  —  lineamenti  di  sociologia  della  religione".  Placa  turnantă  a 
colecţiei  a  constituit-o  lucrarea  aceluiaşi  Giacomo  Penteghini,  „II  ge - 
mito  della  creazione  —  Ecologia  e  fede  cristiana"  (176  p.)  cea  care 
dădea  tonul  în  această  direcţie  de  cercetare,  cel  puţin  în  spaţiul  uni¬ 
vers. tar  al  Italiei  de  Nord. 

Acesta  este  contextul  editorial  în  care  se  înscrie  lucrarea  exce¬ 
lentului  pedagog  care  este  Luciano  Padovese,  care  defineşte  rostul 
discursului  său  teologic  atât  în  această  carte  cât  şi  în  general,  al  re¬ 
flecţiei  sale  teologice,  ca  fiind  încercarea  de  a  surprinde  care  sunt 
orientările  pentru  o  etică  a  responsabilităţii  astăzi  în  tema  sexualităţii 
(p.  19).  Stilizarea  cărţii  sub  forma  unui  curs  universitar  —  cu  o  exce¬ 
lentă  bibliografie  în  domeniu  —  ajută  lectura,  uşurând  descifrarea  co¬ 
dului  sociologic  şi  teologic  propus  de  autor.  Introducerea  propune  dez¬ 
baterea  „responsabililor  cu  viaţa"  şi  a  responsabilităţilor  morale  ce 
revin  persoanei,  familiei,  comunităţii  in  raport  cu  viaţa. 

Structurată  în  două  părţi  mari,  „Sexualitatea  umană"  şi  „Căsăto¬ 
ria  şi  familia",  lucrarea  reţine  cel  puţin  prin  câteva  teme  tratate: 

Cap.  I:  Sexualitatea  umană,  —  Structura  iubirii  cu  discursuri  asu¬ 
pra  proceselor  culturale  ce  determină  modificări  ale  conceptului  de 
sexualitate  asupra  unor  atitudini  sociale  existenţiale  (în  ethosul  social, 

general  sau  în  cel  juvenil),  asupra  unor  matrici  ideologice  (ca  pro¬ 
cesul  de  „erotizare"  sau  de  „liberalizare  socială  a  eroticului",  etc.). 

Elementele  de  antropologie  (p.  31 — 45)  încearcă  să  surprindă  semnifi¬ 
caţia  naturală  a  sexualităţii  (în  dimensiune  umană,  ca  persoană,  ca 
fiinţă  comunitară),  limbajul  şi  comunicarea  iubirii  şi  a  bucuriei,  fac¬ 
torii  de  creativitate,  etc.  Urmează  analiza  structurii  teologice  (p.  46 — 
66):  sexualitatea  ca  vocaţie  de  viaţă  şi  iubire  şi  sexualitatea  In  „inia- 
«ginea  Iui  Dumnezeu"  (bărbat/femeie  ca  Hristos/Biserică). 

Cap»  II:  Etica  vieţii  sexuale  (p,  67 — 132)  analizează  conceptul,  în  con¬ 
ţinut  şi  formă,  sub  multiple  aspecte.  Unele  sunt  legate  de  „Cultura 
schimbării"  (fizicismul  şi  sociologismul  etc  —  ca  elemente  reduc- 
ţioniste),  altele  de  etica  responsabilităţii  (bazată  pe  trinomul  con¬ 
strucţie  — -  comuniune  interpersonală  —  fecunditate  umană)  care  au 
drept  criterii  de  evaluare  paradigme  legate  de  dar  —  liturgic  —  dia¬ 
conic  şi  metanoia,  mai  ales  în  planul  păcatului  sexual.  De  altfel,  aici 
autorul  analizează  şi  chestiuni  particulare  ca:  autoerotismul,  rapor¬ 
turile  premaritale,  homosexualitatea,  pudicitatea  ca  dimensiune  so¬ 
cială  a  curăţeniei  trupeşti  (castitatea  şi  nu  numai!).  Fiecare  din  sub¬ 
capitole  dispune  de  o  soluţie  pastorală  sau,  mai  corect,  de  o  posibilă 
ieşire  din  criză  pe  care  autorul  o  propune  în  raport  cu  chestiunea 
analizată. 

Partea  a  doua:  Cdsdfor/a  şi  familia  are  la  rândul  ei  o  serie  de 
subcapitole  care  conturează  problema  supusă  discursului  teologic  fie 
din  punctul  de  vedere  al  modernităţii  (cap.  III,  1,  vorbeşte  despre,  ra¬ 
portul  căsnicie  —  familie  în  schimbările  sale  culturale,  sociale  sau  de 
mentalitate),  fie  din  acela  al  evoluţiei  istorice  (cap.  III,  2,  analizând 
dezvoltarea  ideii  de  căsnicie  ca  „pact  din  iubire”  în  evoluţia  istorică, 
surprinzând  modificarea  imprimată  de  Conciliu!  II  Vatican  în  teologia 
catolică).  Aspectele  teologice  sunt  analizate  şi  descrise  ca  atare  în  cap. 
III,  3,  când  Padovese  vorbeşte  despre  „marea  taină"  a  căsniciei  creş¬ 
tine  ca  fundament  al  vieţii  conjugale  familiale.  Natura  sacramentală 
a  căsniciei  este  dată  de  trei  puncte  de  sprij  n:  căsătoria  ca  element  de 
„consacrare”  (viaţă  consacrată),  „chiesa  domestica”  şi  mai  ales  ca  rea¬ 
litate  aflată  în  permanentă  tensiune  eshatologică.  Autorul  surprinde 
şi  garanţia  pe  care  Biserica  o  acordă  familiei  prin  „sacralitatea"  — 
sfinţenia  —  căsătoriei  ca  Taină  a  Bisericii. 

Cap,  IV  a  părţii  a  doua  vizează  elemente  de  etică  creştină  con¬ 
jugală  şi  familială,  reunite  sub  încercarea  de  definire  a  vieţii  de  fa¬ 
milie  ca  viaţă  de  construcţie,  deconstrucţie  şi  reconstrucţie  în  cazul 
chestiunilor  particulare  analizate  cum  ar  fi:  divorţaţii,  divorţaţii  recă¬ 
sătoriţi  sau  familiile  aflate  în  circumstanţe  de  viaţă  deosebite.  Bun 
cunoscător  al  Documentelor  Umane,  teologul  catolic  nu  se  putea  deli¬ 
mita  de  concepţia  catolică  generală  cu  privire  la  „procreare",  reluând 
teza  unanim  vehiculată  în  studii  de  teologie  morală  catolică,  a  „cir¬ 
cumstanţelor  atenuante"  în  cazul  contracepţiei  naturale  (p.  255 — 266), 
situându-se  însă  de  partea  „ortodoxă"  a  problemei  în  cazul  „insemi- 
nării  artificiale”,  „eutanasiei",  „transplantului  de  organe”. 

Apendicele  lucrării  este  excepţional  de  util  şi,  mai  ales,  actual, 
ca  formă  de  realizare,  dar  şi  ca  răspuns  prompt  la  ceea  ce  Padovese 


REVISTA  TEOLOGICA 


126 

numeşte  „Tabu"  pentru  o  societate  ca  cea  modernă.  EI  propune  aici 
trecerea  de  la  tabu  la  responsabilitate  în  ceea  ce  priveşte  morala, 
realizând  un  excurs  analitic  pornind  de  la  morala  primitivilor  şi  conti¬ 
nuând  cu  decodificarea  miturilor  şi  riturilor  în  concepţia  antică,  dar 
Şi  în  spaţiul  teologic  iudeo-creştin,  aprofundând  chestiunea  eticii  şi 
inculturalizării  la  Părinţii  Bisericii.  A  doua  parte  a  Apendicelui  pro¬ 
pune  materiale  pentru  un  parcurs  teologico-sociologic  în  ceea  ce  pri¬ 
veşte  educaţia  sexuală,  cerând  insistent  trecerea  de  la  moralism  la  mo¬ 
rală  autentică,  care  cere,  în  părerea  lui,  reciprocitate,  nu  numai  între 
oameni,  ci  şi  în  ceea  ce  priveşte  relaţia  om-Dumnezeu. 

Duşman  declarat  al  neoliberalismului,  dar  şi  al  neoradicalismu- 
lui  realist,  profesorul  Luciano  Padovese  propune  un  început  de  dialog. 
Fiecare  dintre  lectorii  cărţii  poate  fi  un  posibil  partener.  Parteneriat 
pentru  redescoperirea  imaginii  relaţiei  bărbat-femeie.  Oglindită  în 
icoana  Sfintei  Treimi. 

Pr.  Asist  Drd.  CONSTANTIN  NECULA 

Kelth  Hitchins,  ORTODOXIE  ŞI  NAŢIONALITATE.  ANDREI  ŞA- 
GUNA  ŞI  ROMÂNII  DIN  TRANSILVANIA,  1846—1873.  Prefaţă  Prof. 
Univ.  Dr.  Pompiliu  Teodor,  Traducere  Pr.  Prof.  Univ.  Dr.  Aurel  Jivi,  Edi¬ 
tura  Univers  Enciclopedic,  Bucureşti,  1995,  342  p. 


Mitropolitul  Andrei  Şaguna  a  fost  una  din  cele  mai  marcante  şi 
proeminente  personalităţi  din  trecutul  Bisericii  şi  al  neamului  românesc. 
Nicolae  Popea,  cel  care  i-a  consacrat  cel  dintâi  o  monografie  marelui  mi¬ 
tropolit,  l-a  numit:  „mare  şi  rar  bărbat  al  naţiunii  române".  Şaguna  a  fost 
—  aşa  cum  II  numea  I.  P.  S.  Antonie  al  Ardealului  —  „omul  providenţial 
de  care  avea  nevoie  naţiunea". 

Asupra  personalităţii  marelui  ierarh  transilvănean  s-a  oprit  intr-o 
lucrare  mai  recentă  şi  distinsul  istoric  american  Keith  Hitchins,  profesor 
de  istorie  la  Universitatea  Illionis  din  Urbana  (SUA).  Lucrarea  a  fost  pu¬ 
blicată  în  variantă  engleză  în  anul  1977  la  Editura  Universităţii  Harvard 
(SUA).  Ediţia  românească  a  lucrării  a  văzut  lumina  tiparului  la  editura 
Univers  Enciclopedic  şi  o  datorăm  Pr.  Prof.  Dr.  Aurel  Jivi  de  la  Facul¬ 
tatea  de  Teologie  Andrei  Şaguna  din  Sibiu,  care  a  realizat  traducerea  tex¬ 
tului  şi  D-lui  Prof.  Dr.  Pompiliu  Teodor  care  şi  prefaţează  lucrarea  ară¬ 
tând  importanţa  ei  pentru  istoriografie,  considerând-o  drept  un  moment 
în  istoriografia  central-europeană. 

Keith  Hitchins  s-a  remarcat  ca  reputat  specialist  în  Istoria  Româ¬ 
nilor  şi  a  Sud-Estului  european,  dovedindu-se  un  foarte  bun  cunoscător 
al  istoriei  şi  spiritualităţii  româneşti.  Realizarea  acestei  monumentale 
monografii  consacrată  mitropolitului  Şaguna  are  la  bază  o  muncă  titanică 
şi  asiduă  depusă  de  autor  în  arhivele  de  la  noi  din  ţară  şi  străinătate  (Sibiu, 
Cluj,  Viena,  Budapesta  etc.). 

Pentru  a  evidenţia  şi  a  surprinde  cât  mai  bine  complexa  personali¬ 
tate  a  ierarhului  transilvănean,  istoricul  american  ne  prezintă  o  viziune 
asupra  întregii  epoci  în  care  a  activat  Şaguna.  Acest  lucru  era  necesar 
datorită  diverselor  activităţi  în  care  Şaguna  s-a  remarcat.  Aşa  cum  spunea 
şi  Prof.  Pompiliu  Teodor  în  Prefaţă:  „meritul  cărţii  este  înainte  de  toate 
acela  de  a  fi  surprins  concepţia  profesată  de  Şaguna  despre  Biserică  şi  Or¬ 
todoxie  şi  rolul  acestora  în  istoria  naţiunii".  Şaguna  a  crezut  în  rolul  pro¬ 
priu  al  Bisericii.  Pentru  el  interesele  Ortodoxiei  nu  corespundeau  întot¬ 
deauna  cu  idealurile  şi  ambiţiile  laicilor  care  puneau  naţiunea  mai  pre¬ 
sus  de  Biserică.  Pentru  Şaguna  ideea  subordonării  Bisericii  faţă  de  na¬ 
ţiune  era  nefirească  pentru  că  ideea  de  naţionalitate  părea  să  Înlocuiască 
însăşi  credinţa  religioasă.  Biserica  pentru  Şaguna  avea  o  dublă  misiune: 
una  spirituală  (transcendentală)  şi  alta  socială.  Keith  Hitchins  arată  că 

Şaguna  nu  a  fost  un  om  politic  propriu-zis  aşa  cum  l-au  considerat  mulţi. 
El  nu  a  fost  interesat  de  politică  în  sensul  să  facă  din  aceasta  un  ţel  al 
său.  Cu  toate  acestea  el  ne  apare  ca  figura  principală  a  vieţii  politice  ro¬ 
mâneşti  din  vremea  sa.  Şaguna  a  considerat  angajarea  sa  în  mişcarea  na¬ 
ţională  ca  pe  o  datorie.  El  nu  a  iniţiat  mari  acţiuni  politice  întrucât  cadrul 
său  principal  de  referinţă  a  fost  întotdeauna  Biserica,  însă  în  vremuri  de 
criză  politică  el  a  acţionat  ca  purtător  de  cuvânt  al  tuturor  românilor  (atât 
ortodocşi  cât  şi  uniţi). 

Istoricul  american  evidenţiază  şi  raporturile  Bisericii  Ortodoxe  Ro¬ 
mâne  din  Transilvania  şi  Mitropolia  sârbească  de  la  Carloviţ.  Restaurarea 
Mitropoliei  Ortodoxe  române  aşa  cum  existase  ea  înainte  de  unirea  cu 
Roma,  a  fost  unul  din  obiectivele  principale  ale  episcopatului  său.  El  s-a 
găsit  însă  în  dezacord  cu  Carloviţul  datorită  demersurilor  sale  de  a  se 
emancipa  de  sub  ierarhia  sârbească.  Şaguna  era  pe  deplin  conştient  că 
restabilirea  Mitropoliei  Ortodoxe  române  îl  va  ajuta  să  se  apere  în  faţa 
prozelitismului  practicat  de  uniţi.  Şaguna  considera  că  scopul  principal 
al  uniatismului  era  să  submineze  şi  să  distrugă  Ortodoxia  în  Transilvania 
şi  Banat.  El  se  plângea  adesea  de  prozelitismul  preoţilor  uniţi  şi  de  favo¬ 
ritismul  pe  care  Curtea  de  la  Viena  l-a  arătat  permanent  uniţilor.  El  era 
pe  deplin  convins  că  cei  care  s-au  unit  cu  Roma  nu  au  făcut  acest  lucru 
din  convingere  religioasă,  ci  mai  degrabă  pentru  a  avea  parte  de  avan¬ 
tajele  politice  şi  economice  de  care  se  bucurau  naţiunile  privilegiate.  El 
considera  acţiunea  lui  Atanasie  de  la  1700  ca  „perfidă".  Şaguna  era  con¬ 
ştient  că  prozelitismul  greco-catolic  era  încurajat  de  ierarhia  romano- 
catolică  a  Ungariei  şi  de  Curtea  de  la  Viena  care  urmăreau  propriile  inte¬ 
rese.  De  prozelitismul  catolic  n-a  scăpat  nici  Şaguna,  dar  el  a  fost  cate¬ 
goric  arătând  că  el  nu  va  trăda  credinţa  strămoşilor. 

Intr-un  alt  capitol  Keith  Hitchins  analizează  şi  raportul  dintre  Bise¬ 
rică  şi  Stat  arătând  lupta  mitropolitului  pentru  o  Biserică  naţională  auto¬ 
nomă.  Mitropolitul  a  conceput  idealul  relaţiei  dintre  Biserică  şi  Stat  ca 
unul  de  armonie  şi  cooperare.  El  a  îndemnat  Statul  să  recunoască  nu  nu¬ 
mai  principiul  autonomiei  bisericeşti  ci  şi  pe  cel  al  egalităţii  naţionale. 
Remarcăm  şi  capitolul  consacrat  activismului  social  al  mitropolitului. 

In  încheiere  ne  îngăduim  să  afirmăm  cu  toată  tăria  că  lucrarea 
istoricului  american  Keith  Hitchins  va  rămâne  înscrisă  cu  litere  de 
aur  în  istoriografia  central-europeană.  în  istoria  fiecărui  popor  există 
valori  culturale  şi  spirituale  pe  care  fiecare  generaţie  are  datoria  morală 
să  şi  le  însuşească.  Pentru  neamul  românesc  cartea  lui  Keith  Hitchins  se 
înscrie  în  această  categorie.  Fiecare  cititor  al  acestei  cărţi  îl  va  desco¬ 
peri  pe  Şaguna  ca  un  aedvărat  voievod  al  tuturor  românilor. 


Pr,  ION  ALEXANDRU  MIZGAN 

Ioan  Marin  Mălinaş,  LA  UMBRA  SARMIZEGETUSEI  ROMANE. 
BASILICA  DIN  DENSUŞ.  REFLEXII  ISTORICE  ŞI  LITURGICE  INSPI¬ 
RATE  DE  O  CARTE  TIPĂRITĂ  LA  VIENA  ÎN  1775,  Editura  „Mihai  Emi¬ 
ri  eseu  Oradea,  1997,  195  +  148  p. 


Cu  un  dens  „ Cuvânt  înainte41  semnat  de  către  P.  C.  Pr.  Prof.  Dr. 
Mircea  Păcurariu  —  decan  al  Facultăţii  de  Teologie  de  la  Sibiu  şi 
membru  corespondent  al  Academiei  Române  —  a  apărut,  în  excelente 
condiţii  grafice,  o  valoroasă  şi  interesantă  „premieră*1. 

Autorul  cărţii  este  Părintele  Arhimandrit  Dr.  Ioan  Marin  Mălinaş, 
care  a  publicat,  pe  lângă  numeroase  studii,  şi  următoarele  cărţi: 
„Bisericile  de  lemn  din  judeţul  Satu-Mare“,  în  voi.  „Monumente  istorice 
bisericeşti  din  Eparhia  Oradiei*4 ,  Ed.  Episcopiei  Ortodoxe  Române,  Ora¬ 
dea  1978,  439 — 476  p.;  „Satul  şi  Biserica  din  Chitelec-Bihor,  file  de  mono¬ 
grafie44,  Teză  de  licenţă  în  Teologie  la  Institutul  Teologic  Ortodox,  Sibiu, 
1974,  Ed.  M.  Eminescu,  Oradea,  1997,  198  p.;  „Situaţia  învăţământului  bi¬ 
sericesc  al  românilor  în  contextul  reformelor  şcolare  din  timpul  domniei 
împărătesei  Maria  Tereza  (1740 — 1780),  a  împăraţilor  Iosif  al  II-lea  (1780 — 
1790)  şi  Leopold  al  II-lea  (1790 — 1792).  Contribuţii  privind  relaţiile  ro¬ 
mâno- austriece44.  Teză  de  doctorat  în  Teologie.  Facultatea  de  Teologie 
Catolică,  Universitatea,  Viena  1984,  Ed,  M.  Eminescu,  Oradea,  1994, 
239  p.;  „Bizanţ,  Roma,  Viena  şi  fenomenul  uniatist44,  Ed.  M.  Eminescu, 
Oradea,  1997,  112  p. 

In  perioada  studiilor  de  la  Viena  (1974 — 1984),  a  peregrinărilor  apu¬ 
sene  (1984 — 1990),  dar  şi  ca  preot  paroh  catolic,  în  apropierea  Vienei,  Pă¬ 
rintele  Mălinaş  s-a  inspirat  din  valoroase  cărţi  şi  manuscrise  păstrate  în 
arhive  şi  biblioteci.  Aşa  se  face  că  în  urmă  cu  15  ani  a  întâlnit  şi  a  citit 
o  carte  rară  şi  puţin  cunoscută  la  noi:  „Die  Altertiimer  Dackms  in  dem 
heutigen  Siebenburger.  Aus  den  Zeiten  als  dieses  schdne  Land  die  Rămer 
regierten44  —  Antichităţile  Daciei  în  Transilvania  de  azi.  Din  timpurile 
când  această  frumoasă  ţară  era  guvernată  de  romani44.  Această  carte  a  fost 
scrisă  de  către  Sylvester  Joseph  Baron  de  Hohenhausen,  care  a  fost  ofi¬ 
ţer  austriac  imperial  în  regimentul  grăniceresc  de  la  Orlat,  Sibiu  şi  a  cu¬ 
noscut  bine  şi  a  fost  foarte  impresionat  de  bisericile  şi  frumuseţile  din 
Transilvania.  Această  carte  â  reprezentat  punctul  de  inspiraţie  şi  por¬ 
nire  în  scrierea  şi  publicarea  volumului  ce  îl  semnalăm.  Datorită  valorii 
şi  frumuseţii  iniţiale  lucrarea  lui  Hohenhausen  este  tipărită  în  facsimil 
ca  o  anexă  (148  pagini)  a  cărţii  Părintelui  Mălinaş. 

Autorul  dedică  străvechiului  monument  de  închinare  din  Densuş 
o  interesantă  monografie  cu  reflexii  istorice  şi  liturgice.  Prunul  capi- 

toi  (p.  15-64)  este  o  analiză  general  istorică  a  lucrării  ofiţerului  aus¬ 
triac,  dar  şi  examinarea  şi  compararea  sanctuarului  daco- rom  an  de  la 
Densuş  şi  înereşt luarea  lui  prin  penetrarea  strămoşilor  noştri  de  mesajul 
Evangheliei  mântuitoare.  Având  în  vedere  însemnătatea  lăcaşului  de  la 
Densuş,  care  era  situat  în  imediata  apropiere  a  fostei  capitale  daco-ro- 
mane  Sarmizegetusa,  Părintele  Mălinaş  emite  ipoteza  existenţei  in  această 
zonă  â  unui  horcpisefrp.  Biserica  din"  Densuş  a  fost;  iniţial  uni  monument 
funerar  ridicat  in  primul  deceniu  al  secolului  al  II-lea  creştin,  imediat 
după  cucerirea  Dacici  de  către  împăratul  roman  Traian.  Acest  monument 
funerar  a  fost  transformat  în  lăcaş  liturgic-  creştin  după  retragerea  sol¬ 
daţilor  şi  a  administraţiei  romane  din  Dacia  în  anul  275.  Această  basilică 
paleocreştină  de  pe  pământul  românesc  este  cea  mai  veche  care  s-a  păs¬ 
trat.  Datele  şi  descrierile  făcute  de  ofiţerul. imperial, austriac  şi  preluate 
de  către  P.C.  Păr.  Dr. -Mălinaş  constituie,  o.  mărturie  a 'continuităţii  pe 
meleagurile -transilvane  a  urmaşilor  daco-romani,  dar  arată  şi  interesul 
manifestat  de  Habsburgi.  faţă  de  vestigiile  romane  păstrate  într-o  regiune 
ce  aparţinea  în  secolul  al  XVIII-lea  Imperiului  lor.  împăratul  coregent 
Iosif  al  II-lea  era  numit  cel.de-al  II-lea  Traian,  căci  imperialii  vienezi  se 
considerau  singurii  continuatori  fideli  ai  -  tradiţiilor  şi  faimei  Imperiu¬ 
lui  roman.  ... 

Din  lectura  şi  analiza  cărţii  de  mai  sus  descoperim  pe  autor  ca  un 
cercetător  istoric,  ca  interesant  liturgist,  dar  şi  un  ecumenist.  Autorul 
emite  o  ipoteză  nouă  despre  existenţa  unui  aşa-numit  „rit  liturgic  daco¬ 
român14  sau  străromân,  ori  protoromân.  Limba  folosită  în  acest  rit  era 
latina,  iar  specificul  textului  cu  -ceremoniile  şi  muzica  erau  răsăritene, 
orientale  (p.  36).  Este  prezentată  o  comparaţie  a  primului  simbol  de  cre¬ 
dinţă  daco-roman,  de  la  Remesiana  (din  Dacia  sud-dunăreană)  şi  între  sim¬ 
bolul  de  la  Sirmium,ea  şi  a  tradiţiei  baptismale  străromâne.  .  .... 

■  Ruptura  dintre  cele  două  părţi  ale  Creştinismului,  începută  prin  ma¬ 
rea  schismă  din  anul  1054,  s-a  pecetluit  prin  cruciada  a  IV-a  (1204)  „şi 
a  fost  imposibil  de  revenit  asupra  ei,  după  crearea  Bisericilor  Unite,  care 

a  provocat  o  rana  nevindecată  până  astăzi  în  sânul  Bisericilor  Ortodoxe _ 

Pentru  noi  românii,  adevărata  Schismă  nu  s-a  produs  la  .1054,  ci  la. 24-25 
martie  1701,- când- cardinalul  Kollonkh  l-a.  hirotonit  a  doua  oară. pe  MU 
tropolitul  Atanasie  Anghel“  (p.  70)..  Autorul  face  o  radiografiere  clară  a 
fenomenelor  istorice  şi  scrie:  „Greutăţii^  abuzurile,  dezbinările,  pole¬ 
mica,  promisiunile  nerespectate,  umilirea  lui  Atanasie  şi  a  Bisericii  Or¬ 
todoxe,  prin  comedia  actului  de  rehirotonire,  cu  călcarea  în  picioare  a  Teo¬ 
logiei  Sacramentelor  Răsăritene,  sunt  toate  adevărate,  triste  şi  de  con¬ 
damnat,  dar  trebuie  s&  recunoaştem  şi  numai  o  fărâmă  din  ceea  ce,  ulte¬ 
rior,  Biserica  Unită  a  avut  pozitiv  şi  folositor  românilor11  (p.  113).  Pe  baza 
hotărârilor  Conciliului  II  Vatican  (1962-1965)  s-au  definitivat  şi  perfec¬ 
ţionat  stilul  de  dialog  şi  modnl  de  refacere  a  unităţii  cu  Biserica  Ortodoxă. 


Autorul  îşi  exprimă  speranţa  ca  o  astfel  de  refacere  a  unităţii  „să  nu  mai 

urmeze  stilul  uniatist  al  unirilor  ortodoxe  cu  Roma  şi  nici  modelul  romă- 
neşc  de  la  Alba  Viena  din  1697-1701“  (p.  113).  v.  ;:r  r 

Prin  cartea  prezentată,  autorul  are  meritul  de  a  face  accesibilă  citi¬ 
torilor  români,  reprodusă  în  facsimil,  cartea  lui  Hohenhausen  şi  expri¬ 
marea  reflexiilor  sale  istorice  şi  liturgice.  Această  lucrare  poate  să  con¬ 
ţi  ibuie  la  apropierea  şi  întărirea  legăturilor  dintre  Austria  şi  România, 
dintre  Bisericile  noastre,  ca  Biserici  surori  (scrie  Bernhard  Backovsky, 
stareţul  Mănăstirii  de  la  Klosterneuburg,  în  Cuvântul  introductiv,  p.  11). 

P.  C.  Părinte  Arhimandrit  Dr.  Marin  Mălinaş  a  dat  la  lumina  tipa¬ 
rului  o  carte  pentru  care  a  folosit  o  bogată  bibliografie.  A  valorificat  opere 
fundamentale  ale  istoriografiei  şi  teologiei  româneşti.  A  citat  din  operele, 
marilor  teologi  şi  istorici  ortodocşi:  Mitropolitul  Nicolae  Mladin,  Preoţii 
Prof.  Dr.  Mircea  Păcurariu,  Ştefan  Lupşa,  Ştefan  Alexe,  Dumitru  Stă- 
niloae,  Nicolae  Şerbănescu,  Mii  an  Şesan,  Ene  Branişte,  I.  G.  Coman  ş.a.t 
din  cei  aparţinători  Bisericii  unite:  Monseniorul  Octavian  Bârlea,  Augus- 
tin  Bunea,  Aloisie  Tăutu,  Zenovie  Pâclişanu,  N.  Densuşianu  ş.a.,  dar  şi 
din  marii  istorici  ai  neamului  românesc:  Nicolae  Iorga,  Vasile  Pârvan, 
Dimitrie  Onciul  şi  Constantin  C.  Giurescu. 

Autorul  s-a  ostenit  cu  cercetări  prin  arhive  şi  biblioteci  şi  a  oferit 
o  carte  interesantă,  care  aşteaptă  un  răspuns  din  partea  istoricilor  de 
artă,  dar  şi  a  teologilor  liturgişti.  Lectura  cărţii,  prin  stilul  vioi  şi  acade¬ 
mic,  este  captivantă,  ea  ne  conduce  nu  numai  prin  basilica  de  la  Densuş. 
ci  şi  prin  istoria  ei  încărcată  cu  multe  veacuri  de  istorie  şi  spiritualitate 
creştină  românească. 

Preot  Dr.  NICOLAE  DURA, 

Viena 

